
Nota autorului 


Numele și caracteristicile unor persoane descrise în 
această carte au fost schimbate. 


Prolog 


Începutul unei noi vieţi. Schimbări complexe, in care o 
singură celulă devine în doar câteva luni un făt în carne 
şi oase. Când totul merge bine, el se dezvoltă în siguranţă 
în pântecele mamei şi, curând, apare pe lume un bebeluș 
sănătos. Părinţii preiau apoi responsabilitatea de a-l ajuta 
să crească și să se dezvolte armonios. 


Dar, din păcate, uneori nu merge totul bine. Substanțe 
toxice pot trece de zona de protecţie din jurul fătului, pro- 
vocând eliminarea sarcinii sau aducându-i fragilului orga- 
nism destul de multe neplăceri. Factorii genetici dăunători 
pot avea aceleaşi repercusiuni. Și, uneori, ascunsă vederii 
şi până de curând neinteleasa, o schimbare biologică de 
altă natură se poate petrece cât timp fătul este încă în uter. 
Dacă această modificare se va petrece sau nu depinde de 
nivelul de stres al mamei. 


Bineînţeles că viitoarele mame au suficiente motive pentru 
care pot fi stresate. Ele isi doresc ca bebeluşii lor să crească 
mari şi sănătoşi, iar sarcina poate fi adesea dificilă din 
punct de vedere fizic si emotional. Ca să fiu mai clar, nu 
vorbim de stresul de zi cu zi. Dar dacă o viitoare mamă 
se confruntă cu niveluri neobișnuite de stres, această 

schimbare biologica ascunsa pandeste dupa colt. Ea poate 
fi declansata de situatii extreme cum ar fio relatie abuziva, 
expunerea la violenta sau pierderea locului de munca. 


Dar aceeaşi schimbare poate fi declanșată si de probleme 
mai des întâlnite, cum ar fi divorțul, conflictele la locul de 
muncă sau chiar grijile excesive ale mamei, care se întreabă 
cum isi va ajuta copilul să-și găsească locul într-o lume 
tot mai competitivă. Dacă, indiferent de motiv, o viitoare 
mamă se confruntă timp îndelungat cu niveluri ridicate de 
stres, din cauza unui mecanism pe care îl vom înţelege în 
paginile ce vor urma, copilul ei va fi „anxios din naștere“. 


Stim, totodată, că acest comutator biologic se poate da 
peste cap chiar și după nașterea copilului, dacă persoana 
care se ocupă de el este atât de stresată, încât nu poate să 
îi ofere îngrijirea necesară. Acest copil va arăta si el semne 
că a avut, încă de la naștere, un grad ridicat de anxietate. 


Cât sunt bebeluşi, aceşti copii sunt greu de liniştit. Când 
cresc, nu se pot înţelege cu colegii de şcoală sau cu prie- 
tenii, deoarece reacționează urât chiar şi la lucruri minore. 
Ca adolescenţi, tânjesc adesea după relaţii, dar se retrag 
din viața socială pentru că li se pare copleşitoare, fiind 
obişnuiţi să vadă mereu în preajma lor potenţiale amenin- 
tari. Ca adulţi, comportamentul lor tine la distanţă cole- 
gii, familia şi prietenii pentru că este foarte imprevizibil. 
Chiar si ei se consideră dificili şi nu cred că starea lor de 
bine contează pentru cei din jur. Deşi stresul din fragedă 
pruncie nu este singura cauză posibilă a acestor compor- 
tamente, aceasta rămâne una majoră. Impactul său a fost 
neglijat până de curând, dar poate afecta pe oricine, indi- 
ferent de clasa socială. 

Oamenii anxioşi au toată viata o sensibilitate sporită la 
mediul în care trăiesc, îngrijorați că ratează semnale care 
i-ar putea avertiza de pericole sau amenințări. Această 
sensibilitate ridicată, care îi face să fie mereu agitati, stre- 
sati şi coplesiti de griji, este greu de îndurat zi de zi. De 
curând, s-a demonstrat că această anxietate are un impact 
puternic si asupra sănătăţii lor fizice. Încă de la 25 de ani, 
se simt cuprinşi de o stare generală de rău. Către mijlocul 
vieţii, încep să fie predispusi la boli de inimă şi, în cele din 
urmă, dispar dintre noi prea devreme. 


Există însă ceva despre care nu am vorbit suficient. Această 
povară a ,,anxietatii şi a stresului“ îi afectează nu doar pe 
cei ce le resimt direct, ci şi pe apropiații lor. Să încerci 
să iti dai seama cum să interactionezi cu cineva care are 
reacţii imprevizibile şi să-l ajuţi să îşi regleze emoțiile si 
comportamentul poate fi extrem de dificil şi epuizant. Mai 
mult, după cum s-a aflat de curând, stresul este contagios, 
așa că cei care ar putea oferi sprijin se simt cel mai pro- 
babil şi ei destul de stresaţi. Epidemia de stres din soci- 
etatea modernă se manifestă prin creșteri ale numărului 
de boli cauzate de stres si printr-un număr tot mai mare de 
oameni anxiosi, agitati si coplesiti de griji. Reclamele ne 
bombardeaza cu promotii la suplimente alimentare care 
pretind ca reduc stresul, dar dovezile eficientei sau sigu- 
rantei lor sunt precare sau de-a dreptul inexistente. 


Există cu siguranță nenumărate cauze pentru aceasta epi- 
demie de stres. Cercetări recente au demonstrat legătura 
dintre stresul din primii ani de viata şi anxietatea pe termen 
lung, dar si efectele acestui mod de viata asupra sănătăţii şi 
dezvoltării noastre. Epidemia de stres din societate poate, 

la rândul ei, să crească şansele de a fi transmisă şi genera- 
tiei viitoare. 


Pentru a afla cum să ieşim din acest cerc vicios, trebuie 
să înţelegem cum funcţionează. Va trebui să îl privim din 
mai multe perspective, folosind multiple instrumente din 
diferite discipline științifice. Care este natura biologiei 
ascunse ce provoacă o mulţime de probleme de sănătate si 
dezvoltare, pe termen lung? Cum putem recunoaște stre- 
sul constant, în noi şi în ceilalţi, şi ce putem face? Cum ne 
putem proteja copiii împotriva lui? 


Şi, poate cel mai important, de ce se întâmplă acest lucru 
acum în societatea noastră? Ce ne rămâne de făcut? În 
Statele Unite şi in multe alte tari moderne si bogate, ras- 
punsul principal, asa cum vom vedea, este cresterea ine- 
chitatii sociale, care îi afectează deopotrivă pe cei săraci, 
pe bogaţi, dar şi pe cei din clasele de mijloc. Această sursă 
de stres a vieţii moderne este mai puţin vizibilă decât ame- 
nintarile trecute la adresa supravieţuirii noastre, venite 
din partea prădătorilor, violenţei sau privatiunilor de tot 
felul, dar este adesea la fel mortală. Ce vom descoperi în 
continuare sunt modalităţile de a ieşi din acest cerc vicios 
al stresului în familie, la locul de muncă, dar si în comuni- 
tatile de care apartinem. Dar, mai întâi, trebuie să intele- 
gem care sunt mecanismele sale reale de funcționare. 


Introducere 


Într-o vară, chiar după ce am împlinit 15 ani, am fost 
voluntar la un proiect de alfabetizare într-unul dintre 
cartierele cele mai afectate economic din oraşul meu natal, 
Baltimore. Acolo, am întâlnit un băiat pe nume Jason, 
căruia i-am fost tutore şi pe care am ajuns să îl cunosc 
destul de bine. Ba mai mult, nu l-am uitat niciodată, 
pentru că a trezit in mine un sentiment de déja-vu. Jason 
voia să învețe. Făcea tot posibilul să înțeleagă ce îi predam, 
dar fara mare succes. Părea că procesul de învăţare în sine, 
mai mult decât materia propriu-zisă, trecea pe lângă el. 
Habar nu aveam cum să ajung la el ca să îl pot ajuta. Dar 
Jason mi-a rămas în minte pentru un alt motiv: era pre- 
dispus la răbufniri violente. Acestea apăreau brusc, ca o 
furtună de vară. Jason se răstea la alti copii sau chiar la 
consilierii proiectului. În alte zile, în loc să răbufnească, se 
retrăgea în sine atât de tare, încât părea că nici nu mai vede 
pe nimeni în preajmă. 


În acea vară, am auzit din nou de la adulţii din jurul nostru 
ce înseamnă să cresti ca Jason, într-o cartier dificil, lipsit 
de oportunităţi. Sunt sigur că ne-au spus asta pentru a se 
asigura că adolescenţii ca mine nu vor fi niciodată cruzi 
şi insensibili fata de alti copii ca el. Dar eu rămâneam fără 

cuvinte ori de câte ori ni se oferea această explicație. Si 
ştiam de ce: motivul era un băiat pe nume David, colegul 
meu în clasele primare, la școala care aparţinea de parohie. 


Într-o zi, când eram elev în clasa a patra, mi s-a cerut să mă 
ocup de clasa noastră neastâmpărată câteva după-amiezi 
la rând, în decurs de o săptămână. (Ştiu că sună ciudat, 
dar în acel moment şcoala noastră parohială, ca multe 
altele la acea vreme, era supraaglomerată si cu personal 
insuficient.) Înainte să preiau supravegherea clasei, l-aş 
fi descris pe David ca pe un copil la fel ca mine. Venea 
din același mediu periferic, din clasa de mijloc, cu edu- 
catie orientată spre familie. Părea a fi un elev destul de 
bun. Doar atunci când m-am ocupat de clasă am început 
să observ ce îl făcea pe David diferit. Cel mai evident era 
când trecea fără niciun avertisment de la o atitudine rela- 
xata şi prietenoasă la furie şi ieşiri nestăpânite. De multe 
ori, izbucnirile lui erau declanşate de ceva atât de inofen- 
siv ca o mică schimbare a exerciţiilor lucrate în clasă. $i, 
odată ce se manifesta, îi lua foarte mult să se calmeze. Nu 
ştiam cum să mă descurc cu David. Ca să fiu sincer, îmi 
speria majoritatea colegilor de clasă, dar şi pe mine, cu 
temperamentul lui. În acea perioadă, am observat și cât de 
greu îi era să rămână concentrat pe temele pe care profe- 
sorul ni le dăduse să le lucrăm în clasă. 


Anii au trecut şi am pierdut legătura cu Jason şi David, dar 
n-am încetat niciodată să mă gândesc la ei, pentru că, în 
fiecare an în care îndrumam sau conduceam un grup de 
cercetași, dădeam peste alti copii ca ei. Când se întâmpla 
asta, mă întrebam ce se petrecuse în viaţa lor de ajunseseră 
aşa cum erau. Mi se părea că nimeni nu isi poate trai viata 
într-un ritm atât de intens fără a se epuiza, ca să nu mai 


16 NĂSCUT ANXIOS 


vorbim de autosabotajul petrecut la şcoală, cu prietenii şi 
în viaţa de zi cu zi. 


De ce nu puteau aceşti copii să vadă şi ei acest lucru si să-și 
recapete controlul asupra propriei vieți? Desi nu o ştiam 
pe atunci, tiparul comportamental pe care încercam să îl 
înţeleg nu se manifesta doar la băieți. Adesea, fetele reacti- 
onau un pic diferit, dar modelul era acelaşi. 


Deloc surprinzător, când a venit timpul să alegem un profil 
la facultate, am fost incredibil de atras de psihologie și am 
continuat pe această filieră, obţinând titlul de doctor în 
psihologia dezvoltării, ce isi propune să înţeleagă nume- 
roasele influenţe care ne modelează vieţile. In timp ce alţii 
se chinuiau să vadă care este dilema intelectuală pe care 
doresc să o studieze întreaga viata, eu deja o ştiam pe a 
mea. Îmi propusesem să îi desluşesc pe Jasonii şi Davizii 
din această lume. 


Am început cu faptul că multi copii ca ei aveau trei carac- 
teristici ușor de observat: nu puteau sta într-o sală de 
clasă, nu puteau să se concentreze şi nu-şi puteau controla 
emoțiile sau atenţia. Era uşor să tragi concluzii pripite si 
să crezi că problemele apăruseră din cauza unui deficit 
intelectual profund, care făcea învățatul o povară şi le pro- 
voca multe frustrări. Cu alte cuvinte, s-ar fi calmat dacă ar 
fi perceput procesul de învăţare ca fiind mai uşor şi mai 
puţin epuizant. 


Dar unii dintre aceşti copii erau inteligenţi, așa cum reie- 
sea din multiple examinări. Puteau înţelege si vorbi cu 
ușurință despre idei abstracte, de multe ori cu destulă 
maturitate, deşi asta nu se reflecta şi în performanţele lor 
şcolare. Cei mai mulți dădeau dovadă de același caracter 
imprevizibil atât în curtea școlii, cât şi în clasă. Ceea ce era 

comun tuturor - observasem eu - nu era un deficit inte- 
lectual sau de învăţare, ci ceva care îi făcea să devieze în 
momente critice, în moduri imprevizibile. 


Copii ca mine, am început să cred, rareori experimentau 
aceste tipuri de derapaje şi ieşiri necontrolate, iar asta ne 
permitea să facem faţă frustrărilor vieţii fără a ne îndepărta 
de drumul spre succes. În schimb, copiii ca Jason şi David 
se manifestau așa dintotdeauna. 


De-a lungul timpului, am citit cercetări ale colegilor şi 
mi-am adus eu însumi propriile contribuţii la această pro- 
blemă, ajungând să înțeleg si să empatizez din ce în ce mai 
bine cu copii ca David şi Jason. Nimic nu le mergea bine - 
nici la şcoală, nici în relaţii sociale, nici la muncă. Târziu 
în noapte, după ce răscoleam prin mormane de date, înce- 
peam să mă întreb dacă nu era la mijloc si un proces dur 
de selecţie naturală sau evoluţie. Copiii ca mine păreau 
aproape sortiti succesului în viata - și aveau un nivel ridicat 
de încredere în sine. Copiii ca David şi Jason erau încercaţi 
de greutăţi pe tot parcursul vieţii. Era însă doar o teorie: 
nu aveam cercetări care să o susțină, dar nu puteam nici să 
o las deoparte. Această inechitate inerentă vieţii m-a bân- 
tuit multă vreme. 


Derulati timpul pe repede înainte, aproape 20 de ani mai 
târziu, până la începutul anilor '90. Tone de cercetări pri- 
vind dezvoltarea copilului si studiile despre procesele de 
învăţare şi gândire, inclusiv ale mele, nu au reușit încă să 
dea o explicaţie multumitoare şi cuprinzătoare a proble- 
mei care mă obseda. Nici milioanele de dolari cheltuiţi 
pentru educaţia prescolara si reforma şcolară nu au putut 
suprima definitiv decalajul academic dintre ceea ce am 
continuat să consider a fi oamenii încercaţi de greutăți şi 

oamenii de succes. Ştiam că răspunsul nu poate fi doar eco- 
nomic: unii copii din cartiere foarte sărace au prosperat și 
unii copii din clasa mijlocie sau chiar din familii bogate 
încă încercau să-şi găsească rostul. Nu puteam prezice cu 
exactitate care copii vor intra într-o anumită categorie si 
nici nu intelegeam de ce. Tot ce ştiam era că exista ceva ce 
nu poate fi controlat de școli si profesori, care nu se rezolvă 
pe deplin nici dacă se acţionează din fragedă copilărie. 


Într-adevăr, ceva se petrecea. Dar, aşa cum explică această 
carte, cercetările din domeniu m-au făcut să cred că, din 
păcate, exista ceva ce îi modificase pe toți copiii ca David 
şi Jason din întreaga lume cu mult înainte de a începe 
școala — probabil chiar din viața intrauterină sau nu mai 
târziu de primul an de viata. De aceea, in multe cazuri, 
programele educaţionale demarate din timp nu au fost atât 
de eficiente pe cât speram. Aceşti copii, ca și multi alţii, 
poartă o povară ascunsă care le-a intrat în ADN si care 
afectează, după cum vom vedea, felul în care se confruntă 
cu stresul și anxietatea zi de zi. Speranţa mea în scrierea 
acestei cărți este că, pe măsură ce această problemă va fi 
cunoscută, vom putea înțelege mai bine sursa provocărilor 
din viata acestor copii şi vom cunoaște felul în care pot 
ieși din cercul vicios care îi trage in jos. Pentru că există 
lucruri utile pe care părinţii, şcolile si societatea le pot face. 
Există şi lucruri pe care copiii precum David şi Jason le pot 
face, care să îi ajute să controleze şi chiar să prevină ieşirile 
necontrolate, oferindu-le aceeaşi şansă la succes ca a copi- 
ilor lipsiţi de această povară. Există chiar şi posibilitatea 
ca, dacă acest ajutor este oferit suficient de devreme si în 
anumite condiţii, ceea ce este inițial văzut ca un handicap 
să poată fi transformat într-un avantaj. Când cresc, copiii 
ca David şi Jason pot ajunge unii dintre cei mai puternici 
candidaţi pentru poziţii de conducere în societate. 

Dar mai întâi trebuia să desluşim pe deplin misterul a ceea 
ce trăgea în urmă acești copii. Ce evenimente se întâmplă 
în uter sau în primul an de viata care controlează acest 
proces de selectie?... Cineva a spus odată că succesul este 
copilul norocului și al determinării. În cazul nostru, deter- 
minarea a venit de la sine: eu şi echipele mele de cercetare 
am dedicat decenii întregi de muncă acestei cauze. Dar 
aveam nevoie de acel dram de noroc ca eforturile noastre 
să dea, în sfârşit, roade. Din fericire, norocul ne-a bătut 
într-un final la uşă. Mi s-a oferit rara ocazie de a aborda 
problema dintr-o perspectivă mult mai amplă. 


În 1992, am fost angajat la Canadian Institute for Advanced 
Research!, o organizație” care sponsorizează cercetări asu- 
pra unor probleme foarte complexe. CIFAR mi-a cerut să 
infiintez o reţea de cercetători alcătuită din cei mai presti- 
gioşi oameni de ştiinţă, pentru a explora cauza pentru care 
unii adulți sunt sănătoși, iar alții nu, precum si de ce unii 
copii reuşesc in viata, iar alții nu. Această dilemă apăruse 
în cercetări noi, la acea vreme, în special într-un studiu 
faimos asupra funcţionarilor publici britanici. Studiul în 
cauză demonstrase că un grup suferea de mai multe boli 
şi decese premature, în comparaţie cu un altul, care lucra 
în aceeaşi parte a Londrei — în ciuda condiţiilor de muncă 
similare şi chiar dacă beneficiau de aceleaşi servicii medi- 
cale. Care era diferența dintre cele două grupuri? Cei mai 
sănătoşi, care ajungeau la vârste mai înaintate, aveau un 
statut social superior în serviciul public. Tiparul compor- 
tamental era clar, dar de ce se manifesta? 


1. Institutul Canadian pentru Cercetări Avansate. (N. red.) 
2. În original în engleză, think tank. (N. red.) 

În ultimele capitole, voi explica exact cum am ajuns să 
înțelegem că un mecanism-cheie de declanşare era, de 
fapt, responsabil pentru ambele situaţii. Oamenii cu pro- 
bleme în copilărie erau mai predispuși la probleme medi- 
cale - dureri de spate ca tineri adulți, boli cardiace precoce 
pe măsură ce creșteau, dar şi multe alte afecţiuni. Această 
susceptibilitate se manifesta diferit la diferite persoane. 
Unele dintre aceste diferente erau legate de gen, iar altele — 
asociate cu rasa sau etnia. Dar ceea ce era comun tuturor, 
după cum aveam să descoperim mai târziu, a fost faptul 
că stresul de la începutul vieţii a reprezentat un element 
declanşator atât pentru problemele de sănătate din copi- 
larie, cât si pentru cele din viata adultă. Ceea ce continua 
să ne scape, însă, era mecanismul prin care aceste două 
seturi de date erau legate. 


Pe măsură ce grupul nostru - care initial includea cerceta- 
tori din psihologie, psihiatrie, epidemiologie, neurostiinte 
și primatologie - a început să investigheze problema în 
profunzime, a devenit tot mai evident că acest „ceva“ avea 
efecte puternice şi variate. Era, totodată, uluitor de rezi- 
lient, manifestându-se de-a lungul întregii vieți, şi afecta 
oamenii până la vârsta adultă, uneori chiar până bătrâ- 
nete. Asa că a trebuit să căutăm acel lucru care a reuşit să le 
„intre pe sub piele“ celor cu probleme încă de la începutul 
vieţii, şi să devină parte constitutivă a propriei lor fiinţe. 


Împreună cu mai multi colegi, printre care şi epidemiologi : 
şi primatologi, am analizat mai întâi explicaţia unei gene 
problematice sau „rele“, dar am ajuns să respingem rapid 
această ipoteză. Vulnerabilitatile genetice sunt reale, dar 
se manifestă în defecte funcționale specifice — sindromul 
Down, de exemplu, afectează dezvoltarea cognitivă, dar 

nu ceea ce studiam noi, si anume efectele negative care 
merg de la comportament şi psihologie până la sănătate 
şi longevitate. 


De asemenea, am luat în considerare posibilitatea de a 
avea de-a face cu nişte substanţe chimice toxice din mediu, 
cum ar fi plumbul, care, după cum se ştie, este o otravă 
teribilă, ce afectează dezvoltarea creierului la copii (motiv 
pentru care oamenii din Flint, Michigan, au toate motivele 
să fie furiosi pe guvern pentru că permit ca plumbul să se 
scurgă în apa potabilă)”. Dar plumbul si alte toxine produc 
de obicei daune asupra unor organe şi funcții specifice, 
dar nu asupra întregului spectru al ființei umane si nu cu 
un asemenea impact asupra minţii şi corpului. 


În cele din urmă, am explorat, de asemenea, două noţiuni 
suspecte, dar populare, etichetate în general „parenting 
dezastruos“ sau „cultură limitată“. Riscurile economice şi 
sociale grave cresc evident şansele ca un copil să aibă pro- 
bleme de dezvoltare, dar problemele unor copii ca Jason şi 
David nu pot fi explicate exhaustiv prin invocarea acestor 
riscuri. Cele mai importante au fost noile constatări venite 
din studiile despre rezistenţă - copii care au experimen- 
tat adversitati semnificative la începutul vieţii, dar care au 
reușit totuşi să prospere. Şi multi copii aparent avantajati 
în viaţă, cel puţin la prima vedere, se luptaseră de fapt cu 
multe provocări. Dincolo de limitările lor ştiinţifice, atât 


3. Criza apei potabile din oraşul Flint, aflat în statul Michigan, la care 
face referire autorul aici, a început în anul 2014, când aproximativ 
100 000 de locuitori ai oraşului au fost expuşi apei contaminate cu 
plumb. Cu toate acestea, contaminarea nu a fost recunoscută oficial 
decât în 2016, când oficialităţile oraşului au luat decizia de a schim- 
ba modul de aprovizionare cu apă a comunităţii locale. (N. red.) 

4. În original, bad parenting şi bad culture. (N. trad.) 

explicația problemelor acestor copii exclusiv în termeni 
genetici, cât și explicaţia care nu ia în calcul decât educaţia 
primită şi mediul în care au crescut aveau o mare hibă: 
ambele mi se păreau clar fataliste din multe puncte de 
vedere. În plus, erau lucruri pe care niciuna dintre aceste 
două explicaţii nu le puteau explica în întregime. 


Mecanismul de declanșare, așa cum am descoperit coro- 
borând constatări din cele mai variate cercetări, implica o 
schimbare biologică apărută ca răspuns la o reacție socială 
adversă de la începutul vieţii, care a modificat abilitatea 
acelei persoane de a face față stresului. Cum am ajuns la 
această concluzie este descris în detaliu în următorul capi- 
tol, dar o introducere în acest mecanism biologic recent 
identificat era necesară pentru a-i înţelege importanţa. 


Până în 2001, am lucrat la acest puzzle timp de aproape un 
deceniu, iar în 1999 am publicat deja un volum colectiv 
(Developmental Health and the Wealth of Nations’), care 
cuprinde elementele-cheie din povestea noastră. În acel an, 
am invitat în grupul nostru un cercetător pe nume Michael 
Meaney. El si echipa lui căutaseră cauzele reacţiilor hiper- 
active la stres în cazul rozătoarelor care nu se bucurasera 
de suficientă îngrijire imediat după naștere — echivalentul 
adversitatii timpurii în lumea necuvântătoarelor. 


Acest tipar al îngrijirilor timpurii insuficiente, care duce la 
dereglarea nivelului de stres“, a fost observat in mai multe 


5. În traducere: Dezvoltare sănătoasă si avutia națiunilor, titlu care face 
aluzie la celebra lucrare de economie a lui Adam Smith, Avutia nati- 
unilor. (N. red.) 

6. În original, stress dysregulation (SDR), o dereglare ce presupune 
niveluri neobișnuit de ridicate de stres. (N. trad.) 

laboratoare care studiază comportamentul animalelor din 
întreaga lume. Când le-au urmărit ulterior pe parcursul 
vieţii, cercetătorii au descoperit că aceste animale aveau 
problemele comportamentale și de sănătate similare cu 
cele pe care noi le observaserăm la oameni. Dar ceea ce 
Meaney şi colegii săi de la Universitatea McGill au desco- 
perit a condus la un nou domeniu de studiu, numit epige- 
netică socială. 


Să ne oprim un moment pentru a pune acest lucru în 
context şi pentru a vedea cât de dramatice sunt aceste 
constatări pentru noi si de ce au transformat modul in care 
ne uităm la diferenţele dintre oamenii cu probleme și cei 
de succes, dintre cei sănătoşi si cei bolnavi, în viata adultă. 
Ştiinţa epigeneticii se bazează pe o idee simplă, dar com- 
plexă, dacă o privim în detaliu. (Vom arunca o privire în 
Capitolul 1.) Ideea de bază începe cu descoperirea faptului 
că genomul uman - totalitatea genelor noastre - poartă 
toate informaţiile esenţiale care ne formează ca indivizi. 
Genele determină care sunt celulele ce trebuie formate, ce 
ar trebui să facă ele şi unde ar trebui să se răspândească în 
corpul nostru. Genele sunt concepute pentru a produce şi 
a elibera o gamă largă de substanţe biochimice pentru sco- 
puri foarte precise - termenul general pentru acest lucru 
este „expresie genetică. 


Dar există şi un actor mai puţin cunoscut decât celebrul 
genom uman - epigenomul. Acesta include numeroase 
mecanisme care pot schimba modul în care genele func- 
tioneaza - cu alte cuvinte, felul în care sunt exprimate. 
Acestea sunt schimbări cauzate de lucruri care se întâmplă 
după ce instrucţiunile ADN au fost transmise în procesul 
de concepţie. Unele dintre ele sunt schimbări de „bucătărie 
internă“, care se produc imediat după concepţie, pentru a 

opri sau a activa expresia anumitor gene. Alte schimbări — 
cunoscute în ansamblu ca „modificări epigenetice“ ~ sunt 
răspunsuri la substanțele cu care intrăm în contact de-a 
lungul vieţii, şi care pot apărea în orice moment. Legătura 
dintre tutun şi cancer, de exemplu, pare să funcţioneze 
partial prin schimbări epigenetice. 


Dar ceea ce a descoperit grupul lui Meaney a depăşit acest 
materne corespunzătoare la începutul vieţii - ar putea 
provoca de asemenea modificări epigenetice, schimbând 
modul în care o anumită genă își îndeplineşte sarcina 
desemnată. Prima schimbare specifică pe care au identi- 
ficat-o a fost într-o genă esenţială pentru modul în care 
funcţionează sistemul nostru de răspuns la stres (NR3CI, 
care joacă un rol-cheie în ceea ce este cunoscut ca „bucla 
de feedback glucocorticoid“), Detaliile contează și vom 
reveni la ele în Capitolul 1, dar iată, pe scurt, ideea prin- 
cipală. O schimbare epigenetică cunoscută sub numele de 
„metilare“ — numită asa după metil, compusul chimic care 
este responsabil de ea — blochează o genă importantă, pro- 
iectată pentru a-i transmite sistemului de reacţie la stres 
să se oprească după ce amenințarea a trecut. Rezultatul 
este dereglarea nivelului de stres, care duce la eliberarea 
în cantități mari, pe termen lung, a cortizolului, hormonul 
stresului. 


Aceasta era într-adevăr piesa lipsă de puzzle, care a dat 
sens descoperirilor noastre din domeniul biologiei şi dez- 
voltării copilului, dar şi cercetărilor noastre privitoare 
la tiparele societale în sănătate şi dezvoltare. Acum am 
înţeles nu doar mecanismul responsabil, ci şi condiţiile 
în care funcționează acesta. Diferenţa dintre copiii care 

aveau multe greutăți in viata era, de fapt, indusă biologic. 
O genă care ar fi trebuit să activeze şi dezactiveze sistemul 
de reacție la stres, în prezența sau absența unei amenin- 
tari, fusese blocată, nemaiputând tine stresul la distanţă. 


Copiii pe care i-am clasificat drept „destinaţi greutăți- 
lor“ vedeau ameninţări la tot pasul. Incapacitatea lor de 
a-şi controla emoţiile şi atenţia le stătea în calea realiza- 
rii diferitelor scopuri în viaţă, iar ceea ce manifestau, de 
fapt, erau caracteristici ale dereglării nivelului de stres. De 
obicei, adulții care suferă de această problemă sunt consti- 
enti de asta si la fel si noi, cei din jur. Ei sunt oamenii care 
par să experimenteze stresul în mod constant, de multe ori 
cu totul exagerat fata de problemele cu care se confruntă. 
Acest lucru se manifestă în diferite moduri: anxietate, agi- 
tatie, furie, primejdie, distragere sau retragere - și adesea 
mai multe astfel de sentimente la un loc. Nu toate aceste 
cazuri sunt cauzate de lipsurile de la începutul vieții şi de 
dereglarea nivelului stresului. Există, desigur, şi vulnerabi- 
litati genetice reale, expuneri la substanţe toxice, traume şi 
accidente, pentru a numi doar câteva. Dar am constatat că 
legătura dintre dificultăţile de la începutul vieții si proble- 
mele ulterioare tine si de epigenetica socială şi dereglarea 
nivelului de stres, iar ele reprezintă mare parte dintre pro- 
blemele pe care le-am observat la oameni. 


Indiferent cine suntem, indiferent de vârsta sau locul 
nostru în societate, suntem cu toţii destinati să ne con- 
fruntăm cu momente în care suntem acaparati de stres. 
Evoluţia ne-a programat să răspundem în acest fel la tra- 
gediile vieţii şi la pericole - violență, amenințări, lipsuri, 
pierderi — şi să experimentăm acea nervozitate care ne 

face inima să bubuie şi care însoţeşte orice decizie de viaţă 
şi de moarte. Fără capacitatea de a ne activa reacţia la stres 
în perioadele de criză, probabil că nu am fi supravieţuit 
ca specie, pentru că tocmai încordarea indusă de stres ne 
ajută să ne concentrăm si să găsim resurse nebănuite de 
energie când un leu ascuns în tufișuri e pe cale să ne atace 
sau atunci când suntem în pericol de a muri de foame - 
probleme terifiante cu care strămoşii nostri se confruntau 
frecvent. Ceea ce percepem ca stres este bine-cunoscutul 
răspuns de luptă sau fugă”, atunci când ne confruntăm cu 
o situație amenințătoare, sentimentul că trebuie să acti- 
onăm, pentru că viata noastră ar putea fi în pericol. Este 
un răspuns adaptativ ce a constituit un element esenţial în 
supraviețuirea noastră. 


Toţi vom experimenta astfel de momente, pe parcursul 
vieţii noastre, dar de obicei numai atunci când ne con- 
fruntăm cu o ameninţare destul de gravă asupra vieţii sau 
demnităţii noastre. Într-adevăr, când creştem trebuie să 
învăţăm să separăm amenințările false de cele reale si să 
învăţăm cum să rămânem suficient de calmi pentru a face 
diferenţa între ele. Oamenii care se luptă cu dereglarea 
nivelului de stres nu numai că au dificultăţi în a separa 
amenințările reale de micile neplăceri, dar intră în acea 
stare de luptă pentru supravieţuire din cele mai triviale 
motive. Şi nu se enervează doar un pic. Când le e lumea 
mai dragă, încep să transpire profund, simt o apăsare în 
piept, pulsul le creşte, se inrosesc la fata şi pot chiar să 
leșine dacă senzaţia este prea copleşitoare. Odată ce se 


vé 


7. În original, fight-or-flight („luptă sau fugă“), un răspuns involuntar 
în care se secretă adrenalină pentru a pregăti o reacție fizică în fața 
unei amenințări. (N. trad.) 

întâmplă acest lucru, tot ce îi preocupă este cum să pună 
capăt acestui stres, care le face inima să le sară din piept. 


Nevoia de a găsi o cale de a evada din această anxietate 
şi tensiune poate fi copleşitoare. Pe mulți îi apucă nervii 
sau răbufnesc în fața celor din jur. Acum, să luăm în con- 
siderare faptul că, în copilărie si adolescenţă, cei care nu 
au probleme de dereglare a nivelului de stres devin tot 
mai buni la interpretarea acțiunilor celor din jur. Astfel, 
ei învaţă să păstreze răspunsul de „luptă pentru supravie- 
tuire“ doar pentru ameninţări grave şi reale, reuşind să 
rămână calmi suficient de mult timp pentru a vedea că cele 
mai multe trec de la sine. Dar cei care suferă de dereglare 
a stresului simt că nu-şi pot asuma riscul de a aştepta și de 
a evalua lucrurile, pentru că o voce interioară le spune să 
acționeze şi să nu mai stea pe gânduri. Pe măsură ce unii 
devin tot mai abili în a scăpa de disconfort, diversiuni şi 
chiar de comportamentul inadecvat al celorlalți, pentru a 
se concentra asupra lucrurilor ce trebuie rezolvate, o altă 
categorie de oameni devine din ce în ce mai incapabilă. 


Un numitor comun al copiilor care nu pot fi linistiti sau 
care adorm, iar apoi se trezesc plângând 20 de minute mai 
târziu, al celor care izbucnesc frecvent în crize de plâns, al 
elevilor agresivi, care nu pot sta locului şi nu se pot con- 
centra la şcoală, al adolescenților care se retrag dintr-o 
lume pe care o consideră amenințătoare si al adulţilor cu 
reacții exagerate la stres este chiar acest sistem dereglat de 
gestionare a stresului. O genă-cheie, menită să elibereze 
cortizol în fata pericolului si să-l oprească atunci când se 
transmite semnalul că totul este în regulă, nu mai poate 
opri reacţia la stres, deoarece răspunde la un mesaj primit 

încă de la începutul vieţii: vigilenta eternă este singurul 
lucru care te va ajuta să supravietuiesti. 


Imagineaza-ti că eşti un copil care încearcă să se con- 
centreze pe învăţarea scăderii de bază, în timp ce o voce 
launtrica iti sopteste în ureche: oprește-te, aruncă un ochi 
în jur - undeva, există un pericol. Nu e de mirare că începi 
să devii irascibil și nu te poţi linişti. Nu e de mirare că nu 
te poţi concentra. Nu e de mirare că abia te abtii să nu o 
iei la fugă. 


Imagineaza-ti că te dai în leagăn si un copil iti învârte 
lanţul. Desi face asta în joacă, tu simţi că este ceva pericu- 
los. O voce din capul tău spune: „Îmi va face rău dacă nu 
scap de el.“ Nu e de mirare că te vei repezi la el. 


Imagineaza-ti că nu poţi dormi nopţi la rand si ai coşma- 
ruri pentru că simți că există monştri sub pat. În fiecare 
dimineaţă, te trezesti agitat, tipand la acei monștri. 


Amabila, o profesoară vrea să ştie ce te deranjează, de ce iti 
faci griji mereu, dar nu îi poți răspunde pentru că nu poți 
articula acest sentiment lăuntric. Tot ce ştii e că te simți 
stresat. Nu poţi explica de ce le dai pumni colegilor. Vrei 
să îi poţi controla. Pare că nu reusesti sa te tii de şcoală asa 
cum fac ceilalţi copii. Vrei să fii ca ei. Vrei pur şi simplu să 
nu mai fii... tu. 


Să ne mire faptul că un copil care trăieşte cu mesajul con- 
stant „nu-ţi lăsa niciodată garda jos, să nu ai încredere în 
nimeni“ și care se confruntă cu aceste emoţii inexplicabile 
se transformă adesea într-un adult care apelează la alcool, 
droguri şi mâncare in exces? El va face toate acestea pentru 
a-şi ameliora simptomele imediate ale stresului excesiv. 

Când oamenii bine intenţionaţi din preajmă îi îndeamnă 
să se relaxeze și să se bucure de viata, aceste persoane isi 
spun în sinea lor: „Dacă ar fi atât de uşor, dacă as sti măcar 
cum...“ 

Acest grad ridicat de anxietate nu-i afectează numai pe 
cei care sunt încercați de greutăţi şi care suferă de dere- 
glarea nivelului de stres, ci poate produce un cerc vicios 
care ne afectează pe toți. Imagineaza-ti ca eşti copilul care, 
din joacă, îl împinge din leagăn pe copilul menţionat mai 
devreme. Dintr-odată, cineva ţipă la tine şi apoi te aruncă 
la pământ. Ceilalţi copii râd de tine. Esti supărat, chiar 
umilit, şi te duci acasă si îl iei la bătaie pe fratele tau mai 
mic. Părinţii tăi nu înţeleg de unde provine toată furia. 
Sincer, nici tu nu poți pricepe. 


Imagineaza-ti că esti adult si ai un şef arogant, care trans- 
forma fiecare mica problema intr-un eveniment catas- 
trofal. Greşeala pe care ai făcut-o, iti spune el într-o 
dimineata, va costa intreaga organizatie. La nivel rational, 
ştii că exagerează, pentru că la el totul este catastrofal. Dar 
natura umană e aşa cum este, asa că n-ai cum să nu te 
simţi lezat. Chiar dacă sistemul tău de reglare a stresului 
funcţionează foarte bine, este greu să laşi la o parte furia 
pe care o simţi, înainte de a te duce acasă. Si astfel, stresul 
intră în familia ta. Realitatea este că stresul este contagios 
la nivel biologic. 


De fapt, cu cât mai mulți dintre noi poartă povara dere- 
glării nivelului de stres, cu atât devenim si noi mai stresaţi, 
iar uneori pare că avem şi noi probleme. Nu avem, dar 
cu siguranţă ne purtăm ca atare. Noţiunea de epidemie de 
stres în societatea americană câştigă popularitate pe bună 
dreptate. Multi dintre noi văd dovezi ale acestei epidemii 

în viata de zi cu zi. Pentru a aborda acest lucru, trebuie să 
înţelegem care sunt premisele sale de funcționare. 


Dacă citeşti această introducere, n-am niciun dubiu că te 
întrebi cine suferă de dereglare a stresului şi de ce. Oare 
te confrunti şi tu cu probleme? Explică ele comportamen- 
tul soţului, tatălui sau fiicei tale? Cei dintre voi care au 
urmat câteva cursuri de biologie își amintesc probabil că 
trăsăturile care nu mai sunt necesare supravieţuirii noas- 
tre tind să fie eliminate - de aceea avem o cantitate atât 
de mare de „balast ADN, gene care nu mai sunt expri- 
mate la oameni. Evident că acest stres continuu nu este 
bun pentru nimeni. Atunci de ce a fost conservat în cadrul 
evoluţiei? 


Epigenomul poate fi definit, printre altele, ca instrument 
prin care evoluţia permite speciilor să supravieţuiască. 
Decizia epigenomului de a bloca gena de gestionare a stre- 
sului - de a elimina practic controlul butonului de por- 
nire si oprire — este un răspuns la o „întrebare“ din mediul 
intrauterin sau din primul an de viata: în ce fel de lume va 
intra acest copil? Una în care cel mai bun mod de a asigura 
supraviețuirea lui până la reproducere - singurul lucru cu 
adevărat important pentru evoluţie — este să te asiguri ca 
nu-ți lași niciodată garda jos, nici măcar în copilărie, că nu 
uiţi niciodată de pericolul care este mereu iminent. 


Pentru. strămoșii nostri, acest lucru avea perfectă logică. 
Chiar şi astăzi, această genă de gestionare a stresului este 


8. În original, junk DNA, tradus mot-ă-mot prin ADN „gunoi“, este 
un concept destul de controversat în genetică, cercetări recente 
demonstrând că aşa-numitul balast ADN are, de fapt, o serie întrea- 
gă de roluri, printre care și acela de a asigura coeziunea genomului. 
(N. red.) 

blocată la majoritatea copiilor născuţi în zone de război, 
după cum confirmă constatări recente din zonele de con- 
flict din Congo. Şi are sens. Ştim că cei născuţi în perioade 
de foamete sau privare — chiar dacă au fost scurte - au 
manifestat astfel de reacţii. Chiar mai îngrijorător, există 
tot mai multe dovezi că această schimbare epigenetică a 
sistemului de reacție la stres poate fi transmisă generati- 
ilor următoare - o moştenire epigenetică, fără modificări 
ale ADN-ului. 


Aici, în Statele Unite, una dintre cele mai bogate tari din 
lume, vedem o epidemie de stres, care se reflectă asupra 
sănătății și bunăstării oamenilor. Nu toate acestea pot fi 
atribuite modificărilor biologice determinate epigenetic. 
Oricare dintre noi poate fi afectat dacă factorii externi care 
cauzează stres sunt destul de puternici. Dar, cu siguranţă, 
biologia îşi spune cuvântul. De ce se întâmplă asta? În 
parte, după cum am arătat mai sus, această schimbare epi- 
genetică poate fi transmisă din generaţie în generaţie. Dar 
cel mai important factor care creează acest nivel de stres 
extins la nivel de societate este creşterea inechitatii sociale. 


O femeie care se teme că ea sau soțul ei vor fi concediati 
poate fi hiperstresată în timpul sarcinii. Creşterea inechi- 
tatii afectează un număr mare de oameni care, in pre- 
zent, se tem de o scădere dramatică a statutului lor social, 
pentru ei înşişi sau pentru copiii lor. Prima femeie din 
exemplul nostru se întreabă cum va putea avea grijă de 
copil în situaţia sa; a doua se teme că copilul ei va fi înlă- 
turat din clasa mijlocie sau superioară, şi că şansele lui în 
viaţă vor fi dramatic diminuate. 


În ambele cazuri, atunci când grijile se adună şi teama 
devine destul de severă, nivelurile de cortizol pot ajunge 

destul de mari pentru a trece în sângele fătului. Această 
inundație de hormon al stresului - cortizol - blochează 
gena care ar trebui să-l gestioneze. Și dacă, în oricare dintre 
aceste două familii, copilul nu simte că nevoile lui primare 
(mâncare, confort şi afecțiune) sunt în mod constant înde- 
plinite sau dacă acel copil simte o tensiune interioară sau 
stres la persoana care îl îngrijește, aceeaşi schimbare bio- 
logică poate apărea şi în primul său an de viata. 


Desigur, inegalitatea crescândă nu este singurul motiv 
pentru care o mamă gravidă sau copilul ei ar putea trans- 
mite, fără să vrea, epigenomului temeri legate de viitor. 
Părinţi care îşi cresc copilul singuri, un sot absent, divor- 
tul, nesiguranța locului de munca, ambivalenta statutului 
de parinte, cresterea preturilor locuintelor, prabusirea 
pieţei, boala, rasismul, infracțiunile - există o listă lungă 
de situaţii care pot ridica nivelurile de cortizol. Creşterea 
inegalitatii nu este cauza tuturor reacțiilor de stres de la 
începutul vieții, dar adesea îi amplifică efectele. 


„Stresul mă omoară“ - probabil că ai rostit şi tu aceste 
cuvinte la un moment dat în viaţă. Dar pentru cei care 
suferă în mod cronic de niveluri ridicate de stres, aceste 
cuvinte li se potrivesc, din păcate, zi de zi. Studii recente 
ne arată că stresul este un ucigas tăcut, care ne afectează 
şi biologic, atât pe noi, cât şi pe familiile noastre şi pe cei 
din jur. Mai mult, ne vizează într-un moment deosebit de 
vulnerabil — din mediul intrauterin până în primul an al 
vieţii — cu implicaţii care au ecou pentru tot restul vieţii. 
Povestea pe care o spun aici este, desigur, o poveste de 
groază. 


Această carte spune povestea importantă a modului în 
care stresul prezent la începutul vieţii poate schimba 

fundamental viata unui copil, împiedicându-l să înveţe, 
să-şi facă prieteni, să-și găsească un partener de viata, 
să-şi câştige existența si să rămână sănătos. Volumul 
include informaţii importante despre ce pot face viitorii şi 
noii părinţi pentru a minimaliza stresul şi pentru a evita 
expunerea copiilor lor la o viata întreagă de stres cronic. 
Mai mult, cartea include informaţii relevante despre ceea 
ce noi, ca societate, putem şi trebuie să facem pentru a rea- 
loca resursele necesare ca să-i ajutăm pe părinţi în aceasta 
perioadă critică. Volumul ne îndeamnă pe noi toți să recu- 
noastem că nivelurile ridicate de stres ale altora nu sunt 
doar problema lor, ci şi a noastră, şi că trebuie rezolvată de 
noi toți. Avem puterea de a ieşi din acest cerc vicios — in 
vieţile si familiile noastre, dar și în societate. 


CAPITOLUL 1 


Stresul de la începutul vieţii. 
Impactul biologic al inegalitatii crescânde 


De mai bine de un secol se dă o luptă acerbă între natură şi 
educaţie — între importanţa calităților pe care le mostenim 
ca rezultat al geneticii fata de cele declanşate de lucrurile la 
care suntem expuşi după ce suntem conceputi. În momen- 
tul în care am intrat în domeniul psihologiei, această bătă- 
lie a intrat într-o etapă destul de neplăcută. Puţini ştiau că 
o ştiinţă abia ivită urma să transforme pentru totdeauna 
această luptă — de fapt, urma să o facă desuetă. Rezultatul 
avea să aibă un impact direct asupra domeniului pe care 
mi l-am ales. 


La sfârşitul anilor '80 şi începutul anilor '90, titluri precum 
„Pe fondul răspândirii cocainei, creşte numărul de crime“ 
sau „Rasă, gene şi IQ“, scrise cu litere de-o şchioapă, 
împânzeau chioșcurile de ziare. Sistemul de protecţie 
socială, care funcţiona ca o plasă de siguranţă, s-a destră- 
mat rapid, în urma unor propuneri venite de la Casa Albă, 
de a renunţa la „Marea Societate“! 


1. În original, The Great Society, numele unui set de programe soci- 
ale lansat în SUA de preşedintele democrat Lyndon B. Johnson 

Eforturile liberale din anii '60 au fost considerate în gene- 
ral un eșec şi, chiar dacă acest lucru nu era în totalitate 
adevărat, direcţia politică părea că lua un cu totul alt 
drum. Îndoielile cu privire la costurile programelor soci- 
ale, eficacitatea şi chiar corectitudinea lor au crescut rapid. 


Pe fondul acestei intensificări a anxietatii si incertitudi- 
nii a apărut controversatul politolog Charles Murray de 
la Universitatea din Chicago, care a susținut că ajutoa- 
rele şi sistemele de protecţie socială nu au făcut decât să 
încurajeze dependenţa oamenilor de stat. Murray a lansat 
un proiect conceput pentru a testa ideea că inegalita- 
tea rasială s-a bazat, după cum spunea el, pe „diferențe 
rasiale nerezolvate“ legate de inteligență. The Bell Curve, 
cea mai bine vândută carte pe care a scris-o împreună cu 
Richard Herrnstein, profesor de psihologie la Harvard, a 
ajuns în librării în 1994. În acest volum, Murray şi-a dus 
convingerile şi mai departe, susținând că afro-americanii 
şi oamenii săraci nu reuşesc în viata deoarece „sunt traşi 
în urmă de faptul că nu sunt suficient de inteligenți“ şi că 
bunăstarea şi eforturile educaţionale corective trebuie date 
uitării. „Mulţi oameni nu au nimic de învăţat care să jus- 
tifice costurile educaţiei“ a fost concluzia lui şocantă (The 
New York Times, 9 octombrie 1994, „Cercetări provoca- 
toare sau «varianta porno a ştiinţelor sociale?» “). Cartea a 
luat o poziție clară asupra controversei natură versus edu- 
catie’ și a generat o dezbatere publica virulentă, în care alti 
cercetători au atacat credibilitatea analizelor sale statistice, 


(1964-1965), al cărui scop principal era acela de a elimina sărăcia, 
inechitatea socială și inegalitatea rasială. (N. red.) 

2. În original, nature versus nurture, natură versus educaţie sau creste- 
re si îngrijire. (N. trad.) 

ipotezele nefondate si eşecul de a lua în considerare si alte 
posibile explicaţii. 


mai prejos. Având o abordare contrară, dar cu implicaţii 
la fel de grave, au revenit în forță cu argumente asupra 
„culturii sărăciei“ şi au redirecționat vina asupra pro- 
gramelor ineficiente împotriva sărăciei, unde existau, de 
fapt, cele mai mari probleme. În celebrul şi controversatul 
raport al lui Daniel Patrick Moynihan din 1969, „Familia 
de negri: argumente pentru o acţiune la nivel naţional“, 
reapăruse ideea că problemele claselor „inferioare“ apar 
din cauza deficienţelor culturale. În Code of the Street, 
sociologul Elijah Anderson a argumentat cu $i mai multă 
convingere că pretenţia existenţei unor presupuse defici- 
ente înnăscute nu tine deloc seama de imperativele cul- 
turale reale. Deoarece tinerii din cartierele problematice 
nu aveau acces la modalități mai tradiţionale de a reuși 
in viata si de a-şi obţine propria identitate, violenţa si 
criminalitatea în care erau implicaţi erau, de fapt, normale 
în circumstanţele lor - chiar dacă împotriva normelor 
sociale general acceptate. 


În parte, ambele şcoli de gândire au apărut ca reacţie la 
ideile din cadrul programului „Marea Societate“ şi a ini- 
tiativelor Războiului Contra Sărăciei, care susțineau răs- 
picat că o mai mare atenţie şi o mai bună finanțare vor 
rezolva curând aceste probleme persistente, imbunatatind 
mediul social. Dar, odată cu creşterea numărului de crime 
violente şi cu progresul limitat în reducerea sărăciei în 
rândul copiilor, succesul lor în ochii publicului s-a lăsat 
aşteptat. Argumentul că alocarea de fonduri suplimentare 
este răspunsul potrivit, că nu am făcut destule lucruri, că 
e nevoie de implementarea unor programe promițătoare, 

precum Head Start’, a fost întâmpinat cu scepticism ridi- 
cat, chiar şi când existau dovezi clare ce susțineau acest 
argument nepopular. 


Aşadar, am avut în realitate o reluare a secolului al XIX-lea, 
când credința darwinismului social în supraviețuirea 
celui mai adaptat - manifestă şi în „superioritatea natu- 
rală“ a europenilor albi- a condus direct la mișcarea 
de eugenie* de la începutul secolului al XX-lea. Această 
supremație a naturii a rezonat clar în studiul lui Murray 
şi în lucrările altora, cum ar fi psihologul Arthur Jensen. 
Acesta din urmă a pus performanţele mai ridicate ale albi- 
lor din Statele Unite pe seama unor dotări genetice superi- 
oare. Totuși, contraargumentul că genele nu joacă niciun 
rol - şi că îngrijirile corespunzătoare din familie ar putea 
rezolva totul - nu era nici el valid. Si asta pentru că s-au 
descoperit, de exemplu, vulnerabilitati genetice care creau 
anumite probleme unor copii — dislexie, tulburări de aten- 
tie şi alte dizabilități de învăţare. 


Această dispută între cei care voiau să explice totul prin 
apel la natură și cei care puneau totul pe seama educaţiei 
se desfăşura de atâta vreme şi atât de înverşunat, încât 
aproape că era nevoie să-ţi alegi o echipă - Echipa Natura 
sau Echipa Educaţie —, indiferent dacă erai cercetător sau 
doar critic al culturii. Chiar și cei care recunoșteau că atât 
natura, cât şi educaţia erau importante nu se puteau face 


3. Head Start este un program al Departamentului pentru sănătate şi 
servicii publice al SUA, lansat în 1965, care oferă educaţie, servicii 
medicale şi hrană copiilor de vârstă fragedă proveniți din familii cu 
venituri mici. (N. red.) 

4. Mişcarea de eugenie, denumită şi eugenism, este o teorie socială 
care susţine îmbunătăţirea geneticii umane prin diverse mijloace de 
intervenţie. (N. trad.) 

auziti - nimeni nu putea spune exact de ce contau sau ce 
e de făcut. 


Între timp, aceste poziţii extreme au exercitat puternice 
influenţe asupra unor decizii politice fundamentale, luate 
pe baza unor constatări pseudostiintifice. Taieri de buget 
în domeniul educaţiei pentru populaţiile cu venituri 
mici, reduceri masive ale măsurilor de protecţie socială, 
legi abuzive care au eliminat libertatea judecătorilor de a 
dispune o pedeapsă cu suspendare, în favoarea condam- 
nării obligatorii cu executare — toate au creat consecințe 
care ne-au afectat până în prezent, cum ar fi încarcera- 
rea în masă, care a crescut dramatic timp de 20 de ani, 
de la o rată deja şocantă în 1990 (1 860 din 100 000) la 
peste 2 200 in 2010 - cu cifre aproape duble în cazul bar- 
bailor afro-americani. Dar statisticile izolate nu reușesc 
să surprindă perturbațiile create în vieţile individuale, 
în familii și în întreaga comunitate. Desi cel mai frapant 
pentru afro-americani, tiparul era similar pentru america- 
nii albi, pe măsură ce rata generală a detenţiei a continuat 
să crească, la mult timp după scăderea ratei criminalității 
violente începute la mijlocul anilor 1990 şi încă prezente. 


Pe scurt, eram blocaţi. Ne opintiserăm în discuţii poli- 
tice bazate pe pseudoștiință și purtam ochelari de cal. 
Cercetătorii, inclusiv eu, rămăseseră blocaţi în mijlo- 
cul unei dihotomii de tipul ori una, ori alta, care era tot 
mai sterilă. Cu toţii ne împotmoliserăm în dezbaterea 
natură versus educație, în cadrul căreia nu se mai făcuseră 
progrese de mai bine de un secol. 

Punct si de la capăt: o nouă abordare 


În primăvara lui 1992, am primit din senin un telefon de 
la cineva care întreba dacă as avea timp să vorbesc cu un 
bărbat numit Fraser Mustard. Nu aveam niciun motiv să 
bănuiesc că acest apel nu doar că îmi va schimba drama- 
tic cariera de cercetător, dar va duce şi la o nouă moda- 
litate de a privi rolul naturii şi pe cel al educaţiei si ne va 
scoate în cele din urmă din negura în care ne afundaserăm 
de zeci de ani. Acest apel urma să ofere perspective care 
aveau să afecteze nu doar dezbaterea asupra sărăciei, ci şi a 
altor probleme sociale, inclusiv stresul cronic, inegalitatea 
socială, sănătatea şi mortalitatea. 


Auzisem de numele lui Mustard dinainte - ştiam că grupul 
său de cercetare a jucat un rol semnificativ în descoperi- 
rea faptului că aspirina ar putea ajuta la prevenirea atacu- 
rilor de cord și a accidentelor vasculare cerebrale. După 
cum aveam să aflu, Fraser Mustard era un om extrem de 
ambitios în ceea ce-şi propusese. Ca în cercetarea prece- 
dentă, care dusese la utilizarea frecventă a dozelor mici 
de aspirină pentru a preveni atacurile de cord iniţiale sau 
ulterioare, prelungind vieţile a mii de oameni, el era pro- 
fund interesat de noi domenii ale științei care ar putea 
influenţa societatea în ansamblu. Curând, acest om cu 
nume neobişnuit” avea să însemne mult mai mult pentru 
mine, atrăgându-mă într-un mod complet neașteptat în 
disputa aprinsă privitoare la importanţa naturii și a edu- 
catiei în dezvoltarea unei persoane, făcându-mă să privesc 
cu alti ochi motivele pentru care unii copii se confruntă 
mereu cu dificultăți în viata în timp ce alții prosperă. 


5. Mustard, în limba engleză, înseamnă „muștar. (N. trad.) 

Cu un deceniu în urmă, Mustard fondase Institutul 
Canadian pentru Cercetări Avansate, un incubator inter- 
national de ştiinţă, care considera că cea mai bună metodă 
de abordare a problemelor cu adevărat complexe, cu mul- 
tiple cauze, este să asamblezi o echipă diversă cu cei mai 
buni experţi capabili să abordeze fiecare problemă. Fără 
a-mi da prea multe explicaţii ale motivului pentru care 
m-a sunat, Mustard m-a întrebat dacă am auzit despre trei 
studii recente. Fiecare dintre ele, mi-a spus el în stilul său 
insinuant, avea implicaţii fascinante şi poate chiar contra- 
riante, dacă erau analizate în ansamblu. 


Mustard a început prin a-mi vorbi despre ceva numit 
Studiul Whitehall. Acest studiu faimos asupra sănătă- 
tii angajaților din serviciul public britanic al districtului 
Whitehall din Londra, condus de epidemiologul britanic 
Michael Marmot, a fost efectuat de două ori, o dată în anii 
'60 şi din nou începând cu sfârşitul anilor '80. Marmot a 
descoperit că angajaţii de rang inferior erau de patru ori 
mai susceptibili să sufere de boli grave (cum ar fi boli de 
inimă, probleme pulmonare cronice şi depresie) şi chiar 
să moară mai devreme decât funcționarii de nivel supe- 
rior. In mod interesant, pentru că cercetătorii şi-au redus 
observaţiile doar la aceşti funcționari publici, au putut 
să elimine motivele obişnuite oferite pentru a explica un 
astfel de fenomen: exigenţele fizice ale unui loc de muncă 
(pasarea unor hârtii nu este, totuși, muncă grea); accesul 
limitat la îngrijirile medicale (există îngrijire medicală 
universală în Anglia) şi stilul de viață (fumatul, dieta şi 
exercițiile fizice), pe care le-au măsurat prin completarea 
chestionarelor de către participanți. Şi totuși, chiar şi cu 
aceşti factori eliminaţi din ecuaţie, între 65 şi 75% dintre 
diferențele de sănătate asociate statutului social au rămas 

inexplicabile. Acest mister i-a captat interesul lui Fraser — 
ce îi îmbolnăvea pe cei aflați pe ultima treaptă socială? El 
a fost, de asemenea, fascinat de faptul că aceşti oameni nu 
erau victimele tipice. Până în acel moment, cercetările se 
axaseră pe impactul sărăciei asupra sănătăţii, dar aici bol- 
navii erau funcționari în serviciul public britanic. Erau mai 
jos în ierarhie, dar erau departe de a fi afectaţi de sărăcie. 


Fraser a continuat apoi discuţia prezentându-mi munca 
unei psihologe americane pe nume Emmy Werner, care 
s-a concentrat asupra rezilientei® — realitatea că unii copii 
care întâmpină probleme când sunt foarte mici, amplifi- 
cate de diverşi factori de risc precum dezavantajele eco- 
nomice sau sociale, se bucură totuşi de mare succes mai 
târziu în viaţă. Recent, aceasta a publicat o carte intitulată 
Depășirea limitelor: Copiii cu risc ridicat de la naștere la 
perioada adultă, unde a analizat un grup de 505 bărbaţi 
şi femei de pe insula hawaiiană Kauai — dintre care multi 
nu absolviseră liceul si continuau să lucreze ca muncitori 
necalificaţi. Cercetătoarea a urmărit rolul pe care riscul și 
stresul l-au jucat în viata lor. În cele din urmă, Werner a 
descoperit că cei care au reuşit să treacă peste obstacolele 
din primii ani ai vieţii se bucuraseră de o relaţie apropi- 
ata în copilărie sau adolescență - fie cu un părinte, fie cu 
cineva care a îndeplinit acel rol. Acest succes în ciuda unui 
destin aparent implacabil, cauzat de problemele de la înce- 
putul vieţii, nu a fost un fenomen răspândit. Doar 10% 
dintre persoanele cercetate s-au descurcat bine. Totuşi, 
studiul a relevat o posibilitate interesantă: îngrijirea adec- 
vata si educația ar putea să atenueze unele dintre prejudi- 
ciile pe care le poate aduce statutul social scăzut. 


6. În original, resilience, capacitatea de adaptare la situaţii stresante sau 
dificile pe parcursul vieții. (N. trad.) 

La finalul conversatiei noastre telefonice, Mustard a adus 
în discuţie o teorie propusă de britanicul David Barker, 
cercetător în domeniul medical, care sugera că hrana unui 
copil din viaţa intrauterină este un factor crucial în deter- 
minarea unor aspecte legate de sănătate în viata adultă, 
inclusiv tensiune arterială şi boli cardiace. Asa-zisa ipoteză 
Barker, care apăruse cu doi ani înaintea discuţiei noastre, 
în 1990, a revoluționat modul în care definiserăm până 
atunci factorii sociali ce afectează sănătatea adulţilor. Până 
la apariția acestei lucrări, accentul se pusese pe factorii 
de stres din viața adultă, de exemplu condiţiile dificile de 
lucru. Această cercetare a arătat legătura solidă dintre starea 
fătului în mediul intrauterin şi sănătatea sa ulterioară ca 
adult. Barker a examinat fişele medicale detaliate a 449 de 
bărbaţi şi femei care s-au născut în Preston, Anglia, între 
1935 şi 1943, urmărindu-i de la naștere până la 40-50 de 
ani. Cei susceptibili de boli de inimă avuseseră la naştere 
o greutate substantial mai mică decât se estimase pe baza 
greutăţii placentei. Asta arăta că fătul nu crescuse, de fapt, 
la greutatea optimă. Dar, desi Barker a făcut legătura dintre 
dezvoltarea fătului si bolile de inimă ale adultului de mai 
târziu, el nu a putut explica şi cauza. 


După ce m-a trecut repede prin aceste trei studii, pam- 
pam! Mustard a avut un mic moment de respiro. Şi apoi 
m-a întrebat daca văd vreo conexiune. El o vedea în studiul 
lui Marmot, care arătase că există cu siguranţă altceva — 
legat de circumstanţele noastre socio-economice — care 
ne afectează sănătatea, şi care încă nu a fost dezvăluit. 
În studiul lui Werner despre reziliență se întrevedea o 
soluție sau cel puţin o modalitate de a atenua efectele 
negative pe care le-ar putea provoca problemele cu care 
ne confruntăm la începutul vieţii. Totuşi, în mod uimitor, 

Barker şi-a pus problema existenţei unor factori, în afara 
elementelor sociale introduse de Marmot, care ne influ- 
enteaza sănătatea înainte de a veni pe lume. 


Ceea ce se afla cu adevărat în centrul acestor studii aparent 
distincte era noţiunea că nu se putea da pur şi simplu vina 
pe natură sau pe educaţie. Aceste constatări au fost niște 
semnale de alarmă care arătau că în spate se ascunde ceva 
extrem de complicat, pe care intelectualii noştri cei mai de 
seamă nu ar vrea să îl împărtășească. Mustard nu ştia încă 
despre ce e vorba, dar considera că doar dacă merge în 
continuare pe acest drum ar putea găsi un altfel de argu- 
ment în dezbaterile sterile, dar înflăcărate din jurul nostru. 


Am fost intrigat! Până în acel moment, cercetările mele se 
concentraseră pe încercarea de a identifica forțele ascunse 
care îi fac pe copiii de altfel buni — Jasonii şi Davizii din 
întreaga lume — să-și piardă controlul în situaţii critice, 
în sala de clasă sau acasă. La rândul meu, încercam să 
scap de aceeaşi si aceeaşi dezbatere națională. Vorbind cu 
Mustard, mi-am dat seama că, studiind îndeaproape inter- 
acțiunea dintre cei doi factori — natură şi educaţie -, am 
putea descoperi cum ne este influențată viata. $i poate că 
asta le-ar oferi un ajutor real celor cărora destinul nu le 
surâde din cauze inexplicabile legate de circumstanțe sau 
genetică. 


Câteva zile mai târziu, Mustard şi cu mine ne întâlneam în 
biroul său de la Institutul Canadian de Cercetări Avansate 
din Toronto. (La momentul respectiv, lucram ca profesor 
de ştiinţe cognitive aplicate la Universitatea din Toronto.) 
Când l-am întâlnit personal, am văzut din prima fostul 
jucător de fotbal al universităţii: era în continuare un 
bărbat cu o construcţie robustă. Totuși, smocul său alb de 

păr, ca un halou în jurul capului care suferea, de altfel, de 
calvitie, combinat cu stilul său franc și deschis, îl făcea să 
pară mai degrabă un stareţ benedictin din secolul al X-lea. 


Mustard a trecut direct la subiect: dorea să lanseze un nou 
program CIFAR care să examineze cauzele pentru care 
unii oameni sunt sănătoși, în timp ce alţii nu. Instinctul îi 
spunea că cercetarea pe care am discutat-o era doar înce- 
putul unei conversații mai ample. Evident, nu i se părea 
îndeajuns să punem totul în cârca aceluiaşi factor care ne 
afectează sănătatea — statutul social - măsurat fie în veni- 
turi, realizări școlare, sau performanţe în carieră. Voia 
să găsească piesa lipsă. În plus, era convins că nu doar 
sănătatea noastră cardiovasculară ar putea fi predetermi- 
nată la începutul vieţii. Lucrarea lui Barker deschisese doar 
o usa. În cele din urmă, se axa pe o singură întrebare: ce 
altceva ar putea afecta radical sănătatea anumitor adulți? 


Cum am făcut legătura 


Un an mai târziu, urma să lansăm un nou proiect - The 
Human Development Program (HDP)’ -, iar eu trebuia 
să preiau frâiele proiectului. Am adunat un grup foarte 
divers de experţi, care includea un epidemiolog, doi neu- 
rologi, un psihiatru pentru copii, doi psihologi de dezvol- 
tare şi un primatolog care lucra cu maimutele explorând 
precare de la începutul vieţii. Studiile pe care Mustard 
le citase — de la Marmot, Werner si Barker - erau ca trei 
puzzle-uri: ofereau o imagine imediată, dar incompletă, 
iar acum trebuia să umplem golurile. 


7. Programul de Dezvoltare Umană. (N. red.) 

Am decis să începem cu începutul — cu primele clipe din 
viata unui om. Urma să căutăm cercetări care să extindă 
dovada că experienţa noastră în viata intrauterină ne afec- 
tează sănătatea de mai târziu. Activitatea lui Barker fusese 
foarte specifică, limitându-se în principal la boli de inimă. 
Noi am vrut să explorăm alte probleme care ar putea avea 
originea în perioada sarcinii. Şi am vrut, de asemenea, să 
urmărim modul în care mediul ar putea continua să afec- 
teze o persoană după naştere. 


În curând, cei doi epidemiologi din echipa noastră au găsit 
o modalitate de a face acest lucru. Ei lucrau cu date dintr-un 
studiu guvernamental numit „Ansamblul de nașteri din 
Marea Britanie“ din 1958, care a urmărit vieţile a 17 000 de 
persoane născute în Anglia, Scoţia şi Ţara Galilor, pe par- 
cursul unei singure săptămâni, în 1958. Cercetătorii i-au 
urmărit pe aceşti oameni de la naștere — verificându-i la 
vârsta de 7, 11, 16, 23 şi 33 de ani. La fiecare şedinţă, colegii 
noştri prezentau noi rezultate în privinţa sănătăţii, educaţiei, 
carierei şi stării generale a participanţilor. Ei au descoperit 
destul de repede că statutul socio-economic al indivizi- 
lor la momentul nașterii se corelează cu o gamă largă de 
dificultăţi pe tot parcursul vieții: lipsa succesului la scoala, 
delincventa, performanţe scăzute în carieră si probleme de 
sănătate. Cercetarea a întărit şi, mai mult decât atât, a extins 
concluziile studiilor lui Marmot şi Barker: circumstanţele 
socio-economice de la naştere au un impact semnificativ pe 
tot parcursul vieţii. Iar dificultăţile întâmpinate erau mari: 
probleme şcolare la vârsta de 11 ani și probleme cu starea 
generală de sănătate la vârsta de 30 de ani. 


În plus, am descoperit că acest lucru era valabil la toate 
clasele; statutul socio-economic a avut ceea ce noi numim 

un „efect gradual“, un alt mod de a spune că aceste con- 
secinte asupra sănătăţii şi comportamentului au fost mai 
puternice la cel mai scăzut nivel al scării. Ele au continuat 
să-și facă loc, desi cu un impact descrescător, si în clasele 
de mijloc si în cele superioare. Nu este surprinzător faptul 
că acei copii născuţi în familiile cu cel mai scăzut statut 
socio-economic s-au chinuit să răzbească la începutul 
şcolii şi au avut greutăţi şi la nivel academic. Dar, la fel 
ca în studiul lui Marmot despre Whitehall, acest tipar se 
repeta la fiecare nivel superior al scării sociale - copiii de 
la fiecare nivel aveau performanţe mai scăzute decât cei 
de la nivelul superior următor, iar asta până la vârf. 


Cu toate acestea, statutul socio-economic era mai degrabă 
un surogat pentru ceea ce căutam cu adevărat, şi anume 
factorul care provoca aceste schimbări dezastruoase de la 
începutul vieţii, care se răspândeau pe tot parcursul ei — 
răspunsul la întrebarea de ce? Nu intelegeam încă de ce 
statutul social ar determina un adolescent să ia note mici 
la şcoală sau un bărbat de 40 de ani să aibă un atac de cord. 
Având indicii din partea lui Barker că, indiferent care era 
cauza, ea putea apărea chiar din viata intrauterină, fiind 
apoi încorporată la nivel biologic. Dar care era şi cum 
funcționa acest mecanism misterios? 


Totul capătă deodată sens 


După cum aveam să aflăm, cercetarea primatelor urma 
să ne ofere primul indiciu. Unul dintre membrii echipei 
noastre, Stephen Suomi, primatolog si om de ştiinţă la 
The National Institutes of Health (NIH), studiase efectul 


8. Institutul Naţional de Sănătate. (N. red.) 


STRESUL DE LA ÎNCEPUTUL VIEȚII 47 


adversitatii timpurii asupra macacilor rhesus, o specie de 
maimuțe din Europa, Africa si Asia?. Câteva dintre studi- 
ile sale au implicat un mic grup de maimuțe nou-născute 
şi o maimuţă adultă, pentru a vedea ce s-ar întâmpla în 
absenţa unei îngrijiri atente. În mod evident, un an mai 
târziu, când Steve a adus aceste maimuțe înapoi în grup, 
ele s-au confruntat cu o serie de deficiențe, de la probleme 
comportamentale până la dependență. 


Îmi amintesc că am vizionat și un videoclip pe care ni l-a 
arătat Steve, în care una dintre aceste maimuțe care „se 
crescuseră una pe alta“ interactiona cu o altă maimuţă. La 
început, totul părea un joc obișnuit, dar în curând s-a văzut 
că maimuța cu probleme nu ştia când să se oprească. Ea 
continua să-şi bată prietenul, chiar şi după ce el se făcuse 
ghem, cu capul în mâini. De fapt, maimuța nu percepea 
niciun semnal din partea celuilalt - nici faptul că el zăcea 
pe jos, nici faptul că încerca să fugă. Maimuta cu probleme 
pur şi simplu continua să îl lovească. 


În această perioadă am început să observăm că aceste dere- 
glări comportamentale sunt corelate cu stresul. Un număr 
semnificativ de studii arătaseră că nivelul cortizolului, hor- 
monul stresului, putea fi redus prin îngrijiri foarte simple 
precum contactul fizic. Un experiment a descoperit acest 
lucru din pură întâmplare: simpla ridicare a şoarecilor din 
custile lor pentru a efectua cercetări într-un laborator a 
redus simțitor producţia lor de cortizol. Gandindu-se că 
acest hormon ar putea sta la baza comportamentului mai- 
mutelor, Steve le-a testat pentru problema opusă: posibila 


9. În original, Old World („Lumea Veche“), continentele existente îna- 
inte de descoperirea Americii si înainte ca Australia si Antarctida să 
fie cunoscute. (N. trad.) 

creştere a cortizolului care ar fi putut rezulta din felul în 
care fuseseră crescute. 


Într-o serie de studii, au fost grupate mai multe maimuțe 
nou-născute şi li s-a furnizat suficientă mâncare, dar au 
fost private de prezenţa unei mame. În mod evident, sis- 
temul lor de reacție in fata stresului a fost amplificat. Axul 
hipotalamo-hipofizo-corticosuprarenal (HHC), sistemul 
care controlează eliberarea hormonului de „luptă pentru 
supraviețuire“, scăpase de sub control. Se activase din 
nimica toată si continua să funcționeze mult timp după ce 
alte maimuțe se linișteau. Atunci când Steve ne-a prezen- 
tat rezultatele, strălucirea din ochii lui a scos la iveală ceea 
ce şi noi am realizat rapid: legătura dintre hiperactivitatea 
HHC, hiperagresivitatea acestor maimuțe şi incapacitatea 
de a-şi controla propriul comportament era o descoperire 
remarcabilă. Aceasta ne-a dat un prim indiciu despre ceea 
ce se întâmplă la oameni — ce ni se vara „pe sub piele“ — la 
începutul vieţii, generând dificultăţi pe tot parcursul ei. 


Steve ne-a prezentat apoi o a doua descoperire importantă: 
când li se oferea posibilitatea de a alege apă, suc sau un 
cocktail de suc şi alcool, maimutele private de îngrijiri la 
naștere aveau mai multe șanse să aleagă băutura alcoolică. 
Şi aveau riscuri mai mari de a deveni dependente. Deşi 
Steve ne-a avertizat să nu le considerăm direct înrudite 
cu oamenii, paralelele dintre date erau izbitoare — depen- 
denta era unul dintre factorii-cheie asociați cu nivelurile 
ridicate de stres si la oameni. Credeam cu tărie că suntem 
pe calea cea bună. 


La scurt timp după ce Steve a discutat cu noi rezultatele 
uluitoare ale cercetării sale, psihologa Megan Gunnar, 
invitată la CIFAR să ţină un discurs (şi care, imediat 

după, s-a alăturat grupului), ne-a oferit următoarea piesă 
decisivă din puzzle. Ea a fost implicată inca de la început 
într-un studiu care avea să devină un reper şi care s-a des- 
făşurat timp de mai multe decenii. Cercetarea a studiat 
viețile unui grup de orfani care au crescut în circumstanţe 
greu de imaginat. În anii '80, dictatorul român Nicolae 
Ceaușescu a conchis (din nefericire, în mod eronat) că 
tara sa are nevoie de o creștere pe scară largă a popula- 
tiei din considerente economice. Ca urmare, oamenilor 
li s-a interzis utilizarea de metode contraceptive. Deşi 
toate politicile la scară largă au consecinţe nefaste, în acest 
caz au fost deosebit de brutale: un număr mare de copii 
neplanificati, în orfelinate ca acelea din universul cărților 
lui Dickens, gazduiti în camere mari, cu paturi înghesuite 
supraetajate şi cu număr limitat de adulți care să îi supra- 
vegheze. Aceşti îngrijitori aveau putin timp chiar si pentru 
contacte umane de bază - si nici nu se aștepta cineva de la 
ei să ofere acestor copii afecţiune. Orfelinatele erau con- 
duse, de fapt, ca niște fabrici, unde pe linia de asamblare 
erau copii ce trebuiau schimbaţi şi hraniti. 


Curând după ce această tragedie a ieşit la lumină, odată cu 
prăbuşirea regimului Ceaușescu, un număr semnificativ 
de copii au fost adoptați de familiile înstărite din Europa 
şi Statele Unite, unde Megan si alti cercetători au început 
să le studieze dezvoltarea. Rezultatele au fost izbitoare: 
aproape toţi copiii care fuseseră adoptați înainte de vârsta 
de un an aveau aceleaşi modele comportamentale pe care 
le manifestaseră si maimutele, de la un sistem neregulat 
de reactie in fata stresului pana la dificultati in forma- 
rea de relatii interumane. 

cetarile lui Steve si Megan, atât la maimute, cât şi la copii, 
au aratat in mod clar impactul lor incontestabil asupra 
sistemului de gestionare a stresului si asupra comporta- 
mentului problematic de mai târziu. Asa că am decis să 
ne concentrăm atenţia atât asupra stresului, cât şi asupra 
modului în care se modelează prin experienţă şi cum ne 
schimbă comportamentul şi sănătatea. 


Să-l introducem acum în scenă pe Michael Meaney, profe- 
sor la Universitatea McGill, specializat în neurologie, stres, 
îngrijire maternă şi expresie genetică. La fel ca Suomi, el 
studia animalele care sufereau de dereglare a stresului, dar 
lucra mai degrabă cu rozătoare decât cu maimuțe. Michael 
descoperise şi el diferente fiziologice similare si tulburări 
de comportament la șoarecii care nu primiseră îngrijiri 
materne ~— mai precis, „spălarea si curăţarea“ tipice pentru 
puii nou-născuţi. În plus, el a avut si o constatare absolut 
nouă, pe care încă nu o publicase: descoperise un meca- 
nism biologic — un proces care părea să explice de ce aceia 
care suferiseră de stres la începutul vieţii aveau ulterior 
probieme atât de mari. Pe măsură ce ne explica ce desco- 
perise, ne-am dat brusc seama că aceasta era piesa lipsă 
din puzzle-ul nostru. | 


Laboratorul lui Meaney studiase de ceva timp legătura 
dintre îngrijirea insuficientă din primii ani de viata şi dere- 
glarea nivelului de stres, căutând motivele biologice impli- 
cite care ar putea sta la baza acestei conexiuni. După cum a 
povestit Michael, inspiraţia i-a venit la o conferință, unde 
s-a întâlnit întâmplător cu un coleg de la Universitatea 
McGill, Moshe Szyf, cercetător al epigeneticii, domeniu 
aflat în plină ascensiune. El auzise de activitatea echipei 

de cercetare a lui Michael şi a sugerat că merită explorată 
o posibilă schimbare epigenetică a genelor care contro- 
lează sistemul de stres. Până la acel moment, aproape toată 
munca în domeniul epigeneticii privea această problemă 
din punctul de vedere al dezvoltării fetale normale — unde 
aceasta joacă un rol esenţial în controlarea modului în 
care genele funcţionează — sau ca răspuns la evenimentele 
fizice petrecute de-a lungul vieţii, cum ar fi efectele fuma- 
tului asupra declanșării cancerului. Diferenţa acum era 
explorarea experienţelor sociale — in acest caz, îngrijirile 
de la începutul vieţii - pentru a analiza dacă ar putea avea 
un efect similar. 


În mod obişnuit, sistemul nostru de reacţie la stres se 
amplifică sau se reduce proportional cu amenințările cu 
care ne confruntăm. Dacă există un leu care urmează 
să ne atace sau un om cu un pistol care vine în direcţia 
noastră, acest sistem eliberează cortizolul, care ne pune in 
alertă. Când pericolul trece, cortizolul este oprit. Se dove- 
dise, însă, că atunci când puii de soareci din laboratorul 
lui Michael se confruntau cu un nivel ridicat de stres din 
cauza lipsei de îngrijire maternă, exista ceva care împie- 
dica oprirea cortizolului. 


Acest proces este cunoscut ca schimbare epigenetică: func- 
tia unei gene este modificată — fie pornită, fie oprită — de 
un anumit factor extern. În acest caz, factorul extern a fost 
stresul extrem dintr-o copilărie lipsită de confort, care a 
provocat o schimbare epigenetică numită „metilarea stre- 
sului“. Metilarea presupune că o grupare de metil- un 
anumit tip de moleculă chimică - s-a ataşat comutatoru- 
lui de pornire şi oprire existent în fiecare genă. În cazul 
particular al metilării stresului, gena a cărei sarcină este 

de a spune axului hipotalamo-hipofizo-corticosuprarenal 
să stea locului - să oprească producția de cortizol — este 
redusă la tăcere. Nivelurile ridicate de stres experimentate 
în fragedă pruncie pot metila gena care controlează siste- 
mul de gestionare a stresului. Când se întâmplă acest lucru, 
trăim de parcă am fi mereu fata în fata cu acel leu pregătit 
de atac sau cu atacatorul care ne pune pistolul la tâmplă. 


„Aici este răspunsul pe care-l căutam“, mi-am spus. Stre- 
sul ne poate intra pe sub piele, schimbând chiar felul în 
care ne funcţionează genele. Nu eram în niciun caz sin- 
gurul care remarcase cum schimbă acest lucru felul în 
care priveam stresul de la începutul vieţii. Când a auzit 
prima dată de povestea influenței epigeneticii sociale în 
încorporarea biologică a dereglării stresului, colegul meu, 
Clyde Hertzman, adeptul unor concluzii dureroase si la 
obiect, a remarcat: „Este o modalitate de a-i transmite 
unui nou-născut că îl aşteaptă o lume periculoasă şi că, 
probabil, va muri tânăr.“ 


În momentul în care am aflat despre acest efect epigenetic, 
am realizat implicaţiile sale potenţiale nu doar pentru 
înţelegerea oamenilor aflați la limita de jos a societăţii, ci 
a tuturor. În mod evident, această concluzie se potriveşte 
cu povestea inegalitatii sociale pe care o urmăream de un 
deceniu. Statutul socio-economic scăzut ca indicator al 
adversitatii timpurii, cu consecințe permanente pe care 
am ajuns să le înțelegem, se potrivea manusa cu acest nou 
scenariu. Mai mult, mergea chiar mai departe. Îngrijirea 
precară din prima parte a vieţii nu este cauzată doar de 
dezavantaje economice si sociale. În lumea modernă, stre- 
sul partenerilor de viata, neputinta de a-şi gestiona cari- 
era sau îngrijorările legate de lumea hipercompetitivă cu 

care s-ar putea confrunta copiii lor pot interfera cu tipul 
de îngrijire de care cei mici au nevoie. Mai târziu, am aflat 
că această schimbare epigenetică ar putea urma o altă cale 
socială: dacă mama este hipertensivă în timpul sarcinii, 
se poate produce aceeaşi metilare a stresului. Părinţii din 
grupurile cu statut socio-economic mai redus pot avea un 
risc mai mare de a avea sarcini stresante sau de a fi stresaţi 
de noul lor rol. Asta se poate întâmpla la orice nivel al sta- 
tutului economic — ceea ce a fost în deplină concordanță 
cu constatările noastre despre modul în care stresul poate 
apărea la orice nivel al societăţii: stresul poate afecta pe 
oricine. 


Echipa noastră nu a fost singura care a înţeles implicaţiile 
profunde ale acestei noi şi spectaculoase științe; curând, 
cercetătorii din întreaga lume s-au alăturat explorării, 
revolutionand modul în care privim dezvoltarea copi- 
ilor. Imediat după publicarea primelor documente de 
către echipa lui Meaney la începutul anilor 2000, valuri 
întregi de cercetători au început să efectueze studii care să 
extindă şi să aprofundeze epigenetica socială a adversitatii 
timpurii. Si, din ce ne dăm seama, cunoştinţele noastre în 
domeniu se vor dubla cel mai probabil în următorii câțiva 
ani. Deocamdată, putem spune totuși cu certitudine ca 
stresul poate schimba modul în care funcționează orga- 
nismul uman, cu consecinţe pentru tot restul vieții. Si 
chiar dincolo de ea. Se pare că această schimbare epigene- 
tică — ce nu afectează deloc ADN-ul - poate fi transmisă 
generaţiei următoare; acest lucru s-a constatat în studiile 
pe animale, dar există dovezi recente că se întâmplă şi la 
noi. Remarcabila descoperire arată că experiența socială 
a adversitatii timpurii poate face o schimbare care devine 

parte a biologiei noastre şi o parte a moştenirii noastre 
biologice: creşterea devine natură. 


Odată ce acest lucru a devenit evident, am început să 
discut cu psihologii, profesorii, asistenții sociali, grupurile 
de sănătate ale comunităţilor, bancherii (care au contri- 
buit la finanțarea CIFAR), legislatorii şi factorii politici de 
decizie, în esenţă cu orice persoană a cărei muncă ar fi 
îmbogăţită de remarcabila ştire. Bineînţeles, toți aveau si 
un interes personal; în mod inevitabil, aveau numeroase 
întrebări la care doreau răspuns, legate de familiile lor 
şi efectele acestei probleme asupra societăţii noastre în 
ansamblul ei. Cât de mult stres este prea mult? Cum se 
manifestă metilarea? Ce pot face dacă eu sau copilul meu 
trăim deja cu un sistem perturbat de gestionare a stresului? 
Daca nu găsesc o creşă rezonabilă ca pret, sunt şanse mai 
mari pentru copilul meu să experimenteze stresul într-un 
cadru mai putin potrivit? Cum pot să-i dau adolescentei 
mele ajutorul de care are nevoie când se retrage şi se izo- 
leaza? Cum îmi susţin elevul care se luptă cu anxietate, 
furie sau tulburări de comportament, dacă şcoala nu are 
niciun cadru pentru a aborda problemele de sănătate psi- 
hica? Cum putem scădea stresul din familia noastră când 
nu ne putem permite să ne luăm nici măcar o vacanță? 
Este prea târziu să facem ceva în legătură cu stresul pe care 
deja l-am trăit şi să evităm riscul unui atac de cord? Care 
sunt consecințele extinse ale acestei epidemii? Ne schimbă 
stresul propria natură, producând daune ireparabile? 


În următoarele capitole, voi discuta, pe rând, etapele de 
creştere şi dezvoltare ale unui individ - de la bebeluș la 
copil, până la adolescent si apoi adult —, explicând datele 
ştiinţifice actuale despre stres şi dereglarea lui pentru 

fiecare vârstă, precum şi cele mai bune modalităţi de a-l 
integra si de a reacţiona atunci când apare, într-o varie- 
tate de circumstanțe. Cu fiecare capitol, perspectiva se va 
extinde până când, la final, în ultimele capitole, vom privi 
lupta noastră cu stresul și din punct de vedere social. Asta 
ne va oferi sfaturi despre cum putem schimba politicile 
sociale pentru a ieşi din acest cerc vicios care ne ameninţă 
pe toţi. 


CAPITOLUL 2 


Sortiti succesului, sortiti greutăților. 
Perioada critică a primului an 
din viata bebelusului 


Nu stiu daca va vine sa credeti sau nu, dar inainte eram cu 
toții convinşi că primul an de viata nu este atât de impor- 
tant pentru dezvoltarea socială si cognitivă a copilului — că 
momentele critice apar mai târziu, la trei sau patru ani. Fi 
bine, se pare că această abordare a fost extrem de greșită: 
pot apărea o serie de schimbări fundamentale exclusiv 
în timpul acestui an. De exemplu, unii copii sunt literal- 
mente „născuţi anxioși“ fie pentru că excesul de stres cu 
care se confruntă mama în timpul sarcinii provoacă meti- 
larea stresului la nivelul fătului ~ adică gena stresului este 
blocată în poziţia de „pornire“ — sau pentru că bebeluşul 
a moştenit versiunea metilată a genei. Dar modul în care 
funcționează sistemul lor de gestionare a stresului poate fi 
influenţat în mod radical de ceea ce trăiesc în timpul pri- 
mului an de viaţă. Îngrijirile intense, empatice şi pline de 
răbdare pot ajuta copiii să treacă peste dereglarea nive- 
lului de stres, chiar dacă a fost moştenită, protejându-i 
împotriva efectelor adversitatii timpurii. Dar si scenariul 

opus este la fel de adevarat: stresul ridicat sau adversita- 
tea poate duce la metilarea stresului la copiii care nu s-au 
născut cu el. Părinţii sau îngrijitorii primari joacă un rol 
central aici, însă contextul social mai larg - indiferent ` 
dacă este precar sau protector - poate, de asemenea, să 
conteze enorm. Haideţi să aruncăm acum o privire asupra 
felului în care se desfăşoară acest proces în primul an de 
viata a copilului. 


Spunând această poveste despre stres în fata multor audi- 
ente diferite, am primit tot felul de întrebări. Dar cele mai 
presante au venit de la cei care aşteptau un copil sau erau 
în faza incipientă a „meseriei“ de părinte. Aceşti părinţi 
mă caută aproape întotdeauna pentru a-mi vorbi, la sfârşi- 
tul conferinţelor pe care le tin în diverse locuri. Desi sunt 
evident încântați că vor forma o familie, ei sunt, de ase- 
menea, îngrijoraţi de implicaţiile lucrurilor pe care le-au 
auzit de la mine. 


Viitorii părinți, care au stat departe de alcool în timpul 
sarcinii, au aruncat alimentele neorganice din frigider şi 
au luat toate vitaminele posibile recomandate de obstetri- 
cian, sunt uimiti că mai există un alt lucru de care tre- 
buie să tina seama. Astfel, lucrurile se inrautatesc, grijile şi 
stresul pe care îl cauzează aceste preocupări fac parte din 
problemă! Fi au o mulțime de surse de stres în viata — șefi 
pretenţioşi, ore lungi petrecute în trafic, dificultăţi finan- 
ciare şi să nu mai vorbim de fluviul de sfaturi gratuite pe 
care le primesc despre sarcină. Oare isi condamnă ei copiii 
la o viaţă de stres? 


Apoi, sunt părinţii care cresc deja un copil şi se confruntă 
cu greutăţi. Grijile li se văd invariabil pe figura obosită, în 
expresiile faciale încordate. De ce copiii lor nu pot fi uşor 

liniștiți? De ce se confruntă cu rafale de plâns care durează 
atât de mult, încât par a fi un coșmar care o ia mereu de la 
capăt? Si ce se întâmplă cu lucrurile petrecute deja — este 
posibil ca povara financiară pe care au simtit-o dupa ce 
unul dintre parteneri a fost concediat să afecteze sistemul 
bebelușului de gestionare a stresului? 


Tot mai multi părinți vor să ştie dacă fiii şi fiicele lor se 
vor confrunta cu provocările unui sistem de stres dereglat. 
Tuturor le explic de fiecare dată că stresul nu discriminează. 
Din perspectiva copilului, nu contează deloc de ce părinţii 
sunt anxioşi sau stresaţi. Ce contează este dacă stresul 
atinge un nivel suficient de ridicat în timpul sarcinii sau 
la începutul vieţii copilului pentru a declanşa metilarea. 


Deși nu ştim cu exactitate în ce moment se produce 
această perturbare a sistemului de gestionare a stresu- 
lui, ştim destule despre ce are nevoie un copil în mediul 
intrauterin şi în primul an de viata pentru a spori șansele 
unui viitor sănătos şi prosper. Aşadar, până când putem 
identifica niveluri mai precise de declanșare, este logic să 
facem tot ce putem din punct de vedere rațional pentru 
a-i satisface copilului nevoile de îngrijire și pentru a-i 
crea un mediu cât mai lipsit de stres. În acest capitol vom 
examina cu atenţie care sunt aceste nevoi şi provocările cu 
care se confruntă părinții în anumite situaţii. Ce măsuri 
de protecţie pot fi luate în timpul sarcinii pentru a împie- 
dica metilarea stresului in viata intrauterina? Ce ar putea 
provoca dereglarea stresului metilat în timpul primului an 
de viata? Care sunt semnele dereglării stresului? Si, daca 
sistemul de stres este mereu pornit, ce se poate face pentru 
a ajuta copilul să revină pe drumul cel bun si pentru a-l 
proteja şi feri de pericole pe tot parcursul vieţii? 

Schimbari epigenetice: 
cum ne modifica mediul genele 


Înainte de a intra in detalii despre cum să prevenim sau să 
modificăm un sistem perturbat de gestionare a stresului, 
este important să înțelegem că metilarea stresului nu pro- 
duce modificări directe asupra genei - ADN-ul rămâne 
același. Ea modifică modul în care este exprimată gena 
sau felul în care ea funcționează. Schimbarea nu este gene- 
tică, ci epigenetică: acționează asupra genei, dar se află în 
afara ei. Gena de stres, ca şi multe altele, este făcută să se 
activeze şi dezactiveze ca răspuns la stimuli proveniţi din 
mediul înconjurător. Modificarea epigenetică afectează 
comutatorul pornire - oprire al genei sau modul în care 
este ea exprimată. Nivelurile ridicate de cortizol experi- 
mentate de făt sau de copilul foarte mic pot duce la această 
modificare epigenetica specifică — metilarea stresului. 


Totuşi, procesul de modificare epigenetică nu se limitează 
doar la stres; aceasta poate apărea şi la alte gene, creând o 
varietate de complicaţii de sănătate. Acum știm, de exem- 
plu, că toxinele din mediul înconjurător, cum ar fi tutunul, 
afectează sistemul regulator al unei gene care controlează 
creşterea celulelor. Când acest comutator se opreşte, se 
produce o hiperproliferare a celulelor care poate duce la 
cancer. 


Există cauze foarte serioase pentru care corpurile noastre 
suferă astfel de modificări epigenetice: în plus, ele joacă 
un rol crucial si în supraviețuirea noastră. Cu mai bine de 
treizeci de ani în urmă, oamenii de ştiinţă au descoperit 
că aproximativ 95% din genele noastre nu sunt utile 
pentru că, pe parcursul evoluţiei, au devenit irelevante. 

Aceste gene sunt adesea denumite „ADN-ul întunecat“ 
sau „balastul ADN“. În primele două săptămâni de la con- 
ceptie, fătul face un fel de curăţare a propriului corp si, 
în mare parte prin procesul epigenetic, închide ADN-ul 
întunecat; fără asta, fătul nu ar supraviețui. 


Deși am ştiut despre ADN-ul întunecat timp de decenii, 
studiul epigeneticii (dincolo de domeniul embriologiei) 
este relativ nou. Iar studiul „epigeneticii sociale“ — adică 
modul în care mediul social poate schimba felul în care 
funcţionează genele - este un domeniu dezvoltat şi mai 
recent. De fapt, când Michael Meaney a prezentat des- 
coperirile grupului său despre puii de șoareci privaţi de 
îngrijire maternă - permitandu-ne astfel să descoperim 
mecanismul pe care speram să-l găsim -, el a lansat epi- 
genetica socială ca nou domeniu de cercetare. Curând 
după aceea, mulți alții au început să investigheze modu- 
rile în care influenţele sociale de la începutul vieţii ne pot 
schimba esenţa biologică, având consecinţe pe tot parcur- 
sul vieții. 


Ne vom concentra, în această carte, pe cazul unic al dere- 
glării stresului, nu doar pentru că această dereglare este 
legătura principală în lanţul cauzal dintre problemele de 
la începutul vieții şi inegalitatea în dezvoltare, sănătate si 
longevitate, ci si pentru că avem acum toate informaţiile 
științifice de care avem nevoie pentru a înţelege acest tip 
de metilare epigenetică. În ultimul deceniu, s-a constatat 
în repetate ocazii că există o corelaţie între adversitatile 
din copilăria timpurie şi o serie întreagă de modificări 
sociale epigenetice care sunt, de asemenea, susceptibile de 
a cauza probleme, cum ar fi o genă legată de comporta- 
mentul maternal de îngrijire şi o alta legată de produce- 
rea „hormonului încrederii“, ocitocina. Cu siguranţă vom 

avea o imagine mai completă a acestor efecte epigenetice 
sociale în viitorul apropiat, deoarece cercetările ştiinţifice 
progresează rapid. De asemenea, stresul influențează 
direct structura și funcţiile creierului — aşa cum au arătat 
unele cercetări foarte recente —, inclusiv regiunile creieru- 
lui implicate în învăţare (hipocamp), emoție (amigdala) 
şi funcția executivă! (cortexul prefrontal). Cercetările în 
domeniu se concentrează intens tocmai pe identificarea 
surselor exacte ale efectelor stresului excesiv. 


Până în prezent, nu am văzut însă niciun impact pozitiv 
al problemelor de la începutul vieţii, altul decât pregătirea 
individului pentru a face fata unui mediu extrem de peri- 
culos. Vrem să evităm ceea ce cercetătorii evolutionisti 
numesc simple poveşti — explicaţii personalizate şi adap- 
tate anumitor constatări -, dar putem specula cu uşurinţă 
că efectele epigenetice sociale ale stresului de la începutul 
vieţii par a duce toate către o anumită strategie de supra- 
vietuire într-o lume periculoasă: rămâi în permanentă 
alertă (stres), nu investi prea mult în niciun pui (îngri- 
jire maternă) şi nu investi prea tare în ceilalți (ocitocina). 
Putem vedea de ce acest „sfat epigenetic“ ne poate ajuta 
să supravietuim suficient de mult pentru a ne reproduce, 
dar la un cost destul de ridicat pentru propria sănătate și 
bunăstare. 


În continuare, examinând procesul epigenetic al stresului, 
am ajuns să înțelegem că această genă modificată poate fi 
transmisă din generație în generaţie. Dacă o mamă a pre- 
zentat niveluri ridicate de anxietate în timpul sarcinii, este 


10. Funcţiile executive sunt procesele mentale care servesc la planifica- 
rea unor activităţi, rememorarea unor instrucțiuni sau efectuarea cu 
succes a mai multe sarcini. (N. red.). 

posibil ca sistemul de reacţie la stres al copilului să se fi 
dereglat încă din viata intrauterină. Sau poate că părinţii 
acestei mame nu i-au putut oferi căldura şi responsabi- 
litatea constantă de care avea nevoie ca bebeluş, ceea ce 
poate conduce la o dereglare biologică a stresului dinainte 
de a se naşte. Aceasta este o moștenire dată mai departe 
de generaţiile anterioare. Asta înseamnă că, dacă o mamă 
are versiunea metilată a genei stresului, aceasta poate să 
treacă la făt, indiferent dacă ea se stresează sau nu excesiv 
în timpul sarcinii. Aceasta nu este o moştenire genetică, 
ci epigenetică. Toate aceste căi diferite conduc la acelaşi 
rezultat: dereglarea sistemului de reacţie la stres. 


Un moment definitoriu 


Nu cu mult timp în urmă, ideea dominantă era că dezvol- 
tarea timpurie — în uter sau primul an al vieţii copilului — 
nu este importantă pentru că nu are impact psihologic, cu 
excepţia unor cazuri dramatice, în care bebelușul suferă 
din punct de vedere fizic. Dar această presupunere nu se 
baza pe ştiinţă, ci pe perspectivele adulţilor. Nimeni nu-şi 
aminteşte foarte mult, cel puţin conștient, despre ce s-a 
întâmplat în primul lui an de viață, deci cât de important 
ar putea fi? La urma urmei, un an sau doi este o mică parte 
a vieții, un procent în medie foarte mic, deci de ce să ne 
facem atâtea griji despre stresul și problemele din această 
perioadă? 


În ultimele decenii, însă, o avalanșă de dovezi din studiul 
dezvoltării copiilor si a copilăriei timpurii, bazate pe cer- 
cetări care au urmărit un număr mare de persoane de la 
naștere până la maturitate, ne-a schimbat complet intele- 
gerea despre această perioadă a vieţii. Acum ştim că nu 
există o altă perioadă atât de importantă pentru rezultatele 

din viata şi dezvoltarea sănătăţii, ca perioada de la concep- 
tie până la prima aniversare a copilului. Stim, de asemenea, 
că un motiv important pentru acest impact unic este ceea 
ce numim „încorporare biologică“ — schimbarea biologiei 
unui individ la începutul vieţii, care afectează dezvoltarea 
sa si sănătatea sa pe tot parcursul vieţii. Mai precis, gena 
stresului se poate modifica în această perioadă. În loc să 
spunem: „Sunt doar niște bebeluşi. Vor trece peste asta’, 
înțelegem acum că aceasta este o perioadă decisivă, cu 
multe efecte durabile. 


Unul dintre cele mai izbitoare exemple vine din studiul 
orfanilor români descris în Capitolul 1. Când dimensiunea 
acestei tragedii a ieşit la suprafață după căderea regimu- 
lui lui Ceausescu, multi dintre aceşti copii au fost ulterior 
adoptați de familii din alte tari, care le-au putut oferi con- 
ditii mai bune de trai. Mai târziu, unii dintre aceşti copii 
au participat la studii despre dezvoltarea lor. 


Constatările au fost clare: majoritatea copiilor, dintre care 
unii deveniseră între timp adulţi, aveau niveluri mai ridi- 
cate de metilare a stresului, care s-a manifestat ca atare 
încă de la începutul vieţii, provocându-le tot felul de 
crize sau determinându-i să se izoleze de ceilalți (cei mai 
multi erau înclinați către un comportament sau altul, dar 
unii le alternau). Stresul nu este însă singurul factor care 
condiţionează aceste comportamente - vulnerabilitatile 
genetice pot duce la rezultate similare, chiar dacă expune- 
rea la stres nu este la fel de severă. Dar copiii adoptați in 
primul an de viață au arătat mult mai puţine perturbări şi, 
de fapt, până la sfârşitul copilăriei, au devenit greu de dife- 
rentiat fata de un copil obişnuit - atât din punct de vedere 
comportamental, cât şi fiziologic şi cognitiv. 

Un alt studiu, publicat în 2016, a urmărit mamele și 
nou-nascutii din timpul războiului petrecut în Republica 
Democrată Congo. Bazat pe relatările femeilor despre 
propriile experienţe, cercetătorii le-au comparat pe cele 
care suferiseră „traume de război“ - în principal răpite sau 
violate de către soldaţi — cu cele care nu avuseseră astfel de 
experienţe. Deşi toate femeile au descris un nivel crescut 
de stres, copiii aparținând femeilor din grupul persoane- 
lor cu traume au prezentat niveluri semnificativ mai mari 
de metilare a stresului. 


Într-un alt studiu, numit Proiectul Furtuna de Zăpadă, 
cercetătorii au descoperit că stresul nu afectează doar 
copiii născuţi în timpul războiului sau în alte circumstanţe 
extreme, ci şi pe cei născuţi în condiții mult mai putin 
severe. Oamenii de ştiinţă din Quebec au studiat copiii 
mamelor însărcinate iarna, în timpul unei furtuni majore 
din 1998, care a lăsat un număr mare de familii fără curent 
sau căi de acces către cel mai apropiat oraș timp de câteva 
săptămâni. Ei au descoperit efecte de metilare a stresu- 
lui si la aceşti copii, dupa ce i-au testat la mai multi ani 
după naştere. Desigur, să trăieşti fara energie electrică si 
lipsit de orice posibilitate de ajunge în oraş şi, mai ales, să 
ceri vecinilor să-şi împartă hrana cu tine, aşa cum multe 
familii au fost nevoite să facă în timpul acestei furtuni de 
zăpadă, înseamnă să trăiești în condiţii de stres extrem. Pe 
de altă parte, a fost o situaţie temporară si aceste familii 
făceau parte din clasa mijlocie, cu vieţi de altfel conforta- 
bile. Deci, nu numai că ştim că perioada de la concepție 
până la sfârşitul primului an de viaţă este una semnifi- 
cativă şi susceptibilă pentru sistemul de răspuns la stres, 
dar ştim şi că metilarea stresului poate avea loc în circum- 
stante mult mai putin tragice. 

Lynn, Jeremy si bebelusul Jack 


Cand primul născut al lui Lynn şi Jeremy, Jack, tocmai 
împlinea trei ani, educatoarele care îl îngrijeau pe timpul 
zilei au observat că el avea mai multe probleme decât alti 
copii. Era mai puţin dispus decât ceilalți copii să se separe 
de mama sau de tatăl lui la începutul zilei. De multe ori, se 
așeza separat de grup pentru a sta singur si era cand lipi- 
cios cu educatoarele, când iritabil pe parcursul zilei, mai 
ales în timpul tranzitiilor de la o activitate la alta. Când 
persoanele care îl îngrijeau, despre care Lynn şi Jeremy 
ştiau că sunt experimentate și sufletiste, i-au încurajat 
să se programeze pentru o consultatie specializată, ei au 
venit să vadă o colegă psihologă. 


Ea i-a intervievat pe Lynn şi Jeremy pentru a afla istoria 
detaliată a dezvoltării copilului. Cei doi aveau 30 de ani, 
locuiau în Seattle şi lucrau în domeniul IT. S-au întâlnit 
la facultate şi s-au căsătorit curând după aceea. Jeremy a 
prins un post promiţător într-un start-up de tehnologie, 
unde lucra la noi aplicaţii. Acesta i-a oferit un salariu bun 
și șanse mari de promovare, dar succesul pe termen lung 
era incert. Lynn a fost de acord să-și găsească un loc de 
muncă mai stabil, de nivel mediu, într-o firmă mare, cu 
gândul că își vor mări curând familia. Ambii au fost încân- 
taţi când au aflat că vor avea un copil. 


Dar stresul a început curând să pună stăpânire pe Lynn. 
Mama ei, care locuia într-un mic oraș din Ohio, a desco- 
perit că avea cancer în stadiu avansat şi că nu-i mai rama- 
neau, cel mai probabil, decât vreo câteva luni de trăit. Lynn 
a început să meargă în vizită la mama ei, folosind o mare 
parte din concediul pe care îl păstrase pentru a-și prelungi 

timpul petrecut acasă după ce năştea. În aceeași perioadă, 
firma unde lucra Jeremy a dat faliment în mod neașteptat. 
Deşi reușiseră să pună deoparte niște bani, viteza cu care 
s-au petrecut lucrurile le-a cauzat probleme financiare. Ca 
totul să fie şi mai dramatic, aceste evenimente au coincis 
cu prăbușirea pieţei imobiliare şi cu încetinirea creşterii 
economice, ceea ce a eliminat opţiunea unui credit de 
nevoi personale pentru a ieşi din colaps. Lynn şi-a amintit 
toate astea ca pe un vis urât, doar că acesta era cât se poate 
de real şi i-a cauzat „stres maxim pe tot parcursul sarcinii. 


Când Jack s-a născut, ei au fost, desigur, încântați, dar inca 
se luptau cu stresul şi suferința. Mama lui Lynn a murit 
când Jack avea doar o lună. Toţi au călătorit în Ohio pentru 
înmormântare și pentru ca Lynn, singură la părinți, să-şi 
ajute tatăl să facă fata acestei pierderi. 


Lynn şi Jeremy şi-au amintit ulterior că Jack a fost de la 
bun început un bebeluș greu de liniștit. Mai mult, el nu 
dormea regulat nici la câteva luni de la naştere şi plângea 
constant, tipand adesea atât de tare, încât putea aduce şi cel 
mai calm părinte din lume pe culmile disperării. Pentru ca 
lucrurile să se inraéutateasca, chiar şi alaptarea lui a fost 
extrem de dificilă, ceea ce a transformat o posibilă sursă 
de confort într-un nou factor de stres. 


Din motive financiare, Lynn a trebuit să se întoarcă la 
muncă atunci când Jack avea aproximativ trei luni, mult 
mai devreme decât era planificat. Având probleme cu banii 
şi fără niciun membru al familiei în apropiere, Jeremy a 
devenit principalul îngrijitor al bebeluşului. În paralel, el 
petrecea destul de mult timp pentru a-și menţine cone- 
xiunile profesionale și a-și căuta un nou loc de muncă. 
Jeremy isi iubea mult fiul si era implicat în îngrijirea lui. 

Dar stresul cauzat de ceea ce percepea ca pe o pierdere de 
statut, dar si de pierderea efectiva a veniturilor, a inceput 
sa isi lase amprenta asupra starii sale. Dupa cum a povestit 
chiar el, aceste circumstante au dus la o legatura distanta 
şi oarecum complicată cu Jack. Extenuarea, îngrijorarea şi 
vina lui Lynn de a-l lăsa pe Jack acasă au făcut-o mai puţin 
disponibilă pentru legătura puternică după care bebelușul 
tânjea. Stresul începuse să afecteze până și legătura şi inti- 
mitatea dintre Jeremy și Lynn, blocând metodele prin care 
cei doi i-ar fi putut face fata. Familia lor intrase în cercul 
vicios pe care numai stresul îl poate declanşa. 


Iniţial, Lynn şi Jeremy au crezut că problemele lui Jack sunt 
cauzate de provocările din propriile lor vieţi, dar când Jack 
a crescut şi problemele lor au început să se rezolve, com- 
portamentul lui a continuat să fie dificil pentru toţi trei. Ei 
au observat că este foarte sensibil chiar si la stimuli uşori: 
un televizor dat prea tare putea să-i provoace o criză de 
plâns sau să-l facă să-i caute pe mami sau tati, pentru a fi 
luat în braţe. Părinţii au observat şi că Jack privea locurile 
de joacă cu o teamă mult mai pronunţată decât cea mani- 
festată de copiii unor prieteni. 


Când Lynn şi Jeremy l-au adus pe Jack la colega mea 
pentru o evaluare completă, erau deja destul de îngrijorați. 
La o examinare amănunţită, nu s-au văzut semne clare de 
limitări neurologice sau de altă natură. Colega mea a pus 
problemele lui Jack pe seama unui temperament dificil, 
alături de anxietatea de separare cauzată de istoria paren- 
tală timpurie pe care o experimentase. Aceasta este o 
descriere clasică a combinației dintre un copil care suferă 
de dereglări de stres şi părinţi supuși stresului. 

Care este nivelul tolerabil al stresului? 


Pediatrul şi psihanalistul D.W. Winnicott a dezvoltat con- 
ceptul de părinte „acceptabil“. Dar cât de departe de accep- 
tabili trebuie să fie părinţii pentru a declanșa acest proces? 
Când diverşi părinţi îngrijoraţi mă abordează cu această 
întrebare la finalul conferințelor mele, le răspund cu o 
serie de întrebări: Cat de stresat te simți zilnic? Te simţi 
adesea supărat, agitat sau simţi că lucrurile iti scapă de sub 
control? Simti că inima iti bate prea tare în majoritatea 
timpului? Te simţi copleșit fizic de prea multe griji? Crezi 
că nu poţi să gândeşti clar, sau ai senzaţia că gândeşti cu 
încetinitorul? În multe cazuri, reacția ta fiziologică iti va 
da indicii că iti inunzi corpul cu cortizol. 


Am ascultat însă şi părinți ce povesteau întâmplări care, 
în mod evident, nu prezintă riscuri pentru copil, cum este 
cazul unei femei gravide, care s-a enervat recent pe şeful ei 
şi a trebuit să-şi potolească nervii, sau mama care a măr- 
turisit că şi-a lăsat odată bebelușul de zece luni să plângă 
în patut, pentru că nu putea să îl liniștească. Aceste femei 
se întrebau și ele dacă au afectat negativ sistemele de ges- 
tionare a stresului la copii. În mod normal, le explic eu, 
întâmplări ocazionale de acest fel nu provoacă daune; fac- 
torii de stres recurenti sunt cei care pot deregla sistemul. 


Concluzia este că nu putem încă să spunem exact unde 
tragem linia. În primul rând, nu fiecare nou-născut este la 
fel de vulnerabil din punct de vedere genetic. Acest lucru se 
vede în diferenţele dintre copiii „orhidee“ şi copiii „păpă- 
die“. Copiii „păpădie“ sunt capabili să prindă rădăcini şi să 
supravieţuiască în orice circumstanţe, în timp ce „orhide- 
ele“ — care au un profil genetic distinctiv - sunt mai fragile, 

dar, in mediul potrivit, pot inflori spectaculos. Astfel, 
„orhideele“ vor fi mai vulnerabile la variatiile de creştere şi 
pot fi afectate mai uşor dacă îngrijirea lor este insuficientă 
sau absentă. Pe de altă parte, acești copii sunt mai predis- 
puşi să exceleze atunci când li se oferă „superîngrijiri“ — 
termen pe care l-am inventat la CIFAR pentru a desemna 
îngrijire constantă si cu obstinatie a copilului, în ciuda 
protestelor sale sau a lipsei de reacţie. Cu „păpădiile“, pe de 
altă parte, te-ai putea înţelege bine cu mai puţină atenţie. 


Şi totuși, acești copii cu o constituţie mai robustă pot 
dobândi un stres dereglat dacă sunt împinși la extreme. 
Nici măcar unul dintre copiii români de la orfelinat de 
peste un an nu a scăpat de această soartă, nici măcar cei 
suficient de norocosi pentru a fi adoptați într-un mediu 
mult mai primitor. 


Un alt motiv pentru care este dificil de identificat momen- 
tul în care se produce metilarea stresului este faptul că 
îngrijirea este un termen atât de vast — greu de cuantifi- 
cat sau de bătut în cuie. E greu de ştiut dacă o problemă 
a părinţilor poate fi compensată de o anumită calitate a 
lor, care are un efect pozitiv asupra copilului. Adică pot 
exista părinţi reci, dar protectori, părinţi calzi, dar mai 
putin atenți si aşa mai departe. Cercetările continuă să se 
concentreze asupra acestor variante de îngrijire parentală, 
dar nu avem încă suficiente informaţii pentru a defini ce 
se încadrează sub linia de parenting „acceptabil. 


Acestea fiind spuse, putem preciza ce au nevoie copiii 
noştri de când se nasc, putem identifica factorii de pro- 
tectie care îi ajută să dezvolte un sistem functional de 
reacţie la stres — precum și un sentiment de echilibru și, 
în cele din urmă, de încredere în sine. De asemenea, știm 

că există anumite comportamente care pot stabiliza un 
bebeluș sau un copil cu un sistem de gestionare a stresu- 
lui compromis şi, în unele cazuri uimitoare, chiar anula 
efectul metilării stresului în timpul primului an de viaţă. 
Unele dovezi rezultate din cercetările pe animale au arătat, 
de asemenea, posibilitatea de a inversa efectul de metilare 
mai târziu în viata, prin perfuzii cu anumite substanţe care 
pot pune capăt acestei probleme. Acest demers științific 
promițător avansează, dar relevanta sa pentru oameni nu 
este încă foarte clară. Pentru copii şi adulţi, dovezile arată 
că schimbarea biologică a modului in care reactionam la 
stres — metilarea stresului — este extrem de stabilă. 


Fiind prin excelență animale sociale, oamenii sunt afectaţi 
în modul cel mai dramatic de relaţiile cu cei din jur. Le 
spun mereu femeilor însărcinate care simt că sunt expuse 
la stres, sau părinţilor care cred că nu ar putea să se ocupe 
corespunzător de nevoile unui bebeluş, că sprijinul pe care 
‘il pot primi din partea celor apropiaţi - indiferent că e 
vorba de un bunic, o dădacă, un vecin, un prieten apropiat 
sau o comunitate mica de părinţi — este una dintre cele 
mai eficiente metode de a reduce anxietatea. Deşi acest 
lucru este cunoscut in mod intuitiv, subestimăm adesea 
efectele puternice pe care aceste interacțiuni le au asupra 
bunăstării noastre. Izolarea socială extremă duce adesea la 
probleme grave de sănătate psihică, chiar şi în cazul unor 
oameni de altfel sănătoşi. De aceea, multe religii folosesc 
excomunicarea ca pedeapsă finală - eliminarea forțată din 
comunitate fiind un instrument puternic de control social. 


Aşadar, nu ar fi de mirare ca viata noastră socială din 
primele zile de viață să aibă un asemenea impact asupra 

dezvoltarii noastre ulterioare. Exista, in special, trei expe- 
riente care au rezultate remarcabile in mentinerea unei 
sanatati mentale optime pentru un copil: căldura paren- 
tala si reactivitatea, relaţia de ataşament şi, mai târziu in 
viata, abilitatea de autolinistire. Pentru fiecare dintre aces- 
tea, vom examina modul în care metilarea stresului afec- 
tează și este afectată de modul în care se desfășoară relația 


părinte-copil. 


ARE COPILUL MEU UN SISTEM DE STRES 
DEREGLAT? 


Care sunt semnele-cheie ale dereglării stresului? 


Comparati cu alti sugari de aceeași vârstă: 


e 


Copilul meu este sensibil şi/sau mai uşor surprins de 
mișcări, sunete sau de atingeri bruşte? 

Copilului meu îi este greu să se calmeze sau să se 
liniștească, chiar și după ce i-au fost satisfăcute nevoile 
(hrana, schimbarea scutecului, dorința de a fi ţinut în 
braţe)? 

Copilul meu adoarme greu și se trezeşte în repetate 
rânduri? 

Copilul meu are un nivel ridicat de iritabilitate gene- 
rală sau o dispoziţie proastă? 


Când este vorba despre altceva si cum pot verifica? 


Aceste caracteristici sunt frecvente printre sugarii cu un 


sistem de gestionare a stresului dereglat, dar pot indica 


şi probleme care nu sunt consecinţa acestuia. lată câteva 
semne pe care ar fi bine să le analizezi mai îndeaproape: 

e Lipsa sau insuficiența contactului vizual din timpul 
interacțiunilor sociale, insuficiența exprimării vocale 
a bucuriei sau nemulțumirii si evitarea interacțiunilor 
sociale pot fi indicatori timpurii ai unor tulburări de 
spectru autist (TSA). 


+ Autism Speaks" are o listă de verificare a lucruri- 
lor pe care trebuie să le urmăriţi la diferite vârste: 
www.autismspeaks.org/what-autism/learn-signs/ 
developmental-milestones-age. 


+ Timiditatea excesivă fata de persoane care nu sunt 
îngrijitori primari şi incapacitatea de a se integra în 
interacțiunile cu ceilalți pot fi semne de dereglare a 
stresului. Dar dacă aceste comportamente sunt per- 
sistente şi nu răspund la încercările repetate de a vă 
motiva copilul, sursa primară a problemelor poate fi o 
tulburare de anxietate. 


e Dacă iti faci griji că bebeluşul tău are un comporta- 
ment dus la extrem sau neobișnuit, este recomandabil 
să apelezi la o clinică medicală specializată în dezvol- 
tarea copilului. În prezent, sunt disponibile anumite 
intervenții pentru diagnosticări specifice, cum ar fi 
TSA şi testele de anxietate, şi de multe ori cu cât încep 
mai devreme, cu atât rezultatele sunt mai bune. 


+ Retineti, totuşi, că există o mare varietate în rândul 
sugarilor care nu au o problemă ascunsă. În Quiet! 
The Power of Introverts in a World That Cant Stop 
Talking, Susan Cain a atras atentia asupra unui com- 
portament de introversie perfect sănătos: timiditate 
si retinere cand vine vorba de stimuli sociali pe care 
cultura noastră occidentală moderna, exuberanta si 


11. Autism Speaks este o organizaţie fondată in SUA, care susţine cerce- 
tarea autismului si organizează activități în scopul educării publice 
în privinţa acestei maladii. (N. red.) 

extrovertita îi preferă. Aceşti sugari pot deveni agitati 
sau nervoşi dacă primesc îngrijiri prea invazive sau cu 
alti adulți care vor să interacţioneze când ei nu sunt 
pregătiţi. Dacă un copil se calmează mai ușor când nu 
mai este în centrul atenţiei, părinții nu prea au de ce să 
se îngrijoreze. 


+ Un sfat de pus în ramă? Dacă sunteţi îngrijoraţi, 
urmati-va instinctul. Grijile părintești legate de dez- 
voltarea copilului sunt adesea cei mai buni indicatori 
că ceva poate fi greşit şi necesită investigații supli- 
mentare. Fiţi precauti cu persoanele care încearcă 
să vă minimalizeze grijile — deşi transmise cu bune 
intenţii, astfel de platitudini îi pot face pe părinți să 
se îndoiască de ei înșiși, amplificând senzaţia de izo- 
lare. Căutaţi sfaturi de la profesionişti care înţeleg cum 
reacționează bebelușii. Simpla veste că nu există nicio 
problemă poate reduce stresul. lar dacă aflaţi că există 
o problemă, initial vă veţi simţi mai stresaţi, dar ulte- 
rior veţi obține ajutor, iar lucrurile vor merge într-o 
direcție mai bună. 


Căldura şi reactivitatea 


Cercetări extensive demonstrează că cele mai importante 
elemente de confort în primul an de viață sunt căldura 
emoţională si reacţiile prompte fata de nevoile copilu- 
lui. Dacă ai copii sau ai fost implicat în îngrijirea lor, ai 
avut de-a face cu realitatea că bebeluşii intră în lume cu 
aproape nicio capacitate de autoliniştire. Ei dobândesc 
abilitatea de a-şi controla treptat emoţiile abia în copilărie 
şi în adolescenţă, dar, la început, singura lor metodă este 

să-i alerteze pe oamenii din jurul lor că ceva nu este în 
regulă. Cu alte cuvinte, plâng. Destul de repede, părinții 
învaţă să treacă printr-o rutină care funcţionează pentru 
a-şi readuce copilul într-o stare mai calmă si mai paşnică. 
Ti-e foame? Ai nevoie să-ţi schimbăm scutecul? Ai nevoie 
de o imbratisare si un cântecel de leagăn? Ai nevoie de 
somn? 


În general, această rutină funcţionează şi totul revine 
la normal - cel putin, pentru scurt timp. Dar asta nu 
înseamnă că este lipsită de stres. Copiii tind să-și creeze 
propriile programe, fără să consulte calendarul părinţilor, 
iar monitorizarea continuă, sentimentul de a fi la dispo- 
zitie în permanenţă si, poate cel mai important, lipsa de 
somn se reunesc pentru a transforma întreaga experiență 
de parenting într-o stare de permanentă anxietate. Dar care 
sunt aspectele care contează cel mai mult pentru bebeluș? 


Când un copil semnalează că ceva este rău, de cele mai 
multe ori contează dacă nevoia îi este satisfăcută destul de 
prompt. Asta nu înseamnă să fii la dispoziţia copilului în 
orice moment din zi sau din noapte. Dar dacă bebelușul 
te anunţă că nu îi convine ceva, linistirea lui trebuie să 
vină într-un mod uşor de înţeles pentru copil. De ce este 
important faptul că nevoile bebelusului trebuie îndeplinite 
când el iti spune că este nefericit? La urma urmei, dacă este 
hrănit, schimbat și liniștit — indiferent dacă acest lucru se 
întâmplă exact în momentul în care copilul o cere - nu 
este suficient pentru îngrijirea lui? 


Din păcate, nu. Puneti problema astfel: copilul nu se simte 
bine dintr-un oarecare motiv, iar sistemul de stres începe 
să-i semnaleze că ceva nu este în regulă. „Mi-e foame, 
„Sunt ud“ „Mă simt singur“ sau oricare alt disconfort. 

Satisfacerea acelei nevoi în timp util îi spune copilului 
că lumea - sau, cel putin, lumea sa — este predictibilă, de 
încredere si că îl poate ajuta să fie fericit. 


Odată ce sentimentul de a fi îngrijit cu devotament ~- să-l 
numim încredere — începe să fie internalizat, se măreşte 
treptat şi toleranța la întârzieri: „Mama sau tata vor fi aici 
curând“. Desigur, nu este încă un proces conştient, dar 
stabilește legăturile neuronale timpurii de la stres la rezol- 
varea problemelor si, în timp, la autolinistire. Mai exact, 
dezactivează semnalul de stres, ajutând la stabilirea buclei 
de feedback necesare pentru autoreglarea ulterioară şi 
pentru a menţine sub control sistemul de reacţie la stres. 


Să analizăm ce se întâmplă când aceste semne de îngri- 
jire predictibilă nu sunt prezente. Din fericire, simularea 
în experimente științifice a circumstanțelor în care nevo- 
ile unui copil nu sunt satisfăcute este limitată din motive 
etice. Dar există o tehnică des întâlnită de cercetare care 
se concentrează asupra absenței căldurii sociale — „para- 
digma chipului împietrit“. În acest experiment, părintele 
se uită la un copil pentru o perioadă scurtă de timp, fără 
nicio expresie facială. (Când acest lucru este prea dificil 
sau supărător pentru părinte, un cercetător este cel care 
afişează o figură lipsită de expresie.) La început, majorita- 
tea copiilor sunt putin nedumeriti, dar în curând încep sa 
scoată la bătaie cele mai bune si adorabile manifestări de 
conexiune emoţională — zâmbesc, râd sau se uită în ochii 
lor -, dar fără niciun folos. Foarte curând, ei devin destul 
de confuzi, izbucnind adesea într-un plâns cu sughituri. 
Şi ce altceva se întâmplă? Axul hipotalamo-hipofizo-cor- 
ticosuprarenal intră în scenă si le ridică brusc nivelul de 
cortizol. Experimentarea frecventă a acestor lucruri poate 

duce la metilarea genei de stres. Repetarea acestor reac- 
tii afectuoase — sau absenţa lor -contează mai mult decât 
întâmplările izolate. Dacă uneori mama sau tata sau o altă 
persoană care îngrijește copilul nu-i poate răspunde ime- 
diat, este puţin probabil ca acest lucru să ducă la metilare 
şi la probleme ulterioare. De impact este statornicia aces- 
tui tip de comportament, picătura chinezească din viata 
de zi cu zi. 


Şi totuşi, există o serie de motive lesne de înţeles pentru 
absența căldurii emoţionale şi a reacţiilor prompte ale 
părinţilor. Dacă părintele suferă de depresie gravă - fie 
postpartum, fie cronică -, bebeluşul va simţi că ingriji- 
torul său nu este disponibil şi sistemul său de stres va fi 
alertat. Acţiunile bine intenționate, de exemplu stimularea 
independenţei sugarului în timpul somnului („să plângă 
până nu mai poate“), eliberează cantităţi mai mari de cor- 
tizol, care pot avea efecte negative pe termen lung. (Unul 
dintre principalii susţinători ai acestei metode, Richard 
Ferber, a clarificat ulterior că aceasta nu este o practică 
recomandată pentru sugari.) Dacă mama şi tata nu pot fi 
prezenţi decât intermitent, cu alti îngrijitori care nu sunt 
disponibili emotional, copilul va simţi că ceva nu este in 
regulă. De aceea, în astfel de circumstanţe, este extrem de 
util să cauţi o persoană sau un grup restrâns de persoane 
care să poată furniza în mod constant ùn climat suficient 
de cald şi receptiv şi să aibă grijă de copil dacă părinţii sau 
îngrijitorii primari sunt emoțional sau fizic indisponibili. 


Afectiunea si atenţia sunt atât de importante, deoarece ele 
ajută la crearea bazei pentru dezvoltarea substanţelor chi- 
mice din creier care reprezintă un tampon major impo- 
triva stresului. Prima dintre ele este ocitocina, cunoscută 

informal ca „hormonul iubirii“ sau „hormonul încrede- 
rii“. Puţini dintre noi pot rezista unui răspuns sentimental 
atunci când vedem o imagine a unei mame cu copilul în 
braţe, uitându-se unul în ochii celuilalt. Dar ceea ce expe- 
rimentează cei doi în acel moment este și mai extraordinar. 
Creşterea ocitocinei apare atât la părinte, cât sila copil, iar 
în astfel de momente atinge unul dintre nivelurile de vârf 
din întreaga viata. Un nivel si mai ridicat apare atât pentru 
mamă, cât şi pentru copil în timpul alăptării. Capacitatea 
de a invoca aceste emoţii puternice în momentele de 
conexiune ~ şi fiziologia care le acompaniază - creează 
mecanisme puternice de protecție împotriva dereglării 
stresului. Nu numai că ea calmează şi furnizează fericire, 
dar, în mod uimitor, ocitocina în sine poate da la o parte 
cortizolul existent în sistemul copilului. Ocitocina poate 
efectiv absorbi şi elimina cantităţile excesive de hormon al 
stresului, care poate continua să inunde corpul. 


Serotonina, o altă substanță neurochimică esenţială 
pentru conexiunile sociale pozitive, poate atenua atât 
anxietatea, cât şi izbucnirile comportamentale cauzate 
de ea. Un sistem serotoninergic funcţional, ca şi în cazul 
ocitocinei, contracarează dereglarea nivelului de stres, 
limitând declanşatorii care activează cortizol de la sursele 
benigne de stres. Un copil neglijat de unul dintre părinţi - 
sau care simte că îngrijitorii lui nu se preocupă de el - are 
toate şansele să se lupte cu anxietate, depresie şi tulburări 
de dispoziţie. Serotonina este un antidot puternic pentru 
aceste disfuncţii, motiv pentru care tratamentul medical 
vizează sistemul serotoninergic. Folosiţi pe scară largă, 
inhibitorii selectivi ai recaptării serotoninei (ISRS), cum 
ar fi Prozac (fluoxetina), Paxil (paroxetina) si alţii produc 
mai multa serotonina pentru receptorii-cheie din creier, 

imbunatatind starea de spirit si prevenind alunecarea spre 
depresie. 


Dar când copilul primeşte suficientă afecțiune şi atenţie 
în primul an de viata, producţia lui naturală de serotonina 
este intensificată. Împreună cu eliberarea de ocitocină, ea 
construieşte un sistem puternic de apărare împotriva stre- 
sului încă de la început. 


Atasamentul 


Parintele, ingrijitorul primar sau o combinatie a acestor 
figuri adulte joaca un rol definitoriu cand vine vorba de 
a oferi caldura si ingrijire prompta unui copil. Dar relatia 
de atasament este un drum cu doua sensuri: atat parintele, 
cat si copilul sunt participanti activi la formarea ei. 


In cazul in care copilul a dezvoltat probleme de dereglare 
a stresului in viata intrauterină, legătura părinte-copil 
poate fi periclitată de la bun început. Dacă ai avut grijă de 
un astfel de copil, ştii cât de dificile pot deveni lucrurile. 
Nevoile acestor nou-născuţi devin mai complexe, deoa- 
rece sunt mult mai sensibili la orice disconfort: mai uşor 
iritabili, mai obosiţi şi mai imprevizibili. Ca urmare, acești 
copii îşi solicită mult mai des părinţii. Pentru a face lucru- 
rile şi mai dificile, acești copii sunt şi mai greu de potolit: 
din prima zi de viaţă, sistemul lor de stres deja încorporat 
biologic este în poziţia de „pornire“. Este normal ca părin- 
tii care au un astfel de copil să fie foarte frustrati şi să se 
retragă. Indiferent cât de mult încearcă, ei sfârşesc prin a 
se simţi ineficienti, pentru că bebeluşul lor nu răspunde 
eforturilor lor de liniştire. Este greu să dezvolti sentimen- 
tul că eşti stăpân pe situaţie când eforturile de calmare a 
unui copil nu funcționează. 

Pentru acesti parinti, nici plimbatul, leganatul, hranirea, 
infasarea sau tinutul in brate nu garanteaza linistirea copi- 
lului. Mai mult decat atat, chiar si dupa ce s-a potolit sau 
a adormit, nu trece mult si copilul o poate lua iarăși de la 
capăt. Aşa cum am arătat mai devreme, căldura si apropi- 
erea — si cascada de ocitocină-serotonină pe care ele o pot 
declanşa - oferă un tip special de bucurie pentru părinte şi 
copil. Acesta este un răspuns natural al evoluţiei şi motivul 
fundamental pentru care îngrijirea unui nou-născut dificil 
face ca totul să merite. Dar dacă acest sentiment este rar 
pentru că bebeluşul este atât de greu de liniștit, mai ales 
pentru că nu se simte confortabil în propria piele? Din 
această cauză, menţinerea angajamentului de a-i moni- 


toriza nevoile şi de a-i răspunde în timp util devine mai 
dificilă. 


Părinţii acestor copii se confruntă cu bebeluşi greu de 
liniștit, cu o stare emoţională fragila-si cu sentimentele 
de eșec care vin la pachet. Deci faptul că nu primesc spriji- 
nul de care ei au nevoie este doar cireasa de pe tort. 


Încercările de a-şi exprima sentimentele de frustrare si 
tristețe sunt uneori întâmpinate cu prejudecăţi și comen- 
tarii: „Ei bine, voi v-aţi dorit un copil, deci, dacă nu este 
totul aşa roz cum va inchipuiati, tot treaba voastră este.“ 
Speranţa mea este că unul dintre lucrurile rezultate din 
înțelegerea motivului pentru care acești copii sunt atât de 
greu de liniştit este că părinţii se vor învinui mai puţin, 
căutând şi, sper eu, primind sprijin mai degrabă decât 
judecăţi de opinie. Ei vor fi, de asemenea, eliberaţi de ten- 
tatia de a face comentarii dure despre motivul pentru care 
copilul lor acţionează în acest fel. 

În ciuda tuturor acestor provocări, în ciuda sentimente- 
lor de iritare sau incompetenta, multi părinţi refuză pur 
şi simplu să îl accepte pe „nu“ ca răspuns, legănându-i și 
tinandu-i strâns în braţe - şoptind încontinuu, cu obsti- 
natie, „şt, şt, şt“ şi făcând eforturi supranaturale pentru 
exact instinctul potrivit, chiar dacă uneori este foarte greu 
să-i dai curs. Dacă acest confort excepţional este asigurat 
din timp şi în mod consecvent, sugarii vor primi toată 
îngrijirea de care au nevoie pentru a depăși dereglarea 
nivelului de stres pe care au mostenit-o. 


Dar să ne amintim mereu că acest lucru nu este uşor de 
făcut, mai ales dacă noii părinţi care se confruntă cu aceste 
probleme nu au parte de susținere. În această situaţie, tre- 
buie să apeleze la persoanele din jur care pot ajuta. După 
cum subliniază antropologa Sarah Blaffer Hrdy în cartea 
sa Mothers and Others, termenul „alloparenting“ - care 
presupune grija acordată copiilor de către adulți care nu 
sunt părinţii lor biologici - oferă avantaje atât mamei, cât 
şi copilului. Iar îngrijirea eficientă din partea celor din jur 
oferă, de asemenea, aceeași protecție împotriva dereglă- 
rii stresului care se obține din relația de atașament cu un 
părinte. 


De fapt, pe marginea studiului asupra orfanilor români, 
există dovezi că un îngrijitor atent - chiar dacă nu este 
părinte biologic - poate contracara efectele unui sistem 
de stres neadaptat. Steve Suomi, cercetător la National 
Institutes of Health, membru în reţeaua noastră de la 
CIFAR, care ne-a împărtăşit rezultatele cercetărilor 
sale cruciale despre comportamentul maimutelor pri- 
vate de îngrijire maternă. A descoperit, de asemenea, că 

maimutele nascute cu o probabilitate ridicata de a fi anxi- 
oase, reactive si cu un sistem dereglat de reactie la stres au 
primit o a doua sansa dacă au fost crescute de către. mame 
care s-au ocupat de ele cu devotament. Aceste mame au 
permis mult mai mult contact fizic decât de obicei, timp 
de mai multe luni decât ar fi tipic pentru maimuțe. De 
asemenea, ele nu reactionau negativ dacă puii era agre- 
sivi. De exemplu, nu se repezeau la ei dacă le trăgeau de 
mameloane în timp ce îi alăptau. În general, aceste mame 
au acceptat o gamă mai largă de comportamente dificile 
de la puii pe care îi îngrijeau. 


Atunci când acești pui adoptați de maimuţă au trecut de 
vârsta copilăriei, devenind maimuțe adulte, aveau deja un 
comportament (în special în interacţiunile cu ceilalți), dar 
si fiziologie obişnuită, cu funcții de reglare a stresului şi cu 
rate de secreție de serotonină similare cu ale maimutelor 
obişnuite. Singura distincţie părea a fi aceea că aveau mai 
multe şanse să obțină un statut ridicat în cadrul grupului, 
integrându-se mai bine în echipă, fiind mai conștiente de 
mediul social, dar fără să reacționeze în mod inadecvat la 
acesta. După cum a explicat Steve, intuiţia noastră, care 
ne spune că statutul social în grupurile de primate — sau 
chiar în grupurile umane - tine, în mare parte, de com- 
portamentul dominant, este, de fapt, destul de greșită. De 
cele mai multe ori, statutul social este obținut pe calea mai 
sofisticată a construirii de alianţe şi coaliţii. Dacă eşti în 
permanentă alertă şi ușor de provocat, ca maimutele-care 
suferă de dereglare a stresului, nu vei reuşi asta. Dar dacă 
iti păstrezi abilitatea de a învăţa ce înseamnă interacțiuni 
sociale, fără a reacționa agresiv sau a te ascunde de frică, 
va fi facilitat drumul către succes. 

SUPERÎNGRIJIREA UNUI BEBELUŞ STRESAT 


Ce este superingrijirea si de unde stim că poate ajuta? 


+ Părinţii care au copii cu dereglare a stresului ştiu cât 
de greu este să îi crească, deoarece se confruntă cu mai 
multe provocări decât cele obişnuite când vine vorba 
de linistirea lor. Pe lângă iritabilitate și tulburări de 
somn, aceşti bebeluşi oferă adesea mai puţine reacţii 
pozitive persoanelor care îi îngrijesc, reacţii care, de 
obicei, fac ca toate eforturile să merite. 


Din studiile pe animale, cum ar fi cele conduse de Steve 
Suomi de la NIH, ştim că puii de maimuţă nou-născuţi 
care prezintă acest tipar pot fi transformați de mamele 
adoptive dacă acestea sunt zilnic extrem de răbdătoare 
şi dacă prelungesc durata de timp în care sunt dispuse 


e Succesul ulterior al orfanilor români, care au fost 
norocosi să fie adoptați de mici, de obicei în primele 
şase până la 12 luni, stă mărturie pentru un model 
similar de răbdare şi devotament din partea părinţilor 
adoptivi. 


e Un prim pas important este să-ţi dai seama că provo- 
cările legate de creşterea unul copil cu stres dereglat nu 
reprezintă oglinda ta ca părinte. Dacă observi că sensi- 
bilitatea si căldura nu funcționează la fel de bine pen- 
tru copilul tău ca pentru alții, este util să iti dai seama 
că nu trebuie să îl priveşti ca pe un „eşec“. 


e Înseamnă, totuși, că este posibil să fie nevoie de mai 
multe eforturi şi să obţii mai puţine recompense 

imediate din partea bebelusului, sub forma de liniste, 
gangureli si veselie. Daca perseverezi cu reactii afec- 
tuoase si delicate, in pofida acestor provocari, exista 
totusi speranta ca, in timp, bebelusul va iesi din tiparul 
dereglării stresului. 


Tuva 


primul an este comunicată prin atingerea fizică. Dacă 
acest lucru iti ajută copilul să nu fie agitat, poţi face 
asta mai des decât pot avea nevoie alți copii. Va fi mai 
greu să te ocupi de orice altceva care trebuie făcut, aşa 
că tine minte sfaturile privind răgazul şi degrevarea de 


sarcini de care este nevoie din partea altor îngrijitori. 


Regula răgazului este importantă dintr-un alt motiv: 
stresul şi emoţiile negative sunt contagioase. Dacă te 
simţi frecvent stresat şi agitat de această misiune difi- 
cilă, copilul tău iti va prelua probabil starea. Acest lucru 
nu înseamnă că nu vor mai exista frustrări ocazionale, 
dar stresul frecvent și intens este cel care trebuie evitat 
atunci când interactionezi cu copilul. 


O regulă generală legată de acest lucru este de a 
acorda atenţie la ceea ce îi place şi nu-i place copilu- 
lui în scopul de a învăţa din asta. Bebelușii, la fel ca 
adulţii, sunt diferiţi când vine vorba de tipul, ritmul 
şi frecvenţa stimulentelor sociale şi fizice. Ceea ce este 
amuzant pentru unii poate fi supărător pentru ceilalți. 
(O excepţie este însă cazul în care nou-născutul pare 
să refuze toate contactele sociale, inclusiv contactul 
vizual, şi devine foarte agitat la majoritatea tentative- 
lor celorlalți de a se apropia de el. Verifică eventualele 
semne de TSA, enumerate mai sus, sau consultă pedi- 
atrul sau medicul de familie pentru a verifica dezvolta- 
rea generală a copilului tău.) 

Cum să eviti sentimentele de deznădejde 


+ Recunoscând ce se petrece si asumandu-ti angajamen- 
tul de a face eforturi suplimentare pentru copilul tău 
nu face întotdeauna lucrurile mai uşoare. 


e Este important să iti dai seama că e epuizant să abor- 
dezi mereu lucrurile cu sensibilitate şi căldură, mult 
după ce alti bebeluşi s-au liniștit și calmat — iar pe al 
tău să îl vezi cum o tot ia de la capăt. Obţinerea unui 
răgaz sau a unei pauze este crucială, fie că vine de la 
partener sau de la niște ingrijitori de încredere. 


Fii conştient de faptul că o mulțime de oameni îţi vor 
oferi sfaturi nesolicitate, dintre care unele ar putea fi 
utile, dar care par deseori o critică implicită sau chiar 
directă. Cel mai important lucru este să afli ce func- 
tioneaza pentru copilul tău, aşa că încearcă să găsești 
modalități de a bara comentariile nedorite (sau prost 
intenţionate), dar, de asemenea, rămâi deschis sugesti- 
ilor care merită încercate. 


e Nu ezita să cauţi sfaturi profesionale, de la medici, 
specialiști în dezvoltarea copilului şi alții. Multe agenţii 
de sănătate publică pot oferi sprijin şi informaţii valo- 
roase în această sarcină crucială. Nu trebuie să mergi 
singur pe acest drum. 


Ataşamentul parental este crucial pentru toţi copiii, dar 
mai ales pentru cei ale căror sisteme de gestionare a 
stresului sunt disfunctionale. Ei au nevoie de mai multă 
protecție împotriva stresului şi le este mai greu să facă 
uz de ceea ce a mai rămas din ea. Această dificultate de 
conectare cu alții este probabil să apară pe măsură ce 

copiii cresc, pentru ca evaluarile noastre initiale despre 
cum funcționează relaţiile — sau motivul pentru care ele 
nu funcţionează — ne însoțesc pentru toată viata. Încă 
din primii ani de viaţă, dezvoltăm un model intern pe 
baza căruia vor funcţiona viitoarele noastre relații; dacă 
suntem destul de norocoşi să avem un ataşament sigur 
la începutul vieţii, atunci presupunem că relaţiile functi- 
oneaza de cele mai multe ori. $i acest lucru este adesea 
profetic - cunoaștem în mod intuitiv, dar și din cercetări 
care au urmărit sugarii până în adolescenţă si viata adultă, 
că indivizii care s-au bucurat de afecţiune stabilă sunt, de 
obicei, mai flexibili şi mai deschişi la formarea unor relații 
de încredere. Presupunem că partenerii noştri, prietenii 
sau colegii noştri ne vor oferi același sentiment de conexi- 
une pe care ni-l amintim din primele noastre experienţe. 
Desigur, uneori ne înşelăm. Să învăţăm să discernem care 
sunt oamenii ce vor răspunde cu aceeaşi afecțiune este o 
abilitate de bază, pe care vom începe să o dobândim în 
adolescență - uneori in mod dureros. A învăţa acest lucru 
este, de asemenea, o provocare continuă pe tot parcursul 
maturității, însă, dacă s-au pus bazele unei afecțiuni sta- 
bile, aceste obstacole pot fi depăşite. 


Cultivarea abilității de autolinistire 


Părinţii responsabili şi legăturile reușite de ataşament sunt 
cărămizile care stau la baza procesului prin care învă- 
tam să ne linistim singuri. Aceasta este probabil cea mai 
importantă abilitate pe care vor să o dobândească cei care 
se luptă cu un sistem distorsionat de gestionare a stresului. 
Când învăţăm să ne internalizăm propriile emoţii, frec- 
venta cu care axul hipotalamo-hipofizo-corticosuprarenal 

porneşte în viteză se reduce- si, de asemenea, scade 
durata răspunsului la stres odată ce începe să scape de sub 
control. Aceasta este, de asemenea, una dintre cele mai 
dificile abilităţi de cultivat pentru un copil (sau adult) care 
suferă de stres excesiv, tocmai pentru că reacţia la stres 
pune în joc instinctul automat de luptă sau fugă, care este, 
în esenţă, opusul autocalmării. 


Autoreglarea este asemănătoare cu alte sisteme ale corpu- 
lui care ne ajută să ne stabilizim. Gandeste-te la nume- 
roasele mecanisme pe care le are corpul nostru pentru 
termoreglare, menţinând temperatura stabilă la 37 de 
grade Celsius. Dacă ne este prea cald, transpirăm, iar apa 
de pe pielea noastră se evaporă şi ne răcește. Dacă ne este 
prea frig, tremurăm, creând brusc activitate musculară şi 
arzând grăsime, încălzindu-ne. Bineînţeles, nu este nevoie 
să ne gândim conştient la acest tip de reglare: ea functio- 
nează de la sine. Nu alegem să transpirăm sau să tremurăm, 
ci se întâmplă atunci când temperatura noastră internă se 
află în afara parametrilor stabiliți. Jar punctul de la care 
se declanşează nu este acelaşi pentru toţi: unii oameni 
pot transpira atunci când alții tremură. Termoreglarea nu 
funcționează împingându-ne într-o singură direcție — ea 
îşi propune să obţină un echilibru pentru fiecare individ. 


Autoreglarea sentimentelor, a gândurilor şi a acțiunilor 
noastre funcţionează ca şi celelalte sisteme de reglare, 
având capacitatea de a se deplasa în sus sau în jos, pentru 
a obţine un echilibru functional ideal. 


Uneori vrem să ne reglăm diminuând tensiunea, când ne 
aflăm, de exemplu, în plin conflict, şi conștientizăm că nu 
merită lupta. Dar alteori dorim să ne reglăm sporind ten- 
siunea, să devenim destul de entuziasmați de ceea ce vrem 

sa realizăm: gandeste-te la sportivii care isi fac curaj înainte 
de o competitie, la un om de afaceri inainte de o prezen- 
tare importantă sau la un actor care se pregăteşte să urce 
pe scenă. Dar ceea ce face ca autoreglarea să fie diferită 
de termoreglare sau de alte sisteme automate ale corpului 
este faptul că o putem influenţa prin alegerile noastre - de 
exemplu, prin căutarea unui sprijin în momente de criză 
sau de anxietate ridicată. 


Călătoria spre autoreglare începe din primele zile de viață 
extrauterină şi este în mod continuu influențată de factori 
de reglare ascunși, un termen pe care l-am folosit la CIFAR 
pentru a indica faptul că beneficiile obţinute din aceste acti- 
uni apar, la fel ca în cazul încorporării biologice, „pe nevă- 
zute“. Avantajele conferite de factori de reglare ascunși pot 
fi invizibile — dar au o influenţă semnificativă. Aceştia îl vor 
ajuta pe copil când va trebui să stea pe propriile picioare, 
din punct de vedere emoțional, pentru că ei creează o fizi- 
ologie înclinată spre stabilitate. Există trei factori ascunși, 
care sunt legaţi, după cum vom observa, de nevoia de reac- 
tii prompte din partea ingrijitorilor primari ai copilului. 


Primul dintre aceşti factori ascunși — simplul act de a fi 
ţinut în braţe si de a simţi in mod regulat atingerile unui 
părinte sau îngrijitor — îi oferă copilului” un factor de 
reglare extern. Acesta nu a dezvoltat încă un sistem intern 
de reglare, aşa că atingerile fizice rezolvă asta pentru 
moment. Studiile culturale în care copiii sunt ţinuţi în 
braţe aproape tot timpul, cum ar fi tribul !'Kung San din 
Africa, arată că frecvenţa plânsului şi a stării de agita- 
tie este mult mai scăzută decât în societăţile occidentale 
tipice. Copiii sunt ţinuţi într-un marsupiu pe parcursul 
zilei, iar dormitul împreună cu părinţii este norma în 

această cultură. La fiecare mic scâncet, copilul este luat 
în braţe in maximum zece secunde. Asta nu este singura 
modalitate de a obține un rezultat pozitiv - căci nu este 
realist să ne așteptăm ca un părinte din cultura noastră să 
nu-şi lase niciodată bebelușul jos din braţe, iar dormitul în 
același pat pe saltelele moderne poate să însemne riscuri 
pentru sănătate. Totuşi, exemplul acestui trib indică moti- 
vul pentru care afecțiunea constantă și reacţiile prompte 
sunt o parte importantă a stabilizării reacției la stres. De 
asemenea, acest exemplu arată şi prețul substantial pe care 
îl aduce cu sine inabilitatea de a-i răspunde copilului. 


În plus, există multe cercetări despre nou-născuţii care 
sunt internaţi la neonatologie în unităţi de terapie inten- 
sivă, care dovedesc importanța atingerii umane. Studii 
multiple au arătat că mişcarea si atingerea în mod regulat 
a sugarilor în incubatoare ajută la reglarea fiziologiei - si, 
în anumite cazuri, poate chiar să facă diferenţa între viata 
şi moarte. 


Cel de-al doilea factor ascuns de reglare, sistemul ocito- 
cinei sau al hormonului iubirii, este activat printr-o apro- 
piere fizică, având rate deosebit de ridicate în special în 
timpul alăptării şi fiind o forță care contracareaza serios 
excesul de cortizol produs de stres. Această reglare precoce 
a sistemului ocitocinergic are cel mai probabil beneficii de 
durată la nivel fiziologic și emoţional; va dura un anumit 
timp pana când un copil să poată ajunge la autoreglare. 


Cel de-al treilea factor ascuns de reglare este un pic mai 
complicat: zaharoza. Consumul acestui aliment cu gust 
dulce contracarează rapid cortizolul în organism, fie 
prin alăptare, fie prin lapte praf. Spre deosebire de cei- 
lalti factori ascunsi, care continuă să fie buni pentru noi 

pe termen lung, această abordare dulce (şi adesea grasă) a 
reducerii cortizolului vine cu riscuri, precum si cu calorii. 
Acesta este motivul pentru care ne refugiem în mâncare 
„de confort“ când suntem stresaţi - pentru că ne dorim 
în mod instinctiv ceva dulce sau gras pentru a contracara, 
sau pentru a da la o parte cortizolul care ne pompează 
prin corp. Există la tot pasul dovezi ale legăturii dintre 
stresul ridicat, cronic sau acut, şi obezitate. Aceasta vine 
din nevoia organismului de zaharoză, pe care de multe ori 
ca adulţi o luăm din carbohidrați, ca modalitate de a regla 
cortizolul. Refugiul în mâncare nesănătoasă este, de fapt, 
un fel de automedicatie, pentru că reduce senzațiile ime- 
diate de agitație şi anxietate; dar pe termen lung este calea 
sigură spre diabet, probleme cardiovasculare şi alte boli 
conexe. 


Există, de asemenea, o submulțime a acestui factor regla- 
tor ascuns: suptul non-nutritiv. Mai pe înţeles, acesta se 
întâmplă când un copil este liniştit de suzetă sau de gestul 
de a-şi suge degetul. Deși nu este atât de puternic în redu- 
cerea stresului ca ceilalți reglatori ascunși, este totuși un 
instrument util. Cercetările arată că, la un copil agitat, 
suptul viguros al suzetei sau al degetului scade reacţia fizi- 
ologică la stres. Dar, la fel cum inițierea noastră precoce în 
consumul de zaharoză ne poate face să poftim la mâncare 
nesănătoasă ca modalitate de a combate stresul la vârstă 
adultă, suzetele pot contribui şi ele la fixatii orale adulte 
nesănătoase, cum ar fi muscatul unghiilor. 


Totuşi, toţi aceşti factori de reglare timpurii ascunși reduc 
cu siguranță reacţia la stres - si, in mod ideal, ajută la dez- 
voltarea unor alte forme de reglare internă a emoţiilor şi 
a comportamentului. Un bebeluş, de exemplu, care începe 

să-și sugă singur degetul afişează un act de autolinistire, 
care provine din, şi se extinde la, un sentiment precoce de 
stabilitate şi confort. Si, deşi acest lucru este mai greu de 
realizat la un copil cu stres dereglat, este posibil, cu putin 
mai multă răbdare şi timp - in principal prin superingri- 
jire —, să se obțină aceleaşi efecte. 


Trebuie, de asemenea, să înțelegem că abilitatea de auto- 
reglare, care se bazează pe aceste reglări timpurii ascunse, 
reprezintă acumularea a mai multe interacțiuni părinte- 
copil, mai degrabă decât una sau câteva ocazii singulare. 
Aceasta este ceea ce am ajuns să numim „picătura chine- 
zească din viata de zi cu zi“ - o formulă potrivită pentru 
că biologia implică adesea substanţe biochimice care cir- 
culă în tot sistemul. Îngrijorarea excesivă pentru o singură 
interacțiune care nu a mers bine poate fi contraproductivă 
dacă ajunge să ne streseze, deoarece stresul însuși devine 
contagios. 


Ingrijirea în familie 


Este esenţial să menționăm că familiile nu ar trebui să 
fie singure când vine vorba de găsirea sprijinului necesar 
pentru ca legătura dintre copil şi părinte să se dezvolte 
fără probleme. Mai târziu, voi aborda şi motivele pentru 
care societatea ar trebui să investească în susținerea copi- 
ilor si familiilor stresate. Există motive utilitare în spate: 
dacă nu găsim o metodă de a ajuta, va creşte povara soci- 
ală şi economică globală pentru sănătate şi competenţă. 
Există, de asemenea, motive egoiste, căci pe măsură ce 
mai multe familii sunt afectate de dereglarea nivelului de 
stres, devine mai greu să se menţină stabilitatea în cadrul 
societății în general. Indiferent dacă suntem motivaţi de 

reducerea problemelor generale de sănătate sau de redu- 
cerea riscului pentru noi si familiile noastre, este clar ca 
noi toţi trebuie să jucăm un rol in susținerea familiilor 
pe măsură ce trec prin această perioadă care influențează 
dezvoltarea sănătăţii. 


Câteva cărţi pentru părinţii bebelusilor stresaţi 


Daniel Siegel si Mary Hartzell, Parenting from the Inside Out, 
Tarcher/Penguin, 2003. 


Myla si Jon Kabat-Zinn, Everyday Blessings: The Inner Work of 
Mindful Parenting, Hachette, 2014. 


Pat Harvey si Jeanine Penzo, Parenting a Child Who Has Intense 
Emotions: Dialectical Behavior Therapy Skills to Help Your 
Child Regulate Emotional Outbursts and Aggressive Behavi- 
ors, New Harbinger, 2009. 


Ruth Newton, The Attachment Connection: Parenting a Secure 
and Confident Child Using the Science of Attachment Theory, 
New Harbinger, 2008. 


Harvey Karp, The Happiest Baby on the Block (a doua editie, re- 
vizuita), Bantam, 2015. 


CAPITOLUL 3 


În ring. 
Viaţa alături de colegii de şcoală 


Majoritatea copiilor se duc la grădiniță sau la şcoală la 
vârsta de patru sau cinci ani. Chiar si pentru cei care au 
mers anterior la creșă, această tranziție prezintă provo- 
cări semnificative: plecarea de acasă pentru o bună parte 
a zilei, satisfacerea aşteptărilor noilor adulți, deslusirea 
lumii sociale a colegilor. Din motive întemeiate, cercetă- 
torii din domeniul educaţiei folosesc perioada de la gră- 
dinita până în clasa a treia! ca punct de referință pentru a 
măsura progresul academic și social. 


Deloc surprinzător, această perioadă de schimbare majoră 
oferă un set special de provocări pentru copiii cu niveluri 
mari de stres. Copiii cu sisteme disfunctionale de stres se 
confruntă cu o dublă constrângere: au probleme de la bun 
început, iar manifestările tipice ale stării lor - de mânie 
rapidă, senzaţie de anxietate si copleşire — fac mai dificilă 
abordarea cu succes a aşteptărilor şcolare. Adaugă la asta 
comparatiile supărătoare cu alti copii, care le provoacă 
mai mult stres şi părinţilor. Putem vedea de ce aceşti copii 
par destinati greutăților. 


1. În original, K-to-3. (N. trad.) 

Din fericire, părinții şi şcolile pot face anumite lucruri 
pentru a ajuta — chiar dacă biologia de bază a dereglarii 
răspunsului la stres este puţin probabil să se schimbe, 
indiferent dacă a apărut sau nu din metilarea stresului. 
Ajutarea copiilor cu niveluri dereglate de stres să dobân- 
dească abilități de a face fata stresului, prin care să dimi- 
nueze sau chiar să anuleze efectele lui, trebuie să fie un 
obiectiv central. Părinţii continuă să exercite cea mai 
importantă influenţă, iar sprijinirea eforturilor lor trebuie 
să fie un obiectiv fundamental al tuturor celor care pot 
contribui la dezvoltarea copiilor. Aducerea unor persoane 
din afara familiei în preajma copilului îl poate ajuta pe 
acesta din urmă să dezvolte rezistenţă la stres. Este extrem 
de important pentru părinţii copiilor cu stres dereglat să 
ofere copiilor lor astfel de oportunități. 


Dacă şi tu eşti părinte, ştii că acest lucru implică o serie 
nesfarsita de decizii MARI, însoţite de teama că orice 
mișcare greşită poate avea consecinţe negative pe termen 
lung. lar printre aceste decizii se numără și cele care 
implică înscrierea la creşă sau grădiniță. Când ar trebui 
să meargă? Ar trebui să nu mai lucrez pentru a avea grijă 
de copilul meu până când creşte mai mare? Care variantă 
este cea mai bună pentru copilul meu? Putem găsi o şcoală 
publică bună? $i, de parca nu ar fi fost de ajuns, un flux de 
opinii conflictuale din partea experţilor contribuie la tot 
acest proces deliberativ. Potrivit unora, copiii ar trebui să 
rămână acasă cu părinţii cât mai mult posibil. Îngrijirea de 
înaltă calitate este un beneficiu pentru multi copii, spun 
alții. Cel mai bine este să amânaţi momentul în care vă 
trimiteţi copilul la grădiniţă atât cât este posibil, iar copiii 
care sunt mai mici decât ceilalți din clasa lor la începutul 

şcolii ar trebui să repete ultimul an de grădiniță. Şi așa mai 
departe. 


Astfel de afirmaţii adesea conflictuale au creat o confu- 
zie atât de mare încât, în 1991, The National Institutes of 
Health a lansat un studiu longitudinal de mare amploare 
asupra înscrierii copiilor la creșă sau grădiniţă, vizând 
peste o mie de copii de la naştere până la copilărie şi ado- 
lescenta. Cercetătorii le-au observat dezvoltarea într-o 
serie de zone esenţiale, cum ar fi capacitatea de a forma 
legături strânse cu ceilalți oameni, dezvoltarea cognitivă, 
realizările educaţionale și problemele de comportament. 
Acest studiu de referință a descoperit două lucruri de o 
importanţă deosebită pentru părinţi. Primul a fost că cei 
care beneficiaseră de grijă în creşe sau grădiniţe încă de la 
început — cu o medie de peste 30 de ore pe săptămână, în 
primii patru ani de viata - aveau mai multe şanse de a dez- 
volta un comportament dificil, care urma să se manifeste 
cu precădere în primii ani de şcoală. Dar această consta- 
tare a venit cu o precizare importantă: chiar dacă petre- 
cuseră acel număr de ore în afara casei, comportamentul 
agresiv crescuse doar într-un mic procent. 


Cea de-a doua constatare semnificativă a studiului a arătat 
că cei care beneficiaseră de grădinițe de calitate au avut 
tendința de a se comporta doar putin mai bine în ceea 
ce privește abilităţile academice și lingvistice la începu- 
tul şcolii elementare decât cei cu grădinițe considerate 
inferioare. Acest lucru era valabil mai ales pentru copiii 
cu un statut inferior pe scara socio-economică. (Calitatea 
observarea directă a cercetătorilor.) Dar, din nou, rezul- 
tatele au fost modeste. La o privire de ansamblu, părinţii 

pot respira usurati: de fapt, nu există efecte dramatice ale 
acestor decizii de îngrijire a copiilor în crese şi grădiniţe. 


Cea mai mare descoperire care a rezultat din acest studiu a 
fost într-un cu totul alt domeniu decât îngrijirea copilului. 
Știind că stilul fiecărui părinte poate avea un efect asupra 
rezultatelor copiilor, cercetătorii au observat îndeaproape 
interacțiunile părinte-copil în familiile implicate pe tot 
parcursul studiului. $i, aşa cum s-a dovedit, diferenţele 
dintre părinți au avut un impact mult mai mare asupra 
dezvoltării unui copil decât selecţia de creşe si grădinițe; 
de fapt, felul în care se purtau părinţii s-a dovedit a fi de 
zece ori mai important. În plus, efectele negative minore 
ale educaţiei în creşe şi grădinițe au fost amplificate în 
familiile cu părinți mai putin eficienţi. Tipul de părinte 
care a făcut diferenţa a fost cel discutat în Capitolul 2: ata- 
şament stabil, interacțiuni pline de afecțiune şi receptive la 
nevoile copilului şi sprijin pentru dezvoltarea abilităţilor 
de autoreglare. 


Ceea ce subliniază aceste constatări este că relaţiile din 
familie continuă să fie factorul primar în dezvoltarea copi- 
lului dincolo de perioada critică a copilăriei. Principala 
cerință pentru părinţii de bebeluşi este să fie afectuoşi si 
receptivi la nevoile copilului; acest lucru ajută copilul să 
dezvolte un atașament sănătos cu părintele si capacita- 
tea de a dezvolta conexiuni sociale care, la rândul lor, îi 
vor susţine sănătatea și bunăstarea de mai târziu. Această 
relație acționează, de asemenea, la nivel biologic, elibe- 
rând substanţe neurochimice pentru a absorbi orice exces 
de cortizol, produs de reacţiile în fata unui nivel ridicat de 
stres. Și toate acestea continuă să fie adevărate si dincolo 
de copilărie - cu excepţia faptului că, ulterior, copiii vor 

începe să facă primii paşi, din punct de vedere emoțional, 
departe de părinți. 


Drumul către independență 


Din momentul în care copiii împlinesc doi-trei ani, ei 
devin, treptat, tot mai independenţi de părinţi. Paşii 
mărunți către autonomia copilului - de la a învăța să se 
joace pe cont propriu până la a cere atenţia părintelui doar 
când este necesar ~ se bazează pe avantajele conferite de o 
relație caldă şi pe buna funcţionare a reglatorilor ascunsi 
din copilăria timpurie. Treptat, copilul devine tot mai 
autonom, îndreptându-se spre independenţa deplină din 
adolescenţă. În toată această perioadă, o bună modalitate 
de a-ţi vedea rolul de părinte sau de îngrijitor — care, dacă 
dezvoltarea copilului isi urmează cursul firesc, va conti- 
nua să fie relevant până în a doua parte a adolescenţei — 
este aceea de a-l concepe ca pe o schelă de care copilul are 
nevoie până când este suficient de puternic pentru a trăi 
pe cont propriu. 


Există pași clari pe care părinții îi pot face pentru a ajuta un 
copil să se îndrepte spre independenţă. Ei sunt utili pentru 
toți copiii, deoarece constituie fundaţia unei dezvoltări 
sănătoase — cu atât mai mult pentru cei cu un sistem de 
stres hiperactiv. Până când copilul ajunge la aproximativ 
un an, este putin probabil ca dereglarea nivelului de stres 
să poată fi complet oprită, dar este clar că relaţiile de îngri- 
jire continuă să diminueze efectele negative. Există o serie 
de obiceiuri valoroase pe care un părinte le poate avea si le 
poate transmite copiilor. Acestea vor reduce la minimum 
ocaziile, durata şi impactul stresului excesiv, indiferent de 

motivul din spatele dereglarii stresului, fie că este vorba de 
metilare, vulnerabilitate genetică sau de o altă problemă. 


Deciziile 


În copilăria timpurie, cei mici trebuie să înveţe cum să ia 
decizii simple. Acesta este un prim pas spre independență. 
În loc să îţi întrebi copilul când este mic: „Cu ce vrei să 
te îmbraci astăzi?“ este mai bine să îi simplifici proce- 
sul decizional. Poţi să îl întrebi, în schimb, „Vrei cămaşa 
albastră sau pe cea verde?“ în timp ce i le arăţi pe amân- 
„două. Oferindu-le opţiuni copiilor, nu numai că le cultivi 
un sentiment de putere - şi elimini din start posibilitatea 
unui protest în lacrimi, de tipul „Dar eu voiam cămaşa 
verde!“ ~, dar le oferi si ocazia de a-şi exercita judecata 
în limita unor constrângeri. Dar pentru copilul cu stres 
dereglat, aceasta poate fi o provocare majoră. Chiar și 
constrângeri uşoare, cum ar fi limitarea alegerii la cămaşa 
albastră sau verde, pot fi văzute ca un obstacol și pot pro- 
voca reacţia la stres, probabil sub forma unui crize de 
plâns sau a unui refuz de a coopera. Odată declanşat, acest 
ciclu este greu de întrerupt, amplificând eliberarea corti- 
zolului, care determină un comportament problematic şi 
mai târziu. Pentru părinţii acestor copii există un echilibru 
fragil între a fi fermi în ceea ce le cer copiilor şi a-i ajuta 
să-şi reducă reacția la stres. Şi multi părinţi ai copiilor cu 
stres dereglat se tem să gestioneze aceste probleme în afara 
casei, unde sunt şanse mari ca străinii să-şi dea ochii peste 
cap sau chiar să comenteze direct asupra eforturilor părin- 
tilor, fără să ştie nimic despre motivele comportamentului 
copilului. 

Pentru orice părinte, o simplă pedeapsă — cum ar fi pune- 
rea la colt sau interzicerea televizorului în acea după- 
amiază —, dacă este comunicată într-un mod calm şi 
direct, poate oferi copilului o scăpare din tensiunea cople- 
şitoare a emoţiilor lui. Totuși, pentru părinţii copiilor cu 
sisteme de stres amplificate, aceste episoade se pot întâm- 
pla mai frecvent și pot dura mai mult până sunt rezolvate. 
În această situaţie, într-o perioadă de timp, de exemplu, 
părintele ar putea sta cu copilul în camera lui, așteptând 
cu răbdare până când el va putea să se linisteasca singur. 
Chiar dacă acest lucru îi va face copilul să tipe pentru o 
perioadă până la epuizare, acest lucru transmite un mesaj 
important. Prin faptul că nu răspunde unui comporta- 
ment violent, părintele arată că acesta nu este eficient, iar 
cercetările arată că asta va diminua crizele în viitor. Oricât 
de epuizant este pentru părinte, el demonstrează, de ase- 
menea, că există o cale de ieşire din capcana stresului şi 
copilul îşi poate găsi singur drumul spre ea. 


Vorbeşte cu mine 


Vorbitul cu cei mici cultivă şi autoreglarea. În copilărie, 
vocea părintelui este o sursă de consolare si confort - de 
aceea cântecele pentru adormirea bebeluşilor şi legănatul 
lor până adorm sunt atât de eficiente. Dar conversațiile 
regulate cu cei mici, chiar dacă ei nu sunt capabili încă 
de un răspuns verbal, oferă lecţii despre luarea deciziilor, 
controlul comportamentului şi înţelegerea emoţiilor. 


Noile tehnologii - mai precis amplasarea unui mic dispo- 
zitiv de înregistrare pe încheietura copilului (cu consimta- 
mântul familiei, desigur) timp de 24 de ore - le-au permis 
cercetătorilor să observe îndeaproape interacţiunile din 

mai multe familii. (În trecut, ei se bazau, în general, pe 
jurnale ţinute de părinţi, care oferă mai putin material de 
studiu şi un nivel mai scăzut de obiectivitate.) În studierea 
acestor înregistrări, cercetătorii au descoperit că părinții 
din clasele socio-economice superioare vorbesc mai des 
cu copiii lor, confirmând ceea ce studiile bazate pe jur- 
nale arătaseră de mai multi ani. De fapt, aceşti copii aud 
de obicei de zece ori mai multe cuvinte acasă — înainte de 
a merge chiar la scoala primară - decât cei din familiile 
din clasele inferioare. În plus, cei care vorbesc mai mult cu 
copiii lor tind să explice mai bine motivele pentru care le 
cer să facă anumite lucruri, cum ar fi: „Nu este confortabil 
să te joci pe podeaua de lemn, așa că te voi muta pe covor.“ 
Tot ei le oferă mai multe lecţii pentru etichetarea emoții- 
lor: „Pari dezamăgit acum. Să vedem ce putem face pentru 
asta.“ Nu există numai confort în aceste comunicări; ele 
sunt, de asemenea, modalități utile de a ajuta copiii să 
înțeleagă raționamentul și emoţiile. Chiar si oportunitatea 
de a face alegeri de bază - cum ar fi ce cămașă să poarte 
copiii — este mai comună în aceste familii. Desigur, niciun 
părinte nu este perfect. Sub presiunea stresului („Trebuie 
să urcăm în maşină acum!"), multi recurg din când în 
când la clasicul „Pentru că așa spun eu!“ 


Dar ideea de bază este că toţi părinţii pot si ar trebui să 
introducă rutina zilnică in viata celor mici - precum şi 
aşteptări, planuri, alegeri si asa mai departe - într-o mani- 
eră potrivită vârstei, ajutând copilul să înveţe să se prega- 
tească şi să se organizeze, precum şi să înceapă să-şi dea 
seama cum ar putea face aceste lucruri pe cont propriu. 
Interesant este că această verbalizare a alegerilor („Vrei 
brânză la grătar sau un sandvici cu unt de arahide la 
prânz? “), a planurilor („După prânz, mergem la magazin“) 

şi aşa mai departe stabileşte terenul pentru o abilitate utilă 
autoreglării: dialogul intern. Copiii care învaţă cum să 
facă fata unei lumi mai complexe vor vorbi deseori cu ei 
înşişi, ceea ce este foarte util. Pe măsură ce înaintăm în 
vârstă, învăţăm să ne folosim de această abilitate de auto- 
reglare, fără să verbalizăm, purtând un dialog interior cu 
noi înșine, care va ieşi numai din când în când la supra- 
fata: „Unde mi-am lăsat oare cheile? Sunt sigur că le-am 
pus jos când am intrat, dar...“ Sau: „Corect, instrucţiunile 
spun «Puneti diblul A în F», deci unde este acest F?“ 


Respectă rutina 


Schimbările poate fi dificile pentru copii, deoarece îi fac 
nesiguri de ce se va întâmpla în continuare. Pentru copiii 
cu un sistem dereglat de stres, rutina poate oferi un fel 
de „plasă de siguranţă“ pentru aşteptările lor. În realitate, 
multi dintre ei au probleme majore în a face fata schimbă- 
rilor neprevăzute. Un program zilnic pe care se pot baza 
oferă un exemplu care îi ajută să devină, treptat, indepen- 
denti. „Mi-e cam foame“, ar putea gândi un copil, „dar pot 
să-l văd pe tata cum pregăteşte prânzul“. Dacă atunci când 
îl loveşte foamea poate vedea că mâncarea este aproape 
gata, copilul isi poate folosi abilităţile de autolinistire 
pentru a rămâne calm până când va fi hrănit. Acest lucru 
nu numai că îi permite să-şi exercite această capacitate, 
dar si să anticipeze in mod regulat că nevoile sale vor fi 
satisfăcute — un pas esenţial spre controlul impulsurilor şi 
capacitatea de a amâna satisfacția. 


Unii copii chiar îşi instiinteaza părinţii când s-au înde- 
părtat prea mult de rutină. Când avea un an şi jumătate, 
unul dintre copiii mei cerea să fie dus la culcare, dacă 

activităţile de seară depăşiseră ora lui de somn. Desigur, 
reversul structurii şi al rutinei sunt dezorganizarea şi 
haosul. Numeroase cercetări arată că acest stil de viata 
de familie prezintă riscuri serioase pentru o gamă largă 
de rezultate ale dezvoltării sănătăţii, cum ar fi atasamen- 
tul între mamă și copil în primii ani. Puţini oameni caută 
în mod activ o viata haotică acasă; este cel mai adesea un 
semn că părinţii se împart in prea multe direcții. Dar cu 
cât poţi respecta mai bine o anumită rutină - chiar daca 
asta înseamnă pur si simplu că îi duci pe copii la scoala 
în timp util, sau într-o grădiniță de încredere -, cu atât 
este mai bine pentru toată lumea. Când abilitatea unui 
copil de a-şi gestiona personalitatea se află încă în stadii 
incipiente, rutina oferă previzibilitate şi îl împiedică să se 
simtă stresat cu privire la ceea ce se va întâmpla sau nu în 
continuare. 


Şi totuși, în toate conversațiile pe care le-am avut cu oame- 
nii de-a lungul anilor, nu-mi amintesc niciun părinte cu 
un copil mic, la care haosul şi dificultatea de a respecta o 
rutină nu au apărut cel puţin ocazional în familia sa. Pentru 
acest adevăr universal, există un motiv bun. Respectarea 
unei rutine este întotdeauna o provocare atunci când la 
mijloc sunt copii. Dar există mari avantaje, în special 
pentru copiii cu un sistem dereglat de stres, de a face un 
efort consistent în această zonă. Orice previzibilitate oferă 
o ancoră care ajută la fundamentarea răspunsului la stres. 
Dacă nu ştii niciodată ce urmează, orice poate părea o 
amenințare. De altfel, menţinerea unor ritualuri aduce 
şi alte avantaje. Există dovezi ample, de exemplu, că ruti- 
nele simple de adormit copilul, care implică citirea unor 
poveşti, oferă dublul beneficiu de a creşte şansele unui 
somn odihnitor (pentru întreaga familie) şi de a-l face 

pe copil mai pregătit pentru şcoală. În fond, somnul pre- 
supune o scădere a cortizolului, deci există un beneficiu 
direct pentru copiii care au de suferit din cauza stresului. 


Desi păstrarea unei rutine poate părea ceva simplu, cu 
toţii ştim că nu este chiar așa. Există o mulţime de poten- 
tiale întreruperi chiar si în cazul celor mai ferme planuri 
şi, uneori, ieşirea din rutină duce la interacțiuni distrac- 
tive. Aşadar, respectarea rigidă a unei rutine nu este intot- 
deauna posibilă sau de dorit. Dar dacă avem o rutină și 
apoi explicăm motivele pentru care ne îndepărtăm de la ea 
uneori (şi ce facem în schimb) creăm încă o ancoră sigură 
pentru a face fata schimbării. Si reține că rutinele sunt 
pentru familie, nu doar pentru copil. Acest efort comun 


wie 


contribuie la „îngrijirea parentală echilibrată. 


Limite si așteptări 


In acest punct al cercetării noastre trebuie să discutăm si 
un alt aspect al vieţii de părinte care joacă un rol extrem 
de important în dezvoltarea copilului: stabilirea limitelor 
şi aşteptărilor pentru un comportament pozitiv. Cei mai 
mulţi dintre noi sunt conștienți de necesitatea de a stabili 
limite si așteptări şi înțeleg că acestea reprezintă o compo- 
nentă crucială pentru a ajuta copilul să treacă de la o etapă 
de dezvoltare la alta. Într-adevăr, sute de studii de-a lungul 
deceniilor au susținut acest punct de vedere: combinația 
dintre afecțiunea si responsabilitatea părinților, care tin 
seama de așteptările şi limitele specifice vârstei copiilor 
lor, cunoscute în domeniu ca „parentalitate autoritară”, 
conduce la rezultate mai bune pentru copil si adolescent 
pe toate planurile — de la realizările academice până la res- 
pectul de sine și prietenii mai profunde. 

Când un copil răspunde cererii unui părinte și este recom- 
pensat cu vorbe încurajatoare: „Ai făcut totul singur. 
Bravo!“ — copilul percepe pozitiv preluarea controlului 
si stăpânirea unor sarcini de bază. Părinții interpretează 
uneori limitele si aşteptările ca pe un lucru negativ - care 
împiedică fericirea sau creativitatea —, dar ele sunt de fapt 
liniştitoare pentru majoritatea copiilor. 


Totuşi, în cazul unui copil cu un sistem perturbat de stres, 
stilul autoritar poate fi greşit interpretat în ambele sensuri. 
Copiii stresaţi nu sunt întotdeauna receptivi la afecțiune 
sau laude, iar părinţii pot fi răniţi sau chiar supăraţi atunci 
când afecțiunea lor nu este întâmpinată cu o reacție pozi- 
tivă. Astfel, este important pentru părinţii copiilor cu un 
sistem dereglat de stres să înțeleagă ce se întâmplă. Pentru 
copil, stabilirea unor limite poate fi percepută ca un con- 
trol excesiv sau chiar ca o ameninţare. 


Imagineaza-ti că esti un copil cu un sistem dereglat de 
stres în mijlocul unui incident care declanşează un răs- 
puns de „luptă sau fugă“. Mama sau tata vine la tine si 
spune: „Trebuie să opreşti televizorul acum. Ştii regula: 
întâi trebuie să iti faci curat în camera.“ In acest moment, 
poţi percepe așteptările tipice ale părinţilor ca pe o acţiune 
agresivă, amenințătoare. Părintele va vedea, de regulă, că 
acțiunea la care recurge copilul drept răspuns la cererea 
de a închide televizorul, sau supărarea extremă pe care o 
manifestă, nu se păstrează în anumite limite acceptabile 
şi poate impune, ca atare, o pedeapsă. De aceea este esen- 
tial ca părinţii copiilor cu un sistem dereglat de stres sa fie 
foarte conştienţi că aceștia percep cererile sau pretenţiile 
lor dintr-o perspectivă complet diferită. 

Când sunt conștienți, totuși, de astfel de posibile comuni- 
cări greșite, părinţii se pot ghida atât pe ei înşişi, cât şi pe 
copiii lor spre o stare mai calmă. În aceste cazuri, este mai 
bine să renunti, să lași emoţiile să se estompeze şi apoi să 
încerci o varietate de practici enumerate mai sus. Oferă o 
alegere: „Nu am cum să te las să stai târziu pentru a vizi- 
ona filmul în această seară, dar poate îl vedem împreună 
în weekend.“ Discutati despre asta: „Ai scoala mâine, aşa 
că trebuie să adormi la timp pentru a te a simţi bine.“ 
Mentine o rutină: exerseaz-o în mod regulat până când 
stabilirea limitelor nu declanşează o reacţie negativă. În 
cele din urmă, dacă după ce conflictul a trecut, copilul 
caută confort, foloseşte acest lucru ca pe o oportunitate de 
a vă reconecta afectiv. 


Părinţii care se confruntă adesea cu ciocniri sau care 
consideră acest proces costisitor şi-ar putea dori o pauză 
din când în când, cerând partenerului, unei bunici sau 
unui prieten să-i ajute. Cu toate acestea, este important 
ca îngrijitorul alternativ să ofere continuitate, solicitând 
ca aceleași seturi de așteptări să fie îndeplinite. Dacă o 
mamă iese dintr-un conflict de lungă durată, de exemplu, 
iar soțul se supune rapid cerinţelor copilului, munca ei 
dificilă va fi subminată şi lecţia îi va trece pe lângă urechi. 


Există un aspect mai general pe care merită să-l subli- 
niem aici, în special având în vedere dovezile puternice că 
această perioadă de dezvoltare a copilului este în continu- 
are influenţată în mare măsură de părinţi: este important 
să eviti sentimentul că fiecare greşeală pe care o faci — fie- 
care rutină pe care nu reusesti să o păstrezi, fiecare limita 
pe care nu o fortifici — iti va distruge copilul. Deşi copiii 
sunt extrem de sensibili la mediile lor sociale, experienţele 

care schimbă sistemele de stres nu sunt, în general, eveni- 
mente unice, de mare influenţă. Unele evenimente extrem 
de traumatizante pot schimba fundamental copilul la nivel 
fiziologic şi psihologic, dar este vorba mai mult de abuzuri 
severe. Schimbările sunt adesea modelate de întâmplările 
din viaţa de zi cu zi. Tiparele vin aproape întotdeauna 
la pachet cu redundanta. Rutina nu numai că formează 
modul în care gândim şi acţionăm, ci afectează şi cantita- 
tea de cortizol ~ sau serotonină, sau ocitocină - care este 
produsă. Echilibrul dintre ele este fundamental pe tot par- 
cursul vieții. Așa că părinţii nu trebuie să se simtă excesiv 
de vinovaţi când o dau în bară sau pentru răbufniri izolate 
(atât timp cât nu există niciun abuz real, desigur). Trebuie 
să fim însă mai conștienți că obiceiurile si acţiunile con- 
stante modelează treptat minţile și vieţile copiilor noştri — 
asa cum modelează şi biologia primară. 


Primii pași în lume 


Din momentul în care încep să aibă parte de educaţie for- 
mala - majoritatea copiilor din Statele Unite care merg 
la grădiniță —, încep să experimenteze noi oportunităţi şi 
obstacole sociale, care tind să devină tot mai dificile pe 
măsură ce cresc. Evident, pentru copiii care au probleme 
cu gestionarea stresului, aceste obstacole par a fi mult mai 
mari. Eşecul în a le rezolva poate duce la o buclă dificilă de 
feedback în care deceptia se consolidează. Copiii al căror 
comportament le îngreunează integrarea în grupuri soci- 
ale, deoarece îi supără pe ceilalți sau se retrag din cauza 
propriei anxietati, pierd din practica necesară pentru o 
mai bună înţelegere a interacțiunii sociale. Ca orice alt fel 

de pricepere, competenţa socială se dezvoltă numai prin 
exercițiu. 


Printre cele mai dificile noi obstacole este introducerea în 
lumea statutului social. În primul rând, există o apariţie 
rapidă a dominaţiei sociale la școală. Acest fenomen se 
manifestă în primele luni ale gradinitei - fapt care ar putea 
părea timpuriu, dar este bine documentat de cercetători. 
Unii copii devin foarte capabili să răspundă la întrebările 
profesorului, iar alții — să-şi facă prieteni. Practic, într-un 
timp extrem de scurt, toți copiii dintr-un grup iti pot spune 
poziţia fiecăruia în ierarhia socială a clasei si dacă sunt 
aproape de vârf, de bază sau undeva între ele. Majoritatea 
părinţilor încearcă să îi îndrume pe copii să nu se gân- 
dească la lume în termeni de dominație sau supunere, dar 
studiile arată că este practic imposibil de evitat. 


În acelaşi timp, copiii încep să devină conştienţi de locul 
unde familia fiecăruia este situată pe scara socio-econo- 
mică. Chiar si la grădiniţă, ei ştiu cine locuieşte in cea mai 
mare casa, cine merge în cele mai frumoase vacanțe sau 
are cea mai nouă pereche de adidasi. Acestea sunt primele 
etape în care învăţăm cum să navigam printre aceste com- 
paratii de statut, precum şi cum să ne vedem pe noi înşine 
în imaginea de ansamblu a societății. Acest lucru este 
complicat chiar si pentru adulți. Apartenența la o fami- 
lie din clase superioare nu se traduce întotdeauna într-o 
stare socială ridicată în lumea copilului sau invers, dar cele 
două nu sunt nici complet independente. 


Una dintre cele mai importante modalități prin care copiii 
(sau chiar adulţii) pot reuşi să se integreze în grupurile 
sociale este să formeze alianţe cu ceilalţi, în loc să încerce 
să îi domine. Copiii cu un sistem de stres dereglat tind să 

lupte în acest joc al statutului social, deoarece interactiu- 
nile lor sunt adesea foarte imprevizibile, chiar și pentru ei 
înșiși. Ierarhiile sociale, fie ele în rândul gradinitelor de 
copii sau al maimutelor rhesus, se bazează mai putin pe 
forta si agresivitate, si mai mult pe invatarea construirii de 
alianţe si coaliții. O reacție disproportionata in fata stre- 
sului — fie prin luptă (împingerea sau lovirea altor copii), 
fie prin zbor (retragerea într-un colt si izolarea) — este un 
dezavantaj clar în acest joc. Majoritatea copiilor încearcă 
să-şi protejeze sau să-şi construiască propriul statut şi, evi- 
dent, alianța cu un copil cu stres dereglat nu funcționează 
în această direcţie. Calea de la dereglarea nivelului de stres 
la excluziune şi izolare sociale este adesea foarte scurtă. 
Dovezi substanţiale arată că aceasta se poate amplifica 
uşor în diverse sindroame sau tulburări, atât prin exter- 
nalizare (copii furioși, care se dau în spectacol), cât şi prin 
internalizare (anxiosi sau retrași). 


Tranzitia la şcolarizarea formală se petrece adesea când 
părinţii îşi dau seama că fiul sau fiica lor cu sistem dereglat 
de stres nu face fata stresului ca restul copiilor. Înainte de 
acest moment, multi copii nu vor fi experimentat diversi 
factori de stres — nici sociali, nici academici - care sunt 
o componentă normală a școlii. Acest lucru duce adesea 
la reacții la stres mai uşor de observat, cum ar fi numă- 
rul mare de conflicte cu alti colegi sau refuzul de a merge 
la scoala. Şi până în acel moment, majoritatea părinţilor 
nu-şi vor fi văzut copilul în circumstanţe care să permită 
compararea cu alți copii. Un membru al grupului nostru 
din CIFAR a studiat agresivitatea fizică din fragedă prun- 
cie până la maturitate şi a observat că grădinița este peri- 
oada în care frecvenţa loviturilor, muscaturilor și a altor 
asemenea comportamente atinge nivelul maxim. În mod 

normal, numărul acestor manifestări scade considerabil 
in jurul vârstei de trei sau patru ani - cu excepţia multor 
copii cu sistem dereglat de stres, al căror comportament 
de „luptă sau fuga" este mereu pe punctul de a se declanșa. 
Uneori, reacția de „fugă“ este exprimată prin retragere — 
deoarece acest lucru este mai putin perturbator, retragerea 
nefiind la fel de mult văzută ca o problemă. Dar şi această 
manifestare ar trebui recunoscută ca un semn al unui 
sistem de stres hiperactiv. 


Ambele tipare- pe care psihologii pentru copii le-au 
numit sindroame de externalizare şi internalizare — au fost 
legate de hiperactivitatea HHC, care produce cortizol în 
exces. Analizând din nou vechea mea experienţă atât cu 
Jason, cât şi cu David, îmi dau seama acum că cel mai pro- 
babil se confruntau cu sisteme de stres amplificate. Totul 
mergea bine, dar deodată, ca răspuns la ceva ce nu era evi- 
dent pentru ceilalți, începeau să se manifeste. Păreau ca 
Jekyll si Hyde pentru noi, ceilalți. De îndată ce se activează 
axul hipotalamo-hipofizo-corticosuprarenal — care poate 
fi resimţită drept frică, furie sau panică de către un copil -, 
este foarte greu să-ţi opresti sentimentele. Deci va fi cu 
atât mai greu să revii într-o stare relaxată si calmă. În timp 
ce comportamentul unui copil care suferă de dereglare a 
stresului poate părea de necontrolat, nu este vorba doar 
de rea-vointa. Reacţiile excesive izvorăsc mai degrabă din 
biologie. 


Adesea, problema este complicată și de faptul că aceşti 
copii uneori văd conflicte unde alții văd doar comporta- 
mente neutre, ceea ce îi face să interpreteze greșit intenţia 
din spatele intervențiilor părinţilor. Acest fenomen pro- 
vine dintr-o percepţie psihologică asociată cu dereglarea 

nivelului de stres, numită „atribuire de intenţii ostile“. 
Acest fenomen, care a fost cercetat extensiv în rândul 
copiilor, poate avea efecte catastrofale asupra capacităţii 
lor de a-şi face prieteni şi de a forma alianţe. 


Într-unul dintre studii a fost creat şi filmat un scenariu în 
care un copil face un gest ce poate fi interpretat fie ca acci- 
dental, fie intenționat, de exemplu intră într-un alt copil 
pe terenul de joacă sau la coadă la cantină. Când a fost 
întrebat ce s-a întâmplat, copilul cu „atribuire de intenții 
ostile“ se grăbeşte să caute vinovaţi: „Da, a vrut în mod 
clar să mă împingă; a făcut-o intenţionat”, în timp ce alti 
copii asistă la aceeași scenă și o consideră un accident. 


Traiul constant cu astfel de stări emoționale puternice, 
aflate mereu pe punctul de a se declanşa, interferează si cu 
procesul de învăţare. Legătura dintre excesul de cortizol şi 
problemele de învăţare poate fi chiar mai puternică decât 
am crezut anterior; cercetările recente arată o legătură între 
adversitatea timpurie si schimbările din hipocamp, parte 
a creierului responsabilă de dobândirea, perfecţionarea şi 
menţinerea de noi competenţe. Sindromul stresului acut 
joacă, de asemenea, un rol în tulburările de atenţie: dacă 
eşti mereu preocupat să te aperi împotriva amenințărilor, 
reale sau imaginare, vei avea mai puţine resurse mentale 
pentru alte lucruri. Bineînţeles, stresul este asociat si cu 
alte probleme mintale, cum ar fi anxietatea si depresia. 
Dificultăţile de acest gen merg mână în mână ca într-un 
cerc vicios, deoarece toate sunt alimentate de stres. 


2. În original, hostile attribution bias, tendinţa de a interpreta com- 
portamentele celorlalți ca fiind ostile, chiar dacă ele sunt neutre sau 
benigne. (N. trad.) 


110 NĂSCUT ANXIOS 


De exemplu, un copil în vârstă de șase ani care nu poate 
rămâne atent perioade lungi de timp din cauza unui 
sistem de stres dereglat începe adesea să pună întrebări si 
să întrerupă ora, deranjând continuu profesorul si colegii 
de clasă. În loc să se calmeze după ce este certat sau tachi- 
nat de prieteni, el devine din ce în ce mai stresat şi, prin 
urmare, şi mai puţin capabil să se concentreze. Adesea, 
acest cerc vicios este greu de distrus, deoarece există ceea 
ce în jargonul științific se numesc „factori puternici de 
atracţie“. În termeni simpli, există multe lucruri — inevi- 
tabila competiție pentru poziţie între prieteni, dificultatea 
inerentă de a asimila noi competenţe, o reacţie excesivă 
împotriva provocărilor - care îi determină pe copii să 
revină la un model negativ stabilit de mult timp în creierul 
lor. Cu alte cuvinte, este greu să găsești ceva suficient de 
motivant pentru a ieşi din cercul vicios, pentru a evada de 
pe acest drum cu sens unic, într-o direcţie cu mai multe 
perspective. 


O cultură a rezilientei 


Totuși, şcoala este una dintre puţinele instituţii sociale care 
le pot oferi copiilor foarte stresaţi o nouă si importantă 
oportunitate de a-și diminua emoţiile. Pentru copiii care 
nu și-au format — sau nu au putut să-şi formeze - acasă o 
legătură sigură cu un părinte sau îngrijitor, şcoala oferă o 
altă şansă de a găsi o relaţie benefică. Adesea, profesorii 
pot fi un astfel de surogat pozitiv, conectându-se puternic 
cu un copil care nu primește în familie atenţia de care are 
nevoie. În general, profesorii care joacă acest rol întruchi- 
pează aceleași trăsături necesare îngrijirii ca părinții: 
căldură, sensibilitate, capacitate de reacţie, precum şi 

angajamentul stabilirii unor asteptari clare si oferirea de 
sprijin pentru îndeplinirea lor. Acest tip de alianţă îi poate 
da unui copil o infuzie de rezistenţă, oferindu-i motivaţia 
necesară pentru a evita măcar o parte dintre căile negative 
ale minţii sale. Într-un studiu realizat de Emmy Werner 
în Hawaii despre copiii cu risc ridicat, s-a demonstrat că, 
adesea, o conexiune cu un profesor, antrenor sau mentor 
la şcoală le-a oferit o cale de acces la succesul care părea 
atât de îndepărtat. 


Jack merge la scoala 


În capitolul al doilea vi l-am prezentat pe Jack, băiatul care 
se confrunta cu problemele din viata părinţilor lui. La 
câțiva ani după ultima consultatie, părinții lui, Jeremy şi 
Lynn, s-au întors la colega mea în cabinet, pentru că Jack 
avea dificultăţi să se adapteze în clasa întâi. În unele pri- 
vinte, veştile erau bune: făcuse progrese de la ultima întâl- 
nire, fiind mai putin dependent si mai dispus să intre in 
lumea socială. Deloc surprinzător, nivelul de stres al fami- 
liei scăzuse considerabil, pe măsură ce Jeremy şi-a găsit un 
loc de muncă mai bun, permițându-i lui Lynn să se mute 
pe o poziţie cu jumătate de normă şi program flexibil. Își 
petrecea mai mult timp cu Jack, ceea ce - credea ea — i-a 
făcut să aibă o legătură emoțională mult mai puternică. 
Lynn şi Jeremy au confirmat că și relaţia lor şi-a redobân- 
dit apropierea, ceea ce le-a redus de asemenea nivelul de 
stres. În plus, experienţa gradinitei lui Jack a fost pozitivă, 
partial datorită relaţiei bune cu o educatoare foarte impli- 
cată şi grijulie. Jack continua să-şi piardă controlul emo- 
tiilor, dar educatoarea îi vedea comportamentul drept o 
provocare căreia îi putea face fata, oferindu-i afecţiune si 

ajutându-l să se integreze în cercul de prieteni. Totodată, 
cuplul a început să-i aprecieze lui Jack punctele forte si 
interesele. Mai putin coplesiti de problemele din viata de 
zi cu zi, Jeremy si Lynn au început să-l vada ca pe ceva mai 
mult decât o sursă constantă de stres. Ei au început sa se 
concentreze pe abilităţile sale tot mai mari de a învăţa si 
de a se înțelege cu ceilalți copii, şi mai putin pe comporta- 
mentele sale problematice. 


Iti poţi imagina că Jeremy şi Lynn respirau usurati că Jack 
terminase cu succes grădinița. Era în sfârșit pe drumul cel 
bun, care părea să-i promită o copilărie fericită. Dar clasa 
întâi a adus noi provocări, care au arătat că tranzitiile mari 
erau încă foarte grele pentru Jack şi, în general, că încă nu 
scăpaseră de pericol. Presiunea socială crescută din clasa 
întâi l-a tulburat profund pe Jack. În paralel, el a început 
să se confrunte mai des cu jocurile complexe ale statutului 
social. Lynn si Jeremy au simţit că noua sa învăţătoare nu 
era atât de grijulie, ci, dimpotrivă, era mai înclinată către 
o concurenţă socială dinamică. Indiferent de cauză, Jack 
a început să o ia din nou pe vechiul drum al sindromului 
său de stres acut. Usor-usor, el a redevenit hipersensibil 
Chiar şi la stimulări ușoare. Era adesea tafnos, dormea 
prost şi redevenise din nou dependent de părinţi. Toate 
aceste lucruri au interferat tot mai mult cu dezvoltarea lui 
academică şi socială. Colegii săi au început să-l evite şi să-l 
excludă pentru că era mai greu de anticipat sau de înțeles 
ce se întâmpla cu el. 


Explorând situaţia dificilă a familiei, colega mea a desco- 
perit că existau unele puncte forte — la Jack, în familie si la 
şcoală — pe care se putea construi. Colega mea a început 

să lucreze cu cei doi părinți şi i-a ajutat să exploreze aceste 
oportunităţi. 


Iar cei doi au reușit să profite de ele. Şcoala instituise un 
program special” pentru toţi elevii, care se concentra pe 
abilităţile socio-emotionale de învăţare si pe autoreglare — 
exact abilităţile pe care Jack trebuia să le îmbunătățească. 
Colega mea a încurajat-o pe Lynn să înveţe tehnicile pre- 
date în program, astfel încât să le poată pune şi ea în prac- 
tică. Scoala încuraja implicarea părinţilor, aşa că s-a oferit 
voluntară la un club de robotică, una dintre pasiunile lui 
Jack şi o zonă în care ea lucrase. Cu un grup de colegi ase- 
mănători şi cu Lynn care lucra împreună cu grupul, Jack 
a început să-şi recâștige încrederea în educaţie, precum 
şi abilităţile sociale. Profesorii au remarcat schimbarea în 
comportamentul și implicarea lui şi au avut răbdare cu el, 
minimalizând manifestările problematice pe care încă le 
arăta din când în când, deşi cu o frecvenţă tot mai redusă. 
Până la sfârşitul clasei întâi, Jeremy, Lynn şi profesorii lui 
Jack aveau să îi remarce progresul spre rezilienta. Totuşi, 
ei şi-au dat seama că Jack se va confrunta mereu cu lupte 
interioare şi că va trebui să fie atenţi la nevoile sale, pe 
măsură ce vor apărea în viitor provocări noi şi din ce în ce 
mai dificile. La fel ca Jeremy şi Lynn, majoritatea părinţilor 
de copii cu sistem dereglat de stres se gândesc dacă vreu- 
nul dintre eforturile lor va face vreo diferenţă pe termen 
lung. Sprijinindu-ti copilul în acest moment, muncind 
din greu pentru a construi un sistem care să-l ajute să se 
dezvolte într-un mod mai sănătos, poţi rămâne concentrat 
pe ceea ce funcționează sau nu pentru moment. Dar grija 


3. In original, evidence-based - programe şcolare în care metoda didac- 
tică se bazează pe rezultate ştiinţifice din diverse studii. (N. trad.) 

cea mai supărătoare este dacă aceste lucruri îl vor ajuta pe 
termen lung: va dobândi copilul, în cele din urmă, abilită- 
tile de autoreglare pentru a reuși pe cont propriu? 


Din fericire, dovezile sunt destul de clare că există per- 
spective reale pentru succes pe termen lung. Cercetările 
care arată acest lucru se concentrează asupra a ceea ce noi 
considerăm rezilienta. Aceasta a devenit un punct central 
de cercetare şi o fata morgana pentru multi părinţi, deci 
este util să înțelegem ce înseamnă cu adevărat. În cartea 
sa din 2014, Ordinary Magic, psihologa Ann Masten, care 
şi-a dedicat o mare parte din carieră acestui subiect, oferă 
câteva distincţii importante de reţinut. 


Putem începe cu ceea ce a justificat o parte din cercetările 
iniţiale, in special observaţia că unii copii care au expe- 
rimentat în mod clar niveluri ridicate de adversitate la 
începutul vieții — cu riscuri multiple din cauza dezavanta- 
jelor economice şi sociale — s-au bucurat totuşi de succes 
ulterior în viață. Ştim că, în general, aceşti copii prezintă 
o frecvență mai mare a dereglării stresului, iar, în câteva 
studii recente, o incidenţă mai mare a metilării cauzate de 
stres. Dar, în ciuda acestui fapt, ei reuşesc să „cadă“ mereu 
în picioare (înţelesul de bază al rezilientei). 


Următoarea întrebare evidentă şi importantă, în special 
pentru părinţii îngrijoraţi, este: „Putem să ne dăm seama 
ce inlesneste formarea rezilientei?“ Masten foloseşte ter- 
menul „magie cotidiană“ pentru a caracteriza relaţiile din 
viața de zi cu zi care ajută copiii cu probleme să facă pro- 
grese. După cum am văzut, există destule dovezi pentru 
a susține acest lucru. Așa cum a constatat Emmy Werner 
în studiul pe termen lung de pe insula hawaiiană Kauai şi 
așa cum au confirmat Masten si multi alţii, stabilirea unei 

relaţii personale regenerative - cu un profesor, un antre- 
nor, un mentor cum ar fi un frate sau o soră mai mare 
şi, mai târziu, un bun prieten sau un partener romantic — 
poate ajuta la diminuarea efectelor unui sistem de stres 
hiperactiv, în special a dificultăţilor de a crea ataşamente 
ulterioare in viaţă. Acestea sunt deosebit de importante 
când legătura dintre părinte şi copil a fost problematică, 
adesea din cauza stresului părinţilor, care i-a făcut mai 
putin accesibili decât ar fi vrut. Părinţii pot depune mai 
multe eforturi, asa ca Jeremy si Lynn, iar extinderea rețelei 
de relații pozitive va fi, de asemenea, importantă. 


Un al treilea mod de a privi lucrurile este să vedem dacă 
aceşti copii au o trăsătură care să le explice rezilienta, lucru 
pe care alti copii cu adversitati similare la începutul vieții 
nu îl au. Există vreo abilitate misterioasă, în ciuda unor 
şanse minime, de a reuși la şcoală, în relaţii, în carieră şi 
aşa mai departe? Cercetătorii au dedicat destul de mult 
timp pentru a căuta componentele esenţiale ale rezilientei 
şi câteva atribute ale ei. Unul dintre ele tine de un IQ mai 
mare. Însă, în ciuda eforturilor recente — în special printre 
neurologi —, nu am văzut încă intervenţii specifice care să 
ducă la creşterea eficientă sau fiabilă a IQ-urilor în rândul 
copiilor. O altă componentă a rezilientei este tăria de carac- 
ter, pe care psihologa Angela Duckworth a identificat-o 
în cartea sa, Grit: The Power of Passion and Perseverance, 
ca fiind o caracteristică la fel de necesară pentru succes 
ca talentul. Dobândirea tăriei de caracter, spune ea, este o 
chestiune de efort şi hotărâre. Dar acest lucru trebuie încă 
studiat la copiii care s-au luptat cu adversitati timpurii si 
pot purta astfel povara dereglării stresului. 


116 NĂSCUT ANXIOS 


Cel mai probabil, copiii care beneficiază de oportunitățile 
oferite de magia obişnuită a conexiunilor sociale puter- 
nice la diferite momente ale dezvoltării, cu diferite per- 
soane, reuşesc să dobândească noi competenţe şi abilităţi 
pentru autoreglare şi perseverență. Dar, fireşte, acesta 
este un proces provocator şi nu se întâmplă peste noapte. 
Totuşi, se întâmplă. 


Recent, am discutat despre acest potenţial de dobândire a 
rezilientei cu directorul unei şcoli alternative pentru copiii 
care o luaseră pe un drum greșit în pregătirea academică. 
Într-o zi, el s-a confruntat cu zeci de elevi predispuşi la 
impulsivitate, probleme de atenţie și agresivitate - carac- 
teristici ale copiilor care suferă de dereglare a stresului. El 
era convins, pe baza experienţei sale, că toate școlile - nu 
doar a lui - ar putea crea, după cum a spus el, o „cultură 


wee 


puternică de reziliență“ pentru a-i ajuta să se dezvolte. 


Directorul considera că şcolile ar trebui să continue pro- 
gramele educaționale si de intervenție solide, bazate pe 
rezultate ştiinţifice. Totodată, era convins că, în paralel, 
trebuie consolidată relaţia dintre profesori şi elevi, pentru 
a-i ajuta pe copiii cu dificultăţi, care nu au fost suficient 
de norocoşi să aibă de acasă o bază emoțională puternică. 
Profesorii ar trebui să întemeieze relaţii de încredere, mi-a 
explicat el, creând o legătură autentică pentru a-i face pe 
elevi să simtă că și ei contează. 


Apoi, mi-a povestit despre un elev cu care era aproape 
imposibil de comunicat. Băiatul oscila între stări de obo- 
seală tensionată şi retragere completă. Nu era uşor să îi 
predai și nici nu reușea să se controleze când era într-o 
fază agresivă. În timp ce majoritatea profesorilor ar fi 
încercat să ascundă problema „sub pres“ şi să-i alimenteze 

izolarea, învăţătoarea acestui elev şi-a făcut timp să înveţe 
despre interesele lui şi să vorbească în mod regulat cu el 
chiar şi când era bolnav. În cele din urmă, învăţătoarea 
a condus conversațiile către modalitatea prin care acele 
pasiuni ar putea deveni obiective şi l-ar ajuta să-şi facă 
un viitor. Acesta a fost un proces lung, în care a investit 
enorm sufletește. Dar, după cum sublinia directorul care 
mi-a povestit despre asta, recompensele pot fi fantastice - 
așa cum a fost şi cazul acestui copil. Datorită unei legături 
personale suficient de puternice, acestuia a început să îi 
pese şi să-şi dorească să se ridice la așteptările celorlalți, 
având încredere în speranţa pe care învăţătoarea i-a dat-o 
în propriile forte. 


Ceea ce m-a uimit cel mai mult în această poveste a fost 
cât de strâns este legată de cercetările despre rezilienta: 
relaţiile pozitive oferă puteri regeneratoare. Şi totuşi, este 
important de observat că, până în prezent, uitându-ne la 
diferitele studii care au analizat rezultatele pe termen lung 
ale copiilor care au avut probleme când erau mici, doar 
o mică parte dintre ei sunt capabili să atingă nivelul de 
succes pe care l-am caracteriza ca rezilienta. Prin urmare, 
este esenţial, după cum voi detalia mai târziu, să promo- 
văm schimbări de politică socială care să abordeze modul 
în care familiile pot fi susținute mai bine pentru a face 
aceste relații mai accesibile copiilor care nu au fost năs- 
cuti în circumstanţe fericite. Dar, mai ales, trebuie să ne 
dăm seama cum să ieşim din cercul vicios al stresului şi al 
inegalitatii sociale, care cauzează un număr prea mare de 
copii nevoiţi să treacă peste multe greutăți pentru a reuși 
în viață. Putem să facem mult mai mult pentru a le da o 
şansă mai bună la o viata împlinită. 

CAPITOLUL 4 


Pe scenă. 
Stresul şi adaptarea la adolescență 


Până la apariţia adolescenţei, sunt stabilite deja fundati- 
ile esenţiale ale dezvoltării ulterioare: stresul fizic este în 
mare parte blocat, obiceiurile comportamentale sunt bine 
stabilite, iar, în ansamblu, si traiectoriile educaţionale. 
Pentru copiii care continuă să prezinte semne de dereglare 
a stresului şi nu au beneficiat de tipurile de interacțiuni 
care le formează rezilienta, aceste tipare par imposibil de 
schimbat. Din fericire, adolescența este, de asemenea, o 
perioadă cu schimbări fizice protunde, care fac posibile 
noi tipare. Creierul adolescent suferă mai multe schimbări 
decât oricând după începutul copilăriei: în această peri- 
oadă, noile celule cerebrale se înmulțesc cu rapiditate şi 
sunt construite şi noi circuite. Schimbările fizice şi hormo- 
nale ale pubertatii deschid usa pentru modificări dinamice 
ale tiparelor de comportament existente. Modificările care 
apar în această perioadă oferă de asemenea noi oportuni- 
tati de intervenţie, în special prin dezvoltarea capacităţii 
de autoreflectie şi identitate, dar şi prin conexiuni sociale 
mai profunde cu colegii. Însă pentru cei care se luptă cu 


120 NĂSCUT ANXIOS 


adaptarea, în timp ce încearcă să gestioneze un sistem de 
stres amplificat, acesta poate fi un drum plin de riscuri 
şi oportunități. Cheia pentru părinţi, profesori şi îngriji- 
tori este să îi ajute pe adolescenţi să dezvolte şi să utilizeze 
aceste noi capacități, în parte prin recunoaşterea provocă- 
rilor cu care se confruntă. 


Pana în adolescenţă, soarta epigenetică a unui copil — 
legată de sistemul său de stres si modalităţile de a-i face 
fata - a fost in mare parte modelată de alti oameni. Acest 
lucru este valabil doar în perioada în care copilul este 
dependent de părinţi, profesori sau mentori pentru îngri- 
jire şi sprijin. Odată ce apare adolescenţa, de la aproxima- 
tiv 12 la 20 de ani, el poate trece prin viata cu o mai mare 
autonomie; acest lucru este adevărat în multe privinţe, 
dar, când vine vorba de învățarea modului de a gestiona 
un sistem de stres amplificat, adolescenţa este o perioadă 
extrem de valoroasă. 


Schimbările de bază care au loc în creier în această peri- 
oadă permit o înţelegere mai matură a propriilor dorinţe 
şi comportamente. Dacă prima perioadă critică este în 
copilărie, când se formează sistemul de reacţie la stres ~ 
construindu-se o fundaţie pentru tot restul vieţii -, a doua 
perioadă critică este în adolescenţă, când ni se oferă o altă 
şansă de a dezvolta punctele forte ale acestei fundaţii si 
de a le întări pe cele slabe. În acest moment, adolescen- 
tii pot, într-o anumită măsură, să isi controleze propriul 
sistem de reacţie la stres și să-l administreze în serviciul 
propriilor interese. Alături de aceste noi circumstanţe 
favorabile, există totuşi şi noi factori de stres, care schimbă 
mizele pentru copiii cu probleme de gestionare a stresului. 
Desigur, relaţiile familiale sunt încă importante în acest 

moment, mai ales că adolescenţii dobândesc acum un nou 
nivel de conștientizare. Părinţii rămân un ghid valoros 
pentru copiii lor, ajutându-i să profite de schimbările prin 
care trupul și mintea lor urmează să treacă în această peri- 
oada definitorie. 


Creierul adolescenților 


Printre cele mai importante trăsături care disting omul de 
celelalte animale se află abilitatea de autoreflectie, capaci- 
tatea de a se vedea pe sine ca fiind capabil să-şi controleze 
propriile gânduri, emoţii si acţiuni. În timp ce alte ani- 
male, cum ar fi maimutele si delfinii, posedă componente 
similare, nivelul nostru de conştientizare se extinde mult 
mai mult. Suntem singurele animale, de exemplu, care pot 
face planuri detaliate, care rezolvă în mod coerent proble- 
mele şi care anticipează viitorul. Aceste abilităţi sunt for- 
mate în primul rând în cortexul prefrontal, așa-numitul 
creier superior. La oameni, cortexul prefrontal este mai 
proeminent decât la orice alt animal, fiind un instrument 
extrem de puternic. 


Dezvoltarea activă a acestei părți a creierului în timpul 
adolescenţei prezintă oportunități semnificative de a 
gestiona stresul. În această perioadă, cortexul prefron- 
tal ne formează capacitatea de a ne stăpâni impulsivita- 
tea — psihologii îl numesc „control inhibitor“ -, precum 
si un set complet de noi abilităţi cognitive de planificare, 
ceea ce oferă o perspectivă asupra viitorului indisponibilă 
copiilor mai mici. Există, de asemenea, o îmbunătăţire 
a analizei raționale şi a gândirii logice. Acest lucru este 
esenţial deoarece trăsăturile noi pot fi aplicate sinelui, 
permițând înţelegerea propriei minţi, imposibilă înainte 

de adolescență. Aceasta conduce la dezvoltarea conștiinței 
de sine, precum şi la modelarea distinctă a unei identități. 


În această perioadă, adolescenţii încep să se gândească ce 
fel de persoane îşi doresc să fie şi ce fel de angajamente 
vor să aibă - fata de idealuri, credinţe religioase sau pasi- 
uni. Cortexul prefrontal începe, de asemenea, să stabi- 
leasca legături - mai precis, sinapse — in multe alte parti 
ale creierului, preluând treptat funcţii cum ar fi alegerea 
unui comportament în dauna altuia si, chiar mai impor- 
tant în cadrul discuţiei noastre, capacitatea de a decide la 
ce să reacționeze. Creierul prefrontal controlează o serie 
de funcţii executive, inclusiv reglarea atenţiei — capacita- 
tea de a se concentra pe perioade lungi de timp, precum şi 
multitasking, şi extinderea memoriei de scurtă durată (de 
lucru), astfel încât să poată rezolva, de exemplu, probleme 
matematice si logice complexe. 


În acelaşi timp, „creierul inferior“ al sistemului limbic - a 
cărui sarcină principală este de a pregăti circuitele cere- 
brale pentru stimulare emoţională, căutarea de senzații 
tari, risc şi recompensă - se dezvoltă pe zi ce trece. Evoluţia 
sa rapidă îngreunează evaluarea unei situații pentru a ana- 
liza ce înseamnă și cât de bine poate fi rezolvată. Această 
parte a creierului, care atinge nivelul maxim la vârsta de 
14 sau 15 ani, este asociată cu o serie de comportamente și 
emoţii adolescentine tipice: asumarea de riscuri, impulsi- 
vitatea, dorința sexuală şi gândirea catastrofică. Deoarece 
rata de dezvoltare a creierului inferior depășește în această 
perioadă evoluţia creierului superior, îndemnul care pro- 
vine din această parte a creierului preia adesea frâiele. Este 
perioada în care copiii îşi asumă de obicei riscuri şi nu 
toate duc la ceva bun. Creierul inferior vrea să iasă şi să 

încerce lucruri noi, să aibă experienţe provocatoare — care, 
din nefericire, pot include orice: de la sofat imprudent si 
mers pe skateboard fără cască până la sex neprotejat. În 
acest timp, creierul superior, responsabil de o mai bună 
luare de decizii, încearcă să-l ajungă din urmă. Dacă te-ai 
întrebat vreodată de ce adolescentul tău apasă pedala de 
acceleraţie, şi nu frâna, acesta este motivul. 


Există un studiu care ilustrează într-un mod simpatic con- 
curenta acerbă care are loc între partea superioară şi cea 
inferioară în creierul unui adolescent. Cercetătorii le-au 
cerut mai multor persoane cu vârste cuprinse între şapte 
şi 27 de ani să se uite la un ecran în timp ce li se făcea un 
RMN. Participanţii au fost instruiți să privească în direc- 
tia opusă când o stea apărea pe ecran - dacă, de exemplu, 
steaua a venit în colțul din dreapta, trebuiau să se uite in 
colțul din stânga. Deoarece dorinţa este să ne uităm acolo 
unde se întâmplă ceva - de fapt, suntem programati aşa 
de evoluţie —, este foarte dificil să faci opusul. Când un 
grup de copii cu vârste cuprinse între şapte şi nouă ani a 
încercat, ei nu au reușit să o facă, deoarece cortexul pre- 
frontal sau creierul superior nu era suficient de matur la 
acea vârstă pentru a avea suficient control al impulsurilor 
şi a depăşi răspunsul automat. Majoritatea adolescenților 
şi adulţilor, pe de altă parte, sunt capabili să o facă, până la 
urmă. Cortexul prefrontal a fost extrem de activ în timpul 
fazei de învăţare în ambele grupuri; creierul superior tre- 
buie să muncească foarte mult pentru a controla impulsul 
de a privi. Odată ce adulţii au ajuns experţi la această sar- 
cină, activitatea superioară a creierului a scăzut şi s-a mutat 
spre cortexul vizual motor — cel mai probabil o modalitate 
prin care cortexul prefrontal deleagă sarcina. La adoles- 
cenți, în schimb, cortexul prefrontal nu ia niciodată pauză. 

Trebuie să rămână tot timpul extrem de activ pentru a se 
concentra asupra sarcinii ce trebuie îndeplinită. Dacă ar 
veni altceva să-i distragă atenţia — să zicem, un prieten de 
pe scaunul pasagerului, care glumeste şi provoacă agitaţie 
în maşină —, creierul superior ar ceda impulsivitatii creie- 
rului inferior destul de uşor. (De aceea, în majoritatea sta- 
telor există un sistem gradual de obţinere a permisului de 
conducere, care limitează numărul de minori care au voie 
în maşina unui şofer adolescent care abia şi-a luat carne- 
tul. Alături de alte restricţii similare, aceasta s-a dovedit a 
fi o politică eficientă, care a redus numărul de accidente 
grave, inclusiv cele fatale, cu aproximativ 50%.) 


Tensiunea dintre conştiinţă (partea superioară) și impul- 
sivitate (partea inferioară) este accentuată în continuare 
de trei componente majore ale dezvoltării întregului creier 
în această perioadă: sinaptogeneza, care oferă o explozie 
majoră de noi celule cerebrale la începutul adolescen- 
tei; scurtcircuitul sinaptic, ce selectează care dintre aceste 
celule va supraviețui și va forma circuite neuronale spe- 
cifice, şi mielinizarea, care accelerează conexiunile dintre 
circuitele cerebrale. Pentru a înţelege modul în care aces- 
tea modelează subtil comportamentul şi viitorul adoles- 
centului şi oportunităţile pe care le oferă pentru a ajuta 
adolescenţii să facă faţă stresului, merită să le examinăm 
mai atent pe fiecare în parte. 


Nu cu mult timp în urmă, credeam că proliferarea rapidă 
a celulelor cerebrale noi - sinaptogeneza - era limitată la 
începutul vieţii şi că până la sfârşitul copilăriei timpurii 
pornim la drum cu toate celulele cerebrale. Acum ştim 
că nu este cazul: celulele cerebrale noi se nasc de-a lungul 

vieţii, dar niciodată în ritmul pe care îl vedem de la con- 
ceptie până la sfârșitul primului an de viata. 


Această accelerare rapidă a celulelor cerebrale se mai 
întâmplă doar o dată, la începutul adolescenţei. Practic, 
în această perioadă de viață se formează un nou mate- 
rial neuronal. Printr-un proces complicat, materialul 
este sculptat în circuite noi ale creierului care susțin gân- 
direa şi comportamentul. Modul în care sunt construite 
aceste circuite este format în mare parte prin experienţele 
adolescentului. 


Legea lui Hebb sau toţi pentru unul, 
unul pentru toți 


Toate aceste celule cerebrale noi, furnizate de sinapto- 
geneză, nu au un impact prea mare dacă nu sunt puse la 
lucru. Asta implică crearea și întărirea circuitelor creieru- 
lui, creând obiceiurile ce se formează în această perioadă. 
Când un adolescent încearcă ceva nou — de exemplu, să 
înveţe o lovitură la tenis ~, se vor declanşa neuroni (celu- 
lele care alcătuiesc circuitele creierului) dintr-un anumit 
circuit. Când acest comportament se repetă, neuronii vor 
începe să se declanşeze mai des şi vor fi interconectati, 
ceea ce le întăreşte abilităţile. Dar asta poate funcționa în 
ambele sensuri - adică neuronii si sinapsele neutilizate 
vor dispărea: aceasta este tăierea sinaptică, un moment în 
care creierul ascultă de mediul înconjurător, ajustându-se 
în funcţie de circumstanţele în care se află. 


De exemplu, un tip de neuron care se formează în această 
perioadă se numeşte celula receptor, dezvoltată pentru 
a răspunde anumitor tipuri de substanțe neurochimice. 


126 NĂSCUT ANXIOS 


Una dintre ele este dopamina - cunoscută ca detectorul 
plăcerii, deoarece etichetează o activitate plăcută ca fiind 
memorabilă şi repetabilă. Deci, dacă o adolescentă începe 
să se bucure de romanele pe care le citeşte în această peri- 
oadă, aceşti receptori se vor „declanșa“ ca răspuns si vor 
forma legături puternice cu acest comportament iniţial. 
Această cale neuronală, la rândul ei, va deveni un drum 
pavat în mintea adolescentei — iar lectura va fi ceva ce îşi 
va dori să facă din ce în ce mai des în timpul liber. 


Dar acest proces nu produce întotdeauna un efect pozi- 
tiv. Să luăm ca exemplu receptorii de nicotină - numiţi 
așa pentru că efectiv caută semnele acestui stimulent în 
creier; dacă aceşti receptori sunt expuși la nicotină înainte 
de vârsta de 15 sau 16 ani, ei nu vor muri, ci vor începe 
să se aprindă, să se conecteze și să rămână activi. Dacă 
nu se găseşte nicotină, totuşi, majoritatea acestor recep- 
tori vor muri, nu mai „cer“ stimulentul. Chiar si utilizarea 
modestă (mai puţin de un pachet de ţigări pe săptămână 
timp de câteva luni) poate menține aceşti receptori în 
viata, întărind o dorință mai mare de nicotină şi sporind 
semnificativ şansa de dependenţă. Efectele altor tipuri de 
activităţi repetitive sunt mai greu de identificat, deoarece 
au probabil efecte multiple. Să luăm ca exemplu jocurile 
video, o activitate frecventă în rândul adolescenților. Unii 
susțin că acestea le favorizează comportamentele vio- 
lente (de exemplu, jocurile de tip first-person shooter), în 
timp ce alţii susțin că adolescenţii fac distincţia între real 
şi imaginar şi că efectul este acela de a le dezvolta rapid 
gândirea şi coordonarea motorie, care îmbunătățește uti- 
lizarea tehnologiei moderne. În acest moment, dovezile 
comportamentale pentru unul sau celălalt argument din 

aceste dezbateri — si ambele ar putea fi adevărate - sunt 
inexistente la nivelul circuitelor creierului. 


Mielinizarea este un alt proces care începe să se dezvolte 
în adolescenţă mai rapid decât în oricare alt moment al 
vieţii. Aceasta implică o accelerare a conexiunilor dintre 
diferite circuite ale creierului prin intermediul unui strat 
subţire de ţesut gras numit mielină. Cand acest lucru aco- 
peră circulaţia, mesajele pot călători mai repede prin ele. 
Dacă Legea lui Hebb construieşte căile creierului, mielini- 
zarea le transformă în autostrăzi. Orice abilitate nouă sau 
orice obicei pe care un adolescent îl încearcă în această 
perioadă - cântatul la pian, schiatul sau, din păcate, alcoo- 
lul - va fi dobândit mai repede decât în oricare alt moment 
al vieţii. Mielinizarea contribuie, de asemenea, la transfor- 
marea unui comportament în obicei, iar semnalele călăto- 
resc atât de repede şi eficient pe drumurile mielinate, că 
orice ai face poate părea o a doua natură, aproape fără a fi 
nevoie de gândire conştientă. 


Revoluţia creierului: la bine şi la greu 


Având în vedere numărul enorm de schimbări care au loc 
în creier — şi războiul dintre rațiune și dorinţă, declan- 
sate simultan —, aceasta poate fi o perioadă dificilă. 
Vestea bună este că si un adolescent cu un sistem dere- 
glat de stres are şanse mari să deprindă obiceiuri care îl 
vor ajuta să stabilească un parcurs mai bun şi mai calm 
din punct de vedere emoţional. Cel mai mare avantaj care 
se concretizează în acest moment este capacitatea de a-şi 
evalua propriile emoţii - mai ales când apare stresul — şi 
de a învăţa să separe alarmele reale de cele false. Cu alte 
cuvinte, corpul ne-ar putea transmite ceva, dar nu ne 

spune neapărat povestea completă. În această perioadă, în 
anumite circumstanţe, adolescenţii iau un moment de res- 
piro ca să evalueze ce se întâmplă cu adevărat în viata lor. 


Există, de fapt, două circuite cerebrale uşor diferite care pot 
activa stimularea fricii şi reacţia la stres aferentă. Aşa cum 
în corp avem muşchi mai rapizi sau mai lenți — gandeste-te 
la cum este un sprint fata de un maraton —, avem de ase- 
menea două moduri în care se poate manifesta răspunsul 
la stres. Deşi ambele căi neuronale sunt parcurse rapid, 
există diferenţe esenţiale. Prima rută este automată şi în 
mare parte „cablată“. Unii stimuli par-a fi factori naturali 
de frică: de exemplu, un şarpe pentru majoritatea dintre 
noi sau umbra unui șoim pentru un șoarece de câmp. 


Când ajungem la unul dintre aceşti inductori naturali de 
frică, percepţia se îndreaptă direct spre amigdală, princi- 
palul nostru circuit cerebral pentru reacția de teamă. În 
scurt timp, trimite un semnal axului hipotalamo-hipofi- 
zo-corticosuprarenal pentru a lansa acțiunea. Acest lucru 
se întâmplă în mod automat — iar creierul nostru este 
conectat pentru a face asta — deoarece cu cât trebuie să 
mergem, cu atât cresc şansele de a fi în pericol şi de a nu 
supraviețui incidentului. Acesta este echivalentul de stres 
al unui muşchi rapid. 


Un alt aspect al dezvoltării normale a adolescenților pre- 
zintă riscuri speciale pentru adolescenţii cu un sistem 
dereglat de stres. Poate din cauza modificărilor hormo- 
nale care vin împreună cu pubertatea, sistemul de răspuns 
la stres este chiar mai activ pentru toată lumea. Eliberarea 
cortizolului la stresul provocat experimental crește odată 
cu debutul pubertatii — poate ca o funcţie de protecţie evo- 
luată pentru adolescenţi, pe măsură ce încep să exploreze 

lumea dincolo de sfera familiei și grupului. Dar cum 
adolescenţii cu un sistem dereglat de stres sunt deja mai 
stresaţi decât ceilalți, această amplificare suplimentară le 
exagerează problema. 


Există o mulțime de alte situaţii care nu sunt programate 
în răspunsul nostru evolutiv şi care pot duce la stres, în 
special în adolescenţă: sentimentul că eşti ignorat de per- 
soana de care te-ai îndrăgostit la şcoală, o ceartă cu un 
prieten, rezultatele proaste la un test. Aceste reacții lente 
la stres au de obicei un pas intermediar în circuitele cere- 
brale. Şi suntem capabili să profităm de acest timp supli- 
mentar pentru a face o apreciere cognitivă: „Este ceva care 
să mă îngrijoreze cu adevărat? Există un alt mod de a reac- 
tiona la asta?“ 


Este posibil să dobandim cu luciditate această conştiinţă 
dornică de instincte şi tendinţa de a judeca dacă temerile 
noastre sunt reale — totuși, aceasta este tot o funcţie a cor- 
texului prefrontal. $i tocmai ceea ce tehnicile de mindful- 
ness! isi propun să facă. Ideea de bază este că, prin instruire 
şi exercițiu, căpătăm mai mult discernământ asupra a ceea 
ce experimentăm în fiecare moment şi putem învăța să 
ne indreptam si să ghidam reacţiile, mai degrabă decât 
să oferim răspunsuri automate. Mindfulness a evoluat 
într-o categorie largă de abordări ale terapiei de reducere 
a stresului, atenuare a depresiei si a altor afecţiuni sau tul- 
burări psihologice (cum ar fi tulburarea de personalitate 
borderline). 


1. Mindfulness este numele unui proces psihologic prin care atenţia 
cuiva este îndreptată exclusiv asupra evenimentelor prezente. Acest 
proces de concentrare care servește la dobândirea unei mai bune 
cunoașteri de sine poate fi exersat și perfecționat prin meditație. 
(N. red.) 

Mindfulness poate fi învăţat oficial de către un profesor 
sau terapeut, dar poate fi, de asemenea, sprijinit informal 
de către un părinte. Părinţii pot, de asemenea, să arate 
ei înşişi un comportament adecvat. Ca părinte, nu este 
nevoie să intervii de fiecare dată când adolescentul mani- 
festă o reacţie la stres sau să începi să te stresezi împreună 
cu el când acționează exagerat; poţi să îl ghidezi luând 
mai întâi o pauză şi întrebându-te calm care este cauza 
îngrijorării adolescentului. Deprinderea de a autoevalua 
o situaţie nu înseamnă neapărat că sistemul de gestionare 
a stresului este mai putin dereglat, dar există un potential 
mai mare de a-l controla. Și cu cât acest lucru este exersat 
mai mult şi mai eficient, cu atât se vor dezvolta noii neu- 
roni, care se aprind şi se conectează unul cu altul pentru 
a susține această abilitate. În cele din urmă, acest lucru 
poate înlocui vechiul obicei de a reacţiona rapid din cauza 
anxietatii, furnizând, în esenţă, un buton de pauză emoti- 
onală, permițând adolescentului să se oprească pentru o 
secundă si să vadă altfel lucrurile. (Între timp, procesul de 
mielinizare înseamnă că acest lucru va fi practicat cu tot 
mai multă dexteritate.) 


Şi totuși, la fel cum creierul inferior îl poate depăși pe cel 
superior, această oportunitate de reflecţie poate fi îndrep- 
tată împotriva sinelui într-un mod care stârneşte sistemul 
de gestionare a stresului. Gandeste-te la adolescenta care 
simte că a fost ignorată de o prietenă la şcoală, care după 
ore a trecut pe lângă ea fără măcar să o salute. Mai târziu, 
în acea noapte, vorbind pe chat sau trimitandu-si mesaje 
cu prietenii sau doar gândindu-se de una singură, ea ana- 
lizează totul în detaliu, întorcând totul pe toate părţile. Cel 
mai probabil, se gândește că lucrurile s-ar putea inrautati 
în zilele următoare şi poate petrece mult timp analizând 


PE SCENĂ 131 


diferite scenarii: „Poate că e atât de furioasă pe mine că 
îi va întoarce şi pe alții împotriva mea sau va porni o gră- 
madă de zvonuri urâte.“ Odată contemplate, concluziile 
finale ale acestor scenarii sunt probabil şi mai dureroase. 


Desigur, s-ar putea să se fi înşelat complet cu privire la pri- 
etena ei, care poate întârzia la o întâlnire sau era distrasă 
de propriile ei probleme - dar asta nu contează pentru 
ea. Tot ce contează este potenţialul pret social pe care ar 
urma să îl plătească şi care îi acaparează atenţia $i emoti- 
ile. Probabil că ai experimentat şi tu acest tip de frămân- 
tare sau, cel putin, ai observat-o la alții si ştii că are efecte 
mult mai mari decât starea proastă pe care o aduce. Este 
cel puţin stresantă. Gândindu-ne negativ la modul în care 
se petrec lucrurile în viaţă, la obsesia pentru lucrurile care 
au mers prost în timpul zilei sau la probabilitățile îngri- 
jorătoare cu care ne vom confrunta în viitorul apropiat 
poate provoca frică sau anxietate, iar sistemul de gestio- 
nare a stresului o ia la galop. Chiar dacă nu s-a întâmplat 
de fapt nimic care să-l pornească — dacă este pur şi simplu 
un eveniment imaginat sau rememorat ~, axul hipota- 
lamo-hipofizo-corticosuprarenal reacționează în acelaşi 
mod, fără a fi nevoie de provocare. Mulţi adolescenţi cu 
un sistem dereglat de stres vor avea, de asemenea, atri- 
buire de intenţii ostile, ceea ce înseamnă că sunt mai sus- 
ceptibili să perceapă insulte imaginare. $i pentru că acest 
lucru va funcţiona în mare parte printr-un traseu automat 
de declanşare a sistemului de stres, emoţiile acestui tip de 
gândire negativă pot deveni autosuficiente. Încorporarea 
unui buton de pauză face posibilă evitarea activării răs- 
punsului la stres. 


În afară de generarea de stres excesiv, care poartă, desi- 
gur, riscuri, acest tip de frământare poate, de asemenea, 

să crească pe timpul nopții secreția de cortizol - care 
afectează mai mult ca sigur calitatea somnului. Şi pentru 
că adolescenţii au abilitatea de a suprascrie semnalele de 
somn, spre deosebire de copii, acest lucru poate conti- 
nua şi în primele ore ale dimineţii. Deficitele de somn au 
impact asupra tuturor, dar mai ales asupra adolescenților. 
Ei au nevoie de mai mult somn decât adulţii - şi poate 
chiar mai mult decât copiii mai mici decât ei - din cauza 
necesităților energetice ale creşterii lor fizice rapide. Din 
motive fiziologice, ei au o fază de somn întârziată, care îi 
face să devină „păsări de noapte“. Acest lucru, combinat 
cu programul în general matinal al liceelor, contribuie la 
deficite chiar mai mari ale somnului. Când ele se adună, 
pot provoca un cerc vicios, deoarece deficitele de somn 
duc la o autoreglare mai proastă, la o mai mare dificultate 
de gestionare a interacțiunilor sociale şi la scăderi semni- 
ficative ale atenţiei şi învăţării. 


Janice, Lonnie şi Earl 


Când Lonnie şi Earl, părinţii a trei copii, s-au întâlnit 
prima dată cu o altă colegă a mea, erau la capătul puterilor. 
Fiica lor, Janice, abia începuse clasa a noua şi deja fusese 
suspendată după ce i se găsise marijuana în dulap (recu- 
noscuse că este a ei). Părinţii erau mai mult decât îngrijo- 
rati din cauza atitudinii ei frecvent retrase si ostile, dar şi a 
dorinţei de a-şi petrece tot timpul cu o gaşcă de elevi care 
aveau un comportament deplasat. 


Cei doi erau, totodată, socati, pentru că toate aceste 
lucruri păreau atât de străine de ea. Nu avusese niciodată 
probleme la şcoală și era apropiată de familie, care mai 
avea si doi băieți gemeni în clasa a treia. Dar când colega 

mea i-a tras de limbă, au ieşit la suprafaţă si alte detalii 
ale povestii. Janice se confruntase recent cu numeroase 
tranzitii majore. Chiar înainte de începerea liceului, fami- 
lia s-a mutat de la Detroit la Atlanta, pentru ca tatăl, care 
îşi încheiase cariera în armată, să înceapă un nou servi- 
ciu. Dar nu numai mutarea propriu-zisă a avut un impact 
puternic asupra lui Janice, ci și faptul că o serie întreagă de 
așteptări i-au fost înşelate. Cercul de prieteni de acasă nu 
era chiar la îndemână şi, deşi a păstrat o legătură strânsă 
cu ei prin rețelele sociale, faptul că îi vedea de la distanță 
cum relationau şi cum se distrau o făcea să se simtă mai 
rău. Şi, cu toate că era familiarizată cu rasismul ca tânără 
adolescentă afro-americană care creştea în Detroit, înainte 
de mutarea spre Sud, nicio altă caracteristică definitorie 
nu era atât de importantă în mintea ei. Școala ei generală 
fusese relativ mică si se bucurase de succes în echipa de 
fotbal a acesteia. Dar la noul liceu semnificativ mai mare 
din Atlanta nu era suficient de competitivă pentru a intra 
în echipă; spre deosebire de ea, multi dintre elevi erau 
înscrişi de mai mulți ani în cluburile de fotbal şi de dru- 
metie. Din punct de vedere academic, i-a fost greu să se 
încadreze la şcoală, abia reuşind să obţină note de 9, deși 
înainte avusese numai 10. Avea dificultăţi şi în societate, 
unde devenise rapid sensibilă la respingere, atât reală, cât 
şi percepută. 


Părinţii ei au menţionat că Janice avea note foarte bune 
înainte de a-şi schimba scoala, dar au relatat si faptul că 
reacționa rapid la insulte şi nu se adapta la situaţii noi. 
Totuşi, ei au menţinut un control puternic asupra compor- 
tamentului ei, în special din partea tatălui, care nu făcea 
niciodată excepţie de la regulile pe care le stabilise. Această 
implicare puternică a părinților functionase în trecut, 

mentinand-o pe Janice pe drumul cel bun. După mutare, 
tatăl ei a fost foarte ocupat de noua sa carieră. Mama ei, 
Lonnie, lucra cu jumătate de normă și s-a concentrat pe 
frații ei mai mici, care aveau şi ei probleme de adaptare 
în urma mutării. Janice se retrăgea adesea în camera ei, 
petrecând timpul pe reţelele sociale atât cu vechii ei pri- 
eteni, cât si pe chat-uri anonime, cu grupuri diferite de 
copiii cu care era obișnuită. Era respinsă la școală și avea 
tendinţa să se izoleze şi ea acolo. Când Lonnie încerca să 
se conecteze cu ea, Janice interpreta asta ca pe o verificare 
şi credea că o invinovateste pentru că lucrurile nu merg 
bine. În opinia ei, vina era mai mult a părinților. 


În timp ce se izola în pauzele de prânz şi alteori stătea sin- 
gură la şcoală, Janice se conectase cu o gaşcă de copii care 
erau la fel de demotivati. Ei i-au dat prima dată alcool si 
marijuana, care i-au oferit o detaşare temporară de la anxi- 
etate şi furie. Temperamentul ei coleric, hipersensibilitatea 
şi tendința de a vedea intenții ostile la alti adolescenţi au 
împiedicat-o să se conecteze cu copiii care se simțeau bine 
la școală. După ce a fost suspendată, Lonnie a încercat să 
o scoată din acest cerc vicios, organizând ore la domiciliu, 
dar Janice nu voia să-şi facă temele şi să înveţe în sălile de 
clasă virtuale, online, aşa cum obișnuia la şcoală. 


Colega mea a descoperit că Janice avea o anumită vulne- 
rabilitate în gestionarea stresului, care făcea situaţiile noi 
și provocatoare neobişnuit de dificile. Cel mai important 
a fost să găsească o cale pentru ca ea să se reconecteze cu 
alți copii care se aflau pe o cale mai bună de dezvoltare şi 
să lucreze la niște abilități de mindfulness care să o ajute să 
înțeleagă şi să facă evaluări mai exacte ale situaţiei şi răs- 
punsurilor proprii. 

Colegei mele i-a luat destul de mult timp să treacă peste 
barierele lui Janice. Lucrând pentru a afla ce ar putea 
rezona cu ea, a ieşit la iveală faptul că îndrăgea profund 
animalele. Cu mici încurajări, a acceptat o oportunitate 
de voluntariat la un adăpost local de animale. Acolo s-a 
întâlnit cu un mic grup de voluntari care îi împărtășea 
pasiunea. În cele din urmă, Lonnie i-a permis fetei să 
aducă acasă un căţel de la adăpost, în urma rugamintilor 
ei insistente. În paralel, Janice a continuat terapia pentru 
sedimentarea noilor obiceiuri şi s-au văzut îmbunătățiri 
semnificative. 


Când s-a întors la şcoală la începerea clasei a zecea, Janice 
avea câţiva prieteni buni, sentimentul că are din nou un 
scop şi că se pricepe la ceva, după dobândirea de abilităţi 
la adăpostul de animale. Desi părinţii ei au continuat să o 
supravegheze cu atenţie, ea a folosit aceste abilităţi şi inte- 
rese pentru a reveni pe un drum mai bun. 


Prietenia, o sabie cu două tăișuri 


În ciuda terenului aparent minat al complexitatilor legate 
de viata socială din adolescenţă — care reprezintă o sursă 
reală de îngrijorare —, prieteniile adevărate pot avea efecte 
asemănătoare cu cele aduse de devotamentul părinților în 
copilărie. Aşa cum există o a doua șansă oferită copiilor 
la şcoală - cu ajutorul unui profesor sau mentor blând si 
atent -, aceeaşi transformare poate avea loc acum cu un 
prieten apropiat sau printr-o relație romantică. Dar, mai 
ales, o relaţie strânsă şi apropiată ajută adolescenţii să 
reducă stresul, atât prin sprijin social, cât şi biologic, fur- 
nizând ocitocină şi serotonină ca să contracareze excesul 
de cortizol. Interesant este faptul că un prieten bun poate 

oferi, de asemenea, premisele prin care te poţi vedea pe 
tine însuţi sau circumstanţele tale într-o lumină diferită; 
acest lucru creează un alt mod de a învăţa cum să apre- 
ciem situaţiile şi pe noi înşine mai realist şi să punem în 
practică strategia „pauză de reflectare“. Să spunem, spre 
exemplu, că o adolescentă cu un sistem dereglat de stres, 
alături de prietena sa cea mai bună, întâlneşte un nou grup 
de copii. După aceea, această adolescentă povesteşte că a 
fost ignorată de cineva din grup, dar prietena ei nu vede 
situația așa. „Nu cred că ţi-a dat cu flit’ îi explică prie- 
tena ei. „Te-a salutat si apoi a fost distras de ceva.“ Acesta 
este un argument revelator si, în timp, această perspectivă 
proaspătă poate conduce la modificarea reacţiilor la stres. 


Pe parcursul adolescenţei, natura acestor interacțiuni 
suferă o schimbare, deoarece pubertatea își face de cap. 
Unul dintre efectele acestei modificări este faptul că 
semnalează disponibilitatea potenţială pentru impli- 
catii romantice - pubertatea ia un copil si il transformă 
într-un adult. Cât de pregătit emoţional pentru implicare 
romantică este orice adolescent nu trebuie judecat prin 
prisma înfățișării fizice, dar, dacă momentul este potrivit, 
aceasta este o altă conexiune care aduce cu ea puterea de 
a schimba comportamentul unui adolescent cu un sistem 
de stres amplificat. 


Într-adevăr, printre relaţiile surogate care pot ajuta la 
remodelarea modului în care un adolescent priveşte lumea 
conexiunilor sociale şi autoreglarea emoţională, o rela- 
tie intimă cu un coleg este una dintre cele mai puternice. 
Nu este vorba despre sex, ci despre intimitate - stimula- 
rea unui sentiment adevărat de încredere şi deschidere. 
Într-un studiu realizat în anii 1990, cercetătorii au analizat 

copiii care se confruntă cu probleme de agresiune la vârsta 
de 15-16 ani, continuând apoi să îi urmărească timp de 
zece ani. O caracteristică puternică a celor care se descur- 
cau mai bine la sfârşitul acelui deceniu - judecând dupa 
rezultatele școlare, carieră si relațiile interpersonale po- 
zitive - a fost faptul că avuseseră o relație romantica 
împlinită, care durase cel putin doi ani, în timpul acelei 
perioade de zece ani. 


Trebuie spus că aspectele acestor relații — atât prietenii, cât 
si relaţii romantice — sunt mult mai dificile pentru ado- 
lescentii cu stres dereglat. Când apare o reacţie negativă 
de orice fel, aşa cum se întâmplă adesea în orice relaţie 
adolescentină, lor li se poate declanșa reacția defensivă 
de luptă sau fugă. Odată declanșată, ea poate duce la un 
comportament care va duce treptat la izolare. Un răspuns 
de luptă poate duce la respingere socială, pentru că cei- 
lalti adolescenţi nu vor să se lege la cap cu cineva al cărui 
comportament este greu de prezis sau chiar periculos. 
Acest tip reactiv de agresivitate reprezintă un risc major 
pentru dezvoltarea unor relații bune. Este important să 
reținem că nu toate comportamentele agresive sunt la fel. 
Agresivitatea instrumentală, care îi face pe alții să facă 
ceea ce doreşti, creşte în mod paradoxal popularitatea, 
conferind un statut social mai înalt. 


Din contră, răspunsul de fugă se manifestă, de obicei, ca 
o retragere sau evitare a tuturor interacțiunilor sociale. 
Aceasta poate fi o situaţie foarte dificilă pentru părinţi - 
ca să nu mai vorbim că este şi dificil de urmărit -, căci 
adolescenţii trebuie să înveţe să-şi administreze propri- 
ile relaţii în acest moment. Dacă în alte cazuri părinţii ar 
putea interveni şi încerca să remedieze lucrurile, scopul 


138 NĂSCUT ANXIOS 


acum este să lase loc adolescentului să-şi găsească pro- 
priul drum, menținând în același timp suficiente legături 
emoționale, astfel încât fundaţia să reziste în continuare. 


Un alt fel de independenţă 


În timp ce părinţii încep să se retragă, atmosfera la şcoală 
se schimbă destul de dramatic. Funcționarea relativ ocro- 
titoare a învățământului primar, similară familiei, face loc 
unui mediu direct competitiv, unde adolescenţii trebuie să 
se bazeze mai mult pe ei înşiși. Mesajul din partea profe- 
sorilor şi a sistemului se orientează mult mai mult pe jude- 
cati decât pe confort: veţi avea sarcini cu termene limită, 
veţi concura cu colegii, veți fi evaluati la toate materiile. 
Acest lucru este făcut pentru a simţi şi mai mult că există 
mize mari, realizând faptul că succesul școlar este esenţial 
pentru succesul în carieră, în special în atmosfera intensă 
a inegalitatii sociale — subiect la care vom reveni în capi- 
tolele ulterioare. 


Pentru adolescenţii care se luptă cu un sistem de stres 
perturbat, acest lucru poate fi cireașa de pe tort. Această 
tranziţie se întâmplă când mulţi copii, chiar și cei care nu 
se luptă cu niveluri ridicate de stres, nu sunt chiar pre- 
gatiti pentru aceasta, atunci când capacităţile lor de pla- 
nificare bazate pe cortexul prefrontal sunt încă imature. 
Şi, pentru că multi copii cu un nivel dereglat de stres tind 
să fie impulsivi şi, prin urmare, pun mai multă presiune 
asupra cortexului prefrontal, multi vor avea de suferit din 
cauza inadecvării propriei dezvoltări emoționale la cerin- 
tele stricte ale gimnaziului şi liceului. 

Aceleaşi cerințe enunțate în Capitolul 3 rămân valabile 
pentru școală în acest stadiu: profesorii trebuie să comu- 
nice elevilor că ei contează şi că participarea lor la comu- 
nitate este importantă. Când elevii cred că legăturile lor 
sociale sunt autentice, că sunt apreciaţi de ceilalți, atunci 
sunt mult mai deschişi către o serie larga de lecții de viata. 
Una dintre consecinţele stabilirii unei relații puternice 
între elevi şi profesori — şi folosirea acesteia pentru a spri- 
jini dezvoltarea sănătoasă - este că elevii rămân cu ade- 
vărat implicaţi în procesul de învăţare, investind în el mai 
mult timp. 


Multe cercetări recente au analizat caracteristicile siste- 
melor şcolare care au început să regândească procesul in 
cauză într-un mod cât mai eficient. Aceste eforturi crea- 
tive sunt încă în desfășurare, dar putem întrevedea deja 
caracteristici-cheie care dau randament. O constatare care 
ilustrează cum se poate creşte entuziasmul este implicarea 
lor în cel putin o activitate extraşcolară — fie că este vorba 
de o echipă sportivă, de un club de teatru sau un curs de 
arte, aceasta întăreşte de fapt legătura cu școala. În aceste 
cazuri, elevii cu cel mai mare risc, comparativ cu ceilalți 
care nu au legătură cu școala în afara orelor, au mult mai 
multe șanse să exceleze şi să ia bacalaureatul. 


Pentru a susține un copil sau un adolescent cu un nivel 
dereglat de stres, părinţii trebuie să adopte o atitudine 
fermă în relaţia cu el, o atitudine care să nu excludă însă 
blandetea şi căldura afectivă. Părinţii trebuie să investească 
energie şi timp în crearea unei legături emoţionale strânse 
cu propriul copil, iar așteptările lor fata de el trebuie să fie 
foarte bine trasate. În același timp, evaluarea experiente- 
lor adolescentului de către părinţi trebuie făcută cu multă 

precauţie. Pe lângă toate acestea, este foarte important ca 
părinţii să susţină procesul delicat prin care adolescentul 
îşi dobândeşte independenţa, pe măsură ce pășeşte într-o 
lume tot mai largă. Mulţi părinţi sunt tentaţi să se implice 
prea mult în modul în care adolescentul trece de provo- 
cările foarte dificile cauzate de colegi si de şcoală. Pentru 
părinţii copiilor cu stres dereglat, din dorinţa de a ghida 
aceste interacțiuni pentru a-i proteja, este chiar mai greu 
să facă un pas înapoi şi să-i lase să-şi dezvolte abilităţile 
de care vor avea nevoie pentru tot restul vieţii. Pe de altă 
parte, acest lucru nu înseamnă abandonarea lor pentru 
a-i lăsa să se descurce singuri fără prea mult sprijin. Acest 
„lasă-mă să te las“ este greu atât pentru părinți, cât şi 
pentru adolescenţi, însă menţinerea liniilor de comuni- 
care deschise și modelarea abilităţilor de a face faţă în mod 
conștient provocărilor ajută, chiar şi atunci când lucrurile 
devin dificile. 


Un climat de acceptare şi încurajare a succesului de către 
adulţi creează o atmosferă în care adolescenţii pot începe 
să-şi construiască identitatea în contextul unei comunităţi 
incluzive. De asemenea, acest lucru va permite, în mod 
ideal, să descopere un sine care nu mai este prins în trecu- 
tul propriei copilării. 


Câteva cărți pentru adolescenţii stresaţi 


Lisa M. Schab, The Anxiety Workbook for Teens: Activities to Help 
You Deal with Anxiety and Worry, New Harbinger, 2008. 


Christopher Willard, Mindfulness for Teen Anxiety: A Workbook 
for Overcoming Anxiety at Home, at School, and Everywhere 
Else, New Harbinger, 2014. 

Mark C. Purcell şi Jason R. Murphy, Mindfulness for Teen Agers: 
A Workbook to Overcome Anger and Aggression Using MBSR 
and DBT Skills, New Harbinger, 2014. 


Sheri Van Dijk, Don’t Let Your Emotions Run Your Life for Teens: 
Dialectical Behavior Therapy Skills for Helping You Manage 
Mood Swings, Control Angry Outbursts, and Get Along with 
Others, New Harbinger, 2011. 


CAPITOLUL 5 


Provocările stresului la adult. 
Familia, munca si relaţiile sociale 


Adulții cu probleme de reglare a stresului, în special cei 
care nu au beneficiat anterior de sprijinul care ar fi putut 
conduce la o mai mare rezilienta, sunt adesea o povară 
pentru ei înşişi si pentru ceilalți. Sensibilitatea lor fata de 
insulte, lipsa de încredere si tendința de a izbucni şi a se 
retrage îi transformă într-un câmp minat pe care mulți 
preferă să îl evite. Relaţiile lor in familie si la locul lor de 
muncă suferă din cauza acestui fapt, generând la rândul 
lor răspunsuri negative și alimentând în continuare cercul 
vicios al stresului. Acest lucru se manifestă uneori atât 
acasă, cât şi la serviciu, ca o epidemie de stres, în timp ce 
transmit mai departe stresul lor accentuat chiar și celor 
cu sisteme normale de reacție în fata stresului. Pe măsură 
ce mai multi indivizi experimentează tipurile de adversi- 
tati timpurii care duc la dereglarea sistemului de stres, se 
creează mai mult stres ambiental în diferite circumstanţe 
de zi cu zi. Acest lucru a contribuit la o epidemie de stres 
în lumea noastră modernă, profund anxioasă, provocând 
o avalanșă de afecţiuni si boli legate de stres, incluzând 

tulburări metabolice cum ar fi diabetul zaharat şi bolile 
cardiovasculare, tulburări de somn si probleme de sănă- 
tate mentală precum depresia. Adulții cu stres dereglat 
prezintă cel mai mare risc dintre toți. 


Dar chiar dacă tu sau cineva pe care-l iubesti a ajuns in 
viata adultă fără să rezolve problema stresului, există 
modalităţi de a ieşi din acest cerc vicios, folosind aceiași 
reglatori de stres pe care i-am analizat mai devreme, dar 
având acum șanse mai mari de a face alegerea autocon- 
ştientă de a-i urma. Influenţa treptată a unor legături 
sociale puternice construite şi conştientizarea unei per- 
spective lucide asupra propriei vieți sunt proeminente. 
Aceste modificări nu sunt neapărat uşoare pentru adultul 
cu stres dereglat, dar sunt posibile şi eficiente. Adulții pot 
înţelege, pe cont propriu şi cu încurajări din partea celor 
dragi, că mizele sunt mari pentru sănătatea şi bunăstarea 
lor viitoare. 


Până în prezent, am văzut modalităţile prin care un sistem 
de stres perturbat afectează un tânăr, dar ce se poate face 
dacă banuiti că un adult se luptă cu această problema? 
Mulţi oameni m-au abordat chiar cu această întrebare, 
vrând să ştie dacă este cazul lor sau, mai des, îngrijorân- 
du-se că este deja prea târziu pentru a mai remedia ceva, 
şi că ei sau cineva apropiat lor nu pot scăpa de ceea ce le 
este sortit. Dar nu este cazul. Cunoașterea felului în care 
se manifestă stresul și înţelegerea a ceea ce se poate face 
pentru a minimaliza povara emoţională - atât pentru 
persoana care se luptă cu asta, cât si pentru cei din jurul 
ei — pot face diferenţa. Simpla recunoaştere a faptului că 
există un motiv pentru un asemenea comportament oferă 
adesea un anumit grad de alinare. 

Cum se manifestă dereglarea nivelului de stres 
la adulţi? 


În multe privințe, la un adult, un sistem de stres dereglat 
seamănă cu o versiune mai sofisticată a manifestării sale 
la adolescenţi. Sunt implicate aceleași emoţii, dar cu mani- 
festări putin diferite. Versiunea adultă a frământărilor, de 
exemplu, se transformă adesea în obsesii legate de proble- 
mele de la serviciu sau de relaţiile cu ceilalţi. Adesea, își 
face apariţia „atribuirea de intenții ostile“: copiii care erau 
convinşi că au fost loviți in mod intenţionat când aşteptau 
la coadă se vor transforma în adulţi care tind să creadă că 
şeful lor îi ignoră sau că iubita lor îi tratează cu răceală. 
Un adult prea stresat își verifică în permanenţă e-mailurile 
până noaptea târziu, fie pentru că dorește să isi găsească noi 
provocări, fie pentru că încearcă să fugă de obsesiile care-l 
macină. (Şi, la fel ca în cazul unui adolescent, acest tip de 
activitate petrecută în fata ecranului la ore târzii îi perturba 
si sistemul diurn, care supraveghează fluctuațiile zilnice 
ale cortizolului şi este suprasolicitat când există prea multă 
stimulare în momentul în care ar trebui să se liniştească.) 
Același adult stresat şi-ar putea aminti noaptea târziu că a 
uitat să trimită un memo la serviciu şi, în loc să decidă in 
mod rezonabil că poate face asta în dimineaţa următoare, 
el va fi cuprins de panică si își va spune poate: Memo-ul tre- 
buie trimis acum. Lumea va crede că nu am reușit să-mi fac 
treaba. Aș putea fi concediat. Această atitudine negativistă 
se va accentua tot mai tare, în corp va fi eliberat tot mai 
mult cortizol, iar calmarea va fi tot mai dificilă. 


Totuşi, anxietatea nu este singura modalitate prin care 
se manifestă dereglarea sistemului de stres. Ea poate fi 
exprimată şi prin furie; de fapt, cele două împărtăşesc o 

mulţime de circuite similare, cerebrale şi fiziologice, în 
special legătura dintre creierul inferior şi sistemul de reac- 
tie la stres. Acest răspuns ne aduce înapoi la maimutele lui 
Steve Suomi din Capitolul 1, cele crescute fără mame, care 
nu ştiau cum să oprească jocurile violente. Acestea intrau 
într-o uşoară confuzie şi apoi maimutele cu un nivel dere- 
glat de stres se enervau repede, ajungând la agresiuni 
fizice şi continuând să-și bată partenerul de joacă şi după 
ce acesta se făcea ghem, lipsit de apărare; sau provocau 
reacţii violente puternice din partea victimei sau a rude- 
lor şi aliaţilor ei. În mod similar, adulţii care îşi manifestă 
stresul prin furie pot reacţiona rapid când lucrurile nu 
merg aşa cum vor. Temerile lor sunt imediat accelerate — 
şi apoi le este greu să se calmeze pentru că sistemul lor 
îi îndeamnă să continue lupta. În plus, furia oferă adesea 
un control temporar asupra mediului înconjurător. Acest 
cerc vicios al furiei are cel mai mare impact cand nu există 
nimeni să-i pună capăt. În cazul maimutelor, luptele sunt 
adesea oprite de mama tinerei victime; ea va alunga agre- 
sorul puiului sau îl va lovi chiar ea. Printre oameni, există 
şi alte intervenţii: un adult se poate apăra împotriva unui 
atac verbal sau fizic sau un superior va interveni în astfel 
de episoade. Dar dacă aceste constrângeri sunt absente, 
poate fi dificil pentru adultul cu un nivel dereglat de stres 
să se controleze; ganditi-va la un şef care îşi iese din fire 
din cauza unor probleme minore şi nu este în stare să uite 
de ele nici după ce sunt rezolvate. 


Efluviul de cortizol şi fluxul său ulterior continuu se pot 
manifesta și interior, printr-o stare de agitaţie, în care totul 
pare să fie copleşitor, se întâmplă prea multe în jur, iar per- 
soanei în cauză i se pare imposibil să suporte această ade- 
vărată avalanșă de emoții. Acest lucru se poate transforma 

şi într-un răspuns de fugă, atunci când cineva se detașează 
în totalitate, incapabil să se gândească la circumstanţe 
care nu pot fi controlate. În acest caz, persoana în cauză 
se va retrage adesea într-un colt, luându-și capul în mâini. 
Răspunsul de fugă poate transforma o persoană atât de 
mult, încât își pierde capacitatea de a se relaxa din nou 
sau de a-şi recăpăta entuziasmul. La o astfel de persoană, 
reglarea „superioară“ a sistemului, care implică descărca- 
rea în mod sănătos a cortizolului, ce ne permite să revenim 
cu picioarele pe pământ, să tragem de noi înşine pentru a 
ne îndeplini scopurile şi ambițiile, este întreruptă. Există, 
de asemenea, o legătură puternică între dereglarea siste- 
mului de stres si depresie. Dacă dereglarea sistemului de 
stres se manifestă prin depresie în adolescenţă, de exem- 
plu, aceasta este o dovadă solidă că vor exista episoade 
ulterioare de depresie de-a lungul vieţii atunci când vor 
apărea surse de stres. 


Julie, Peter şi Ben 


Când Julie l-a adus pe băieţelul ei Ben, în vârstă de trei ani, 
la un coleg de-al meu, specialist în autism, pentru o evalu- 
are, se afla clar într-o situaţie încurcată. Soţul ei, Peter, nu 
putuse să o însoţească pentru că interfera cu săptămâna 
lui standard de lucru de 80 de ore, program pe care îl urma 
cu religiozitate în speranţa că va deveni în cele din urmă 
partener într-o prestigioasă firmă de avocatură. Interviul 
detaliat pentru diagnosticarea cu autism a dezvăluit, însă, 
motive mai profunde pentru agitația si anxietatea tipice 
pentru Julie, dincolo de temerile ei fata de Ben. 


Ea a povestit că, de-a lungul vieţii, fusese îngrijorată în 
repetate rânduri, că reacționa exagerat atunci când situaţia 

devenea dificilă şi că se simţea ca şi cum ar fi fost părăsită 
de logodnic cu câteva săptămâni înainte de nunta mult 
visată. Când l-a întâlnit pe Peter, nu după mult timp, ea 
a fost atrasă de comportamentul său calm si nonșalant, 
dar a simţit tensiuni în relaţia lor încă de la început, fiind 
deseori nefericită și agitată. Pentru ea, stilul lui Peter era 
ca un balsam care o ajuta să îşi găsească echilibrul. 


Sarcina şi naşterea lui Ben fuseseră dificile, incluzând şi 
câteva episoade semnificative de gripă şi boli. Nu după 
multă vreme de la naştere, ea a început să aibă mari îngri- 
jorări în privinţa lui Ben. Copilul era greu de liniștit si nu 
reacționa bine când era ţinut în braţe şi alintat. Părea să 
prefere să stea singur în patut pentru perioade lungi de 
timp. În grupurile de mămici şi bebeluşi cărora li s-a ală- 
turat, Julie a observat că Ben tindea să nu acorde atenţie 
celorlalți, indiferent dacă era vorba de copii sau părinți. 
Atunci când și-a exprimat aceste îngrijorări fata de Peter, 
el le-a pus pe seama trecutului ei anxios, fapt pe care ea 
l-a perceput ca o respingere. Perechile de bunici - Ben era 
primul nepot pentru ambele familii — locuiau în apropiere 
şi au asigurat-o, de asemenea, că Ben va fi bine: unii bebe- 
luși sunt pur şi simplu diferiţi. La vizita pe care a făcut-o 
cu Ben la pediatru, la un an si jumătate, comportamentul 
lui Ben nu era destul de neobișnuit pentru a-i declanşa și 
tatălui semnale de alarmă. Cum îngrijorările lui Julie nu 
erau împărtășite de nimeni, ea a început să-şi facă griji că 
poate totul era în capul ei; acest lucru i-a crescut si mai 
tare anxietatea și agitația. 


La vârsta de doi ani, limbajul lui Ben rămăsese în urmă, 
iar nivelul lui scăzut de implicare socială devenise tot mai 
evident pentru Julie. De multe ori, el răspundea cu iritare 

atunci când ea îi propunea să facă ceva împreună şi dădea 
semne că nu-i face plăcere să se implice. După consultatia 
de la doi ani şi jumătate, medicul pediatru nu s-a arătat 
foarte îngrijorat, dar a sugerat că ar fi oportună o evaluare, 
doar pentru a o linişti pe Julie. Tot atunci, avea să afle că, 
în zona în care locuiau, obţinerea unei evaluări formale 
dura doi ani. Peter şi ceilalți membri ai familiei au sărit 
să-i respingă grijile şi să o critice pentru „obsesia“ ei. Dar, 
spunea Julie, ea era cea care stătea tot timpul cu Ben şi știa 
că ceva nu este în regulă. 


Şase luni mai târziu, când o anulare a altui pacient i-a oferit 
oportunitatea unei programări pentru Ben, ea a acceptat 
şansa. După o evaluare detaliată, colega mea a informat-o 
pe Julie că Ben se afla cu siguranţă în spectrul autist. Ea a 
reacționat cu o avalanșă copleșitoare de emoţii: validarea 
faptului că nu era totul în capul ei, temeri pentru viitorul 
lui Ben, griji cu privire la modul în care putea să se ocupe 
de un copil cu TSA și furie la adresa lui Peter şi a fami- 
liei lor, pentru că îi luaseră în râs grijile atât de mult timp. 
Când a aflat că cea mai bună intervenţie pentru Ben era 
analiza comportamentală aplicată, s-a simţit bucuroasă 
că există ajutor, dar şi îngrozită că va trebui să se implice 
profund pentru a pune în practică acest program intensiv. 
Ea se aștepta ca întreaga povară să cadă numai pe ea, pe 
măsură ce calmul lui Peter se transforma într-o distantare 
fata de ea şi de Ben, odată ce aflase despre diagnostic și 
implicaţiile lui. 


Specialista i-a recomandat insistent lui Julie să meargă si 
ea la terapie, pentru că ar ajuta-o să facă fata acestei difi- 
cultati, pe care o purta singură pe umeri de atât timp, si 
i-ar putea oferi sprijin în această nouă viaţă a ei, în care 

va trebui să se implice în interacțiuni constante cu insti- 
tutii şi școli, dintre care multe nu erau pregătite să lucreze 
cu copii precum Ben. Anxietatea si agitația ei ajungeau la 
cote maxime când Ben făcea crize de furie la reuniuni de 
familie şi în public, iar ea simţea disprețul îndreptat spre 
ea, pentru că nu putea să-i gestioneze comportamentul. 
Julie observase că scurtele momente de calm în care ea şi 
Peter erau împreună deveniseră o excepție şi nu era sigură 
cum va face față acestui nou stres major, care a readus-o 
pe calea fricii şi anxietatii ce amenințau să o copleşească. 


În afara acestui tip de povară emoțională, există o serie 
întreagă de greutăţi ce pot declanșa un răspuns de stres 
amplificat pentru cei care suferă de dereglarea sistemului 
de stres. Această recurenţă a stresului de-a lungul vieţii se 
poate manifesta și fizic la vârsta adultă — aşa cum a fost 
relevat de studiul lui Michael Marmot asupra functionari- 
lor britanici de rang inferior, care au fost de patru ori mai 
susceptibili să sufere de o boală gravă decât cei aflaţi în 
funcţii administrative superioare. De fapt, acest studiu a 
deschis calea pentru ceea ce a devenit cunoscut în dome- 
niul psihologiei și cercetării din domeniul sănătăţii ca 
„încărcătură alostatică”, un termen introdus de neurolo- 
gul Bruce McEwen, pionier în acest domeniu de cercetare 
în ultimele patru decenii. Încărcătura alostatică se referă 
la prețul fizic plătit de corp, în decursul timpului, când 
cineva suferă de stres repetat sau cronic. Când sistemul 
de stres este prea des solicitat, stimularea pe termen scurt 
cauzată de activarea cortizolului se acumulează, generând 
cantități mai mari din acest hormon decât este necesar. 
Deoarece excesul de cortizol este toxic pentru majorita- 
tea organelor, există o serie de consecinţe negative asupra 
sănătății. Studiile au arătat în mod repetat o asociere clară 

între excesul de cortizol şi sindroamele metabolice, cum 
ar fi obezitatea si diabetul, precum şi tulburările de somn 
şi bolile cardiovasculare. 


Prea târziu pentru schimbare? 


Până când ajungem la vârsta adultă, modelele noastre de 
comportament si modurile în care răspundem emotio- 
nal - inclusiv mecanismele de declanşare şi adaptare a sis- 
temului de răspuns la stres — sunt mai mult sau mai putin 
stabilite. Momentele în care le puteam schimba relativ 
uşor sau cu oarecare flexibilitate sunt deja departe. Dar, 
cu suficientă conştientizare şi efort, există încă o şansă de 
schimbare: deși este mai greu la vârsta adultă, lucrurile nu 
sunt bătute în cuie. 


După cum am văzut în Capitolul 4, în perioadele critice în 
care schimbarea este relativ uşor de realizat - în copilărie 
şi apoi în adolescenţă - se înregistrează o creştere majoră 
a numărului de celule cerebrale nou create. Acest proces 
numit sinaptogeneză permite creierului să creeze circuite 
noi, adaptându-se circumstanțelor externe. Totuși, sinap- 
togeneza nu se termină odată cu adolescenţa, ci continuă 
pe tot parcursul vieţii, chiar si la o vârstă înaintată, desi 
într-un ritm mai lent. 


Aşadar, o recalibrare este realmente posibilă în etape ulte- 
rioare ale vieţii. Cu toate acestea, circuitele mai noi tre- 
buie să concureze împotriva celor bine stabilite, care au 
deja un sistem dinamic bine format. Aceste circuite au 
caracteristica sistemelor dinamice cunoscută ca „stări de 
atracţie“ - ceea ce înseamnă că anumite componente ale 
sistemului ne pot aduce înapoi dacă încercăm să fugim. 

Studierea recentă a imagisticii cerebrale a depresiei clari- 
fică faptul că multe aspecte ale creierului sunt implicate în 
episoade majore: cum ne gândim la lucruri, ce considerăm 
despre ele sau cum suntem motivaţi să le realizăm. Aceste 
aspecte, de asemenea, par a fi atât de strâns legate, încât, 
când una se activează, se răspândeşte rapid în celelalte 
zone. Un gând negativ poate activa un sentiment negativ, 
care poate duce la o lipsă temporară de motivaţie. 


Dacă cineva şi-a exprimat mult timp stresul prin furie, 
apare o cascadă similară. Aceasta va activa toate circuitele 
familiare care duc la un comportament distructiv. Până 
când un alt comportament va fi investit pentru o perioadă 
suficient de lungă pentru a crea un circuit concurent, va fi 
dificil să vă îndepărtați de la aceasta stare de atracție — în 
acest caz, o explozie de furie. În special pentru adulții cu 
stres dereglat, aceste circuite s-au consumat împreună atât 
timp încât sunt mult mai greu de reglat. 


Și totuși, noile abilităţi pe care le câştigăm ca adulți pot 
fi folosite pentru a face acele schimbări constructive care ` 
permit inserarea unor circuite cerebrale mai sănătoase. 
Prima este o mai mare capacitate de autocunoastere. Până 
a deveni adulţi, am avut multe oportunităţi de a vedea ce a 
funcţionat pentru noi, iar dacă suntem deschişi să vedem 
clar aceste lucruri, putem să ne ajustăm comportamentele 
în interes propriu. Aceasta este esența mindfulness — să 
fii atent la propriile trăiri, să ştii foarte bine ce urmaresti 
prin acţiunile tale si să te cunosti pe tine însuți. De exem- 
plu, dacă o persoană înclinată spre stres se simte legată 
de mâini si de picioare din cauza unei probleme de la 
serviciu, dar este conștientă și de propriul sistem de stres 
amplificat, va şti să-și acorde timp pentru a găsi o soluţie 

practică sau cel putin pentru a pune la cale un plan de 
bătaie. Problema nu poate fi rezolvată imediat, dar actio- 
nând constant asupra ei poate ajuta la reducerea anxietatii. 
Poate că va trebui să ne facem ordine în gânduri și să ne 
dăm seama că o plimbare sau o tură de parc ar fi o moda- 
litate bună de a face asta. Activitatea fizică, de fapt, arde o 
cantitate mare de cortizol, ajutându-ne să vedem lucrurile 
mai clar. Mai mult decât atât, am putea să ne întâlnim cu 
un prieten pentru a face mișcare împreună, ceea ce aduce 
duble beneficii: ne consumăm energia şi formăm legături 
sociale. 


Datorită tehnicilor de mindfulness, conexiunea socială 
oferă oportunitatea de a stimula schimbarea atât asupra 
creierului, cât şi asupra comportamentului. Amintiti-va că 
cei doi neurohormoni ai fericirii, serotonina şi ocitocina, 
luptă împotriva excesului de cortizol. Cu alte cuvinte, dez- 
voltarea unor obiceiuri care pun pe primul loc interacti- 
unile sociale pozitive, în special când suntem stresaţi, 
reprezintă o altă modalitate prin care creierul se poate 
recalibra. În timp ce aceste schimbări ne ajută să gândim, 
să ne simțim şi să ne comportăm mai bine, este impor- 
tant să ne dăm seama si că ele au un impact semnificativ 
asupra sănătăţii fizice. 


Dar acesta nu este sfârşitul poveștii. Poate că cel mai dificil 
pas este angajamentul la o schimbare pe termen lung. În 
parte, acest lucru este foarte dificil pentru că prima opti- 
une pentru majoritatea adulților care se luptă cu deregla- 
rea sistemului de stres — sau cu stres în general — este calea 
cea mai rapidă şi mai uşoară către confort. În realitate, 
toți avem două moduri diferite de gândire. Unul este mai 
curând automat, iar celălalt este mai dificil, conştient si 

analitic. (Cercetătorii ştiinţelor cognitive folosesc terme- 
nul de „model de proces dual“ pentru aceste două moda- 
litati de gândire. În populara sa carte, Thinking Fast and 
Slow, laureatul Nobel Daniel Kahneman le descrie ca pe 
Sistemul numărul 1 şi Sistemul numărul 2.) 


Din nefericire, adulţii revin adesea la modul de rezolvare 
rapidă a stresului. Un lucru pe care multi îl fac este să ape- 
leze în mod repetat la mâncare. Acest obicei poate începe 
foarte devreme, când bebeluşii devin rapid dependenţi de 
zaharoză ca modalitate de a-şi calma emoţiile, o preferință 
instinctuală pozitivă, dat fiind faptul că poate contractara 
cortizolul. Totuşi, acest impuls rămâne pe tot parcursul 
vieţii, împingându-i pe oameni către alimente bogate in 
zahăr şi calorii, ca soluţie rapidă de reducere a stresului. 
(Mai târziu, vom vedea cum acest lucru se întâmplă la 
întreaga populaţie, contribuind la epidemia de obezitate.) 
O altă cale rapidă pentru ameliorarea stresului este con- 
sumul de băuturi alcoolice sau droguri, ambele oferind o 
alinare imediată, dar de scurtă durată. Bineînţeles, toate 
aceste obiceiuri prezintă riscuri pe termen lung, cum ar fi 
obezitatea şi dependenţa. 


Nu în ultimul rând, dereglarea sistemului de stres în sine 
ne pune piedici majore în eforturile de a ne schimba. La 
aproape fiecare pas, există oportunități de declanşare a 
reacției de stres, îndepărtând oamenii de direcţia pe care 
intenționau să o aleagă în mod conştient, aducându-i 
înapoi la stresul de care încercau cu ardoare să scape. 


Reeducarea obiceiurilor - şi a mintilor noastre — are 
nevoie, prin urmare, de disciplina necondiționată cerută 
în orice domeniu: performanța se bazează pe antrena- 
mente intense. Ca un alcoolic care încearcă să rămână 

treaz, managementul stresului trebuie să fie pe primul loc 
pe tot parcursul vieții. Dar este, de asemenea, adevărat 
că, dacă incepeti să transformați alegerile conștiente în 
obicei — dar si să dezvoltați relații de susținere —, va scădea 
probabilitatea de a face alegeri impulsive sau distructive. 


Agnes 


Recent, o colegă psihologă mi-a povestit despre o femeie 
pe care o avea pacientă — să o numim Agnes. Are peste 
70 de ani, iar povestea ei oferă un portret asupra schim- 
bărilor reale pe care le poţi face când stresul te-a copleșit. 


Viaţa actuală a lui Agnes este, în multe privinţe, de invidiat. 
Profesoară universitară de succes, ea locuiește împreună 
cu soțul ei în vârstă de 47 de ani într-un orășel studențesc 
din New England, unde şi-a crescut cei doi copii, un băiat 
şi o fată. Copiii ei sunt adulţi acum și trăiesc în alte oraşe, 
ambii având cariere promițătoare. Agnes este, de aseme- 
nea, cunoscută în comunitate pentru că a format un grup 
foarte respectat de muzicieni, alcătuit din triouri şi cvar- 
tete, care organizează spectacole publice. Agnes însăși a 
început să studieze viola în anii '40 şi este bine văzută la 
nivel local ca un muzician amator talentat. 


Până cand a ajuns la o consultatie la colega mea psiho- 
logă, deja trecută de a doua tinereţe, Agnes depășise deja 
o serie de episoade depresive cu terapie şi tratament psi- 
hofarmacologic ~ timp de câteva decenii. Era, deci, şocată 
că experimenta din senin stări dese de agitaţie, precum şi 
atacuri de panică periodice, când simţea presiune externă. 
Aceste episoade erau ceva diferit de lupta îndelungată 
cu depresia, care o lăsau de obicei lipsită de energie şi 

speranță. Până în acest punct, Agnes devenise destul de 
conştientă că, dacă şi-ar putea explora şi, poate, înțelege 
provocările emoţionale, ar putea să aibă parte de un pic 
de linişte. 


În decursul mai multor şedinţe, pe măsură ce Agnes şi-a 
depănat povestea, prietena mea psihologă a aflat că ea 
avusese o copilărie extrem de dificilă. La doar câteva luni, 
când era bebeluș, tatăl ei a fost ucis într-un accident la 
fabrică, lăsând-o pe mama ei fără niciun sprijin. Şi mama 
lui Agnes fusese orfană. După moartea soțului ei, ea a decis 
că este cel mai bine ca fiica ei să fie crescută de doi părinți. 
Deci, înainte ca Agnes să fi împlinit vârsta de un an, ea a 
fost trimisă la o familie de asistenţi maternali în acelaşi 
oraş din Vest în care locuia și mama ei. Lui Agnes nu ii 
lipsea nimic, dar ethosul familiei era restrictiv. Tatăl adop- 
tiv, un om de afaceri, credea că cei mici trebuie crescuți 
în spiritul unei discipline stricte — care se traducea şi prin 
lipsă de căldură emoţională. Între timp, mama lui Agnes 
încă voia să o vadă ocazional, aşa că apărea în copilăria 
ei pentru o după-amiază la fiecare câteva luni, oferindu-i 
câteva ore pline de farmec, pentru a o da la sfârșit înapoi 
familiei ei adoptive, în care nu se bucura de afecțiune. 


Cu toată această educaţie turbulentă, Agnes a reușit să-şi 
facă o carieră și să-şi clădească propria familie. De fapt, 
trecutul îi dădea aripi, pentru că ea era hotărâtă în mod 
conştient să-şi găsească fericirea în viata cu propriile ei 
alegeri făcute ca adult. De ani de zile, Agnes își concen- 
tra forțele și atenţia asupra acestor obiective. Acum, în 
timp ce încerca să înțeleagă ce o făcea atât de anxioasă, se 
întreabă dacă o cauză o reprezintă încetinirea carierei sale 
şi succesul copiilor ei, acum adulți, cu nevoi diminuate 

de sprijin. Colega mea credea că aici s-ar putea ascunde 
adevărul, dar a simţit că exista ceva mai profund care fi 
provoacă anxietate lui Agnes. 


Agnes a ajuns să-și dea seama că a dezvoltat mecanisme 
eficiente de a face faţă stresului pentru a scăpa de povara 
copilăriei timpurii — cu ajutorul unei comunități și al unei 
familii puternice, precum si pentru a-şi face o carieră de 
succes — încât nu a experimentat încă întregul spectru de 
emoţii. Odată cu administrarea depresiei sale recurente, 
ea suferea şi de mai multe boli fizice, în special diabet, şi 
prezenta simptome timpurii de boală cardiacă progresivă. 
Îşi dăduse seama că avea mereu probleme cu îngrijirea 
acestor probleme de sănătate, dar credea că era ceva ce 
nu-şi găseşte loc în programul ei foarte încărcat. 


Se ocupase într-o anumită măsură de problemele ei din 
copilărie - in special în timp ce își explora cauzele depresiei 
prin terapie -, dar cel mai probabil sistemul său dereglat 
de reacție la stres reușea să găsească noi forme de expri- 
mare. Chiar si atunci când cineva este capabil să suporte 
dereglarea sistemului de stres, aşa cum părea că a făcut 
Agnes, acest lucru nu înseamnă că dereglarea nu va ieşi în 
cele din urmă la suprafață, mai ales dacă se schimbă cir- 
cumstantele care susțin mecanismele de adaptare. În cazul 
lui Agnes, această schimbare a apărut odată cu vârsta îna- 
intată, când așteptările ei privind viata de familie si cariera 
păreau a fi fost inselate. A remarcat, de asemenea, că lipsa 
ei de atenţie asupra sănătăţii fizice a rămas neschimbată, 
deşi acum avea destul timp să se ocupe de ea însăși. 


În terapie la colega mea, Agnes a putut să-și acorde timp 
pentru a reflecta mai mult asupra felului în care își resim- 
tise, de fapt, copilăria. A ajuns să înțeleagă că atașamentul 

ei extrem de perturbat fata de mama ei si de atmosfera din 
familia adoptivă a jucat, de asemenea, un rol în senzaţia ei 
bruscă de a fi deconectată. În timp ce acest lucru a deve- 
nit evident, Agnes a început să simtă stresul mai uşor de 
gestionat, dar, ocazional, încă trebuia să-şi redirectioneze 
eforturile pentru a-l împiedica să o copleşească. Pentru 
asta, Agnes se află încă în terapie și a început să petreacă 
mai mult timp cu comunitatea muzicală, deoarece aceasta 
o face fericită, iar cântatul la violă îi permite să evadeze 
din cotidian. Si, deşi Agnes simte că are mai mult succes 
în unele zile decât în altele, şi-a creat un nou sistem funda- 
mental pentru a-și rezolva emoţiile noi si dificile. 


În relaţie cu stresul 


Când a fost întrebat ce se află în centrul unei vieți sănă- 
toase, Sigmund Freud a răspuns simplu: „Lieben und 
arbeiten“. Iubirea si munca. A reuși în amândouă repre- 
zintă marea oportunitate şi provocare pentru o viaţă satis- 
făcătoare. În ambele zone, persoanele extrem de stresate 
se vor confrunta cu obstacole specifice, dar este posibil să 
găsească metode de a trece peste ele sau de a le ocoli. 


Iubirea 


Poate părea imposibil ca oamenii cu un sistem de stres 
suprasolicitat să aibă o relaţie - având in vedere definiti- 
ile anxietatii si furiei, dar si ale incapacității de a-ţi asuma 
un angajament permanent față de ceilalți. Totuși, oricât 
de temperamentali ar fi, aceşti oameni pot avea şi multe 
alte caracteristici atrăgătoare. De fapt, multe trăsături 
dezirabile pot trăi ușor împreună cu dereglarea sistemu- 
lui de stres: printre altele, bunătatea, umorul, farmecul, 

compasiunea, onestitatea, ambiția si generozitatea. Dacă 
se străduiesc, persoanele cu sisteme de stres dereglate pot 
fi parteneri excelenți. 


Totuși, este util ca astfel de relaţii să fie începute cu ochii 
larg deschişi. Nu este uşor de știut dacă cineva are un 
sistem dereglat de gestionare a stresului - din punct de 
vedere fiziologic: au existat o serie de teste pentru metila- 
rea stresului care au fost efectuate în cadru experimental, 
dar în viata de zi cu zi este greu de pus un diagnostic con- 
cludent. Dar chiar dacă dereglarea sistemului de stres nu 
se autodeconspiră într-un mod evident, în timp se poate 
detecta un tipar universal. În primele luni ale unei rela- 
tii, putem trece cu vederea comportamente care ar deveni 
supărătoare pe parcursul unei relaţii lungi. Aceste com- 
portamente ar putea să nu apară chiar la început. Deoarece 
serotonina şi ocitocina acționează pentru a contracara 
cortizolul — şi cresc în primele etape ale iubirii —, indica- 
torii de dereglare a stresului pot rămâne ascunși în această 
perioadă. Abia mai târziu, când apele devin mai tulburi 
sau se instalează rutina, declanșatorii de stres încep să se 
activeze, provocând probleme care vin la pachet cu acest 
sindrom. De fapt, ceea ce s-ar putea manifesta mai târziu 
ca agitaţie nesfârşită sau comportament fals poate părea în 
primele zile ca mare energie sau farmec neconvențional. 


Mai târziu, odată cu complicațiile vieţii de zi cu zi, mai 
ales când fiecare partener are propriile idei despre cum ar 
trebui să se facă lucrurile, sistemul de răspuns la stres se 
poate accelera rapid. Şi adesea este vorba de complicaţii 
zilnice, mai degrabă decât de traume majore, care submi- 
nează relația. Când un partener consideră că celălalt are 
pretenţii nerezonabile sau e obsedat de control, atunci 

propriul său sentiment de control este subminat - un 
declanșator principal al stresului. 


O altă provocare din viata de zi cu zi face ca indivizii cu un 
sistem dereglat de stres să interpreteze adesea schimburile 
de zi cu zi ca stresante şi amenințătoare. Acest lucru se 
poate întâmpla din cauza unei atribuiri de intenţii ostile — 
imaginarea unor intimidări agresive într-un schimb lejer 
de replici. Cauza poate fi şi cablarea creierului în jurul 
unor ataşamente timpurii incerte, lăsând mereu persoana 
în căutarea unor dificultăţi sau semne de respingere. Pe 
baza acestor temeri, unii pot, de asemenea, să încerce să 
restabilească un sentiment de control personal prin plasa- 
rea unor cerinţe nerezonabile asupra unui partener, cum 
ar fi solicitarea de scuze pentru probleme închipuite sau 
încercarea de a plasa limite pentru timpul petrecut de par- 
tener cu prietenii si cunoştinţele. Primul pas care trebuie 
făcut pentru a atenua tensiunea ce va apărea ca urmare a 
acestei dinamici implică realizarea faptului că sursa pro- 
blemei poate fi una biologică; deşi acest lucru nu face lupta 
mai uşoară, cel puţin înţelegem că aici nu e doar vorba de 
răutate. Acest lucru poate elimina o parte din intepaturile 
personale din interacțiuni dure. 


De asemenea, un partener poate ajuta la gestionarea răs- 
punsului la stres prin identificarea tiparului de compor- 
tament — dacă cineva este mai probabil să se retragă sau 
să aibă o manifestare temperamentală — si să discute acest 
lucru atunci când persoana nu se află sub presiunea stre- 
sului. Este posibil să potoliti o persoană stresată, care 
pare să se aprindă din ce în ce mai tare, încercând să o 
conduceţi, cu calm, într-o stare mai pașnică: de exemplu, 
ajutând-o să vină cu o soluţie constructivă a problemei 

sau rugând-o să iasă puţin la aer. Desigur, nu este ușor 
să joci acest rol tot timpul şi nu există o soluţie garantată, 
dar acestea sunt modalităţi valoroase de abordare a pro- 
blemei dacă cineva pe care îl iubeşti suferă de dereglare a 
stresului. 


AJUTAREA ADULȚILOR CU SISTEM 
DEREGLAT DE STRES: CE FUNCŢIONEAZĂ? 


Din fericire, există o serie de abordări privind trata- 
mentul împotriva dereglării stresului la adulţi, care s-au 
dovedit a fi eficiente - nu numai în schimbarea compor- 
tamentului, ci şi în schimbările actuale ale creierului și 
în fiziologia stresului, după cum arată un rezumat recent 
al cercetării făcute de grupul lui Bruce McEwen. Acest 
rezumat dă seama de multe dintre lucrurile pe care le-am 
observat de-a lungul discuţiei noastre asupra modului 
în care se dezvoltă şi funcționează dereglarea sistemu- 
lui de stres. Fiecare dintre observaţiile noastre este rele- 
vantă pentru persoanele care suferă de un nivel dereglat 
de stres, dar și pentru apropiații lor, care îşi doresc să le 
ofere un ajutor, în măsura în care acestea găsesc moda- 
litati de a se folosi practic de ele. În plus, fiecare dintre 
consideratiile noastre poate oferi modalități efective de a 
face faţă stresului, chiar şi atunci când dereglarea nivelu- 
lui de stres nu este la mijloc. 


e Activitate fizică regulată: Aceasta oferă o serie de 
beneficii directe pentru multe probleme fizice legate 
de stres — obezitate, diabet, tulburări metabolice - si 
pentru funcţionarea crescută a cortexului prefrontal 
(îmbunătăţirea gândirii si a funcţiilor executive) si a 
hipocampului (care joacă multe roluri, în special în 

domeniul învăţării). Există, de asemenea, tot mai multe 
dovezi că acest lucru poate juca un rol de protecţie și 
întârziere a debutului dementei sau bolii Alzheimer in 
a doua parte a vieții. 


Reducerea stresului bazată pe mindfulness: Pe lângă 
reducerea anxietatii şi a reactivitatii stresului pe care 
am văzut-o de mai multe ori, această tehnică reduce şi 
volumul amigdaiei - sursa reacţiilor emoţionale pre- 
cum teama si stresul în fata unei amenințări. 


o Sustinere socială și integrare: Există dovezi ample că 
importanţa conexiunilor sociale pentru sănătate de- 
vine şi mai mare pe măsură ce adulții îmbătrânesc. 
Împreună cu activitatea fizică, aceasta creşte functiona- 
rea cortexului prefrontal si susține puternic sănătatea 
generală. O componentă importantă a acestui fapt 
pentru adulți este oportunitatea de a se vedea pe ei 
înşişi drept contribuitori la un scop dincolo de ei înşişi, 
din care capătă un sentiment de importanţă si inte- 
grare socială — un alt sprijin pentru sănătatea continua. 


Munca 


Există, după cum era de aşteptat, destul de multe supra- 
puneri între tiparele de dereglare a stresului în relaţii şi 
muncă. Aceleași persoane cu răspunsuri de stres exage- 
rate, care pot fi văzute ca energice sau atrăgătoare într-o 
relație, pot de asemenea să pară dominante şi extrem 
de dedicate la serviciu. Aceste trăsături - care mode- 
lează stilul amplificat pe care anumite locuri de muncă şi 
cariere chiar îl cer - pot duce si la un mare succes. Dar 
adesea colegii, în special subordonații, trebuie să îndure 
medii extrem de stresante. Pe termen lung, este posibil să 


162 NĂSCUT ANXIOS 


nu funcţioneze nici pentru persoana dominantă, pentru 
că excesul de cortizol o invadează în cele din urmă. Un 
model de hipercompetitivitate, suspiciuni asupra colegi- 
lor sau subordonatilor, abordarea fiecărei negocieri ca pe 
o relaţie de dominare pot, în anumite circumstanţe, să sus- 
tina o urcare spre poziţii de influenţă şi conducere. Acest 
lucru se schimbă în numeroase medii de lucru moderne, 
care acum valorizează colaborarea, politetea şi munca in 
echipă, deşi modelul corporatist mai tradițional de statut 
încă are o influență puternică. Dar această abordare de 
leadership dominant, care poate fi înrădăcinată in dere- 
glarea nivelului de stres, va exercita probabil costuri con- 
siderabile pentru sănătate şi bunăstare pe termen lung. lar 
pe termen scurt, poate duce şi la probleme în carieră, pe 
măsură ce colegii si superiorii se satura să fie mereu preca- 
uti si să sufle şi-n iaurt. (Să ne amintim, de asemenea, dis- 
tinctia dintre adolescenţi care sunt agresiv-reactivi fata de 
cei agresivi în chip activ. Adulții care folosesc agresivitatea 
instrumental, ca pe o unealtă sau tactică, nu au adesea un 
sistem de stres dereglat, ci sunt capabili să se autoregleze 
şi adesea să afişeze manifestări agresive cu costuri emotio- 
nale mici pentru ei înşişi.) 


Pentru cei care nu sunt în primul eșalon, mediul de lucru 
poate fi dificil dintr-un alt motiv, denumit „curba de con- 
trol al cererii“. Acest termen este utilizat pentru a descrie 
cerinţele tot mai mari pentru managerii de nivel mediu şi 
cei inferiori, angajaţii la nivel înalt şi diminuarea contro- 
lului pe care il au în îndeplinirea acestor cerinţe. Dacă, de 
exemplu, se ia o decizie de scădere a costurilor la nivel exe- 
cutiv, mesajul este transmis managerilor departamentului 
şi li se cere să facă economii de un anumit procent. Apoi, 
elaborează o strategie care este transmisă managerilor de 

mijloc din unităţile lor. Până la acest punct din ierarhie, 
cerinţele pot fi ridicate, dar controlul este, de asemenea, 
destul de ridicat, de obicei prin posibilitatea de a delega. 
Cu toate acestea, managerii de nivel mediu încep să simtă 
presiunea, deoarece cerinţele de productivitate rămân 
ridicate, dar resursele necesare s-au diminuat sau vor fi 
micsorate. Pentru ei, curba de control al cererii începe sa 
crească. Angajaţii care trebuie să menţină aceeași produc- 
tivitate cu mai puţini colegi - sau poate cu ore suplimen- 
tare neplătite — pot ajunge la marginea extrem de stresanta 
a acestei curbe. (Acest lucru poate exista şi în viata perso- 
nală: dacă cerinţele reale sau percepute ale vieţii de fami- 
lie depăşesc cu mult puterea noastră de control, sistemul 
nostru de răspuns la stres poate fi apelat prea des, în prea 
multe moduri - programe, bugete, îngrijirea copilului si 
aşa mai departe.) 


La nivel personal, aceleaşi metode de tratare a stresului 
unui partener se aplică si unui șef sau unui coleg cu stres 
dereglat, dar, sincer, având în vedere natura ierarhică a 
acestor relaţii, pot fi mai dificil de pus în practică. Dacă o 
schimbare constructivă nu este posibilă, este o idee bună 
să căutaţi un alt mediu de lucru, deoarece este dificil să 
aveţi o contribuţie valoroasă în aceste circumstanţe — din 
motive evidente, dar şi pentru că stresul, acționând ca o 
boală infecțioasă, are puterea de a se răspândi. 


Nivelurile ridicate ale stresului creează o altă complicatie 
care a fost studiată recent ca ,,politetea la locul de muncă“. 
Multe dintre comportamentele neobișnuite sunt manifes- 
tări clare ale excesului de stres si ale dereglarii mecanis- 
mului aferent: temperamente colerice, mai degrabă „aere 
de sefie“ decât respect, excluderea socială a unor colegi. 

Această impolitete se poate răspândi, ajungând la niveluri 
care au un impact major pentru organizaţie. Un raport 
recent al publicaţiei Harvard Business Review a catalogat 
multe din aceste costuri: 


e 48% dintre angajaţi şi-au diminuat intenționat efor- 
turile depuse la muncă. 

e 47% şi-au scăzut intenţionat timpul petrecut la muncă. 

e 38% şi-au diminuat intenţionat calitatea muncii. 

e 80% şi-au pierdut din timpul de lucru gândindu-se la 
astfel de incidente. 

e 63% şi-au pierdut timpul de lucru încercând să evite 
persoana care i-a ofensat. 

+ 66% au spus că performanţa lor a scăzut. 

+ 78% au spus că angajamentul lor fata de organizaţie 
a scăzut. 


Găsirea unor modalități de rezolvare a epidemiei de stres 
şi a dereglării stresului de la locul de muncă ar avea în mod 
clar beneficii dincolo de o mai bună sănătate şi bunăstare 
în rândul angajaţilor unei firme. De asemenea, ar putea 
conduce la creşteri semnificative ale productivităţii. 


Stresul este contagios 


Una dintre cele mai surprinzătoare descoperiri recente în 
cercetările din domeniu e că stresul este, de fapt, contagios 
din punct de vedere fiziologic. Stim cu toţii că, în caz de 
conflict sau tensiune, este dificil pentru grupuri să rezolve 
problema. Cercetările au scos însă la iveală faptul că acest 
lucru apare şi în biologia noastră de bază: răspunsul la 
stres se transmite tuturor membrilor grupului. Un număr 
tot mai mare de studii despre bebeluşi, copii și adulți arată 

că atunci când o persoană generează o reacție puternică la 
stres, si alţii încep să aibă o reacţie similară. 


Amintiţi-vă experimentul cu figura lipsită de expresie, in 
care mamele au fost instruite să stea neclintite pentru o 
perioadă scurtă de timp în timp ce interactionau cu copiii 
lor. Copiii au devenit vizibil stresaţi într-un timp relativ 
scurt. Atât mamele, cât si copiii au înregistrat o creştere a 
nivelului de cortizol. Această sincronizare interpersonală 
a răspunsului la stres a fost observată şi în alte studii asupra 
părinţilor cu adolescenţi, în timp ce aceştia au purtat unii 
cu alţii conversații relaxate sau dificile. Ceea ce a fost cel 
mai interesant la aceste constatări nu a fost că ambele părți 
au devenit stresate în timpul unor schimburi dificile de 
replici — la urma urmei, toţi fuseseră instruiți să vorbească 
despre o ceartă recentă pe care au avut-o —, dar mai mult 
decât atât, în măsurarea ulterioară a cortizolului, ambele 
grupuri de participanţi ajungeau la niveluri similare, ceea 
ce ilustrează contaminarea subtilă care se produce. 


În plus, în studiile adulţilor care lucrează în echipe - si 
în care sunt luate măsuri împotriva stresului fiziologic 
înainte şi după ce au îndeplinit o sarcină împreună - s-a 
constatat că doar câteva persoane stresate pot conduce la 
răspunsuri de replicare similare, ceea ce am putea consi- 
dera ca fiind stres de echipă. În acest caz, nu este intro- 
dus niciun element prea dificil, ca în conversaţia despre 
o ceartă recentă dintre părinţi şi copiii lor; prezenţa indi- 
vizilor stresaţi poate provoca pur şi simplu o epidemie. 
Acest fenomen a fost urmărit, analizând și rezultatele de 
performanţă în cazul unor sarcini dificile: când sincro- 
nizarea stresului este la un nivel moderat — indicând un 
angajament si un scop comun pentru a răspunde unei 

provocări -, performanţele cresc. Dar când răspunsul la 
stres urcă la niveluri mai ridicate, performanţa echipei 
suferă. 


Desigur, acesta nu este un proces magic. Ştiam de ceva 
timp că expresia noastră emoţională este proiectată de 
evoluţie pentru a semnala ce percepem şi la ce răspun- 
dem. Suntem făcuţi să folosim aceste informații pentru a 
supravieţui. De asemenea, am aflat de ceva timp că frica si 
furia din mulțimile mari se pot răspândi foarte repede şi 
devin greu de controlat. Însă ce ne arată această cercetare 
este că acest sentiment se poate duce chiar până la siste- 
mul de răspuns la stres, creând între noi diferenţe fiziolo- 
gice semnificative. 


lar epidemia stresului în rândul persoanelor apropiate 
una de alta — în familii sau în mediul de lucru — ne arată 
faptul că există un nivel ridicat de stres ambiental în jurul 
nostru. Multi părinți aduc acasă stresul amplificat pe care 
îl absorb din lumea exterioară, fie că provine din atmos- 
fera de anxietate ridicată a unui loc de muncă, fie din pre- 
siunile economice si interne ale unei gospodării cu două 
venituri. Părinţii stresaţi le transmit copiilor şi partene- 
rilor agitația în diverse moduri mai mult sau mai puţin 
subtile. Iar sentimentul poate să rămână ore în sir, chiar si 
după ce persoana care a adus disconfort nu mai este acolo 
sau conflictul a fost rezolvat. 


Acest lucru generează un cerc vicios în nivelurile ridicate 
de stres din familie, provocând o rată mai mare de meti- 
lare a stresului la bebeluşi în viata intrauterină, precum si 
la sugari în perioada critică de dezvoltare din primul an de 
viaţă. Acest lucru contribuie la un aspect adesea subapre- 
ciat al epidemiei de stres: există o şansă mult mai mare 

de metilare a genelor de stres la cei mai tineri membri ai 
familiei, crescând astfel povara asupra întregii comunități. 
Gândiţi-vă la acest lucru: un şef suficient de rău, care le 
provoacă angajaţilor o reacţie fiziologică de stres, poate 
avea un impact nu numai asupra lor, ci şi asupra descen- 
dentilor acestora şi copiilor lor — generaţie după generaţie. 


Epidemia de stres 


Deloc surprinzător, a existat recent o creştere semnifica- 
tivă a numărului de persoane care se confruntă cu conse- 
cintele nocive ale stresului în exces. De la mijlocul anilor 
1990, Asociaţia Americană de Psihologie a urmărit pro- 
blemele raportate de stres şi sănătate şi notează o tendință 
semnificativă în ambele sensuri. Mai mult de jumătate 
dintre repondenti raportează situaţii care, cel mai adesea, 
sunt legate de stres. 


Totuși, ceea ce a lipsit până acum din discuţie este o mai 
bună înţelegere a biologiei ascunse a stresului, în special 
a metilatiei de stres şi a dereglării stresului — care face ca 
această epidemie să fie foarte puternică şi să creeze o dina- 
mică circulară. Există o creştere a numărului de persoane 
susceptibile la agravarea stresului din cauza sistemelor lor 
amplificate de stres. Acest lucru creează, la rândul său, rate 
de metilare a stresului tot mai ridicate în întreaga popula- 
tie, făcând diverse medii sociale şi interpersonale mai dure 
şi mai imprevizibile. 


Consecințele epidemiei noastre de stres sunt, de ase- 
menea, evidente în sănătatea noastră fizică generală. Pe 
măsură ce această epidemie continuă să crească, numă- 
rul bolilor cauzate de stres afectează și poporul american. 

The Centers for Disease Control and Prevention! (CDC) 
raportează o creştere a procentului de adulţi din Statele 
Unite care sunt supraponderali sau obezi, de la aproxi- 
mativ 55% la aproape 70% în ultimele două decenii şi 
jumătate. Există, de asemenea, creşteri similare în bolile 
metabolice, în special în diabetul zaharat. De fapt, într-un 
singur deceniu, începând cu anul 2000, datele CDC arată 
că multe probleme de sănătate legate de stres au crescut 
în mod semnificativ - creşterile procentuale au inclus 
rate de sănătate precară sau moderată, în creştere cu 11%; 
diabet - cu 40% mai mult; boli de inimă, în creştere cu 
10%; tensiune arterială în creştere cu 12%, obezitate, cu 
13% mai mare, şi numărul de zile raportate de „extenuare 
mentală frecventă“, în creştere cu 20%. Tendinţa de creş- 
tere accentuată a bolilor şi tulburărilor legate de stres este 
mai mult decât evidentă. 


În plus, tulburările de somn si privarea de somn sunt şi ele 
o problemă tot mai mare. Din 1984 până în 2012, propor- 
tia adulților cu o medie de mai putin de şase ore de somn 
pe noapte a crescut cu 31%. Recent, National Academy 
of Medicine” a pus la cap dovezile care leagă privarea de 
somn de alte boli majore. Este o listă lungă, care include 
tensiunea arterială ridicată, diabet, depresie, obezitate şi 
chiar cancer, ca să nu mai vorbim de moarte prematură. 


O listă similară este legată și de creşterea dependenţei. Un 
studiu proeminent prezentat recent de Anne Case şi Angus 
Deaton a arătat că creşterea longevitatii în rândul adulţilor 
din Statele Unite a luat-o pe o pantă descendentă în ulti- 
mii zece ani, în special în rândul bărbaţilor şi femeilor de 


1. Centrele pentru Controlul si Prevenirea Bolilor. (N. red.) 
2. Academia Naţională de Medicină. (N. red.) 

vârstă mijlocie, albi şi mai putin educați, cauza probabilă 
fiind accentuată de abuzul de substanţe, precum și sinu- 
ciderile legate de depresie. Nu toate aceste probleme de 
sănătate apar, desigur, din cauza dereglării stresului, dar 
acesta este în mod clar un contribuitor substanţial. 


Accentuarea tuturor acestor factori de stres este cealaltă 
fata a monedei socio-economice, atât reale, cât şi perce- 
pute, care a crescut dramatic în societatea noastră. Deci, 
in plus fata de presiunile zilnice ale locului de munca şi ale 
casei, există o teamă subinteleasa constantă, că lucrurile ar 
putea să o ia oricând pe făgașul greşit. Ceea ce arată că un 
stil de viata stabil se poate evapora într-o clipită — așa cum 
s-a întâmplat cu multe familii în timpul crizei economice 
declanșate în 2008. 


În Capitolul 6 voi explora modurile în care o varietate de 
factori - veniturile, bunurile, educaţia si mediul familial, 
printre altele — ne influențează nivelul de stres şi starea 
generală de sănătate. Acesta este ceea ce ICAA denumește 
în general „inegalitatea socială“, o componentă până acum 
ascunsă, dar care joacă un rol crucial în epidemia de stres. 


Câteva cărți pentru adulţii cu stres dereglat 


Daniel J. Siegel, Mindsight: The New Science of Personal 
Transformation, Bantam, 2011. 


Cedar R. Koons si Marsha M. Linehan, The Mindfulness Solution 
for Intense Emotions, New Harbinger, 2016. 


Jeffrey Brantley si Jon Kabat-Zinn, Calming Your Anxious 
Mind: How Mindfulness and Compassion Can Free You from 
Anxiety, Fear, and Panic, New Harbinger, 2007. 


Jon Kabat-Zinn, Mindfulness for Beginners: Reclaiming the 
Present Moment — and Your Life, Sounds True, 2012. 

Carolyn Daitch și Lissah Lorberbaum, The Road to Calm 
Workbook: Life-Changing Tools to Stop Runaway Emotions, 
W. W. Norton, 2016. 


Martina Carroll-Garrison, Lets Get Civil in the Workplace, 
Workplace Civility Matters, 2016. 


CAPITOLUL 6 


Epidemia de stres. 
Costurile ascunse ale inegalitatii sociale 


Am văzut cum stresul necontrolat se desfăşoară pe tot 
parcursul vieţii, începând cu dificultatea de a învăţa şi de 
a forma ataşamente în copilărie până la o serie de mala- 
dii psihologice şi fizice la vârsta adultă. Această poveste 
a tragediei individuale, a fiecărui copil şi a părinţilor lui 
care se confruntă cu un sistem de stres ce îi dezavanta- 
jeaza practic în fiecare circumstanta de viata este in multe 
feluri doar cireasa de pe tort. Povestea nu se termina aici, 
deoarece epidemia de stres are o sursă societală care con- 
tinuă să o propulseze: inegalitatea socială. Există o serie 
largă de date şocante care arată costurile extinse şi accele- 
ratoare ale inegalitatii sociale pe care le ignoram în ciuda 
riscurilor. Dar, la fel ca in cazul dereglarii stresului, exista 
remedii care ne permit să luptăm împotriva inegalitatii. 
Le vom analiza indeaproape in Capitolul 7, dar primul pas 
este intelegerea dinamicii centrale a inegalitatii sociale sia 
modului in care ea da nastere problemelor grave pe care le 
vedem in jurul nostru. 

Există un termen în ştiinţă numit „congruență“!, folo- 
sit pentru a descrie modul în care două explicaţii sepa- 
rate — diverse seturi de fapte din abordări diferite — pot, 
atunci când se potrivesc împreună în mod corect, să 
creeze brusc o viziune mult mai largă. Unul dintre cele 
mai bune exemple vine din studiul evoluţiei. Cercetătorii 
au urmărit cu atenţie modurile în care genele de mucegai 
de fructe suportă mutații în diferite condiţii, la fel ca in 
selecţia naturală. Folosind instrumente destul de diferite, 
studiul locurilor în care sunt localizate fosilele în stratu- 
rile (rocile) geologice oferă dovezi despre cum se schimbă 
speciile pe perioade lungi de timp. Aceste două seturi de 
fapte, la prima vedere extrem de diferite - din biologie 
moleculară şi paleontologie —, dau împreună sens teoriei 
evoluționiste: ele arată cum mutatiile genetice conduc 
la schimbări în organisme de-a lungul timpului, deși în 
perioade foarte diferite. Merită luat în considerare şi stu- 
diul lui Barker, discutat în Capitolul 1, care analizează atât 
caracteristicile placentei, cât şi tiparele bolilor de inimă la 
adulți. Din nou, la prima vedere, aceste lucruri nu au nicio 
legătură unul cu altul şi tin de discipline diferite ~ peri- 
natologia şi epidemiologia longitudinală; dar când au fost 
corelate, au oferit un impuls semnificativ studierii origini- 
lor sănătăţii şi bolilor. 


Este exact ce s-a întâmplat şi cu noi la CIFAR, atunci când 
am pus împreună cap la cap tot ce am învățat despre meti- 
larea stresului si cercetările epidemiologice despre efectele 
statutului socio-economic asupra sănătăţii (care depinde 
dacă suntem săraci sau relativ bogaţi), pe tot parcursul 
vieţii. Amintiti-va studiul lui Michael Marmot, citat in 


1. În original, consilience. (N. trad.) 

Capitolul 1. Acesta ne-a oferit unul dintre primele indicii 
că ceva încă nedescoperit a făcut ca oamenii în circum- 
stante socio-economice mai precare să aibă o stare de 
sănătate mai proastă decât cei care trăiesc pe picior mai 
mare. Angajaţii publici britanici de rang inferior erau de 
patru ori mai susceptibili de a suferi boli de inimă, pro- 
bleme pulmonare cronice, depresie şi moarte prematură, 
prin comparaţie cu administratorii de nivel superior. Apoi, 
am văzut studiul efectuat de epidemiologul David Barker, 
care a arătat că mediul fetal poate juca un rol în determi- 
narea sănătății adultului de mai târziu. În cele din urmă, 
am aruncat o privire şi asupra studiului care a urmărit 
vieţile a 17 000 de persoane care s-au născut în Anglia, 
Scotia şi Tara Galilor pe parcursul unei singure săptămâni 
în 1958. Colegii mei au descoperit că, în rândul aceluiași 
grup, persoanele cu o situație socio-economică precară la 
momentul naşterii au suferit o serie întreagă de dificultăţi 
pe tot parcursul vieții: lipsa succesului la școală, delinc- 
venta şi realizări reduse în carieră, precum şi probleme de 
sănătate fizică şi mentală. Acest studiu ne-a ajutat să inte- 
legem că au existat diferenţe între oamenii de pe fiecare 
treaptă a scării socio-economice. Asta înseamnă că, si la 
capătul superior în care am compara pe cineva bogat cu 
cineva din clasa superioară de mijloc, exista o diferență 
notabilă a rezultatelor. 


Ce să înţelegem din aceste constatări? Evident, nu e vorba 
doar de diferențe dintre oamenii care ar putea să-și per- 
mită hrană adecvată și o locuinţă frumoasă; pentru per- 
soanele din Marea Britanie care au ajuns în clasa de mijloc, 
aceste resurse materiale erau universal disponibile, la fel şi 
accesul la îngrijirile medicale de acolo. Se părea că există 
un factor x misterios care apărea undeva la început si 

provoca o serie de probleme în viata tuturor repondenti- 
lor, de la probleme în carieră până la boli cardiovasculare. 
Acest factor x trebuia sa fie fiziologic — ceva care ar putea 
pătrunde in organism — pentru a afecta sănătatea fizică 
după mai multe decenii. Era logic că modul în care oame- 
nii răspund la stres, după cum am descoperit, devenea 
încorporat biologic, pentru că există tot mai multe dovezi 
că stresul în exces a produs tiparele pe care le-am văzut la 
populaţie. Acest lucru ne-a direcționat instant către meti- 
larea stresului, care modifică modul în care genele fetuși- 
lor şi sugarilor funcţionează, fără a le schimba structura 
genetică de bază. Acest lucru se manifestă apoi într-o serie 
de moduri distructive pe parcursul vieții. 


Am continuat să punem cap la cap cercetările „congru- 
ente“, aruncând o privire şi studiilor epidemiologice — mai 
întâi în Statele Unite şi apoi în alte ţări — care se bazau 
pe această revelație. Mecanismul individual — răspunsul 
de stres încorporat biologic — este cel care ne-a permis 
să înţelegem mai bine epidemia de stres. Dar ne doream să 
identificăm si procesele societale specifice care au făcut 
stresul să fie atât de extrem în societatea noastră. Aşadar, 
aveam un nou mister de rezolvat, de data aceasta nu la 
nivel individual, ci la nivel societal. Am preluat obiectivul 
ambițios de „diagnosticare“ a societăţii în ceea ce priveşte 
prevenirea sau promovarea excesului de stres și a bolilor si 
tulburărilor legate de stres. 


Am început cu cel mai puternic set de fapte la nivel de 
populaţie pe care noi şi multi alţii l-am identificat: inegali- 
tatea socială, care este întotdeauna legată de aproape toate 
efectele asupra sănătăţii şi dezvoltării. De asemenea, am 
confirmat faptul că forma acestei egalitati sociale a fost ca 

o scară: pe fiecare treaptă de pe scara socio-economică, 
şansele pentru sănătate şi consecinţele asupra dezvoltă- 
rii sunt similare. Pentru stenogramă, am folosit termenul 
„variaţie socială“ pentru a descrie această scară a inega- 
litatii, deoarece fiecare treaptă determină într-o măsură 
mai mare sau mai mică aceste rezultate cruciale. După 
cum am văzut, acestea nu sunt corelaţii perfecte: dovezile 
indică faptul că adversitatile timpurii pot fi depăşite; şi că 
oricine, indiferent de treapta socială pe care se află, poate 
suferi de stres, suficient cât să producă metilarea stresului 
şi, astfel, dereglarea lui. 


Cu toate acestea, încă mai căutam un alt factor x — de data 
aceasta în societate — care determină toate aceste feno- 
mene întâlnite în rândul populaţiei. Am început cu câteva 
întrebări de bază. Există unele societăți cu mai multă 
inegalitate decât altele? Se schimbă societăţile în funcție 
de cât de multe inegalităţi se manifestă? Şi dacă răspun- 
sul este „da“ la ambele întrebări, ce altceva am putea afla 
despre factorii care contribuie la aceste diferențe în inega- 
litatea socială? 


Am folosit termenul inegalitate socială, mai degrabă decât 
doar inegalitate, dintr-un anumit motiv. Mulţi oameni 
consideră că inegalitatea este același lucru cu inegalitatea 
veniturilor. Când aflăm de îngrijorarea cu privire la creş- 
terea inegalitatilor, cel mai repede ne vin în minte inega- 
litatile crescânde de venituri, înregistrate în ultimii ani: se 
vorbeşte, de exemplu, despre cei 99% fata de cei 1%, în 
mâinile cărora este concentrat capitalul. Eu şi colegii mei 
cercetători am fost foarte interesaţi şi de studierea inegali- 
tatii veniturilor, dar dintr-un unghi putin diferit. Am vrut 
să ştim, comparând mai multe tari, cât a contribuit acest 

dezechilibru al veniturilor la inegalitatea socială - adică 
să descoperim cât de abruptă este scara de jos până sus, în 
ceea ce priveşte consecinţele asupra sănătăţii si dezvoltării. 


Atunci când comparăm ţările una cu cealaltă, putem 
observa că inegalitatea veniturilor este legată de cea soci- 
ală, dar reprezintă mai puţin de jumătate dintre diferenţele 
SSE în domeniul sănătăţii şi al dezvoltării. Un alt aspect 
important al inegalitatii veniturilor este că nu se află în 
alte parti ale statutului social care sunt legate de scara 
inegalitatii sociale. În timp ce venitul cuprinde suma pe 
care o familie o aduce prin câştiguri şi salarii, ea ignoră 
bogăţia ei generală, adică lucruri cum ar fi banii mosteniti, 
economiile puse deoparte de părinţi în perioade dificile 
si investiţiile imobiliare. Aceste diferente de bogăție — mai 
degrabă decât veniturile - explică o bună parte a scăde- 
rii mobilităţii sociale de-a lungul generaţiilor. Acest lucru 
depinde de economiile sau plasele de siguranță pe care le 
avem. Persoanele din familii mai înstărite se pot proteja 
împotriva unui şir de şocuri economice, de la pierderea 
locului de munca la costuri neaşteptate de sănătate, în 
comparație cu familiile care nu au economii, chiar dacă 
acestea din urmă câștigă salarii bune la un moment dat. 
Fără acea plasă de siguranţă, un şoc la momentul nepo- 
trivit poate duce totul pe apa sâmbetei. Pierderea unui loc 
de muncă bine plătit poate duce la incapacitatea de a plăti 
un credit ipotecar, șocul de a-ţi părăsi casa, depresie para- 
lizantă şi, după cum am văzut, la dereglarea nivelului de 
stres în cazul copiilor sub un an. Şi, de fapt, nu trebuie să 
se întâmple toate aceste lucruri pentru a creşte stresul la 
un moment critic, în timpul sarcinii sau în timpul primu- 
lui an de viata al copilului. Simpla îngrijorare şi gândurile 
la cât ar fi de rău dacă s-ar întâmpla oricare dintre aceste 

lucruri pot ridica stresul la niveluri periculoase. Aceste 
griji sunt inrautatite dacă trăiţi într-o societate cu o mare 
inegaiitate socială: teama de a cădea este mai mare, dacă se 
poate aluneca ușor pe mai multe trepte ale scării. 


Aşadar, am măsurat inegalitatea utilizând factori supli- 
mentari, printre care nivelul educaţional al părinţilor şi 
statutul părinţilor în carieră. Aceste două măsuri - relativ 
ușor de pus în practică — sunt ca un stâlp în fata greuta- 
tilor timpurii sau o protecţie împotriva riscurilor. Totuşi, 
există şi alti factori foarte importanţi, precum geografia si 
locuinţele în care trăim - ganditi-va la impactul vopselei 
cu plumb sau al solului contaminat cu plumb în marile 
aglomerări urbane -, care contribuie şi ei la inegalitatea 
socială. Am învăţat din studiile altor cercetători că aceste 
efecte ale locuinţelor şi ale cartierului în care trăim au un 
impact semnificativ asupra rezultatelor sănătăţii şi dezvol- 
tării — şi sunt corelate şi cu statutul socio-economic. 


De asemenea, studiile arată clar că discriminarea rasială 
şi etnică este direct legată de inegalitatea socială, când 
vine vorba de consecinţele asupra sănătăţii şi dezvoltă- 
rii, în plus fata de statutul socio-economic al individu- 
lui. Această inegalitate, înrădăcinată în apartenenţa la 
grup, mai degrabă decât inegalitatea socială individuală — 
bazată pe etnie, cultură, religie sau sex —, contribuie, de 
asemenea, la amplificarea sistemelor de răspuns la stres şi, 
eventual, la metilarea diferențiată a stresului. Deşi dove- 
zile specifice nu sunt încă substanțiale, este uşor sa inte- 
legem de ce este aşa. Gândiţi-vă la părinţii afro-americani 
ai unui băieţel care se îngrijorează nu numai pentru cum 
să-l ajute să reușească în viata, ci pur si simplu să supra- 
vietuiasca. Riscurile sistemice pentru copiii şi adolescenţii 

afro-americani din multe oraşe din SUA - în special 
băieți — sunt bine documentate. Un exemplu recent este 
un studiu al poliţiei federale din oraşul meu de origine, 
Baltimore, în cartiere similare cu cel unde l-am întâlnit 
pe Jason. Deoarece aceste aspecte ale inegalitatii sociale 
a grupurilor nu pot fi încadrate într-un singur nivel al 
statutului socio-economic, ele sunt mai dificil de modelat 
la nivel de populaţie. Dar este clar că joacă un rol major 
în răspunsurile ridicate la stres și probabil și în metilarea 
stresului. 


În experimente care au pus în scenă discriminări impli- 
cite şi flagrante în fata mai multor participanţi la studiu, 
tinerii afro-americani au manifestat o reacţie puternică la 
stres în timpul episoadelor de discriminare, atât în ceea 
ce priveşte nivelul cortizolului, cât și în privința frecvenţei 
ritmului cardiac. Această reacţie puternică nu este întot- 
deauna cauzată de dereglarea nivelului de stres. Totuşi, 
riscul de a-l dobândi este mai mare datorită stresului ridi- 
cat al părinţilor în astfel de circumstanţe. Şi asta pentru 
că este foarte important pentru supraviețuirea noastră ca 
sistemul nostru de stres să se activeze în timpul unor epi- 
soade amenințătoare: iar dacă o trăieşti pe propria piele, 
discriminarea este în mod cert o astfel de ameninţare. Dar 
consecințele excesului de cortizol asupra sănătății pe tot 
parcursul unei vieți sunt aceleași, indiferent dacă provine 
din dereglarea nivelului de stres sau din necesitatea de a 
fi în permanenţă vigilent împotriva amenințărilor reale. 
Într-o serie de studii asupra populaţiei din ultimele două 
decenii, afro-americanii prezintă rate mai mari de boli şi 
tulburări legate de stres, chiar și după luarea în conside- 
rare a statutului socio-economic. O concluzie totuși pro- 
miţătoare a acestor experimente este că un puternic simţ 

al identităţii rasiale sau etnice este un factor important de 
protecţie împotriva unei reacţii excesive la stres când este 
confruntat cu discriminare. 


Pe măsură ce am continuat să ne interpretăm constată- 
rile despre inegalitatea socială bazată pe statutul social al 
familiei — cu privire la educaţie, carieră şi veniturile părin- 
tilor ca indicatori ai statutului - am confirmat concluziile 
noastre anterioare. Ilustrată într-un grafic care arată efec- 
tul statutului socio-economic asupra sănătății sau dez- 
voltării, scara (sau variația) se făcea întotdeauna vizibilă. 
Nu există niciodată un punct în care efectul inegalitatilor 
sociale să fie eliminat în întregime, ducând la o linie con- 
tinuă deasupra unor praguri - de exemplu limita sărăciei 
sau venituri peste nivelul mediu. 


Pe măsură ce am analizat tot mai multe rezultate, am 
observat si că aceasta era aplicabilă la întreaga gamă de 
probleme de sănătate și dezvoltare: sănătatea mentală și 
fizică pe termen lung, educaţia si cariera, competenţe 
cognitive si sociale. Indiferent de componenta pe care am 
izolat-o ~ fie că era vorba de venit sau de succesul în cari- 
eră —, aceeaşi scară era prezentă. Ceea ce a fost cel mai fas- 
cinant în legătură cu acest lucru a fost că nu contează dacă 
o persoană a depăşit in viata statutul socio-economic al 
familiei din care provine — a obținut o educaţie mai bună, 
succes mai mare în carieră sau un venit mai mare decât 
părinţii -, era mai probabil să lupte cu gama de probleme 
de sănătate specifice poziției sociale a familiei în care s-a 
născut. Pur şi simplu, dacă sunteţi născut într-o familie 
bună, aveţi şanse mai mari de succes. Aceste descoperiri 
din lumea științelor sociale sunt atât de răspândite, încât 
au ajuns să fie văzute ca adevăruri fundamentale. 

Săpând mai adânc în studiul nostru asupra inegalitatii so- 
ciale — privindu-l prin lentila epidemiologiei -, am realizat 
că efectele sale sunt paralele cu cele ale stresului. Cu alte 
cuvinte, stresul pătrunde în toate clasele, afectând sănă- 
tatea întregii lumi. Cu siguranţă, riscul de a avea greutăţi 
la începutul vieții scade cu fiecare treaptă a scării soci- 
ale, dar nu am găsit niciun nivel — nici în partea de sus a 
scării socio-economice, unde sunt Bill Gates şi Warren 
Buffet — de imunitate totală fata de dereglarea nivelului de 
stres și o potenţială metilare. Stresul este stres, deşi poate 
ajunge în diverse forme la diferite niveluri ale statutului 
socio-economic. 


Am reuşit să vedem ca acest tipar ascendent de variaţie — 
fără limite clare — există la toate nivelurile prin mărirea 
grupurilor specifice de la vârf sau de jos. Amintiti-va că, 
în studiul Whitehall, funcţionarii publici de nivel înalt 
s-au descurcat mai bine decât grupul de directori de sub 
ei. Mai mult, o privire atentă asupra nivelului SSE inferior 
a arătat că au existat trepte de inegalitate socială chiar și în 
cadrul grupurilor sărace. Colega noastră de la CIFAR, psi- 
hologă de dezvoltare şi expertă în politici pentru copii la 
Universitatea Columbia, Jeanne Brooks-Gunn, a compa- 
rat copiii care se dezvoltă în sărăcie profundă, cei aflaţi sub 
pragul sărăciei şi cei puţin mai sus decât aceștia; fiecare 
pas înainte a fost asociat cu rezultate mai bune în dezvol- 
tarea sănătății. Imaginati-va că ati avea o lupă si ati putea 
obține o imagine mărită a acestei scări în orice punct al 
ei. Ceea ce veți vedea — si ceea ce am văzut si noi - este 
că există trepte după trepte, şi ne-a arătat că inegalitatea 
socială este un fenomen extrem de puternic. 


In cea mai mică variaţie a scării socio-economice - la 
limita de jos a scării -, această constatare era atât de 

instinctual adevărată, încât părea evidentă. Dacă părinţii 
dumneavoastră au foarte puţini bani, educaţie sau reali- 
zări în carieră, ei vor fi stresaţi, doar încercând să supra- 
vietuiasca de la o zi la alta; la acest nivel, oamenii se luptă 
adesea doar pentru a supraviețui. Copiii din acest grup au 
fost foarte susceptibili să întâmpine o gamă largă de difi- 
cultati de sănătate şi dezvoltare, pe care le-am analizat mai 
sus. Dar de ce trebuie să se întâmple acest lucru si la alte 
clase — clasa de mijloc, cea superioară si, uneori, până la 
nivelul celor 1% care trăiesc pe picior mare? 


De ce familii care câştigă, de exemplu, 300 000 de dolari 
sau chiar 750 000 de dolari pe an încă prezintă semne 
de stres care ar putea duce la o dezvoltare mai proastă a 
sănătăţii copiilor lor? Iată teoria noastră: aceste familii 
nu-şi fac griji legate de supravieţuire, dar au griji legate de 
menţinerea propriului statut, viitorul copiilor lor si unde 
vor ajunge în cazul în care vor avea o problemă pe drum. 
Încercarea de a-și menţine statutul şi perspectivele pe care 
Je au copiii pot fi o sursă de îngrijorare în sine: cum să 
gestionezi cariera ta şi a partenerului în timp ce iti cresti 
copiii, cum să îi duci la școli (sau chiar grădinițe) com- 
petitive. Desi este adevărat că indivizii inferiori pe scara 
socială declară că au un nivel ridicat de stres (58% într-un 
studiu Pew recent), este de asemenea adevărat că proporții 
substanţiale ale clasei de mijloc (37%) şi chiar ale clasei 
superioare (29%) au raportat că se confruntă frecvent cu 
niveluri ridicate de stres. 


Un pic mai departe pe scara socială, să presupunem că un 
cuplu face 150 000 de dolari pe an în total. Poate că își 
fac griji cu privire la cumpărarea unei case sau că îşi vor 
pierde casa pe care au cumparat-o cu toți banii din econo- 
mii. Oameni diferiţi au surse de stres diferite. 

Unul dintre factorii de stres care pătrund practic în toate 
clasele sociale este presiunea timpului, descrisă în detaliu 
de Heather Boushey în cartea sa recentă, Finding Time: 
The Economics of Work-Life Conflict. Cerinţele crescânde 
de a fi permanent disponibil la locul de munca - de la pro- 
grame de lucru imprevizibile pentru muncitorii plătiţi la 
oră până la aşteptarea prezenţei 24 de ore din 24 în rândul 
profesioniştilor şi managerilor — afectează marea majo- 
ritate a părinţilor. Mai ales pentru părinţii de bebeluşi, 
acești factori de stres sunt accentuati de absenţa politici- 
lor de susținere a familiei, întâlnite în majoritatea ţărilor 
bogate - un subiect la care ne vom întoarce când vom 
vorbi despre cum se poate ieşi la timp din acest cerc vicios. 


O concluzie importantă - pentru oricine vrea să reducă 
epidemia de stres — este că inegalitatea socială este direct 
implicată în declanșarea stresului nu numai pentru adulţi, 
în viata lor de zi cu zi, ci si pentru copii, unde stresul le 
pătrunde pe sub piele, prin procesul biologic al metilă- 
rii. Mai mult, cu cât este mai mare inegalitatea socială — 
sau cu cât este scara mai abruptă —, cu atât este mai mare 
frica, deoarece consecințele potenţiale ale căderii rapide 
sunt mult mai semnificative. Părinţii ultraprotectori nu 
au apărut de nicăieri: ei acționează astfel din cauza fricii, 
într-un mod extrem de stresant, temându-se de pierderea 
statutului pentru copiii lor. Nu contează dacă sursele de 
stres sunt diferite sau că stresul este prezent într-o măsură 
mai mică; toate acestea trebuie subsumate impactului 
negativ al inegalitatii sociale. De asemenea, frica şi îngri- 
jorarea cresc în societate, deoarece drumul spre mobili- 
tate socială este blocat, după cum atestă numeroase studii 
recente din Statele Unite. 

Impactul inegalitatii sociale are astăzi consecinţe mai mari 
decât oricând asupra întregii populaţii. Dacă demult, în 
prima parte a istoriei, tigrii erau vânătorii care ne declan- 
sau reacţii de stres, astăzi inegalitatea socială extremă este 
prădătorul de care se tem tot mai multi oameni. 


Scara cea mai abruptă: inegalitatea în lume 


Odată ce am identificat aceasta imagine a inegalitatii soci- 
ale si am găsit o modalitate de a o măsura in mod precis, 
am vrut să aflăm dacă există o legătură între inegalitatea 
socială şi apariția epidemiilor de stres în unele locuri, dar 
nu şi în altele. Iar cea mai bună modalitate de a înțelege 
acest lucru a fost compararea nivelurilor de inegalitate 
socială și a consecinţelor asupra sănătăţii şi dezvoltării în 
diferite tari. Imaginati-va, de exemplu, că scara socială a 
inegalitatii este ca un termometru - când este deosebit 
de abruptă, mercurul din termometru este ridicat, iar, 
metaforic, societatea are febră. Eram interesaţi să vedem 
dacă inegalitatea socială abruptă, ca şi febra, cauzează 
mai multe probleme la populaţiile afectate. Şi am fost, de 
asemenea, interesați dacă, în timp, creşterea sau scăderea 
febrei ar îmbunătăţi sau ar afecta rezultatele globale ale 
sănătăţii şi dezvoltării populaţiei. 


Aşa cum s-a dovedit, compararea nivelurilor de inegali- 
tate socială dintre tari este extrem de importantă, nu doar 
pentru a înțelege mai bine acest fenomen în întreaga lume, 
ci pentru că a arătat că dezvoltarea inegalitatii și impactul 
său biologic nu pot fi evitate. Am observat astfel că ţările 
cu inegalitate mai scăzută stau mult mai bine decât cele cu 
un nivel ridicat de inegalitate la o arie întreagă de rezul- 
tate de sănătate si dezvoltare — sănătatea fizică, mentală, 

criminalitate, realizări academice, competenţe sociale şi 
implicare. Deşi toate societăţile prezintă un anumit grad 
de inegalitate socială, ele sunt departe de a fi identice — iar 
cele care se îndreaptă spre mai rău, cum ar fi Statele Unite, 
oferă o privire asupra politicilor care promovează si susțin 
cea mai mare inegalitate socială şi mediile cele mai proli- 
fice pentru stres. 


Înainte de a observa în detaliu aceste comparații, este 
important să subliniem că ele s-au axat pe tari occidentale 
industrializate, cu niveluri relativ comparabile ale bogă- 
tiei generale. Desigur, inegalitatea socială severă are cos- 
turi teribile în zona de sud a globului şi în alte parti sărace 
ale lumii. În aceste cazuri, totuşi, problema este penuria 
extremă cauzată de lipsa resurselor de bază, cum ar fi apa 
sau alimentele, afectând extrem de mulţi oameni. Adesea, 
acest lucru este cauzat de faptul că un grup mic din partea 
superioară a societăţii dobândeşte si reţine aproape toate 
bogăţiile nationale - petrol, diamante sau alte resurse 
naturale. Acest lucru duce la costuri drastice asupra sănă- 
tatii în aceste societăţi. Pur şi simplu, dacă ne uităm la 
toate ţările din lume, cu cât ţara este mai bogată, cu atât 
este mai bună sănătatea populaţiei în general. 


Asta până se ajunge la nivelul de top al bogăției natio- 
nale, ca în țările pe care le-am comparat noi - Germania, 
Australia, Marea Britanie, Norvegia, Franţa şi Italia, pentru 
a numi doar câteva. Populatiile acestor tari au, în cea mai 
mare parte, acces la lucruri esenţiale pentru supraviețuire, 
cum ar fi alimentaţia şi locuinţele. Ele sunt diferite în alte 
privinţe, în special în ceea ce privește cât de abruptă este 
scara inegalitatilor sociale, după cum vom vedea în detaliu 
mai departe. 

Într-unul dintre studii, pentru a măsura si a compara ine- 
galitatea socială din aceste tari, am pus accentul pe măsu- 
rile de sănătate si dezvoltare a adolescenților. Până in 
adolescenţă, aveau să se manifeste diferenţe clare în mai 
multe domenii, de la realizările academice până la gradul 
de sănătate raportat de fiecare (cât de sănătoși vă simtiti; 
ati avut aceste simptome în ultima lună?). Astfel, s-a putut 
observa impactul cumulat al stresului de la începutul vieții 
şi cum s-au descurcat până în prezent. În acest studiu, am 
analizat un grup a cărui expunere la diverse niveluri de 
inegalitate socială putea fi asociat cu diferențe de inega- 
litate socială - precum canarii dintr-o mina de cărbune, 
care arată din timp care vor fi consecinţele. 


A existat un alt factor care a făcut acest studiu extrem de 
interesant: timpul. Studiul a acoperit perioada dintre 1984 
si 2009, timp în care multe tari, după modelul Statelor 
Unite şi Marii Britanii, şi-au schimbat dramatic aborda- 
rea în economie. Mai precis, mai multe state au început să 
liberalizeze piaţa și privatizările, reducând în acelaşi timp 
cheltuielile pentru protecţie socială. Această abordare, 
denumită de obicei neoliberalism, a fost cel mai bine rezu- 
mată de prim-ministrul britanic, Margaret Thatcher, care 
a declarat: „Prea multi oameni au fost învăţaţi să creadă 
că, dacă au o problemă, este de datoria guvernului să o 
rezolve... Ei îşi lasă problemele pe seama societății. Dar 
ştiţi, această chestie numită societate nu există.“ Această 
abordare, poate într-o formă mai moderată, a devenit 
naraţiunea centrală pentru multe tari bogate, nu numai 
pentru Marea Britanie şi Statele Unite. În Statele Unite, 


2. O aluzie la canarii pe care minerii îi trimiteau în subteran pentru a-i 
avertiza în legătură cu monoxidul de carbon sau alte gaze. (N. trad.) 

acest discurs al programelor sociale prea generoase — 
„statul dădacă“ — care răsplătea, chipurile, păcălirea siste- 
mului în dauna muncii a devenit, în timpul administraţiei 
Clinton, fundaţia trecerii de la statul bunăstării la un stat 
care condiționează beneficiile sociale de munca.’ Poveştile 
pe care ni le spunem ca naţiune au un impact profund 
asupra deciziilor de politică socială, adesea chiar mai 
puternic decât descoperirile empirice ~ o temă pe care o 
vom aborda detaliat mai târziu. 


Această schimbare spre piața muncii ca sursă de soluţii, 
dublată de diminuarea rolului guvernului în asigurarea 
unor măsuri de protecție socială, a adus cu sine o între- 
bare interesantă: cum este inegalitatea socială în țările care 
au renunțat brusc la această plasă de siguranță si ce conse- 
cinte sunt asupra sănătăţii? 


În acest interval de timp am comparat o serie de tari în 
privința educaţiei, sănătăţii fizice şi implicării sociale a 
adolescenților. În ceea ce priveşte educaţia, am analizat 
două grupuri de adolescenţi: un grup care s-a născut în 
1985, înainte de schimbări de liberalizare a pieţei şi de pri- 
vatizare; şi un al doilea set născut în 1994, după ce aceste 
schimbări au fost ferm implementate în multe dintre 
aceste tari. Apoi, am studiat datele de sănătate raportate 
de persoanele cu vârste cuprinse între 11 şi 15 ani din ace- 
leasi tari, în aproximativ acelaşi timp cu evaluarea realiză- 
rilor educaţionale. La final, am folosit o unitate de măsură 
compozită a inegalitatii, creată de Organizaţia Naţiunilor 


3. În original „welfare“ to „workfare“, „Welfare state“ se referă la state 
„providență“ sau asistentiale. Conceptul de „workfare“ isi are ori- 
ginea în Statele Unite şi politicile republicane, care au început să 


conditioneze beneficiile sociale de muncă. (N. trad.) 

Unite, care ia în calcul inegalitatea materială, inegalitatea 
educaţională şi cea legată de sănătate. Analizate la nivel 
colectiv, aceste studii ne-au permis să surprindem perfor- 
manta națională medie — legată de educaţie și sănătate - şi 
inegalitatea socială a fiecărei tari cu privire la aceste rezul- 
tate. Cu alte cuvinte, am putut lua „temperatura“ inegalită- 
tii sociale într-un număr de tari la fel de bogate în aceeași 
perioadă de schimbare a politicilor sociale. 


Ceea ce am constatat a fost că inegalitatea socială avea 
tendinţa de a fi destul de asemănătoare în multe aspecte 
ale sănătăţii și dezvoltării pe care noi şi alții le-am exami- 
nat. Asta înseamnă că, dacă o tara avea inegalităţi semni- 
ficative într-o anumită zonă, era mai probabil să aibă şi 
în altele. Iar acele țări cu inegalitate ridicată au prezentat, 
în mod tipic, o performanţă educaţională mai scăzută în 
rândul adolescenților (măsurată cu teste internationale) si 
un nivel mai scăzut al sănătăţii raportate într-un sondaj 
global. Cu alte cuvinte, am constatat că, în mod substan- 
tial, dacă scara socială este mai abruptă - ca în Statele 
Unite, Marea Britanie, Australia, Canada si alte câteva 
ţări -, performanța educaţională si sănătatea sunt, in 
general, mai precare. Dimpotrivă, scara mai puţin abruptă 
a fost asociată cu o performanţă educaţională şi sănătate 
mai bune. Acest grup a inclus țările scandinave si o serie 
„de tari europene, inclusiv Franţa şi Elveţia, printre altele. 
Țările cu inegalitate socială ridicată si performanțele gene- 
rale scăzute (pe care noi le-am numit ,,rezilienta scăzută“ 
deoarece sănătatea și dezvoltarea s-au înrăutățit in aceasta 
perioadă) sunt comparate cu cele opuse lor („rezistență 
mare“) în Tabelul 1. 

TABELUL 1: Comparatii de rezilienta in tari cu inegalitate 
sociala mai mare sau mai scazuta 


INEGALITATE SCAZUTA, INEGALITATE MARE, ; 
REZILIENTA MARE REZILIENTA SCAZUTA 
Austria Australia 

Belgia Canada 

Danemarca Irlanda 

Finlanda Olanda 

Franta Noua Zeelanda 
Germania Marea Britanie 

Italia Statele Unite ale Americii 
Norvegia 

Portugalia 

Suedia 

Spania 

Elvetia 


Aceste tipare nu au fost în întregime surprinzătoare 
pentru noi, deoarece se potrivesc cu un tipar mai gene- 
ral relevat de majoritatea cercetărilor despre inegalitatea 
socială. De exemplu, în țările cu o variaţie înaltă - sau o 
scară mai abruptă -, ratele medii de mortalitate sunt mai 
mari: în general, oamenii vor muri mai tineri. După cum 
se arată în Figura 1, rata mortalităţii la 100 000 de adulţi 
(cu vârste cuprinse între 30 şi 74 de ani) pentru statut 
socio-economic scăzut, mediu si înalt, în Statele Unite, 
Norvegia si Suedia. Rata este agravată la persoanele din 
grupul cu statut social scăzut în toate ţările, dar mult mai 
mult în Statele Unite. De fapt, putem observa în graficul 
de pe pagina următoare că un suedez obişnuit are aproape 
aceleaşi şanse de 67 la sută de a muri, la fel ca un adult din 
SUA aflat la un nivel mai înalt. 

FIGURA 1: Ratele de mortalitate (la 100 000 de oameni cu varste 
cuprinse intre 30 si 74 de ani) in trei tari, la diferite niveluri 
socio-economice. 


Din analiza graficului, putem observa de asemenea că în 
Statele Unite se înregistrează cea mai ridicată inegalitate. 
Şi, după cum am văzut mai devreme, acest lucru este aso- 
ciat cu rezultate globale mai sărace: rata medie a mortali- 
tatii la întreaga populație americană este cu aproximativ 
35% mai mare decât în Suedia. Deci, inegalitatea abruptă 
are un impact major, chiar şi asupra duratei medii a vieţii. 


Ce duce la inegalitate socială? 


Pentru noi a fost clar că această inegalitate ridicată a adus 
cu ea costuri grave întregii societăţi. Dar ce anume cauza 
diferente între țările cu reziliență mare şi cele cu rezili- 
enta scăzută? Am bănuit că inegalitatea veniturilor si a 


190 NĂSCUT ANXIOS 


sumelor cheltuite pentru investiţii în măsuri de protecţie 
socială precum educaţia ar fi cauza principală, dar am vrut 
să aruncăm o privire mai atentă. 


Mai exista un factor, bogăţia naţională totală, dar pe baza 
cercetărilor anterioare nu ne aşteptam ca aceasta să joace 
un rol determinant. Dacă exista un factor specific care 
avea o importanţă mai mare, ne aşteptam ca modificările 
acestuia să ducă la schimbări în.rezultatele de dezvoltare şi 
sănătate ale adolescenților. Aşa că am urmărit cât de bine 
le mergea în două momente distincte, la cincisprezece ani 
distanță. Acest lucru ne-a permis să ne uităm nu numai 
la schimbările din sănătatea lor generală şi la inegalitatea 
socială — cât de abruptă era scara -, ci şi la schimbările din 
societate în aceeaşi perioadă. 


Când ne-am uitat la inegalitatea veniturilor - adică la felul 
în care este distribuită bogăţia naţională totală în diferite 
grupuri din societate —, am constatat că, în ţările in care 
inegalitatea veniturilor a crescut rapid sub neoliberalism, 
au existat o scădere a sănătății generale a adolescenților şi 
o creştere a inegalitatii sociale. Inegalitatea veniturilor nu 
a explicat toate aceste diferenţe, dar a fost un factor sem- 
nificativ. Ţările cu scări sociale mai abrupte aveau adoles- 
cenți cu rezultate mai slabe. 


Un alt factor pe care l-am putut măsura la aceste tari a fost 
nivelul investiţiilor în dezvoltarea umană. Ţările care au 
cheltuit mai mult din averea lor globală în domeniul servi- 
ciilor sociale, inclusiv în programe de educaţie preşcolară, 
educație publică sau pregătirea oamenilor pentru o a doua 
carieră, obțin rezultate mai bune în sănătate. Răspunsul a 
fost „cu siguranţă, da“! În ţările care şi-au redus cheltuie- 
lile sociale ~ pe care le putem considera ca fiind investiţii 

în dezvoltare umană - s-au putut observa scăderi ale sănă- 
tatii generale a adolescenților şi creşterea inegalitatii soci- 
ale. Aceste programe nu doar au făcut o diferenţă, ci au 
făcut o diferenţă substanţială. Cu cât această investiţie este 
mai mare, cu atât inegalitatea socială este mai scăzută, iar 
adolescenţii au mai multe realizări si o sănătate mai bună. 


Aceste constatări au fost similare cu cele din alte studii 
privind efectele potenţiale ale inegalitatii sociale abrupte 
şi dincolo de adolescenţă. Imaginati-va că tocmai v-aţi 
pierdut serviciul pe care îl aveati de 30 de ani. Nu numai 
că veti fi lovit financiar, cu puţine perspective de angajare, 
dar și stima de sine şi valorizarea personală vor fi afectate. 
Într-adevăr, aceasta pare a fi o parte semnificativă a epide- 
miei de stres din Statele Unite, aşa cum se evidenţiază în 
creșterea mortalității în rândul persoanelor de vârstă mij- 
locie, albe, din clasa muncitoare, în special bărbaţi, inver- 
sand o tendinţă de lungă durată de creştere a longevitatii. 


În schimb, în multe dintre ţările cu inegalitate a veni- 
turilor mai scăzută și investiții mai mari în dezvoltarea 
umană, lucrurile stau cu totul altfel. Şomajul este mai 
putin stigmatizat, iar plasa de siguranţă socială este mai 
generoasă, inclusiv sprijinul oferit de stat pentru a începe 
o nouă carieră. Aceste tari tind să folosească un model pe 
care colegul meu de la CIFAR, Peter Hall, îl numeşte „eco- 
nomii de piaţă coordonate“, în care există un angajament 
sistematic al liderilor politici şi sindicali de a forma astfel 
de rețele de sprijin. Si, aşa cum am menţionat mai sus, 
nu există diferenţe semnificative în creșterea economică 
totală între aceste două modele, cel mai „coordonat“ şi cel 
mai orientat spre piață sau „neoliberal“. Economiile aces- 
tor tari cresc si scad în diferite momente, dar în deceniile 

de după cel de Al Doilea Război Mondial, creşterea medie 
a bogăției globale este destul de similară. Această dovadă 
contrazice argumentul tipic pentru toleranța inegalită- 
tii sociale şi a veniturilor, că acesta este un cost necesar 
pentru o creştere economică puternică. 


Altfel spus, se pare că ţările cu o sănătate mai bună şi o 
inegalitate socială mai mică se bucură de mai mult echili- 
bru între cultura concurenței și cultura asistenţei, în timp 
ce ţările cu rezultate mai slabe înclină spre filozofia econo- 
mică „fiecare pe cont propriu“. Creşterea economică fiind 
similară, diferența nu poate fi justificată de un compromis 
între creşterea economică și inegalitatea socială. 


Dar atunci, de ce ar persista aceste diferenţe? Poate că nu 
este suficient cunoscut faptul că există diferențe majore de 
la o tara la alta în privința inegalitatii sociale sau că are un 
efect negativ asupra viitorului populaţiei. Deoarece există 
multe surse complexe de date care pot fi interpretate, este 
posibil ca acest tipar să nu fie la fel de clar precum cel 
pe care l-am descris. Totuşi, pot să spun că nu am făcut 
o selecție de date care să ne susțină punctele de vedere. 
Multe dintre acestea sunt deja incluse în baze de date 
publice, iar altele continuă să apară, ceea ce ne permite să 
urmărim mai atent subiecţii, pe termen lung. 


Uitandu-ne însă la similaritatea acestor tipare, am început 
să bănuim că poate exista un al treilea factor care deter- 
mină inegalitatea socială, ceea ce noi, la CIFAR, am crezut 
că este doar o iluzie pe care ne-am creat-o singuri. Există 
anumite tari care le-au inoculat cetăţenilor lor așteptări că 
vor fi îngrijiţi atunci când lucrurile o iau în direcția gre- 
şită — şi că nu vor fi nevoiţi să concureze acerb unul cu 
celălalt pentru nevoi de bază. Într-adevăr, aceştia ajung 

să-l vadă ca pe un drept virtual al cetățeniei. Acum câțiva 
ani, guvernul francez a anunțat planuri de a reduce finan- 
tarea educaţiei preșcolare, ceva disponibil peste tot in 
lume. Această măsură a fost primită cu proteste masive 
si atât de drastice, încât propunerea a fost retrasă rapid. 
Îngrijirea copiilor de vârstă mică în aceste condiţii era 
considerată o obligație socială și drept cetatenesc. 


Influenţa si caracteristicile acestor poveşti pe care le 
spunem noi sunt greu de măsurat. Într-unul dintre stu- 
diile noastre, am făcut acest lucru prin compararea a 
două tari care sunt foarte asemănătoare in multe aspecte: 
Statele Unite si Canada. Ambele tari au tendinţa de a avea 
un nivel superior al inegalitatii sociale în ansamblu, dar 
cu diferențe semnificative. În aceeaşi perioadă cu studiul 
nostru despre adolescenţi, am analizat ratele de mortali- 
tate din cele două tari si am constatat că aceiași factori ca 
aceia de mai sus păreau să conteze. 


Inegalitatea veniturilor a crescut si mai tare în Statele Unite, 
mai ales când au fost luaţi în considerare diverşi factori 
de egalizare, cum ar fi asigurările de şomaj si sănătate. În 
ambele tari s-a înregistrat o scădere constantă a mortali- 
tatii. Dar această scădere a mortalităţii a stagnat în Statele 
Unite în aceeaşi perioadă, în comparaţie cu Canada, unde 
mortalitatea a continuat să scadă în aproximativ acelaşi 
ritm ca şi anterior. lar mai recent, rata mortalităţii la adul- 
tii americani albi, aflaţi pe scară socială inferioară, este în 
creştere, după cum am văzut mai devreme. 


De asemenea, am analizat impactul discursurilor nati- 
onale, analizând limbajul folosit în timpul campaniilor 
electorale din ambele ţări. Acest lucru nu reflectă per- 
fect modul în care cetățenii de zi cu zi îşi văd ţările, dar 


194 NĂSCUT ANXIOS 


discursurile electorale sunt conectate la acesta. În Canada, 
de exemplu, chiar şi cele mai conservatoare partide au 
acceptat şi au recunoscut asistența medicală universală ca 
drept fundamental. În Statele Unite, dimpotrivă, o mare 
parte din discursurile politice au fost în jurul diminuării 
cheltuielilor de protecţie socială, prezentate ca fiind prea 
generoase. Folosirea de către Ronald Reagan a expresiei 
„reginele asistate social care conduc mașini Cadillac“ în 
timpul candidaturii sale nereuşite din 1976 pentru preşe- 
dintie este un exemplu memorabil. În anii’80 şi '90, aceasta 
a devenit o frază de referință sinonimă cu „a trăi în cârca 
sistemului”, ceea ce a condus în final la dezmembrarea sis- 
temului actual de bunăstare sub administraţia Clinton şi 
înlocuirea lui cu „workfare“ Imaginea „reginei bunăstă- 
rii“ pare să provină dintr-un caz izolat care a condus la o 
condamnare penală, însă acest lucru nu contează: reflectă 
opinia că oamenii ar trebui să se mobilizeze pentru a avea 
grijă de ei înșiși, decât să stea „cu mâna întinsă“ la guvern. 
Este uşor să ne imaginăm, deși mai greu de dovedit, că 
aceste mesaje devin parte din modul în care oamenii gân- 
desc despre ei înșiși și despre perspectivele lor. În ţările 
cu cele mai mari rate de inegalitate socială şi a venituri- 
lor, Statele Unite fiind adesea în top, dorinţa de a fi lăsat 
pe cont propriu pentru a avea o viata stabilă, unde totul 
merge mereu ca pe roate, este puternică, dar când lucru- 
rile se inrautatesc, această perspectivă este al naibii de 
infricosatoare. 


Drumul de Ja câteva probleme la o viata plină de stres 
şi anxietate este foarte scurt în această situaţie. Sper că 
acum e limpede cum absenţa unei plase de siguranță 
poate declanșa un cerc vicios. Totul începe cu animalul de 
pradă modern - inegalitatea socială —, care ridică stresul 

la nivelul întregii populaţii. Acest răspuns crescut la stres 
poate apărea în organismul celor mai tineri membri ai 
societăţii, prin metilarea stresului şi dereglarea lui, fie în 
viata intrauterină, fie în primul an de viata. La rândul sau, 
acest lucru ridică stresul total care circulă în societate; mai 
mulți oameni sunt stresaţi și poartă povara dereglării stre- 
sului, sporind șansele de a agrava contagiunea. Aceasta se 
amplifică tot mai tare, ajungând la ceea ce putem defini cu 
uşurinţă ca epidemie de stres, cu o serie largă de conse- 
cinte asupra sănătății. 


Deci, pe lângă eforturile serioase pe care trebuie să le 
depunem pentru a împiedica dezvoltarea dereglării sis- 
temului de stres in prima parte a vieții şi pentru a ajuta 
copiii, adolescenții şi adulții cu niveluri dereglate de stres 
să facă fata acestei poveri, trebuie să ne uităm îndeaproape 
la ceea ce putem face la nivelul întregii societăți. Asta nu 
înseamnă să considerăm societatea responsabilă pentru 
tot. Efortul individual este întotdeauna factorul-cheie, dar 
există lucruri ce pot fi făcute de întreaga societate pentru 
ca povara stresului să fie mai ușoară. 


CAPITOLUL 7 


Inegalitatea nu este destin. 
Cum putem ieşi din cercul vicios 


Descoperirea metilării stresului ne-a permis să identifi- 
căm cum şi când stresul poate fi încorporat în organismul 
nostru şi ce pot face indivizii şi părinţii lor pentru a-l evita 
şi pentru a-i face fata după ce a avut loc. Acest lucru ne 
pune într-o poziţie favorabilă pentru a crea politici mai 
simple, mai bine direcționate şi mai elegante, care vor pro- 
duce efecte în întreaga societate. Vom analiza acum imagi- 
nea de ansamblu, pentru că aici putem organiza preventia 
primară. Dacă putem reduce inegalitatea socială ~ si, prin 
urmare, diminua greutăţile de la începutul vieţii, ajutând 
la depășirea metilării stresului înainte de declanşarea lui -, 
vom observa un impact dramatic asupra capacităţii oame- 
nilor de a învăţa, de a creşte si de a avea o viata sănătoasă 
şi productivă. 


Schimbarea atmosferei sociale 


Din moment ce inegalitatea socială conduce la un astfel de 
cerc vicios, obiectivul nostru central ar trebui să fie acela 

de a îmbunătăți calitatea generală a mediului social: să-l 
facem mai puţin aspru şi imprevizibil. Avem acum pentru 
prima oară posibilitatea de a ne baza politicile sociale 
pe un teren stabil, care ia în considerare aspectele biolo- 
gice, de dezvoltare şi sociale care contribuie la sănătatea 
şi productivitatea globală. Concretizarea acestei posibi- 
litati este o provocare continuă, cu suisuri şi coborasuri, 
determinată de forte economice si politice puternice. Dar 
faptul că avem acum o direcţie clară este un atu important. 


Inegalitatea veniturilor 


Desi inegalitatea veniturilor si inegalitatile sociale nu sunt 
unul şi acelaşi lucru, inegalitatea veniturilor contribuie sem- 
nificativ la inegalitatile sociale. Scara statutului socio-econo- 
mic, aşa cum am numit graficul care descrie inegalitatea 
socială — mai formal, variaţia socială ~, este mult mai abruptă 
în țările cu o inegalitate a veniturilor mai mare. Schimbarea 
acestui aspect nu este însă o sarcină uşoară: atenuarea inega- 
litatii veniturilor sau chiar modificarea ei a fost mult timp o 
provocare ambițioasă, în special în ultimii 35 de ani. 


O metodă de măsurare a inegalitatii veniturilor este a 
de a observa cât la sută din venitul national este realizat 
de doar 10% din totalul gospodăriilor. Din 1955 până în 
1982, acest procent a rămas destul de stabil, la doar 35% 
din venitul total, plus sau minus câteva puncte procentu- 
ale. A început o urcare constantă şi apoi accelerată, atin- 
gând 40% din totalul veniturilor până în 1986, apoi 45% în 
1996 şi 50% în 2006, astfel că, până atunci, 10% din gospo- 
dării obțineau jumătate din totalul veniturilor. 

Acelaşi trend apare şi atunci când îl privim într-un alt 
mod, cum ar fi observarea a 1% dintre salariaţi — care au 
încasat 23% din totalul veniturilor în 2012, comparativ cu 
mai putin de 50% câştigate de 90% din populaţie. 


Contracararea acestei tendinţe ar fi extrem de valoroasă. 
Ţările cu distribuții economice mai putin inegale scad 
inegalitatea socială la scară largă. Dar pare nerealist să 
ne imaginăm schimbări majore de egalizare a distribuţiei 
veniturilor în viitorul imediat. Istoria sugerează, la fel ca 
politica, că aceasta va fi o lungă si dificilă ascensiune. 


Totuși, ajută şi schimbările insesizabile. Există anumite 
tipuri de redistribuire a veniturilor pe care le conside- 
răm de multe ori ca fiind acceptabile, deşi schimbarea 
lor poate face diferența. Una ar fi un sistem fiscal progre- 
siv, în care cei cu venituri mai mari plătesc impozite mai 
mari. Impozitele şi cotele de impozitare sunt un subiect 
etern de dezbatere politică, iar portitele si deducerile fac 
sistemul de impozitare mult mai puţin progresiv decât 
sugerează categoria superioară de impozitare. Dar un 
sistem de impozitare progresivă poate distribui o anumită 
avere de la persoane cu venituri mai mari la cei cu salarii 
mai mici. De asemenea, ea subvenţionează, într-o oare- 
care măsură, plasa de protecţie socială care limitează dau- 
nele din perioadele economice dificile. În Statele Unite, 
schimbările treptate către un sistem de impozitare mai 
progresiv, adoptate în 2013, au început să oprească creş- 
terea inegalitatii veniturilor și să încline ușor balanța spre 
o mai mare egalitate — deşi alegerile viitoare pot inversa 
această tendință modestă de scădere a inegalitatii veni- 
turilor. Şi, aşa cum au arătat Peter Hall si colegii săi, pe 
termen lung, o intensă coordonare socială a economiei de 

piaţă - care scade inegalitatea veniturilor - nu diminu- 

ează bogăţia naţională totală. În economie, creșterea veni- 

turilor nu asigură automat o creștere a nivelului de trai al 
întregii populaţii. 


Există modalităţi mai puţin dramatice care diminuează 
inegalitatea veniturilor. În Statele Unite, creditul pentru 
impozit pe venit (EITC)’ directioneaza banii către per- 
soanele cu venituri mai mici prin credite fiscale. Cu alte 
cuvinte, dacă acestea îndeplinesc anumite criterii privind 
ocuparea forței de muncă si venitul gospodăriei, familiile 
muncitoare sunt plătite de guvern, şi nu invers. Economistul 
Greg Duncan de la Universitatea din California, Irvine, a 
condus un studiu, publicat în 2014, care a urmărit familiile 
care au primit EITC. Studiul a constatat că creditul fiscal 
a dus la rezultate mai bune pentru copiii din acele gospo- 
dării. De la naştere până la vârsta de cinci ani, copiii din 
familiile cu venituri mici, care au primit un ajutor anual 
de 3 000 de dolari, au continuat ca adulţi să câştige în 
medie cu 17% mai mult si să muncească 135 de ore mai 
mult decât copiii similari ai căror familii nu au avut acea 
sursă de venit. Astfel, nu numai că acest beneficiu îi ajută 
pe părinţi, dar îi ajută si pe copii, cu efecte care continuă să 
aibă un impact profund asupra viitorului lor. 


Şi alte tipuri de transferuri de venit pot avea rezultate 
importante. De exemplu, în studiul nostru privind inega- 
litatea veniturilor din Canada şi Statele Unite între anii 
1984 şi 2009, echipa noastră de cercetare a analizat două 
lucruri: ce au câştigat oamenii într-un an - adică veni- 
tul „brut“ sau „de piaţă“ — şi ce au câștigat după diferite 


1. In original, Earned Income Tax Credit, EITC sau EIC, un beneficiu 
pentru angajaţi cu venituri mici si mijlocii. (N. trad.) 

politici fiscale şi de ajutor. În Canada, în ciuda ratelor 
medii mai ridicate, există mai multe ajutoare de şomaj și 
credite fiscale pentru copii, precum şi asigurări publice 
de sănătate. Desi cele două tari făcuseră schimbări izbitor 
de similare care au afectat inegalitatea veniturilor brute, 
inegalitatea reală a veniturilor în Canada a fost redusă cu 
aproximativ 10% odată cu toate ajustările şi beneficiile 
aduse în ecuaţie. 


Concluzia este următoarea: redistribuirea veniturilor în 
diverse forme reduce inegalitatea veniturilor şi are un 
efect benefic asupra reducerii inegalitatii sociale. Din 
punct de vedere politic, ar fi mai bine să o numim altfel 
decât redistribuire a veniturilor. EITC este deseori justifi- 
cat nu pentru beneficiile sale, ci pentru că recompensează 
familiile în care părinţii muncesc din greu și totuşi au 
venituri mici. Dezvoltarea și extinderea acestor programe 
şi a altora similare, fără a le privi neapărat ca redistribu- 
iri de venituri pentru diminuarea inegalitatii, pot fi o cale 
mai uşoară de a face o schimbare pozitivă uriașă. 


În prezent, există multe dezbateri publice despre creşterea 
salariului minim în întreaga tara; unii susțin că acest lucru 
ar avea un impact substanţial și direct asupra reducerii 
inegalitatii veniturilor. Asta se poate observa si într-o ana- 
liza economică recentă a mai multe tari bogate, cel putin 
până într-un punct. Când se atinge „eficiența maximă“ — 
o etapă greu de anticipat —, creșterea salariului minim pe 
economie începe să aibă efecte nedorite, crescând inegali- 
tatea veniturilor, deoarece angajaţii cu salariu minim sunt 
cel mai des concediati sau primesc joburi cu jumătate de 
normă pentru a reduce costurile forței de muncă. Oricare 
ar fi celelalte avantaje şi consecinţe ale sale, acesta este un 

instrument complicat de utilizat în scopul reducerii inega- 
litatii veniturilor. 


Aceste politici oferă avantaje semnificative, dar chiar dacă 
ar fi aplicate, nu pot purta întreaga sarcină de îmbună- 
tatire a calităţii mediului social, care să ducă la o schim- 
bare majoră a inegalitatii sociale. Prin urmare, reducerea 
inegalitatii veniturilor este doar un pas în îmbunătățirea 
dezvoltării sociale globale. 


Investiții în dezvoltarea umană 

Sprijinirea cetățenilor, prin alocarea de resurse naţionale 
pentru programe de educaţie preşcolară sau de protecţie 
a veniturilor angajaţilor, evită vacarmul care are loc când 
se discută despre redistribuirea directă a veniturilor sau 
a bogăției. Asa cum a arătat analiza noastră, precum si a 
altora, sprijinirea cetăţenilor înclină balanţa si către egali- 
tate socială. 


În 2010, de exemplu, economistul James Heckman, pre- 
miat cu Nobel, a sintetizat o gamă largă de studii privind 
reorientarea investiţiilor în educaţia prescolara de înaltă 
calitate. El a constatat că există o serie de avantaje care în 
timp reduc cheltuielile globale ale societăţii. Copiii care au 
beneficiat de programe bune de dezvoltare şi învăţare de 
la începutul vieţii, măsurate pe baza unor criterii formale 
precum licențierea, dar şi pe o scară de observaţie mai 
puţin formală, raportau o mai bună sănătate, aveau mai 
puţină nevoie de educaţie specială, aveau rate de absolvire 
a școlii şi de angajare mai mari şi, pentru că aveau ser- 
viciu, ajungeau să plătească mai multe impozite. Aşa da 
rezultate pentru un pret mic de plătit. Care ar fi costurile? 

Estimativ, ele variază de la doi la şapte dolari economisiti 
în timp pentru fiecare dolar investit în programe extensive 
de înaltă calitate pentru dezvoltarea şi educaţia prescolara. 


Având în vedere că putem pune un preţ concret pe acest 
tip de schimbare, adoptarea ei nu ar trebui să fie atât de 
dificilă, pentru că se bazează numai pe bunăvoință. Dar 
investiţia în educaţia preşcolară nu este singura modalitate 
de îmbunătăţire a dezvoltării noastre sociale: avem nevoie 
de un set cuprinzător de programe care să abordeze fie- 
care etapă a vieţii, așa că ar trebui să dezvoltăm studii mai 
ample, la scară mai largă, la fel ca studiile lui Heckman. 
Acest lucru ne-ar permite să investim în programe dedi- 
cate — bazate pe cercetări solide, care să le demonstreze 
eficacitatea - pentru anumite vârste sau perioade, până la 
maturitate. Mai jos, vom examina unele dintre cele mai 
promițătoare investiții- dacă este să ţinem seama de 
rezultate — eficiente în diferite stadii de dezvoltare. 


Naratiuni nationale 


Cercetările noastre au scos la iveală o a treia categorie de 
factori care creează diferenţe de inegalitate socială între 
tari. Aceasta este mai greu de cuantificat decât celelalte, 
dar se poate dovedi la fel sau chiar mai importantă. Este 
vorba de naratiunile pe care un grup sau o naţiune le-a 
dezvoltat, atât pentru a înţelege lumea socială complexă, 
cât și pentru a favoriza coeziunea socială. Există ceva 
care determină ţările si grupurile să facă alegerile pe care 
le fac şi că au motive serioase, cauzate de o variabilă de 
ansamblu. Aceste alegeri le reflectă propria poveste, care 
le transpune viziunea asupra lumii. Coerenta alegerilor 
sociale pe perioade lungi de timp - legate de inegalitatea 

veniturilor, investiţiile în dezvoltarea umană sau inega- 
litatea socială - este un indiciu puternic că doar o astfel 
de variabilă ascunsă poate conduce la anumite alegeri. 
Aceasta este ceea ce unii istorici sociali denumesc „depen- 
denta de calea deja aleasă”: odată ce se înrădăcinează o 
anumită modalitate de a privi lumea, devine foarte greu să 
producem o schimbare a acestei perspective. 


Studiul comparativ între Statele Unite şi Canada a reflectat 
această perspectivă. După cum am constatat, canadienii 
văd sprijinul social ca pe un drept, mai degrabă decât un 
act de caritate publică, așa cum este văzut adesea în Statele 
Unite. În Canada, de exemplu, nu există practic niciun 
discurs politic care să pună sub semnul întrebării sprijinul 
acordat de guvernul pentru asistența medicală universală: 
acesta este un drept asumat. În Statele Unite însă, convin- 
gerea că asistența medicală este un drept e rareori expri- 
mată sau propusă în domeniul public. Odată cu adoptarea 
Legii Affordable Care Act, a existat o uşoară schimbare în 
ceea ce priveşte susținerea unui sistem de asistenţă medi- 
cală - îngrijiri pentru toată lumea”. Totuşi, acest program 
a întâmpinat o rezistență continuă în unele zone ale socie- 
tatii, pe fondul unei lupte continue pentru stabilirea meri- 
telor sale. Asta a făcut dificilă integrarea lui în naraţiunea 
naţională. 


Chiar dacă s-au înregistrat unele progrese în schimbarea 
modului de gândire al americanilor fata de politicieni, 
există o înclinație clară către gândirea individualistă, spre 
deosebire de Canada sau Europa, în care fiecare e pe cont 


2. Deciziile pe care le luăm în calcul în anumite circumstanţe sunt 
limitate la cele luate deja în trecut. (N. trad.) 
3. În engleză: Medicare. (N. trad ) 

propriu. Pe de altă parte, americanii s-au luptat pentru a 
menţine Medicare şi Asigurările Sociale, în mare măsură 
pentru că simt că au plătit pentru ele: sunt programe de 
asigurări sociale, nu „pomeni“. Acestea sunt privite ca 
drepturi nu atât pentru că promovează o cultură a îngriji- 
rilor, ci pentru că reprezintă răsplata pentru munca grea — 
şi promisiunile de a beneficia de acest drept într-un mediu 
de lucru competitiv. Aceasta rămâne o tensiune nerezol- 
vată în Statele Unite și nu este deocamdată clar dacă putem 
merge mai departe în direcția unui sentiment colectiv de 
susţinere. În rândul generaţiei tinere există, totuşi, ten- 
dinte in acest sens. Într-un studiu efectuat de Fundaţia 
Pew, garantarea guvernamentală a asistenţei medicale a 
fost favorizată de 65% din totalul populaţiei şi 71% din 
generația millennials. 


Deşi este greu să încorporăm în ecuaţii economice această 
variabilă ascunsă a naratiunilor nationale, deoarece este 
atât de greu de măsurat, o comparaţie rapidă a naratiuni- 
lor ajută la ilustrarea fenomenului. Introducerea progra- 
melor de asistență precum asigurările sociale din Noua 
Învoială a lui Roosevelt* a avut multiple obiective, dar 
o trăsătură esenţială era că nimeni nu dorea să-și vada 
bunicii că suferă de foame. Aceeaşi credinţă s-a aflat şi în 
spatele programelor Marii Societăţi a lui Johnsons, care 
urmărea să reducă sărăcia și privarea la scară largă - repre- 
zentativ ilustrată în The Other America, publicată în 1962 
de Michael Harrington. Această extindere a programelor 


4. În original, New Deal (Noua Învoială sau Noua Orientare), o serie de 
programe economice adoptate în timpul președinției lui Roosevelt, 
în Statele Unite, între anii 1933 şi 1936. (N. trad.) 

5. În original, Great Society, un set de programe lansate în Statele Unite 
de către președintele Lyndon B. Johnson între anii 1964 şi 1965, al 


wow se oe 

de susținere socială şi anti-sărăcie s-a lovit de un bloc de 
gheaţă din anii '70 până în anii '90, aşa cum am văzut mai 
devreme, cu plângeri la adresa celor care stau „cu mâna 
întinsă“ la sistemul de asistență socială şi convingerea că 
aceste probleme ar putea fi tratate mai bine prin soluții de 
piaţă privată decât prin programe de guvernare. O narati- 
une care a câștigat recent atenţie, după cum am sugerat mai 
sus, este aceea de a utiliza rezultatele efective ale populaţiei 
în domeniul sănătății și dezvoltării pentru a ghida alegeri 
mai raționale de investiții în educaţia copiilor. Acest lucru 
face ca unii susținători să fie nervoși, deoarece este folosit 
limbajul pieţei - de exemplu, rentabilitatea investiţiilor -, 
însă acesta face legitimă examinarea efectelor inegalitatii 
sociale. O altă viziune menționată mai devreme este aceea 
de a considera aceste eforturi — sau cel putin o parte dintre 
ele, în funcție de tara — nu ca o estompare a privarii sau 
ca investiții de capital uman, ci mai degrabă ca „drepturi“ 
cetăţeneşti. Aceasta este o narațiune naţională cu influență 
considerabilă in multe dintre țările cu rezistență mare la 
stres, prezentate în Tabelul 1. Dar chiar și în unele dintre 
aceste tari narațiunea naţională este contestată pe motiv 
că este prea protectiva $i generoasă. Există acum o bătălie 
politică în Franța în ceea ce privește contractele de muncă 
standard, care practic asigură ocuparea unor posturi per- 
manente pe toată durata vieţii. Iar preocupările din ce în ce 
mai mari legate de imigranți și refugiaţi în toate aceste tari 
vor aduce noi provocări pentru naratiunile axate pe „drep- 
turile cetățenești“. Intensitatea dezbaterilor din timpul ale- 
gerilor care au avut loc în SUA, în anul 2016, a fost o primă 
dovadă a complexităţii acestor naratiuni concurente. 


În mod evident, este important să recunoaștem nevoia 


de bază pentru un echilibru între o cultură a îngrijirii şi 
o cultură a concurenţei și să conştientizăm că nu există 

un răspuns final şi corect la această tensiune. Exagerarile, 
indiferent de direcţie, atrag riscuri substanţiale. Acordarea 
unei priorități prea mari soluţiilor bazate pe piaţă prezintă 
riscul — si, după cum am văzut, realitatea - unor venituri 
nesigure si inegalităţi sociale. Dar eliminarea presiunii 
competitive de a produce si inova prezintă riscul stagnării 
economice si sociale. La fel ca sistemul de stres al unui 
individ, un echilibru bine reglementat între o cultură a 
producă rezultatele individuale și sociale pe care majorita- 
tea oamenilor le doresc. 


Cum putem obţine un echilibru adecvat? În primul rând, 
ar trebui să conştientizăm că nu toate efectele unor legi 
pot fi anticipate. Consecințele neintentionate sunt un fapt 
inevitabil al schimbării sociale. În al doilea rând, în Statele 
Unite, trebuie să ne gândim la legi care să ducă naratiu- 
nea naţională într-o direcție mai echilibrată şi să sprijine 
politicile sociale bazate pe cultura locală, nu pe cea de 
import. O colecţie recentă care exemplifică acest lucru este 
Shared Responsibility, Shared Risk a lui Jacob Hacker si Ann 
O'Leary. În al treilea rând, răspunsul crucial, dar poate si 
plicticos, este că trebuie să monitorizăm cu atenţie şi în 
mod regulat rezultatele deciziilor legislative. Luarea unor 
hotărâri bazate pe dovezi, folosind astfel de informaţii, este 
singura modalitate în care putem avea încredere de acum 
înainte, chiar si în lumea noastră postmodernă, în care este 
foarte dificil de stabilit cum stau lucrurile la nivel factual. 
Un argument puternic al acestei cărți este că monitorizarea 
sănătății şi a dezvoltării din perioada prenatală, în special 
în ceea ce priveşte inegalitatea socială, ar trebui să fie un 
reper fundamental al deciziilor de politică socială bazate 
pe dovezi. 

Înțelegerea legăturii dintre inegalitatea socială, modul în 
care stresul este încorporat biologic prin metilare (și prin 
alte moduri), consecinţele dereglării stresului pentru indi- 
vid pe tot parcursul vieţii şi creşterea epidemiei de stres ar 
trebui să ne motiveze să căutăm politici care să ne scoată 
din acest cerc vicios fără a submina credinţa noastră 
fundamentală în corectitudine și efort individual. 


Politici individuale: control, conexiune 
si conștiință 


Un alt mod de a controla epidemia de stres este acela de 
a căuta schimbări legislative care să mărească sprijinul 
la nivel individual pentru a evita metilarea stresului sau 
pentru a ne învăţa să facem fata dereglării stresului când 
se manifestă la noi sau la copiii noştri. Din fericire, ceea 
ce am învăţat despre biologia ascunsă a stresului şi despre 
modul în care acesta se desfăşoară în diferitele etape ale 
dezvoltării până la maturitate ne acordă capacitatea de a 
ne gândi strategic la schimbări legislative eficiente. 


Să rezumăm rapid ce am învăţat din povestea metilării 
stresului, a problemelor de la începutul vieţii, şi a dereglă- 
rii stresului şi care ar trebui să fie obiectivele noastre de 
intervenţie şi de schimbare a politicilor sociale. 


În primul rând, sistemul nostru biologic de răspuns la 
stres are o istorie evolutivă îndelungată. Aceasta se declan- 
şează în condiţiile în care trebuie să luăm măsuri ca răs- 
puns la ameninţări sau necesităţi biologice. Dar dereglarea 
sistemului de răspuns la stres poate reprezenta un risc pe 
termen lung pentru sănătate: dacă cortizolul - un hormon 
central în acest sistem - este prea frecvent, ea poate fi 

toxică pentru organele interne. Modul în care sistemul de 
stres este format din timp - de la momentul conceperii, în 
primul an al copilăriei - joacă un rol central în modul in 
care acesta va funcționa pe tot parcursul vieţii unei per- 
soane. De-a lungul timpului, funcționarea acestui sistem 
este strâns legată de o senzaţie psihologică de control, in 
special când percepțiile noastre asupra cerinţelor pe care 
le primim depăşesc capacitatea noastră de a le rezolva. 


Cel de-al doilea sistem biologic si de dezvoltare este legat 
de un sentiment de conexiune socială. Relaţiile apropi- 
ate şi interacțiunile sociale calde generează secreția de 
serotonină, hormonul care joacă un rol-cheie în genera- 
rea de emoții pozitive si este ţinta unei clase majore de 
medicamente antidepresive numite inhibitori selectivi ai 
recaptării serotoninei (ISRS), cum ar fi Prozac. Alături 
de sistemul de ocitocină, beneficiile conexiunii sociale în 
controlul excesului de stres — prin contracararea cortizo- 
lului — sunt temeinice. 


Un al treilea sistem, care apare în adolescenţă și conti- 
nuă până la maturitate, include perceperea unui scop, a 
speranţei, sensului şi a identității. Acesta este un proces 
unic al omului, creând un nivel de conștiență reflectivă pe 
care niciun alt animal nu îl posedă. Obiectivul biologic de 
dezvoltare a acestei activități se bazează în mare parte pe 
cortexul prefrontal al creierului, care suferă o dezvoltare 
substanțială în timpul adolescenţei, incluzând viteza cres- 
cută de transmitere, precum şi cantitatea și complexitatea 
conexiunilor de la cortex la alte sisteme cerebrale. Acest 
lucru creează oportunitatea unei viziuni diferite asupra sco- 
pului nostru în lume. În plus, prin practici precum mind- 
fulness si terapia comportamentală cognitivă, persoanele 

cu un sistem dereglat de stres se pot antrena pentru a mini- 
maliza efectele stresului in exces. 


Nu numai că ar trebui să fim conştienţi de modalităţile 
prin care putem minimaliza stresul la nivel individual; 
ar trebui să privim, de asemenea, această cercetare ca pe 
un ghid al eforturilor noastre mai complexe de a aborda 
inegalitatile sociale. Să analizăm intervenţiile sociale care 
vizează obiectivul mai modest - şi totuşi imperativ - de a 
ajuta indivizii în momente critice, de exemplu când apare 
metilarea stresului sau când devenim conștienți $i capabili 
să atenuăm singuri dereglarea nivelului de stres. 


De la concepţie la primul an de viata 


Din moment ce acum stim că perioada critică pentru 
metilarea stresului este de la concepție până la sfârşitul 
primului an de viata, ar trebui, mai presus de toate, să 
acordăm atenţie acestei perioade și să modelăm politici 
care ar crea un mediu care să susțină mamele însărcinate 
si noile familii. 


Un factor important de reducere a stresului pentru 
mamele însărcinate este accesul la asistență medicală pre- 
natală de calitate, care este importantă în toate cazurile, cu 
atât mai mult când există probleme. Acest lucru permite 
o monitorizare eficientă a stării de sănătate a mamei şi a 
fătului, cu posibilitatea unor intervenţii adecvate când este 
necesar. De asemenea, poate reduce stresul prin furniza- 
rea de informaţii exacte şi prin recomandarea unor tehnici 
de gestionare a stresului. 


Desigur, asigurarea medicală pentru o mai bună îngri- 
jire prenatală la prețuri accesibile este esenţială. Deşi 

modificările actuale făcute de Affordable Care Act au 
ajutat în această privinţă, aceasta este departe de a fi un 
drept universal. Procentul de oameni neasigurati a scăzut 
cu aproximativ 10% (de la puţin peste 22%), dar acest 
lucru înseamnă că, în continuare, un număr semnificativ 
de adulți nu au asigurare medicală. Deşi studierea efecte- 
lor stresului prenatal asupra dezvoltării fătului nu a fost în 
mod normal un obiectiv pentru medici, noile orientări ale 
Colegiului American de Obstetrică şi Ginecologie încura- 
jează includerea evaluării stresului și recomandările de a-l 
evita, în parte pentru că riscurile biologice ascunse devin 
din ce în ce mai bine înțelese datorită noilor cercetări. 
Dar simpla cunoaştere a faptului că reducerea stresului 
este importantă nu este suficientă: trebuie să ne uităm la 
schimbările din viata de zi cu zi, necesare pentru a face 
acest lucru posibil. 


Dincolo de îngrijirea prenatală, reducerea stresului la 
locul de muncă, dacă mama este angajată, este o compo- 
nentă importantă a acestei intervenții. Programul flexibil, 
de exemplu, oferă un sprijin vital și poate reduce stresul în 
această perioadă. În plus, Departamentul pentru Muncă 
al SUA le recomandă angajatorilor să evalueze cerinţele 
fizice ale oricărui loc de muncă. În plus, ei trebuie să facă 
ajustările necesare și schimbări rezonabile în politicile lor 
legate de pauze sau mers la toaletă - lucruri necesare anga- 
jatelor însărcinate. Necesitatea unor astfel de schimbări ar 
trebui, desigur, să nu cauzeze încetarea contractului, chiar 
şi temporar, deoarece lipsa venitului este un factor major 
de stres. 


Există două alte ajustări care pot fi făcute pentru a evita 
creşterea stresului în timpul acestei perioade critice de 

dezvoltare: sprijinul salarial în timpul concediului de 
maternitate şi siguranța ulterioară a locului de muncă. 
Statele Unite sunt total atipice în această privinţă: aproape 
fiecare tara europeană, precum si alte tari anglofone 
precum Canada şi Australia, oferă concediu parental sub- 
stantial pentru familiile cu nou-născuţi — dar nu și Statele 
Unite. Concediul parental flexibil și corect este considerat, 
la scară largă, un drept social de bază. Este, de asemenea, 
important pentru menţinerea sănătății noilor părinți şi a 
copiilor lor, care sunt încă susceptibili în acest moment să 
declanşeze metilarea. Dovezile efectelor pozitive ale unor 
astfel de politici sunt copleșitoare. O revizuire din 2013 
a multor tari din întreaga lume a constatat că politicile 
mai îndelungate şi mai bine susținute de concediu paren- 
tal scad rata depresiei post-partum, prelungesc durata şi 
ratele alăptării şi îmbunătăţesc sănătatea copiilor. Cu toate 
acestea, Statele Unite rămân singura naţiune industria- 
lizată care nu prevede concediu parental la nivel natio- 
nal. Cerinţele de reglementare și/sau stimulentele fiscale 
pentru angajatori ar putea reduce stresul asupra noilor 
părinți si, în consecinţă, asupra sănătății pe termen lung 
a sugarilor. 


Nu numai că avem nevoie de o politică mai bună pentru 
concediul parental; trebuie, de asemenea, să îi încurajăm 
pe americani să utilizeze o astfel de politică. Chiar si in 
condiţiile în care mai multi taţi reușesc să obţină o anu- 
mită perioadă de concediu, putem observa că fac rare- 
ori acest lucru. Când este disponibilă această opţiune, 
aproape 70% dintre mame profită de întreaga perioadă 
de concediu oferită, comparativ cu puţin peste 10% dintre 
taţi. Motivele pentru care nu se ia concediu sunt similare, 
de obicei datorită preocupărilor legate de avansarea în 

carieră sau de așteptările implicite ale şefilor şi colegilor. 
Când CEO-ul Yahoo, Melissa Meyer, şi-a anunţat inten- 
tia de a reveni la muncă la două săptămâni de la naşterea 
gemenilor ei, efectele culturale asupra întregii populaţii au 
fost semnificative. Desigur, fiecare părinte face propriile 
alegeri, iar CEO-ul unei companii majore de tehnologie 
dispune de opțiuni mai multe și mai bune pentru îngri- 
jirea copiilor decât un angajat obişnuit. Dar anunţarea 
publică a acestei abordări a fost desigur văzută de multi 
ca un semnal despre ce alegeri ar trebui făcute de părinții 
care isi iau în serios în cariera şi obligaţiile lor profesionale. 


Partenerii şi oamenii din jur pot oferi sprijin material, 
energie şi interacțiune socială pentru a evita stresarea 
mamei sau a copilului. Deoarece conexiunea socială şi căl- 
dura sunt fundamentale pentru menţinerea unui sistem 
sănătos de gestionare a stresului, noii taţi trebuie să-şi 
vadă concediul de paternitate ca o contribuţie necesară, 
nu doar o opţiune. 


Vor exista mereu noi părinţi care vor avea nevoie de mai 
mult sprijin substanţial, fie din cauza circumstanțelor 
personale, fie a propriei istorii de dezvoltare. Vizitele la 
domiciliu de către asistente medicale pot fi una dintre cele 
mai reuşite intervenţii pentru familiile cele mai expuse 
riscului. În 2010, David Olds, pediatru la Universitatea 
din Colorado, care a introdus în premieră un astfel de 
program, a rezumat numeroasele beneficii pentru sănă- 
tatea dezvoltării acestor sugari. Beneficiile au putut fi, de 
asemenea, sesizate la nivel de familie. Cele mai recente 
rapoarte, publicate în 2015, arată rate mai mici de abuz de 
substanțe de către părinţi, îngrijiri mai eficiente din partea 
mamei, mai puţine cheltuieli guvernamentale pentru 

ajutoare alimentare și sprijin social al acestor familii şi 
o reducere a problemelor comportamentale ale copiilor 
până la mijlocul adolescenţei. 


Copilăria timpurie şi adolescenţa 


Chiar şi cu intervenţii reuşite în această perioadă critică, 
unii copii vor continua să poarte povara metilării stresului 
şi să suporte consecinţele acestuia. Acest lucru se întâmplă 
fie pentru că au fost prea multe dificultăți de depăşit — iar 
o vizită a medicului la domiciliu nu este suficientă pentru 
a împiedica aceste consecinţe —, fie din cauza moştenirii 
epigenetice, prin care copiilor li se transmite pur şi simplu 
versiunea metilată a genei de stres. În orice caz, lupta 
împotriva dificultăţilor provocate de un sistem de stres 
perturbat poate fi pusă în aplicare nu numai de părinți, ci 
şi de programele de dezvoltare timpurie a copiilor sau la 
şcoală. Odată ce un copil pleacă de acasă, chiar și pentru 
intervale scurte, programele de înaltă calitate, disponibile 
pentru toți copiii de la cele mai mici vârste, pot fi eficiente. 
Acest lucru a fost demonstrat şi de analiza lui Heckman şi 
de multe alte cercetări. 


Sprijinirea dezvoltării şi controlării mecanismelor de 
autoreglare a fost de asemenea eficientă în reducerea nive- 
lului de stres în rândul copiilor. Abilitatile de bază pentru 
autocontrol, după cum am discutat în Capitolul 3 — cum ar 
fi cele care pun accentul pe reguli simple ca imbratisarea, 
respirația, număratul până la zece -, pot ajuta enorm copiii 
cu stres dereglat să-și gestioneze emoţiile şi stresul. Într-o 
serie de studii recente s-a demonstrat, de asemenea, că abi- 
litatea de recunoaștere şi etichetare a emoţiilor poate ajuta 
elevii care au dificultăţi în gestionarea comportamentului 

şi a emoțiilor, pentru a face primii pași spre acea stare de 
echilibru afectiv si intelectual, in care întreaga ființă este 
concentrată asupra evenimentelor prezente, definită drept 
mindfulness. Resursele enumerate la sfârşitul Capitolului 3 
oferă informaţii pe care părinţii le pot folosi pentru a ajuta 
în acest efort. 


În mod asemănător, construirea unor relaţii cu profe- 
sori dedicați poate juca un rol crucial, oferind conexiuni 
sociale benefice si, în unele cazuri, o a doua sansa pentru 
copiii care nu au reușit să găsească acest lucru acasă. În 
plus, există tot mai multe dovezi că tehnicile de mindful- 
ness, chiar și în forme simplificate, pot ajuta semnificativ 
copiii. Aceste intervenții şcolare - predarea autoreglării, 
extinderea conexiunilor sociale şi cursurile de mindful- 
ness — cresc şi ajută la stabilirea rezistenței copiilor, una 
dintre cele mai eficiente modalități de a face fata dereglării 
stresului. 


La adolescenţi, creierul inferior începe să se activeze prin 
comportamente mai exploratorii și mai riscante, în timp ce 
creierul superior, cortexul prefrontal, se află încă într-un 
proces de dezvoltare. Politicile și intervenţiile care reduc 
efectele comportamentelor riscante asupra sănătăţii sunt 
foarte importante pentru toată lumea, dar în mod special 
pentru adolescenţii cu stres dereglat, care sunt mai predis- 
puși să reacționeze mai degrabă decât să gândească lucru- 
rile. O mână de ajutor în depăşirea noilor provocări care 
vin cu o mai mare libertate este esenţială și necesită abor- 
dări creative pentru a-i proteja. Un exemplu de politică 
extrem de eficientă, menţionat şi mai devreme, este acor- 
darea de permise auto care limitează distragerea atenţiei si 

alti factori de stres carora soferii novice, inca imaturi, nu 
le pot face fata. 


Adolescentii care sufera de stres dereglat sunt cu atat 
mai predispusi la probleme de comportament, cum ar fi 
dependenta de alcool sau narcotice, activitatea sexuala 
neprotejata si riscul de a face lucruri nesabuite. Acestea 
pot duce la probleme de sănătate şi, in unele cazuri, la 
moarte prematură. Ajutorul acordat copiilor pentru a 
trece prin această perioadă de risc și sprijinirea lor în 
tranziția spre independenţa adultă sunt un obiectiv major. 
Un alt exemplu al unei intervenții care și-a demonstrat efi- 
cacitatea în sprijinirea adolescenților este educaţia sexu- 
ală corespunzătoare. Această constatare este instructivă: 
educaţia sexuală atotcuprinzatoare — în comparaţie cu cea 
bazată pe abstinenta - reduce cu aproape jumătate rata 
infecțiilor si a bolilor transmise sexual în rândul adoles- 
centilor. Pe motiv că va încuraja adolescenţii să devină 
mai activi sexual, adoptarea acestui model este adesea 
împiedicată de obiecţii morale, în ciuda beneficiilor sale 
dovedite pentru sănătatea întregii populaţii. Dar nu este 
asa, după cum au arătat multe studii. O cercetare națională 
realizată în Statele Unite a demonstrat că statele care au 
o educaţie sexuală strictă, bazată pe abstinenta, au si cele 
mai mari rate de sarcini nedorite, infecţie şi boli cu trans- 
mitere sexuală. Din nou, toate aceste politici si intervenții 
menite să protejeze sănătatea adolescenților, sprijinind în 
același timp autonomia lor tot mai mare, sunt deosebit de 
importante pentru adolescenţii cu un sistem dereglat de 
stres, care sunt mai vulnerabili la această gamă largă de 
riscuri pentru sănătate. 

Adulții: ne ajutăm pe noi înşine, 
„ dar nu singuri 


Când ajungem adulți, avem multe dintre instrumentele 
cognitive şi psihologice care ar putea să susţină schimbă- 
rile pe care trebuie să le facem pentru a diminua anxieta- 
tea și stresul — sau pentru a-i ajuta pe alții care au astfel 
de provocări. Învăţarea utilizării acestor instrumente este 
rareori ușoară, în special pentru adulții cu stres dereglat. 


Ca şi în cazul adolescenților, aceeași combinaţie între 
conexiunile sociale puternice şi tehnicile de mindfulness 
conștient le oferă adulţilor cel mai bun antidot pentru 
stresul dăunător. În această etapă, capacitatea noastră de 
cunoaștere de sine este mai mare, reușim să ne cunoaştem 
mai bine și, sperăm, cele mai benefice moduri de a ne 
adapta comportamentele pentru a minimaliza stresul. 
Tineti minte, de asemenea, că aceste conexiuni puternice 
pot genera în continuare rezistenţă la stres în acest stadiu; 
prietenii si partenerii romantici pot servi în continuare 
ca figuri surogat de ataşament. Crearea unor oportuni- 
tati pentru ca aceşti paşi să se întâmple, minimalizarea 
sanselor ca stresul să intre într-o buclă si, în unele cazuri, 
apelarea la ajutor profesional sunt toate modalităţi de a 
avansa către scopul nostru de a ne ajuta pe noi înșine. 


Când vine vorba de modul în care adulții, în special cei cu 
stres dereglat, experimentează stresul şi devin stresaţi, tre- 
buie să observăm de unde provine o mare parte din stres; 
locul de muncă. Anterior, am vorbit despre numeroasele 
cercetări despre dezechilibrul dintre control si cerere ~ o 
sursă generalizată de stres la locul de muncă. Atunci când 
cererile sunt ridicate şi capacitatea noastră de a controla 

situaţia este precară, sistemul de răspuns la stres poate fi 
dat ușor peste cap. Acest lucru este amplificat de epidemia 
de stres din rândul colegilor şi diminuează performanța 
întregii echipe. Din această cauză, întreprinderile comer- 
ciale şi alte organizaţii au un interes deosebit în căutarea 
soluţiilor: problemele de sănătate cauzate de stres sub- 
minează productivitatea, iar dereglarea nivelului de stres 
la nivel de echipă subminează performanţa şi inovaţia. 
Prezenţa acestor tipare la locul de muncă generalizează 
şi măreşte aceste efecte negative asupra performanţei şi 
productivității. 


De asemenea, am văzut cum se confruntă locurile de 
muncă şi organizaţiile de afaceri cu problemele epidemiei 
de stres, exacerbată de necesitatea de a lucra cu un număr 
tot mai mare de persoane cu un sistem dereglat de stres. 
Cum ar putea să fie abordate complicațiile agravate de 
dereglarea nivelului de stres, generată de efecte biologice 
inerente, de presiuni externe cauzate de locul de muncă 
sau, adesea, din ambele cauze, care tind să se amplifice 
reciproc? 


În primul rând, trebuie să ne amintim distincţia dintre 
stresul real şi stresul productiv. Productivitatea ridicată 
necesită un anumit nivel de presiune, astfel încât încer- 
carea de a elimina în întregime stresul este nu numai 
imposibilă, ci chiar nedorită. Distingerea stresului crea- 
tiv de stresul punitiv este importantă, dar nu întotdeauna 
uşoară. Răspândirea rapidă a epidemiei de stres sugerează, 
totuşi, că avem tendinţa unui dezechilibru care se axează 
adesea doar pe stresul dăunător. 


Din punctul de vedere al unei companii, poate cel mai 
important lucru de care trebuie să ţină cont este faptul că 

o colaborare eficientă devine rapid un avantaj competitiv, 
într-o economie bazată pe cunoaștere. Resursele umane, 
capabile să inoveze şi să rezolve probleme, au o impor- 
tanta capitală. Stresul excesiv si epidemia de stres creează 
o barieră în utilizarea acestor resurse centrale. Mentinerea 
productivităţii echipelor este unul dintre dezideratele cen- 
trale ale oricărei companii. Dar ce se poate face pentru a 
atinge acest obiectiv? 


Un pas important este acela de a fi conştienţi atât de epide- 
mia de stres, cât şi de prezenţa indivizilor cu stres dereglat 
în echipe. Ceea ce pare a fi disensiune sau conflict, fără 
niciun motiv aparent, ar putea apărea din cauza unor pro- 
cese biologice ascunse. Desigur, aceasta nu înseamnă că ar 
trebui să ignorăm conflictele, dar o schimbare de perspec- 
tivă ne poate ajuta să observăm că un membru al echipei 
care se comportă urât este posibil să nu aleagă conştient 
acest gen de manifestare temperamentală. Un răspuns 
tipic la performanţa slabă a echipei, cauzată de disensiuni 
interne, este de a intensifica presiunea și de a agrava con- 
secintele şi teama de eşec. Este putin probabil ca această 
măsură să fie productivă pe termen scurt şi aproape sigur 
nu va fi productivă pe termen lung. 


Ceea ce vă poate ajuta este să creaţi un echilibru între o 
cultură a educaţiei și una a concurenței, chiar și la nive- 
lul societății. Asumarea nevoilor reale ale oamenilor si 
găsirea unor modalităţi de a crea bune conexiuni sociale 
între membrii echipei — cu alte cuvinte, încurajarea poli- 
tetii la locul de muncă - sunt instrumente eficiente care 
s-au dovedit a funcționa în numeroase circumstanţe. 
Managerii de nivel superior trebuie să urmărească atent 
liderii și managerii de echipă care suferă ei înșişi de un 

sistem dereglat de stres si pot deveni sursa problemei. 
Delegarea eficientă, fie că este către lideri sau membri ai 
echipei, presupune un proces continuu de monitorizare. 
A fi în alertă pentru a identifica simptomele epidemiei de 
stres ne ajută să ne dăm seama ce se întâmplă greşit şi să 
găsim modalităţi de rezolvare a situaţiei. 


În cele din urmă, pe lângă construirea si susţinerea unor 
conexiuni sociale productive între membrii unei echipe, 
celălalt instrument din arsenal este dezvoltarea unui sen- 
timent că activitatea noastră are un scop şi un sens. Când 
oamenii nu cunosc obiectivele companiei sau le consideră 
greu de înţeles sau chiar contraproductive, nivelul lor de 
stres este mai probabil să crească. În plus, cooptarea tutu- 
ror pentru a atinge aceste obiective poate ajuta echipele 
să treacă peste neînțelegeri. Acest lucru îi ajută pe indi- 
vizi să fie implicaţi în realizarea sarcinilor şi să evite să fie 
distrasi de probleme nesemnificative. Pentru a face acest 
lucru, este bine ca organizaţia să știe cum să mobilizeze şi 
să maximizeze competențele angajaţilor şi cum să articu- 
leze clar propria direcție generală. 


Este puţin probabil ca aceşti factori să se combine acci- 
dental. Trebuie să ţinem cont de faptul că acest proces va 
implica o curbă de învăţare si încă una destul de abruptă. 
Dar angajamentul de a fi o organizaţie care susține învă- 
tarea trebuie să includă de-acum înţelegerea biologiei 
până de curând ascunse, care poate aduce epidemia de 
stres la locul de muncă, împiedicând creşterea producti- 
vitatii - avantajul competitiv într-o economie bazată pe 
cunoaştere. 

Ieşirea din cercul vicios 


Privind înapoi la legătura dintre schimbarea epigenetică a 
metilatiei, care ne modifică modul de funcționare a gene- 
lor, şi impactul său asupra sănătății, cauzat de dereglarea 
nivelului de stres, pe toată durata vietii, dar şi la rolul jucat 
de noul animal de pradă (creşterea inegalitatii sociale), ne 
putem simti un pic coplesiti de provocarea aparent insur- 
montabila pe care o ridică această problemă. Ne putem 
simţi parcă inevitabil loviți de soartă, dacă ne uităm şi la 
cealaltă față a monedei epigenetice: această schimbare a 
genei stresului poate fi moștenită biologic. Sistemul de stres 
amplificat pe care îl provoacă poate să nu fi fost cauzat de 
excesul de stres prenatal asupra mamei sau de stresul din 
viata precoce pe care copilul l-a experimentat. În schimb, 
versiunea metilată ar fi putut fi pasată de la una sau mai 
multe generaţii trecute. 


Dar dacă există atât de multe căi posibile pentru sistemele 
de stres care funcționează prost, de ce nu suferă toată 
lumea? Există un adevărat paradox aici. Ştim, aşa cum a 
descris Steve Pinker în The Better Angels of Our Nature, că 
tendinţa pe termen lung din istoria omenirii se îndreaptă 
spre mai puţine conflicte, mai puțină violenţă, scăderea 
şansei de a muri de cauze nenaturale şi la medii sociale 
mai puţin dure. Acest lucru este greu de înfruntat cu o epi- 
demie de stres amplificat şi dereglat la întreaga populaţie. 
Şi comparând diferitele tari astăzi, am constatat, de ase- 
menea, că unele au o inegalitate socială mai profundă, în 
detrimentul sănătăţii si dezvoltării lor generale. Ţările în 
care egalitarismul este mai pronunţat beneficiază de rezul- 
tate generale mult mai bune. În mod clar, atunci, inegalita- 
tea nu este un destin. 


INEGALITATEA NU ESTE DESTIN 221 


Ceea ce am văzut este ca, desi nu există soluţii magice, 
există multe lucruri care ne pot scoate din cercul vicios. 
Înțelegerea modului in care funcționează acesta este un 
prim pas esenţial, dar şi înțelegerea modului în care putem 
să îl oprim: pentru copiii noştri, pentru cei dragi, pen- 
tru noi înşine, pentru comunitățile în care trăim, pentru 
locurile în care muncim, şi chiar pentru societăţile noas- 
tre. Schimbarea unor sisteme adânc înrădăcinate nu este 
ușoară, dar, în timp, se pot face schimbări mici care con- 
tribuie la crearea unui cerc virtuos care ne aduce beneficii 
tuturor - şi câștiguri pe termen lung pentru societate in 
ansamblu. 


Epilog 


Am văzut cum inegalitatea socială, problemele de la înce- 
putul vieţii, metilarea stresului, dereglarea si epidemia 
de stres sunt blocate într-o dinamică de sistem etanşat, 
un cerc vicios în care fiecare problemă o amplifică pe 
următoarea, într-o buclă continuă. Acest sistem puternic 
înrădăcinat face dificilă crearea unui cerc virtuos care pro- 
movează sănătatea şi dezvoltarea. Dar este departe de a 
fi imposibil. Ne putem uita la comparatiile contemporane 
pentru a vedea ţările cu un echilibru mai bun, inegalitate 
socială mai scăzută si rezultate mai bune pentru populaţie. 
Sau putem să privim înapoi în istorie şi să vedem că au 
avut loc progrese dramatice în ceea ce privește bunăstarea 
umană de-a lungul mileniilor. 


Dar această perspectivă pozitivă pe termen lung nu ar 
trebui să fie neapărat un motiv de bucurie. Progresul nu 
este garantat, mai ales că ne confruntăm cu o serie de pro- 
vocări globale care necesită soluţii pe termen scurt. De 
asemenea, trebuie să înțelegem cât de greu va fi. Stresul 
epidemic şi metilarea joacă un rol central în dinamica sis- 
temică pe care trebuie să o schimbăm, dar nu sunt singurii 

factori care operează aici. Alte tipuri de metilare din epi- 
genetica socială sunt descoperite în fiecare zi, afectând 
unele dintre sistemele pe care le-am discutat, cum ar fi 
nivelul ocitocinei sau grija maternă. Ceea ce putem vedea 
cu ochiul liber este că inegalitatea socială si problemele de 
la începutul vieţii îi împing pe toţi într-o direcție greșită. 
Metilarea stresului nu este singurul factor, dar pentru că 
are efecte atât de puternice și vizibile din lumea molecu- 
lară asupra sănătăţii pe tot parcursul vieții şi consecințe 
asupra lumii sociale, este unul extrem de influent. 


Să pui cap la cap itele acestei poveşti este imposibil pentru 
o singură persoană care lucrează pe cont propriu, iar o 
parte importantă a acestei cercetări se datorează unei cola- 
borări îndelungate în discipline foarte diferite. Am avut 
avantajul de a lucra alături de multi oameni de ştiinţă stra- 
luciti şi de a învăţa de la ei — iar eforturile lor se află în cen- 
trul acestei poveşti conectate. Unii sunt menționați în 
carte; alţii nu sunt. Dar nu as putea uita niciodată să men- 
tionez trei colegi apropiați cu care am lucrat în perioada 
incipientă în care am pus cap la cap această poveste a dez- 
voltării umane - căci toţi au plecat prea devreme dintre 
noi. Dincolo de dispariţia lor tragică, încă mai avem toți 
ce învăţa de la ei. Fraser Mustard, vizionarul fondator al 
Institutului Canadian de Cercetări Avansate, m-a adus în 
această aventură la început, când accentul meu era doar 
pe interfața dintre ştiinţa cognitivă si psihologia dezvol- 
tării. Robbie Case şi Clyde Hertzman au lucrat împreună 
cu mine pentru a formula obiectivele programului nostru 
CIFAR, construit pentru a răspunde la întrebările esenti- 
ale legate de dezvoltarea umană. 

Dincolo de povestea acestei cărţi, ar trebui să luăm în con- 
siderare si alte implicaţii - mai substanţiale. Cunoscând 
amploarea epigeneticii sociale, putem vedea clar că modul 
în care alegem să ne structurăm lumea socială introduce o 
dinamică complexă în dezvoltarea umană. Trebuie să inte- 
legem acum că alegerile noastre ne determină dezvoltarea; 
şi nu doar cea biologică, ci chiar cea socială. Realizarea 
faptului că evoluţia nu este ceva care ni se întâmplă, ci mai 
degrabă o forță pe care suntem capabili să o controlăm, 
ar trebui să ne aducă atât un pic speranță, cât și un pic 
de teamă. Alegerile proaste pot fi încorporate în anatomia 
noastră, dar alegerile mai bune pot deschide noi perspec- 
tive. Nu este o exagerare să spunem că noi ne controlăm 
propriul viitor, dar şi pe cel al evoluţiei umane. 


Să alegem înțelept. 


Cercetări fundamentale: 
un compendiu 


Scopul meu în această carte a fost să spun povestea modu- 
lui în care noua ştiinţă a programării biologice, mai precis 
a epigeneticii sociale, ne ajută să înțelegem interacțiunea 
dintre stres și inegalitatea socială, precum și consecințele 
sale pentru sănătate si bunăstare, pe toată durata vieţii. 
Stresul si problemele de la începutul vieţii pot lansa un 
cerc vicios, pentru indivizi, pentru populaţie, pentru soci- 
etate — şi pentru generaţiile viitoare. 


O temă-cheie a acestei cărți este că trebuie să ne concen- 
trăm asupra a ceea ce arată dovezile ştiinţifice din multe 
domenii diferite, oriunde ne conduc ele. Cititorii critici — 
în adevăratul sens al acestui termen, cititorii care vor să 
ştie faptele din spatele acestei poveşti, care vor să ajungă 
la esenţă — vor dori în mod justificat să ştie cât de temei- 
nice sunt cercetările noastre. Pentru o analiză completă 
a tuturor cercetărilor care au intrat în această poveste, ar 
trebui să mai scriu o carte. Totuşi, în acest scurt compen- 
diu, mi-am propus să furnizez un ghid condensat pentru 
lecturi conexe fundamentale, un fel de compendiu care 

îi directioneaza pe cititorii interesaţi către cercetările pe 
care se sprijină cartea. Acesta oferă referinţe la o parte din 
munca desfășurată de echipele de cercetare şi colaborato- 
rii cu care am lucrat direct, dar si de multi alti cercetători 
influenți care m-au inspirat. 


Dar, în primul rând, o scurtă observaţie a gândirii și 
metodologiei ştiinţifice poate ajuta la încadrarea acestei 
discuţii. Firul narativ al cărţii se referă la metilarea stre- 
sului, deoarece acest proces duce la dereglarea sistemului 
de stres, consecinţele acestei încorporări biologice pentru 
sănătatea indivizilor și a populaţiei, de-a lungul vieţii, dar 
şi legătura sa cu inegalitatea socială şi implicaţiile sale la 
scară largă. De-a lungul cărții, am observat că există şi alte 
tipuri de încorporare biologică dincolo de această meti- 
lare epigenetică specifică (a genei NR3CI, care contro- 
leaza bucla de feedback glucocorticoid). Aceste alte tipuri 
de încorporare biologică implică metilarea şi demetilarea 
altor gene-cheie ca răspuns la expunerile sociale şi fizice 
(adică şi alte gene ascultă de mediul în timpul vieţii tim- 
purii), alte mecanisme epigenetice şi factorii aferenti care 
afectează expresia genei, precum şi programarea directă a 
dezvoltării creierului prin sculptura neuronală, cunoscută 
şi sub numele de tăierea sinaptică. 


De ce ne-am concentrat, în primul rând, pe metilarea 
acestei gene de stres pentru firul central al poveștii? În 
principal, pentru că are câteva caracteristici care transmit 
povestea într-un mod coerent. În primul rând, această 
temă a fost în centrul lucrării hotărâtoare de la McGill, 
cercetarea care în mare măsură a lansat domeniul epige- 
neticii sociale, iar dovezile pentru funcționarea sa similară 
la mai multe specii sunt tot mai multe şi mai puternice. În 

al doilea rând, locul acţiunii sale este axul hipotalamo-hi- 
pofizo-corticosuprarenal si stim foarte multe despre 
modul in care reglarea sistemului de raspuns la stres afec- 
tează sănătatea si dezvoltarea pe tot parcursul vieţii. In al 
treilea rând, acest tipar al efectelor dereglării stresului se 
află în strânsă legătură cu ceea ce am învățat despre natura 
variaţiei sociale în dezvoltarea sănătăţii, afirmând că este 
un factor central pentru modul în care inegalitatea socială 
este încorporată biologic. În al patrulea rând, o serie de 
legături arată, de la nivel micro la nivel macro, o congru- 
enta puternică - un consens al unor descoperiri la prima 
vedere izolate, care ne ridică încrederea în concluzia prin- 
cipală. Există un sistem dinamic puternic care conectează 
metilarea stresului cu efectele cauzate pe tot parcursul 
vieţii de dereglarea acestuia, cu gradul de inegalitate soci- 
ală, dar şi cu modul în care societăţile diferă în felul în 
care se confruntă cu inegalitatile sociale, şi revine în forță 
pentru a promova sau inhiba metilarea stresului la gene- 
rațiile următoare. 


Multi cititori ar putea fi mai familiarizați - si poate mai 
mulțumiți — cu argumente științifice care se concentrează 
pe fiecare element constitutiv în parte. Şi pentru multe 
dintre constatările științifice si argumentele lor, aș fi de 
acord. Axarea pe anumite detalii este absolut esenţială 
pentru a ne da încredere în descoperirile importante. Dar, 
din punctul meu de vedere, nu este singurul argument 
robust din perspectivă științifică. Uneori, tocmai congru- 
enta diferitelor domenii şi niveluri de analiza este cea care 
dă cele mai bune argumente științifice. De exemplu să 
luăm în considerare două constatări din domenii de cerce- 
tare foarte diferite: mutatiile genetice rapide la mustele de 
fructe şi localizarea fosilelor în straturile geologice. Deşi 

acestea provin din domenii destul de îndepărtate, ambele 
seturi de constatări confirmă în mod definitiv teoria evo- 
lutiei. La rândul său, aceasta ne ajută să înţelegem ambele 
seturi de constatări - şi, desigur, multe alte descoperiri. 


O altă preocupare justificată este dacă rezultatele din încă 
foarte noul domeniu al epigeneticii sociale sunt suficient 
de numeroase și convergente pentru a-mi susține afirmati- 
ile. Am descris acest lucru cu o metaforă (Keating, 2016c). 
Imaginati-va că un grup mare de oameni de ştiinţă începe 
să urmărească un nou fenomen. Când ajung prima dată la 
o constatare, este ca şi cum ar aprinde un singur pixel pe 
un ecran mare. În curând, multi pixeli încep să se aprindă, 
dar nu suficienți pentru a vedea imaginea completă. Dar, 
treptat, se face suficientă lumină pentru a arăta modele 
fiabile și coerente. Desigur, vrem să înțelegem aceste 
tipare înainte ca orice pixel posibil să fie aprins. Putem 
avea criterii diferite atunci cand strigam „Bingo!“. Dar, in 
acest caz, tiparul problemelor de la începutul vieții care 
duc la schimbări epigenetice si impact de durată asupra 
dezvoltării sănătăţii, dar şi la inegalitate socială, este acum 
suficient de puternic pentru a fi identificat. 


Ce înţelegem prin destul de puternic? În afară de cerce- 
tările ştiinţifice revoluţionare, de la epigenetică socială 
la dezvoltarea sănătăţii populaţiei, există şi o revoluţie 
în metodologiile ştiinţifice. Mai ales în ştiinţele sociale 
empirice, dependenţa exclusivă de testele de probabili- 
tate — „Această constatare nu este doar la nivel de sansa, 
ci are o probabilitate fixă de, să spunem, 5%?“ - este acum 
pusă sub semnul întrebării, iar asta pe bună dreptate. 
Unul dintre cele mai importante motive este că rezultatele 
negative nu sunt publicate, aşa că nu există ceea ce este 

cunoscut ca un „efect de sertar de fișiere“ — constatarea de 
anterioară (care are șanse de 5%) poate fi depăşită de zeci 
de constatări întâmplătoare pe aceeași întrebare care nu 
au fost publicate, deoarece nu sunt semnificative din punct 
de vedere statistic. 


Pe acest fundal, linia emergentă de gândire este de a trece 
dincolo de constatările unui studiu bazat pe probabili- 
tate statistică în domeniul probabilității bayesiene - în 
termeni simpli, folosind ceea ce stim în mod cert despre 
un fenomen ca bază pentru a testa noi descoperiri. Acest 
lucru nu a fost încă acceptat pe scară largă, deoarece până 
în prezent nu dispune de un simplu set de instrumente 
statistice, cum ar fi testele de probabilitate convenţionale. 
Dar logica este simplă. Nu vă testati constatarea impo- 
triva probabilității simple; în schimb, testati-o împotriva 
rezultatelor cumulative din studii similare care constituie 
fundaţia cunoştinţelor existente. Aici, acumularea emer- 
gentă a constatărilor efectelor epigenetice sociale cau- 
zate de problemele de la începutul vieţii stabileşte deja, 
în opinia mea, o fundaţie bayesiană puternică. În plus, 
reproductibilitatea rezultatelor de metilare a stresului - o 
altă provocare legată de standardele publicării lucrărilor 
ştiinţifice - este destul de bună, nu numai între studii, ci 
şi între specii. 


În plus, există şi un motiv mai pragmatic de a nu aştepta 
“până când bifăm verificarea tuturor datelor: unele cerce- 
tări sunt prea importante pentru noi şi societate. Există un 
standard care se utilizează în studiile clinice privind medi- 
camentele noi sau alte intervenţii medicale care necesită 
anunțarea rezultatelor care au un impact major asupra 
sănătăţii, chiar înainte ca toate datele de cercetare posibile 

să fie disponibile. Desi nu este un studiu clinic, cercetarea 
stresului de la începutul vieţii, a mecanismelor sale biolo- 
gice și a impactului asupra indivizilor şi societăţii îndepli- 
neste acest standard. Impactul social negativ care rezultă 
din încorporarea biologică a inegalitatii sociale este atât 
de puternic şi trebuie în aşa de mare măsură evitat, încât 
e datoria noastră să facem tot ce ne stă în putinţă și să ne 
folosim de ultimele descoperiri ştiinţifice pentru a împie- 
dica acest fenomen. 


Un compendiu 


Una dintre provocările în scrierea acestei cărți a fost să 
scot în evidență multe domenii diferite ale cercetării şti- 
intifice, la niveluri foarte diferite, de la mecanisme biolo- 
gice primare la comparații ale societăţilor. Pentru a ajuta 
cititorii să navigheze prin aceste informaţii, acest fundal 
de cercetare este organizat tematic. Citările din secţiunile 
de mai jos sunt incluse în referintele de la final, iar aceasta 
listă include și alte studii relevante, care nu sunt neapărat 
discutate - pentru cei care ar dori să exploreze în detaliu 
anumite probleme. 


Organizarea tematică începe cu un rezumat al sistemului 
dinamic complex care leagă mecanismele biologice fun- 
damentale de diferenţele dintre societate si populaţie, apoi 
se îndreaptă spre o analiză a integrării biologice, cu accent 
pe epigenetica socială. În pasul următor sunt discutate 
impactul acestei situații asupra dereglării sistemului de 
stres şi mai ales modul în care se manifestă această dere- 
glare în viata individuală. În pasul următor sunt discutate 
efectul epidemiei de stres asupra societăţii $i măsura in care 
inegalitatea socială condiţionează factorii de stres şi cre- 
ează condiţiile pentru o metilare suplimentară a stresului. 

Încorporarea biologică a inegalitatii: 
un sistem dinamic complex 


În Capitolul 1, am descris procesul prin care grupul inter- 
disciplinar pe care l-am condus la CIFAR a identificat 
sistemul dinamic complex care conectează mecanismele 
biologice primare cu inegalitatea socială. Legătura cen- 
trală este aceea că tiparul problemelor şi stresului de la 
începutul vieții devine încorporat biologic în individ; acest 
lucru are apoi consecinţe pe tot parcursul vieții persoanei 
în cauză, afectându-i dezvoltarea şi sănătatea. O măsură 
a acestor probleme este dezavantajul economic si social - 
statut inferior -, dar problemele si stresul pot lua multe 
forme. 


Semnul distinctiv al acestui sistem dinamic este prezența 
unei bucle de feedback care menţine sistemul în loc. În 
acest caz, încorporarea biologică conduce la reproduce- 
rea stresului la generaţia următoare, într-un mod indi- 
rect, datorită reactivitatii stresului părinţilor, sau direct, 
prin stresul matern în timpul sarcinii şi/sau moștenirea 
directă a genei metilate de stres. Descrierea legată de 
această poveste completă poate fi găsită în două volume 
colective (Keating & Hertzman, 1999; Keating, 2011a), 
dar am rezumat principalele argumente în descrieri mai 
condensate (Keating, 2009, 2011b). O primă lucrare ştiin- 
tifica pe această tema (Keating & Hertzman, 1999) descrie 
acest sistem dinamic ca „paradoxul modernității“: dată 
fiind abundența materială a societăților moderne bogate, 
de ce continuă să existe opțiuni atât de limitate şi vieţi mai 
scurte într-o parte atât de mare a societăţii? Versiunile 
anterioare s-au axat pe modelarea neuronală ca pe o cale 

probabilă, dar nu au inclus mecanisme epigenetice, care 
nu erau cercetate în acel moment. 


Epigenetica şi epigenetica socială 


O legătură ştiinţifică esenţială în acest sistem dinamic 
a fost introducerea epigeneticii sociale de către Michael 
Meaney. Aceasta s-a bazat pe activitatea grupului său de 
cercetare de la Universitatea McGill din Montréal, care a 
studiat modul in care conditiile nefavorabile de crestere 
a rozatoarelor le-au afectat functionarea sistemului de 
raspuns la stres (manifestat in functionarea axei HPA) 
prin metilarea într-o genă a receptorului glucocorticoid 
(NR3C1). Această lucrare inițială a apărut la scurt timp 
după lucrarea lui Weaver şi colab., in 2004, şi a dat naştere 
unei creşteri exponentiale de cercetări, care acum include 
studii nu numai asupra animalelor, ci şi asupra oamenilor. 


Este important de observat că modelele epigenetice, ca şi 
multe descoperiri epocale, au fost aspru criticate pentru 
suprageneralizare şi pentru desconsiderarea altor fac- 
tori-cheie (Birney şi colab., 2016). Într-adevăr, există 
riscul de a interpreta toate procesele legate de sănătate 
şi boli folosind noile instrumente si concepte, ignorând 
metodele științifice deja testate. Dar o mare parte dintre 
aceste interpretări exagerate nu au reuşit să dea seama de 
modul în care mecanismele epigenetice se leagă de alti 
factori importanţi, in special de factorii de transcripție 
din funcționarea genelor. Aceștia au trecut repede peste 
distincția potenţial importantă dintre tipurile de celule 
(sunt testele efectuate pe sânge, pe salivă, pe celulele cere- 
brale?), ceea ce are un impact asupra secventei cauzale, 
care nu a fost dezvăluit. Programele de studiu nu au făcut 

distincţia atentă între schimbările epigenetice care cau- 
zează anumite boli fata de modificările care s-ar putea să 
fi survenit ca urmare a îmbolnăvirii in sine. $i, în final, 
dovezi credibile că modificările epigenetice pot fi trans- 
mise pe parcursul generațiilor se limitează la doar trei 
generaţii, iar în ceea ce priveşte omul, dovezile sunt deo- 
sebit de limitate — lucru care se datorează, desigur, duratei 
mai mari de viață a unei generaţii de oameni comparativ 
cu, de exemplu, rozătoarele. Acestea sunt preocupări seri- 
oase, dar chiar și criticii văd un viitor promițător pentru 
domeniul larg al epigeneticii, deoarece aceste teme își 
construiesc un drum în cercetările prezente şi viitoare. (A 
se vedea, de exemplu, articolul de blog al lui John Greally 
din 3 iulie 2016, „The Bright Future of «Epigenetics»“ la 
http://epgntxeinstein.tumblr.com/.) 


Povestea din carte nu se refera, desigur, la epigenetica, 
dar se concentreaza asupra unei gene specifice a stresu- 
lui si asupra impactului modificărilor epigenetice asupra 
acestei gene prin metilarea ADN-ului. Acest focus mai 
restrâns evită unele (dar nu toate) critici emergente de mai 
sus. Asta nu înseamnă că acum ştim tot ce trebuie despre 
acest proces biologic (și social), ci mai degrabă că există o 
acumulare substanţială de dovezi cu privire la rolul său. 
Deci, de ce am ales fix această modificare epigenetică? 


e Partial, pentru că a fost primul punct de studiu pen- 
tru noua abordare a epigeneticii sociale, acumularea 
de constatări-cheie în multe studii a generat recen- 
zii sistematice care confirmă firul narativ principal 
(Curley & Champagne, 2015; Kundakovic & Cham- 
pagne, 2015, Palma-Gudiel si colab., 2015; Turecki & 
Meaney, 2016; Zhang şi colab., 2015). Aşa cum am 

observat într-un comentariu recent (Keating, 2016c), 
încep să apară dovezi ale efectelor asupra dezvoltării 
copiilor din mai multe contexte. Dovezile acumula- 
te arată tot mai multe similarități în tematici-cheie: 
efectul se regăseşte la mai multe specii, de la roză- 
toare până la oameni; efectul este aproape întot- 
deauna unidirectional - problemele de la începutul 
vieții sunt asociate cu dereglarea nivelului de stres, 
iar efectul a fost pus în evidenţă analizând mai multe 
tipuri de celule (sânge, salivă şi celule neuronale). 

e Accentul cade pe o anumită poziţie a metilării ADN, 
mai degrabă decât pe identificarea tuturor efectelor 
posibile la nivel de epigenom. Dar, de asemenea, exis- 
tă multiple efecte epigenetice care urmăresc acelaşi 
tip de tulburare care apare odată cu problemele de la 
începutul vieţii (inclusiv din perioada intrauterină), 
incluzând îngrijirea maternă ulterioară, impactul 
asupra sistemelor ocitonergice și serotoninergice şi 
o gama largă de efecte asupra sănătăţii $i dezvoltării, 
printre altele (vezi, de exemplu, Babenko si colab., 
2015; Barua & Junaid, 2015; Braithwaite şi colab., 
2015; Dettmer & Suomi, 2014; & Binder, 2015). 

+ Rezultatul biologic specific al acestei metilatii epige- 
netice este un sistem de stres dereglat, iar consecin- 
tele care se manifesta prin „inocularea pe sub piele“ 
sunt bine cunoscute și conforme cu modelele epide- 
miologice sociale existente la populaţie. Mai multe 
detalii veți găsi mai jos. 

e Una dintre cele mai controversate afirmaţii de- 
spre modificările epigenetice, inclusiv metilarea 
ADN-ului, este că acestea sunt ereditare — adică pot 
fi transferate din generaţie în generaţie. O cauză a ca- 
racterului controversat al acestei afirmaţii este că ea 

subminează încercările de decenii din cadrul biolo- 
giei evoluționiste moderne, de a aduce la un numi- 
tor comun selecția naturală a lui Darwin cu geneti- 
ca moleculară a lui Mendel, susținând că trăsăturile 
dobândite se pot mosteni, fără să implice neapărat 
mutații genetice (Jablonka & Lamm, 2012). Aceas- 
tă viziune lamarckiană a fost discreditată, astfel că 
apariţia ei într-un mod nou poate fi destul de tulbu- 
rătoare — deşi integrarea acestui mecanism ereditar 
într-o sinteză nouă şi extinsă pare complet plauzi- 
bilă (Jablonka & Lamb, 2015). Analizând problema 
rolului pe care îl joacă, dacă este cazul, moștenirea 
epigenetică în evoluţie în general, există tot mai 
multe dovezi în favoarea transmiterii unor modifi- 
cări epigenetice din generaţie în generaţie (Carone 
şi colab., 2010; Gertz şi colab., 2011; Sen şi colab., 
2015). Cele mai multe modificări epigenetice dispar 
la scurt timp după naştere, deci să stabilim cum şi 
de ce unii pot supraviețui acestui proces este com- 
plicat din mai multe motive (van Otterijk & Michels, 
2016). Acestea pot fi produsul unor expuneri ulte- 
rioare din viata intrauterină, al unor modificări ale 
ovulelor femeilor gestante (pe linie maternă) sau pot 
reflecta o susceptibilitate genetică diferențiată fata de 
` modificările epigenetice. Stabilirea acestei definiţii 
ar necesita dovezi de la cel puţin trei sau, probabil, 
patru sau mai multe generaţii mai târziu, ceea ce 
pentru om va dura mult timp, date fiind tehnologiile 
actuale. Pe de altă parte, există tot mai multe dovezi 
ale moştenirii transgenerationale a epigeneticii stre- 
sului atât în cercetările pe animale, cât si în cele uma- 
ne (Bowers & Yehuda, 2015, Crews şi colab., 2012; 

Provencal & Binder, 2015, Sen şi colab., 2015). Mesaje- 
le epigenetice despre setarea „preferenţială“ a sistemu- 
lui de răspuns la stres ar putea avea un statut special, 
având în vedere importanța pe care o are supravie- 
tuirea în medii periculoase. Este important să reti- 
neti că mesajul epigenetic nu este singura cale spre 
moştenirea transgenerationala, deoarece mediul in- 
trauterin este afectat de stresul matern în timpul sar- 
cinii (Babenko şi colab., 2015, Barua & Junaid, 2015, 
Bowers & Yehuda; van Otterijk & Michels, 2016), pu- 
tând reseta metilarea epigenetică. Un proces similar 
apare si dacă stresul interferează cu îngrijirea eficien- 
tă după naştere. Transmiterea directă a modificărilor 
epigenetice de-a lungul generaţiilor rămâne un su- 
biect sensibil, încă disputat, dar, dacă punem lucru- 
rile în balanță, putem vedea că dovezile favorizează 
probabilitatea apariţiei lor. Cu toate acestea, ca şi în 
toate sistemele dinamice complexe, niciun proces nu 
acționează singur. În acest caz, procesele multiple de 
moştenire epigenetică directă şi indirectă printr-un 
mediu intrauterin modificat și/sau condiţionate de 
o îngrijire precară, din partea unei persoane afectate 
de stres, duc toate în aceeaşi direcţie: reproducerea 
dereglării stresului de-a lungul generaţiilor. 


Adversitatea timpurie 
şi dereglarea nivelului de stres 


Dovezile că adversitatea din viata timpurie şi stresul aduc 
un cost dramatic pentru sănătatea şi dezvoltarea ulteri- 
oară - pe care noi am numit-o „dezvoltarea sănătoasă“ 
pentru a accentua căile comune care duc la aceste pro- 
bleme — sunt deja coplesitoare (Keating, 2011a, 2011b, 
2009 şi lucrări incluse sau citate în aceste publicaţii). 

Într-adevăr, acest fenomen a fost codificat într-un scurt 
chestionar, Adverse Childhood Experiences (Experiente 
adverse din copilărie), in care adulţii isi prezintă retros- 
pectiv experienţa lor de adversitate timpurie (Felitti, 2009). 
Rezultatele acestui scurt sondaj au fost universal legate de 
o gama largă de boli si tulburări, dintre care multe sunt 
cunoscute ca fiind cauzate de stres. Desi ar trebui să fim 
precauti cu interpretarea unor amintiri retrospective - 
deoarece aceasta poate fi influențată de factori ulteriori, 
cum ar fi bolile experimentate ~, suprapunerea cu mode- 
lele epidemiologice sociale viitoare (adică longitudinale) 
ne dă încredere în constatările generale. Și ușurința colec- 
tării de date despre populaţie de către Adverse Childhood 
Experiences a făcut-o atractivă ca măsură fezabilă pentru 
o serie largă de aplicații, cum ar fi cele ale Organizaţiei 
Mondiale a Sănătăţii. 


Dincolo de asocierea generală, știm foarte multe despre 
modul în care reglarea stresului afectează dezvoltarea 
ulterioară a sănătății. Studiul asupra orfanilor români a 
furnizat unele dintre cele mai dramatice dovezi (Gunnar 
şi colab., 2001), dar dovezile acumulate în mai multe con- 
texte întăresc şi extind înţelegerea rolului său major (de 
exemplu, Gunnar, 2016). Dereglarea nivelului de stres — 
atât reacţia intensă, cât şi cea moderată, aceasta din urmă 
asociată cu traume mai severe — a fost implicată într-o 
mare varietate de tulburări din copilărie, dar s-a constatat 
că ea contribuie la o gamă largă de probleme de sănătate 
şi pentru adulți. Motivul pentru aceasta a fost ani de zile 
în centrul cercetărilor lui Bruce McEwen şi ale colegilor 
săi (McEwen, 1998; McEwen şi colab., 2016). Ideea cen- 
trală este că sistemul de răspuns la stres este proiectat 
să se adapteze la mediul în care se află, iar mediile mai 

periculoase sau amenințătoare generează reacții mai 
puternice. Termenul general pentru acest lucru este „alos- 
taza“ — similar cu homeostazia, mecanismul prin care 
organismul îşi reglează temperatura internă. Problemele 
pe termen lung asupra sănătăţii apar prin supraexpune- 
rea răspunsului la stres, pe care McEwen (1998, p. 33) îl 


va 


descrie drept „sarcină alostatică“: 


Încărcarea alostatică poate duce la îmbolnăvire pe peri- 
oade lungi de timp. Tipurile de sarcină alostatică includ 
(1) activarea frecventă a sistemelor alostatice; (2) inca- 
pacitatea de a opri activitatea alostatică după stres; răs- 
punsuri neadecvate ale sistemelor alostatice care duc la 
creşterea activităţii altor sisteme, în mod normal contra- 
reglementate, din cauza stresului. 


După cum s-a menţionat mai sus în discuţia despre con- 
cordanta, ceea ce face această poveste a dereglării stresului 
pe tot parcursul vieții atât de convingătoare este felul in 
care se potriveşte cu descoperirile epidemiologiei sociale 
privind conexiunea dintre adversitatea timpurie și proble- 
mele ulterioare în dezvoltarea sănătății. 


Inegalitatea şi dezvoltarea sănătăţii 
la populaţie 


Sistemul de răspuns la stres a evoluat ca o modalitate prin 
care animalele să fie mai adaptabile la cerinţele imediate 
de mediu, iar funcţionarea axul hipotalamo-hipofizo-cor- 
ticosuprarenal la om nu este diferită. Dar, în mod clar, nu 
ne confruntăm cu aceleaşi ameninţări la adresa supravie- 
tuirii noastre ca strămoșii nostri din preistorie, deci ce 
„creează astfel de niveluri ridicate de dereglare a stresului si 
determină înmulţirea bolilor si tulburărilor legate de stres, 
care duc la o epidemie a stresului? 

În această carte, dar şi cu alte ocazii, am susţinut că există 
un argument puternic pentru a privi inegalitatea socială 
drept principală cauză a dereglării sistemului de stres, care, 
la rândul său, provoacă o epidemie de stres. Prima serie 
de dovezi se concentrează pe gradul de inegalitate socială, 
scara arătând asocierea empirică între nivelurile SSE şi o 
gamă largă de boli — la întreaga populaţie, atât la nivelurile 
superioare (Marmot şi colab., 1984), cât şi la cele inferi- 
oare ale scării economico-sociale (Brooks-Gunn şi colab., 
în Keating & Hertzman, 1999). Există dovezi puternice că 
aceste tipare ale statutului socio-economic tin de familia 
de origine, indicând impactul puternic adversitatii tim- 
purii (un argument detaliat și o analiză găsiți in Keating, 
2009) asupra sănătăţii. 


Dacă, totuși, inegalitatea socială este cu adevărat un feno- 
men general, am putea anticipa alte două seturi generale 
de constatări. Prima este că în orice societate ar trebui să 
existe o asociere între nivelul inegalitatii, sănătatea, per- 
formanta generală si bunăstarea populaţiei. Această aso- 
ciere a rezultat din mai multe cercetări (Keating, Siddigi 
şi Nguyen, 2013, şi analiză în Keating, 2009). O altă pre- 
viziune este putin mai strictă: ar trebui să ne așteptăm sa 
vedem că schimbările în inegalitatea socială sunt asociate 
cu schimbări în factorii care contribuie. Deşi acest lucru 
este dificil de testat, din cauză că datele sunt disponibile 
într-un număr limitat de tari, am reușit să observăm acest 
tipar de schimbare a sănătăţii şi a modelelor societale la 
adolescenţii din „epoca neoliberală“ de la mijlocul anilor 
1980 până în 2009 (Keating si colab., 2013). 


În prezent, avem informaţii substanţiale despre mecanis- 
mele prin care aceasta se traduce în probleme de sănă- 
tate viitoare, asa cum am descris mai sus, şi observăm o 

creştere a numărului de boli asociate stresului (Brotman 
şi colab., 2007). Începem, de asemenea, să învăţăm mai 
multe despre susceptibilitatea diferențiată în rândul varia- 
telor grupuri din societate. De exemplu, riscul la care sunt 
expuse femeile de a dezvolta afecţiuni cardiovasculare 
este diferit de cel la care sunt expuşi bărbaţii (Vaccarino & 
Bremner, 2016), iar pentru grupurile al căror statut social 
este în declin, există riscuri specifice, după cum se vede 
şi în modelul expus de Case & Deaton (2015), care anali- 
zează date provenind de la populaţia caucaziană de vârstă 
mijlocie din Statele Unite, aflată pe scara socială inferi- 
oară. Acest stres psihosocial este legat, dar nu coincide cu 
adversitatea din timpul vieții timpurii, fiind definit de o 
poziţie socială inferioară. Poate apărea la întreaga popula- 
tie si provine din mai multe surse. 


Această interpretare extinsă a datelor privind inegalitatile 
sociale oferă o mai bună înţelegere a sistemului dinamic 
complex al locului de muncă. Mai precis, ea indică faptul 
că inegalitatea socială ridicată are ca efect creșterea nive- 
lului de dereglare a stresului într-o populaţie (după cum 
reiese din creşterea numărului bolilor asociate stresului). 
Aceste niveluri mai ridicate ale dereglării stresului au ca 
efect crearea unui ciclu de stres în care viitorii părinți şi cei 
noi pot, din cauza epidemiei de stres, să aducă stres extern 
în familie (Palumbo și colab., 2016), crescând riscul gene- 
rării de noi cazuri de dereglare cauzată de metilarea stre- 
sului în generaţiile următoare. 


Ieşirea din cercul vicios 


Un obiectiv-cheie al acestei cărţi este identificarea unor 
posibile răspunsuri la tendinţele alarmante identificate 
din punct de vedere ştiinţific. Acest lucru funcţionează la 

două niveluri. Primul este ceea ce se poate face individual 
şi în familie pentru a preveni, a atenua, a găsi o soluţie 
sau a dezamorsa, practic, acest cerc vicios. Resursele de la 
sfârşitul fiecărui capitol privind diminuarea stresului din 
copilărie până la maturitate descriu metodele dovedite şti- 
intific care pot ajuta. 


La nivel societal, acest lucru trebuie abordat în mai multe 
moduri. Vestea bună este că abordarea problemelor la 
începutul dezvoltării a demonstrat consecinţe pozitive pe 
tot parcursul vieţii în numeroase domenii, inclusiv pentru 
sănătate și dezvoltare (Boyce & Keating, 2004; Keating & 
Simonton, 2008). După cum s-a menţionat în ultimul capi- 
tol al acestei cărți, există mai multe politici sociale bazate 
pe dovezi ştiinţifice, care pot fi implementate realist chiar 
şi în climatul politic actual (de exemplu, Boushey, 2016; 
Hacker & O'Leary, 2012). Un scop mai dificil, dar extrem 
de dezirabil, ar fi să se facă suficiente schimbări încât 
narațiunea națională despre ratiunile pentru care astfel de 
schimbări sunt esenţiale pentru bunăstarea societăţii să 
fie încorporată social (Keating și colab., 2013, Kitayama, 
2013). De asemenea, am argumentat (Keating, 2016a, 
2016b) că ar trebui să ţinem seama de ce fel de societate 
vrem să construim, luând în calcul modul în care afec- 
tează sănătatea şi dezvoltarea noastră si a copiilor nostri — 
lucruri pe care le-am pus în evidenţă si în favoarea cărora 
am argumentat in această carte — şi respectând, în acelaşi 
timp, „drepturile“ indivizilor la o viata prosperă, fără să 
fie nevoie să depună un efort constant pentru a se bucura 
de sănătate şi bunăstare. Este important de reținut, totuși, 
că atât cadrul utilitarist, cât și cel al drepturilor omului 
vizează aceeaşi direcție: îmbunătăţirea calității mediului 
social este un obiectiv central din ambele motive. 


Născut anxios este cea mai cunoscută lucrare a psihologului si 
pediatrului american DANIEL P KEATING. Una dintre tezele 
fundamentale ale Cartii este aceea cA stresul la care este expusă o 
persoană in primul an de viata poate avea o influență hotărâtoare 
asupra dezvoltării ei ulterioare. Keating argumentează, invocând 
o serie întreagă de studii din diverse domenii, că nivelul de stres 
la care sunt expuși părinții este transmis, printr-un soi de conta- 
minare, copilului, printr-un proces epigenetic descris, pe larg, 
în carte. 


Pe lângă soluţiile propuse de Keating părinţilor care trăiesc 
într-un. mediu stresant, autorul identifică inegalitatea socială 
drept cauză profundă a epidemiei de stres din societatea modernă 
„şi recomandă elaborarea unor politici sociale care să o combată. 


In aceeași colecţie 


la Curtea Veche Publishing 


CURTEA (SG VECHE 


